
Capitolul I 


PENTRU O HERMENEUTICÁ A 
SIMBOLULUI 


1.1. Simbolurile - componenta culturală. 


Termenul cultură constituie o noţiune fundamentală, devenită 
obiect de studiu abia în secolul al XIX-lea, tocmai datorită cercetărilor 
de ordin etnogratic, privind cultura primitivă şi cea populară. E. B. 
Tylor, pornind de la studiul culturii primitive a elaborat o teorie 
generală, cuprinzând într-o viziune globală toate manifestările unui 
popor: limbă, mitologie, rituri şi  ceremonialuri, organizarea 
instituțiilor sociale. Viziunea lui Tylor legată de cultură a fost reluată 
de Fr. Boas. În perioada postbelică doi reputați antropologi A. 
Kroeber şi K. Kluckhohn într-o consacrată lucrare „A Critical Review 
of Concepts and Definitions”, Vinlage Books, New York, 1952, au 
cercetat cultura într-o triplă relație: relația omului cu natura; relația 
între oameni; relația omului cu valoarea. Una dintre realizările de 
seamă ale cercetărilor moderne este cea a precizării graniţelor dintre 


lumea fizică şi cea spirituală, între natură şi cultură, ca două domenii 
independente, cu legitátile proprii, dar şi corelate într-o serie de 
procese. Elementul pregnant, individualizator al ştiinţelor dedicate 
cercetării spiritualităţii este raportarea tenomenelor la o valoare. Aşa 
cum sublinia Tudor Vianu, o teorie elementară a valorilor trebuie să 
distingă valorile, care n-au o existență fizică, care au o existență 
ideală, (1979, p. 150). 

De la definiţia dată de Edward Tylor în 1871 (Primitive Culture, 
New York, Harper Torchbooks, Harper and Low, 1958. originalul 

publicat de John Murray, London 1871). culturii i-au fost acordate 
peste două sute de definiţii (A. Moles, 1974, p. 45). Toate definițiile 
accetuează faptul, că prin cultură se permite explicarea şi exprimarea - 
într-o viziune proprie — al oricărui aspect al experienţei umane. 
Cultura cuprinde următoarele momente constitutive: 
- momentul gnoseologic — reflectarea unor procese naturale sau 
sociale, ceea ce se realizează prin actul cunoaşterii; 


- momentul axiologic — valoarea — raportarea cunoaşterii la 
nevoile şi aspirațiile umane; 
- creaţia; 


- comunicarea, integrarea culturii în praxisul social. 

Cultura se constituie astfel în procesul activ al producerii si 
reproducerii vieţii sociale, ca o rezultantă a activităţii oamenilor, în 
raporturile lor cognitive şi valorizarea lor cu lumea înconjurătoare 
(A. Tănase, 1977, p. 21-23). Cultura se leagă de materialitate, dar ea nu 
constă din Incruri — cum sublinia Ward Goodenough, ci din evaluarea 
şi reflectarea lucrurilor, pe care oamenii le au în minte, modele de 
percepție, redare şi interpretare (1957, p. 167). 

În definirea culturii s-au pus două accente importante: valoarea 
cadrului social si în acest sens reținem definiţia dată de Paul Mercier 
„totalitatea experienţei acumulate şi transmise social sau ansamblul 
comportamentelor achiziționate prin învăţare socială” (1968, p. 905) şi 
importanţa viziunii semnificative. Referitor la această marcă, lapidar 
B. Malinovschi formula cultura drept „ansambluri semnificative” 
(1968, p. 32). În acceaşi perspectivă Claude Calame sublinia, că 
viziunea semnificativă a lumii naturale şi practica semnificantă sunt 
constituente ale comportamentului cultural (1983, p. 20). 

Orice cultură se bazează pe relația dintre gnoseologic si 
axiologic. Formarea simbolurilor, ca act cultural este atât o judecată 
de existenţă, un mod de a înţelege lumea exterioară, dar şi o judecată 
de valoare. În judecăţile de valoare se cere o adecvare a obiectului la 
subiect, în funcție de criteriile axiologice. Sistemul simbole într-o 
cultură constituie o trăsătură emblematică, încât poate constitui 
pivotul de definire a unei culturi. În acest sens, A. L. Kroeber şi 
Talcott Parsons defineau cultura restrânsă la „transmiterea şi crearea 
conţinutului si modelelor, valorilor şi altor sisteme cu înţeles 
simbolic, ca factori în formarea comportamentului şi a altor 
manifestări produse prin comportament” (1958, p. 582-583). Procesele 


de tip simbolic se produc într-o lume naturală şi într-o realitate 
socială. Gândirea simbolică îşi află exprimarea prin manifestările 
fundamentale: mirul, practica rituală, reprezentările figurative. 

Oamenii se diferenţiază nu atât din punct de vedere biologic, ci 
prin formele convergente de exprimare culturală: sistemul de valori, 
norme şi simboluri. Sistemul simbolic constituie un sistem de 
cunoaştere, dar şi de valorizare, în acel perpetuu dialog al umanului 
cu naturalul. 

Este recunoscută ca funcție primară a culturii adaptarea, care se 
referă la procesele de pliere, într-un cadru specific de ordin psihic, 
biologic si social, codurile culturale fiind capabile de adaptări. 
Procesul trecerii de la biologic la cultural este destul de complicat și 
poate fi descifrat, în măsura în care cercetătorul, prin efortul 
hermeneutic, se angajează în acele forări menite a depăşi funcţiile si 
modelele manifeste, si ajunge la cele latente, sau chiar pierdute. Cum 
antropologia este ştiinţa, care studiază fiinţa umană, iar cultura 
constituie cel mai important concept al antropologiei, definițiile 
moderne pun tot mai mult accentul pe relaţia dintre cunoştinţele 
acumulate, pe care oamenii le folosesc pentru a interpreta experienţe 
de ordin material şi a genera forme de comportament şi comunicare 
culturală. Precum moştenirea biologică şi moștenirea culturală asigură 
supraviețuirea umanităţii, fiecare cultură contine concepte si 
simboluri proprii unei comunicări armonioase şi fluente. Se operează 
astăzi în antropologie cu două concepte, care se relationcazá cu 
modalităţile de exprimare ale codului simbolic prin cele două canale 
fundamentale: verbale şi non-verbale. Se postulează conceptul de 
cultură explicită, ca fiind forma de comunicare prin limbă şi cultură 
tacită, prin care oamenii comunică prin simboluri non-verbale (James 
Spradley, David W. Mc. Curdy, 1975, p. 31-32). 

Cultura populară, care constituie ansamblul manitestărilor 
culturale dezvoltate la nivelul satului, deci presupunând gradul cel 
mai accentuat de comunitarizare, este purtătoarea unor atribute 
specifice de creare şi vehiculare a bunurilor spirituale: forma orală, 
caracterul anonim şi colectiv al creaţiei. Orice cultură se bazează pe 
relaţia dintre cunoaştere si semnificaţie. Între judecátile de existenţă si 
cele de valoare se instituie o relaţie de condiţionare. Rafinând ideea se 
poate afirma că judecata de existenţă este o premisă a judecății de 
valoare, judecátile de existenţă fiind extensionale, în timp ce cele de 


valoare sunt intensionale (L. Grunberg, 1972). În judecátile de valoare 
se cere adecvarea obiectului la subiect în funcţie de valorile 
axiologice, iar acest proces este deosebit de important în cazul culturii 
populare, care trăieşte prin transmiterea valorilor traditiei. 

Ward H.Goodenough, într-o lucrare de referință arăta, că teoria 
culturii este fundamentală în antropologie, distingând două nivele ale 
realității, cu mărcile specifice de identificare: i 


Ordinea fundamentală: Ordinea ideală: 
Un sistem material Un sistem non-material de idei. 


credinţe şi valori 


Acesta aparţine comunităţii Este caracteristic pentru mem- 
| umane | brii comunităţii 


Este observabil prin comunicare | Este non-observabil si poate 
fi descoperit prin comunicarea 
dintre membrii comunităţii 


Presupune modele de acţiune | El cuprinde principiile de 
| | acțiune 

Poate fi descris prin modele | Poate fi descris ca forme ideale 
statistice într-o comunitate | în mintea oamenilor 


Acesta formează baza pentru un | Acesta organizează experiența 
nivel ideatic al comunităţii membrilor comunității într-o 
| ordine fenomenală 
(Ward H.Goodenough, 1964, p. 11) 


In procesul de formare a simbolurilor putem retine următoarele 
mărci: 


„se porneşte de la obiectual; 


II — 


. este caracteristic comunităţii: 

. apar in procesul de comunicare si in modele de actiune: 
. presupun o proiecție ideatică: | 
. constituie un sistem de valorizare. 
Una din condiţiile culturii este mediul ei cosmic. Studiile legate 
de conditionarea cosmică a culturii au demonstrat cu trei secole in 


Un 4x 


urmă relaţia dintre natură şi cultură, aceasta datorită dezvoltării 
ştiinţelor naturii şi înfloririi cartegianismului. 

Desprinderea de natură se face tocmai pe calea culturii, 
umanitatea fiind un produs al culturii, cultura si umanitatea fiind 


considerate două concepte corelate. Specificul culturii şi procesele 
complicate ale definirii ci au fost formulate astfel de M. Ralea şi T. 
Herseni: „Cu cât sondăm în cultură, omul se desprinde de natură, el 
înlocuieşte componentele sale naturale înnăscute, care aparţin speciei, 
cu comportamentele culturale însuşite, care se formează sub influența 
tradiţiei şi a mediului socio-cultural. Este ceca ce s-a numit trecerea 
omului de la starea naturală la starea culturală, de la natură la cultură” 
(1966, p. 265). 

Într-o perspectivă hermeneutică de abordare a relației narură- 
cultură se poate demonstra, cá este vorba nu de o dichotomic, ci de o 
osmoză, de două vase comunicante multipenetrante. Este cát se poate 
de legitimă întrebarea, pe care o formulează Gabriel Liiceanu 
privitoare la posibila dichotomie a celor două concepte, natură si 
cultură: „Dar poate fi ea susținută în ultima instanţă, când ştim foarte 
bine, că natura pe care o cunoaştem este eminamente culturală, iar 
cultura la rândul ei, încă de la Herder este absorbită în torentul vast al 
istoriei naturii şi privită ca un nou chip al ei?" (1981, p. 45). 

Problema raportului naturá-culturá a constituit un suport de 
reflecţie pentru filozofii culturii. Rămân in acest sens pilduitoare 
preocupările lui C. Rădulescu-Motru. În aceeaşi orientare a majorităţii 
tcoreticienilor C. Rădulescu-Motru abordează cultura ca pe o variabilă 
socială, mod propriu de manifestare al omului, în relaţia cu mediul 
natural. În primă fază a cercetărilor sale a dominat o viziune legată de 
istorie, criticând teoria determinării mediului. În faza a doua a 
orientării sale ştiinţifice, dezvoltând teoria energetistă, cl se dedică 
studiului naturii ca izvor al culturii, afirmând într-un studiu publicat în 
1932: „Nu există particularitate in fauna, flora unui pământ, care să nu 
se traducă în psihicul omului, care convietuieste cu ele la un loc" (C. 
Rădulescu-Motru, 1932, p. 22-23). 

Studiile moderne de antropologie au afirmat şi demonstrat, că 
natura poate fi exprimată prin simboluri şi cunoscută prin simboluri. 
Simbolurile sunt o construcție mentală, un artificiu, un produs 
conventional, dar in ultima instanţă acestea sunt legate de praxis, de 
raporturile dintre om si cosmos, dar şi a oamenilor care comunică 
între ei în această formă codificată. 

În cadrul codului simbolic elementele materiale, deci şi cele ce 
tin de mediul natural ambiant, devin „inductori” ai fabulatiei. Cei ce 
au încercat să realizeze clasificări ale sistemului simbolic cu valoare 


de universalitate, precum A. H. Krappe „La Genese des Mythes", 
Payot Paris, 1952 şi Mircea Eliade în „Tratatul de istorie a religiilor”, 
au pornit de la acele elemente ale lumii obiective, siderală, relurică, 
meteorologică. Aşa cum vom demonstra într-un capitol special, 
codurile simbolice apar atât ca o reflectare a absconselor procese 
psihice, dar şi în corelaţie cu fenomenele mediului înconjurător. 

Unul din postulatele formulate de Gilbert Durand este tocmai 
acelea al genezei reciproce „care oscilează de la gestul impulsional la 
mediul înconjurător material si social si viceversa” ( 1977, p. 44). 

Intre realitatea simbolizată si semnul simbolizator se creează 
acea relație sudată între ontos $i semantic. Este de fapt acel mantra, 
concept utilizat de Mircea Eliade, un simbol în sensul arhaic al 
termenului, reprezentând de fapt relaţia dintre cunoaştere şi sens. Atât 
timp cât elementele înconjurătoare şi cele ale mediului natural au o 
semnificaţie deosebită,acestea vor fi nu numai sursă de cunoaştere, 
dar si izvor al imaginarului, iar simbolul va dăinui. Viziunea 
semnificativă a lumii naturale si practica semnificantă sunt 
constituente ale comportamentului cultural. Este recunoscută ca 
funcție primară a culturii, adaptarea, care se referă la procesele de 
pliere într-un cadru specific de ordin natural. 

Problema simbolurilor într-o cultură poate constitui (şi noi am 
demonstrat aceasta într-un capitol special) o tematică de cercetare din 
perspectiva unor variate ştiinţe, bincînţeles fiecare operând cu 
deschiderile si nuantárile adecvate. Lucrarea lui Victor Turner „The 
Ritual Process. Structure and Antistructure”, New York, Cornell 
University Press, Ithaca, 1969, poate constitui in acest sens un 
exemplu Însuşi autorul o afirmă în prefaţă, arătând că aceasta poate fi 
utilă deopotrivă psihologilor, etnologilor, filozofilor şi lingviştilor, 
prin valenţele largi ale informaţiei, in care apare evidentă o idee 
fundamentală: relaţia dintre natură şi cultură, cunoaştere şi percepție 
prezintă conexiuni în relevarea formelor simbolice. Pentru că multe 
simboluri isi fixează relația cu mediul natural, acesta îşi găseşte 
explicaţia într-un mecanism propriu realizării imaginii simbolice: 
conținutul mimetic. 

Relaţia dintre natură si cultură este osmotică, Cl. Levi Strauss, 
punându-și întrebarea esenţială, unde se termină natura şi unde începe 
cultura, lasă prin cercetările sale problematica deschisă spre noi 
orizonturi: „Nici o analiză nu permite deci a sesiza punctul de trecere 

între faptele de natură și faptele de cultură şi mecanismul articulaţiilor 
lor. Pretutindeni, unde se manitestă regula, noi ştim cu certitudine că 
este etapa culturii” (Cl. Levi Strauss, 1949, p. 8-9). Norma presupune 
existența tradiţiei şi transmiterii, depăşirea spontanului și organizarea 
valorilor şi comportamentelor. Cercetările lui Cl. Levi Strauss au 
accentuat ideea. că nu există diferențe în modul funcţionării 
operaţiilor mentale într-o cultură sau alta, gândirea primitivă. ca şi cea 
ştiinţifică, fiind de fapt forma de strategie prin care omul îşi capătă 
accesul spre natură şi o explică. Ambele strategii procedează la 
clasificări, ordonări ale informaţiei, în sisteme coerente, diferențele 
rezidând doar din materialul folosit pentru gândire. Cercetările sale 
asupra miturilor, structurilor de rudenie şi ale altor instituţii culturale 
duc la concluzia, că analiza materialului etnografic, în formele variate 
ale diferitelor culturi atestă mecanisme comune. Numai că relaţia între 
elementele specifice mediului înconjurător şi consacracrea lor pe 
planul spiritualităţii, este una din realităţile ce se impun în contextul 
fiecărei culturi. Asttel, la noi bradul, stejarul, salcia caracterizează 
fitogonia teritoriului Daciei preistorice, alături de elementele 
relevante ale zoogoniei: bourul, zimbrul, ursul, lupul, şarpele, cucul. 

În relaţia natură-cultură, simbolismul cel mai accentuat, 
poliform si polifunctional, cu o reţea de semnificaţii de mare relevanță 
îl constituie simbolismul vegetal, izvorât tocmai din observarea atentă 
a ritmului bio-cosmic. 

Regenerarea ciclică a forțelor naturii, orizontul ontologic tot mai 
lărgit i-a permis omului arhaic să-şi proiecteze modalităţi proprii în 
relaţia cu cosmosul, modalităţi de înţelegere, armonizare şi 
influențare. Aici putem pune întrebarea (pe care o vom relua în alt 
capitol): Cum au luat naştere miturile? Mitul propune o grilă, care se 
defineşte prin regulile proprii de construcție, iar pentru participanții la 
o cultură, care a produs mitul, această grilă oferă un sens, o imagine 
despre lume, societate, mediul natural (Cl. Levi Strauss, 1983, p. 199- 
200). Ori cosmosul (vegetaţia) constituie nu numai cadrul care îi 
asigură omului existența, dar şi elementele ce se reflectă în imaginar. 

Pentru cá în mentalitatea arhaică natura şi simbolul coexistă, 
ramura verde, în diteritele ei forme, de la arborele sacru, la plante, 
seminţe, fructe au ajuns să reveleze acea putere implicată energiei 
cosmice. Arborii prezenţi în cultele vegetației, plantele magice, ce 
constituie centre de simbolizare, au fost sacralizate prin puterea lor, 

prin ceea ce ele esentializeazá: acel circuit perpetuu, în care sfărșitul 
este un început, iar moartea nu constituie decât o etapă ce pregăteşte 
regenerarea. 

În istoria antropologiei s-a afirmat existenţa viziunii vitaliste. În 
acest sens amplul studiu a lui James Frazer „Creanga de aur” este 
pilduitor, legând destinul uman de cel al naturii. Aceasta reliefează o 
idee fundamentală: pentru primitivi moartea nu constituie un sfârşit, 
ci o etapă spre renaştere, în similitudine cu natura aflată în acelaşi 
circuit vital. Explicaţia cea mai simplă privind simbolismul vegetal, 
ca reflex al relaţiei natură-cultură, poate apela tot la o relaţie de 
simbolizare, pe care o sugera Borislaw Malinovski: „pentru primitiv 
natura este camera lui de locuit” (B. Malinovski, 1993, p. 60). Aşa s-a 
creat acel sentiment de naturá socialá prin care s-au proiectat atátea 
sensuri, având ca izvor lumea vegetală. Aceasta nu este privită ca o 
masă amorfă, s-au operat selecții, cu sensuri particulare reliefate la 
nivel de credinţe, rituri, texte folclorice. 

În această osmoză între realitate (natura) şi imaginar s-au 
afirmat decalaje în procesul de abstractizare. Iniţial simbolul îşi 
păstrează atributele formal - concrete, aşa cum este arborele în diferite 
culturi: la noi bradul, curmalul în Mesopotamia, stejarul la scandinavi, 
smochinul în bazinul mediteranian. Când anumite etape mentale sunt 
depăşite, simbolul se poate detaşa de formele concrete, devenind 
schematic şi abstract. Dar în cadrul simbolurilor vegetale relaţia cu 
realul este evidentă. Chiar dacă lumea vegetală — în componentele ei 
extrem de diversificate - este folosită ca descriptori, sau operatori 
simbolici — este menţinută relaţia cu realul. recunoaştem natura în 
forma ei de culturalizare. 

Relaţia natură-cultură poate fi privită şi in perspectiva reoriei 
jocului, adaptarea la natură necesitând acele strategii necesare 
asigurării unei existente armonioase. Este deosebit de interesantă în 
această perspectivă a relaţiei natură-cultură, lucrarea lui Mikel 
Dutrene „Pentru om”, Editura Politică, 1976, care luând ca bază a 
comentariului cercetările întreprinse de Cl. Levi Strauss, face o netă 
dinstinctie între cultura în forma originară, în care omul trăieşte in 
comuniune cu natura si cultura avansată, în care omul ia în stăpânire 
natura: „acest sensibil extraordinar este dotat cu semnificaţii şi cu 
roluri, care până la urmă îl individualizează, asa cum ii 
individualizează şi actele sociale, care sunt nu numai funcționale, ci şi 


încărcate cu sens simbolic. care ancorează societatea în lume” (Mikel 


Dufrene, 1976, p. 168). 

În relaţia natură - cultură se interpune ca segment de joncțiune 
ambianța materială, economicul. M. Kardiner sublinia. că individul 
primeşte componenta normativă a mediului ambiant, dar comunică la 
rândul lui printr-un efect (1939, p. 96, p. 485). 

Mircea Eliade arăta, că cei ce ar dori să demonstreze, că 
economicul nu predomină întotdeauna, găsesc un argument în istoria 
stofei Kaunakes, stofă răspândită în civilizaţia mediteraneană, având 
valoare rituală, augurică, Aceasta era o stofă aspră, imitând scoarţa de 
copac, devenind o emblemă a zeiţei fertilităţii, omul simțindu-se prin 
purtarea ei solidar cu izvorul universal de energie si fecunditate (M. 
Eliade, 1992, p. 183, Mesterul Manole). In aceastá perspectivà a 
relației natură-cultură, prin intermediul praxisului pot fi decriptate 
absconse semnificaţii, pot fi decelate geneze de simboluri, sau motive 
poetice. 

În acest sens motivul bradul si viişoara din balada „Logodnicii 
nefericiţi” poate constitui un edificator exemplu, iar demonstraţia 
făcută de Adrian Fochi referitor la geneza motivului, nu numai că este 
convingătoare, dar si deschizătoare a unui orizont hermeneutic de 
cercetare. 

Balada ,,Logodnicii nefericiti", cunoscută în toate regiunile ţării. 
apare în forma cea mai schematică astfel: 

„În pădure pe sub fagi Din mormântul de la fată 
S-o-ntâlnit doi dráguti dragi O crescut o rugă creală, 
Si le-or le-o fost de luat Din mormânt de la fecior 
Părinţii nu i-o lăsat, O crescut un rugusor. 
Si-amándoi s-o-nbrátisat Rugusorul tàt s-o-ntins 
Şi-n fântână s-o tápat; Până ruga o cuprins 
Nici acolo nu i-o lăsat Tàti oamenii s-o mirat 
Si i-o scos de i-o-ngropat. C-o fost dragi nu s-o lăsat.” 

Cele mai multe variante au o întindere dublă. Importantă este 
imaginea care asociază bradul cu mormântul băiatului si vita de vie cu 
cea a fetei. Motivul dragostei nesfârşite este un motiv universal 
instituit în culturile europene şi asiatice, având în Evul Mediu o mare 
răspândire prin legenda lui Tristan şi Isolda. 


Cum se racordează motivul poetic la praxis? La români — arată 
Adrian Fochi — exista un procedeu de mare frecvenţă în cultivarea 
viței de vie „vites in arbusto", constând din atârnarea viței pe diferiţi 
arbori. Arborii erau plantați în şiruri drepte şi distanţaţi iar crengile 
aşezate — pe măsura creşterii lor — într-un fei de etaje, iar fiecare 

ă 


arbore avea mai multi butuci de viță de vie. Deci figurarea poetic 
apare ca o reflectare a unei realităţi (Adrian Fochi, 1973, p. 114-115). 
Ceea ce am constatat prin acest exemplu este faptul, că datele 
concrete ocupaţionale au putut sugera imaginea. Aceasta capătă 
importanţă, cu atât mai mult cu cât tema are valoare de universalitate. 
intrând în acel patrimoniu de exprimare al specificului etnic grefat pe 
valori de largă circulaţie. Aşa cum sublinia prof. I. C. Chitimia „În 
general există teme folclorice naţionale, sau construcţii în viziune 
națională pe teme şi motive universale, care alcătuiesc specificul 
folclorului national si dau varietate si frumuseţe folclorului universal 
(|. C. Chitiraia, 1973, p.132). 

Într-un studiu cu pertinentă demonstraţie, Sabina Ispas, 
analizează motivul, chinul plantelor ce se integrează în aceeaşi 
viziune: sacrificiul vegetalului produce acea reorganizare a amorfului 
din starea naturală în coordonatele culturale (S. Ispas. 1984, p. 129). 


1.2. Conceptul de simbol în deschidere 
multidisciplinară. 


Conceptul de simbol apare vehiculat în domenii variate, de la 
logică, matematică, la semantică, semiotică, epistemologie, teologie. 
artele frumoase şi nu în ultimul rând poezie. Dintre toate, 
antropologia constituie disciplina cea mai implicată în a descifra 
mecanismele complicate generate de această tormă specifică de 
comunicare, relevând omul în pluridimensionalitatea lui spirituală. 
Cât de sugestiv a intitulat Ernst Cassier capitolul al II-lea „O cheie 
pentru natura omului: Simbolul” din remarcabila sa lucrare „E 
despre om. O introducere în filozofia culturii umane.” Titlul 
capitolului este extrem de evocator, deschizător de orizonturi noi de 
cunoaştere, căci  investigării simbolurilor i-au fost dedicate 
remarcabile lucrări de sinteză, studii. dicţionare. Dar cât timp 

simbolul constituie „o cheie pentru natura omului”, această cheie 
poate fi multiformă şi multidimensională, dezvoltând noi accente, 
completând noi fațete ale cercetării, aducând materiale concrete ce 
conturează specificul diferitelor culturi. Şi lucrarea noastră este un 
răspuns la relevanta afirmaţie cu un condensat şi real conţinut că omul 
„cât timp nu trăieşte numai într-un univers pur fizic, el trăieşte într-un 
complet univers simbolic”, (Ernst Cassier, 1994, p. 43) poate fi 
definit nu numai ca „homo rationale”, ci ca „homo simbolicus”. 

În ştiinţele dedicate cercetării antropos-ului, simbolul, reflectare 
a imaginarului a constituit o componentă, tocmai prin capacitatea de a 
pătrunde esențe. 

Problema simbolurilor poate constitui o temă de cercetare din 
perspectiva unor ştiinţe variate, fiecare operând cu nuantàrile 
adecvate. 

Considerând, că înţelegerea simbolurilor prin argumente de 
ordin sociologic sau psihanalitic constituie o restrângere a 
problematicii, Gilbert Durand postulează, dar şi demonstrează în 
remarcabila sa exegeză „Structurile antropologice ale imaginarului”, 
că antropologia este ştiinţa menită a da răspunsul cunoașterii omului 
creator de cultură, într-un sinuos traiect de proiectare a imaginarului. 
Simbolurile apar în mecanismul social ca formă de orientare şi 
legătură a oamenilor, existând o concordanţă între codul simbolic şi 
experienţa socială. Reputatul socio-lingvist Basil Bernstein considera 
că vorbirea exersează o solidaritate comparabilă cu religia si ritualul 
(1970, p. 467). Codurile simbolice se intergrează în formele de 
relevanţă privind comunicarea, iar însuşirea acestor coduri, în cultura 
de tip folcloric se desfăşoară prin practica socială, ca şi procesul de 
învăţare al limbii. 

În lucrarea sa dedicată cercetării simbolului, Mary Douglas 
sublinia, că fiecare cadru social isi are propriile sale modalităţi de 
expresie culturală (1973, p. 16). 

Semnánd post-fata lucrării lui Gilbert Durand, A. Toma, 
referindu-se la simbol, nota câteva subtile observaţii. reliefând 
complexitatea acestui semn cu valori speciale, care-l duc pe cercetător 
intr-un labirint de probleme, căci natura simbolurilor este masivă, 
aceasta configurându-se într-un sistem tabular, fără „icipit”, nici 
„exit” permiţând sensuri şi deplasări multiple (Gilbert Durand, 1977, 
p. 539). Simbolurile presupun un proces de natură conceptuală si 


intelectuală. Prima funcţie a unei manifestări simbolice este de a 
constitui un raport bazat pe un raţionament ipotetico-deductiv al unor 
elemente aparent disparate şi integrate într-un sistem de gândire 
coerentă. Sistemele de relevanță simbolică sunt sisteme de natură 
cognitivă (D. Sperber, 1974, p. 101). Procesele de tip simbolic se 
produc într-o lume naturală şi într-o realitate socială. Fenomenul de 
producere a simbolului este de natură intelectuală, fiind corelat cu 
procese de ordin psihic si social. Sistemul simbolic constituie un 
sistem de cunoaştere, dar şi de valorizare în acel perpetuu dialog al 
umanului cu naturalul. Acesta tine de elemente de ordine diferită, de 
la lumea naturală la realitatea culturală și practica socială. Relaţia 
dintre perspectiva psihanalitică şi cea sociologică este evidentă. 

În lucrarea sa fundamentală „The Ritual Process. Structure and 
Antistructure”, Victor Turner, în capitolul referitor la proprietățile 
simbolurilor rituale, afirma, ca o concluzie de maximă concentrare, că 
simbolul exhibeazá proprietăţi de condensare şi unificare a 
referentilor disparaţi şi polarizează înţelesuri. De fapt, un simplu 
simbol reprezintă mai multe lucruri în același timp, fiind multivoc, nu 
univoc. Referentii săi nu tin numai de ordinea logică, dar de multe 
alte domenii ale experienţei sociale. Simbolul se grefează astfel pe 
două categorii de referenti: la un pol sunt faptele sociale si cele etice, 
la celălalt pol sunt faptele de ordin psihologic (Victor Turner, 1969, p. 
52). 

Pentru că simbolurile relevă o formă sugestivă de proiectare a 
imaginaţiei, relevatoare a inconştientului, acestea au intrat în sfera 
interesului ştiinţific al psihologilor. Simbolurile devin astfel cercetate 
ca un concentrat de planuri, care introduc multidimensional o ordine 
nouă legată pe relaţia dintre „ceea ce este semnificat” şi „forme de 
semnificare”. Analizând formele simbolice în consacrata sa lucrare 
„La Symbolique", Olivier Beigbeder remarca faptul, că studiile de 
psihologie au demonstrat stadiul prelogic al acestui proces. Aceasta, 
pentru că simbolul este o formă de definire a întregii realităţi 
abstracte, sentiment, idee, invizibil ca sens, apărând sub forma 
imaginii obiectelor. Primitivii şi copiii folosesc curent simbolul, care 
corespunde unui stadiu de asociere a ideilor, unei concepții religioase 
sau magice despre lume (Olivier Beigbeder, 1957, p. 5). 

În complicatul proces de formare a simbolurilor acestea sunt 
ataşate formelor concrete, ulterior abstractizându-se. Simbolurile se 

încadrează in ceca ce Wilhem Worringer în lucrarea sa dedicată 
psihologiei stilului (Abstraction and Empathy. A Contribution to the 
Psychology of Style. University Press, New York, 1967) îl încadra 
conceptului de stil abstract. Conceptul este reluat de Max Luthi, în 
cercetarea sa asupra basmului (The European Folktale. Form and 
Nature, Indiana University Press, Bloomington, Indianopolis, 1966) si 
noi o reținem, în măsura in care basmul constituie o specie, ce 


vehiculează simboluri. Max Lüthi oferă in acest sens o explicaţie 
psihanaliticà privind procesul de abstractizare, propriu lumii 
primitivilor şi copiilor. Natura abstractă a primitivilor derivă dintr-o 
atitudine psihologică distinctă fati de lumea exterioară. Omul 
primitiv, ca şi copilul, priveşte realitatea exterioară ca primejdioasă, 
iar reprezentarea acestei realități în forme abstracte îl face capabil să 
instaleze ordinea şi să controleze mediul ambiant. În citata lucrare 
Max Lüthi demonstra, că basmul european oferă participanţilor, 
povestitor şi ascultător, calitatea ordinei și rezistenţei. Adăugând la 
aceste observaţii, că mai mult, universul simbolic în sfera culturii 
prin forme variate de expresie si manipulare — răspunde într-o formă 
extrem de diversă necesității catharsisului, oferind omului rezistenţă 
şi armonie în mediul natural şi contextul social. Şi pentru cà nc 
raportăm la procesul de abstractizare, ce se află la baza producerii 
simbolurilor şi nu numai, fiind totodată prezent şi în procesul 
metaforizării - considerăm operantă definiția formulată de Henri 
Morrier în dicționarul sáu de poetică și retorică, prima figură a 
imaginii considerată de el abstractă fiind „termenul abstract indicând 
intr-o manieră bogată în imagine esenţa, starea, felul de a fi, mişcarea 
obiectului sau dispunerea unui ansamblu de obiecte (Henri Morrier, 
1975, p. 523) În acest proces de abstractizare simbolul are 
capacitatea cea mai profundă de a pătrunde esențe. 

In tratatul de psihologie, publicat in 1946, M. Pradines releva 
relaţia dintre procesul senzorial si intelectualizarea simbolurilor, 
proces complicat de transformare a semanticului in semiologic, care 
privilegiază specia umană, cele două centre senzoriale vizual si 
audiofonic (M. Pradines, 1946, p. 206-207). Este un proces deosebit 
de important in circuitul de formare si transmitere a simbolurilor, de 
ictivare funcţională a acestora. potentat de izomorfismul percepţiei 
vizuale si al cuvântului. În complicatul proces de înțelegere a formării 
si valorizării simbolurilor ne aflăm de fapt în acel domeniu de graniță 

al disciplinelor: psihologie, lingvistică, antropologie culturală, ultima 
dintre acestea neputándu-si fonda demonstraţia fără a apela la datele 
oferite de materialul lingvistic, dar şi de înţelegerea procesului 
mental, ce presupune efortul axiologic al abstractizării. La rândul ei 
relația dintre sistemul de comunicare şi procesul psihanalitic deschide 
perspectiva modernă de abordare a ceea ce etnografii au definit drept 
semiotica psihanalitică (Alan Dundes, 1980, p. 61). 

Într-o lucrare interdisciplinará de psiholingvistică „Vocabulaire 
de la Psychanalise", simbolul era definit în această perspectivă drept 
„relația care uneşte conţinutul manifest dintr-un comportament, 
gândire cu un cuvânt sau sensul său latent” (J. Laplanche, J. B. 
Pontalis, 1967, p. 477). 

Simbolul, constituind o formă de reflectare a unui concentrat de 
planuri, ca formă sugestivă de proiectare a imaginaţiei a stat în atenţia 
psihanaliștilor. Materialul folcloric incorporat in special în mituri şi 
basme, prin limbajul simbolic de transmitere a informaţiei a constituit 
un material de referinţă pentru studiile lui G. J. Jung si ale discipolilor 
săi, oferindu-le cheia pentru descifrarea unor mecanisme specifice ale 
inconştientului colectiv. Studiile de antropologie culturală au adus 
deschiderea cea mai largă cunoaşterii simbolurilor corelată proceselor 
mentale şi rolului cognitiv al acestora. De fapt, psihanaliştii n-au putut 
eluda problemele legate de om în expresia lui culturală, după cum 
cunoaşterea omului nu se poate realiza fără suportul informaţiei 
oferite de psihologic. 

Cercetările interdisciplinare, care au abordat înţelegerea culturii 
din perspectiva proceselor mentale au subliniat diferenţele, pe care le 
instituie specialiştii din cele două domenii: antropologii şi psihologii. 
Într-o cercetare interdisciplinară de referinţă Michael Cole şi Sylvia 
Scriber subliniau faptul că, psihologii pun accentul pe percepţie, 
presupunând operaţii active pe informaţii, nu o receptare pasivă „0 
copie a lumii exterioare.” La rândul lor antropologii folosind cuvântul 
percepţie se referă nu numai la organizarea socială, dar oferă de 
asemenea interpretarea evenimentelor şi fenomenelor (1974, p. 61-62). 

Procesul de simbolizare, ca şi cel de metaforizare presupune 
acel efort de desprindere de lucruri şi de oferire a unor sensuri 
suplimentare. În explicarea metaforei se află implicate două realităţi 
„comparatul” si „comparantul”, din confruntarea lor reieşind, ceea ce 
Jean Burgos considera o „evocare”, luând în considerare ceea ce se 

ştie despre cei doi termeni comparati, pentru justificarea conceptuală 
a acestei figuri de stil (Jean Burgos, 1988, p. 84). Dar puterea de 
sugestie este augmentatá, comparatul in acest caz se transformă in 
simbol, devine purtătorul unor sensuri, cel mai adesea multiple, 
variate, fiindcă de regulă simbolul se caracterizează prin p/urivalenta 
semnificaţiilor pe care le afirmă. D. Sperber a tratat problema 
procesului  fixării simbolului conform psihologiei cognitive 
americane, pornind de la existenţa stimulilor din lumea exterioară şi a 
unui dispozitiv rațional. După Sperber raportul dintre proprietăţile 
stimulilor şi conținutul evocat nu este necesară şi asocierea prin 
contiguitate şi simultanietate posedă un caracter imprevizibil. 
Sistemele de relevanță simbolică sunt considerate astfel sisteme de 
natură cognitivă (D. Sperber, 1974. p. 101). 

Antropologii s-au implicat investigării proceselor mentale in 
explicarea formelor de comunicare culturalá. Lucien Lévy Bruhl a 
analizat funcţionarea mentală prin analiza formelor de cultură, în care 
indivizii se manitestă (L. L. Bruhl, 1910). El a scos in relief faptul, cá 
fiecare cultură poate fi caracterizată printr-un set de credinţe generale, 
numite „reprezentări colective”, care reglează procesele de gândire ale 
individului în acel grup, evidențiind marca prelogică a mentalitátii 
primitive (L. Lévy Bruhl, 1966). 

Fr. Boas, un alt reputat antropolog, se situează pe o poziţie 
diterită faţă de Lévy Bruhl, el operând in argumentatia sa cu datele 
etnografice. În perspectivă psihanalitică Fr. Boas consideră, că 
funcţiile mentale sunt comune în întreaga umanitate (Fr. Boas, 1965, 
p.135). 

Cercetările contemporane interdisciplinare au confirmat o parte 
din concluziile lui Fr. Boas. Michael Cole şi Sylvia Scriber arătau, cá 
sistemul de credinţe şi premisele culturale ale popoarelor tradiţionale 
diferă de acelea ale societăţilor industrializate, dar se bazează pe 
aceleaşi procese logice si privesc relaţia cauzá-efect (1974, p.125). 
Într-un studiu anterior M. Cole afirma, că resorturile proceselor 
gândirii, la popoare diferite, deci în variate culturi, nu sunt deosebite, 
doar valorile lor, credinţele şi căile de clasificare sunt (Michael Cole, 
1972). 

În relaţia natură-cultură, adică cadru şi reflectare, aceiaşi autori 
arătau, că o problemă comună, care preocupă pe antropologi şi 
psihologi deopotrivă este esențială in a fi descitrată: modalitatea prin 

care oamenii privesc cadrul, cum îl clasifică şi cum gândesc despre el. 
Comentariul se plasează şi în relaţia dintre gândire şi reflectare prin 
limbă, punându-se deasemenea problema relaţiei dintre gândirea 
concretă şi gândirea abstractă (M. Cole, S. Scriber, 1974, p. 4-5). 
Mecanismele de ordin psihologic se instituie pe de o parte pe 
relația dintre naturà si cultură, iar pe de altă parte dintre cultură și 
cunoaştere, ca două seturi separate de fenomene, care fac contact în 
circumstanțe speciale şi aici apare domeniul tangent între 
antropologie si sociologie. În cadrul codului simbolic elementele 
materiale devin inductori ai fabulatiei. Cei ce au încercat să realizeze 
clasificări ale sistemului simbolic cu valoare de universalitate, aşa 
cum am mai sublinat, au pornit de la realitatea înconjurătoare. 
[ntilnim la Gilbert Durand o noţiune preluată de la J. Piaget, 


aceea de „geneză reciprocă”, definită ca „echilibrul mobil si 
reversibilitate” (J. Piaget, 1950, p. 37). Dacă J. Piaget a arătat în 
perspectiva cercetărilor de psihologie, că reprezentările subiective se 
explică „prin acomodările anterioare ale subiectului la mediul 
obiectiv” (1945, p. 219), în cadrul unui cod simbolic, care acționează 
la nivelul unui tip de cultură, este vorba de aderenţa colectivă de 
internalizare a valorilor, a relaţiilor de relevanţă între obiecte şi 
sensuri. Atât timp, cât elementele înconjurătoare vor nu numai sursă 
de cunoaştere. dar si izvor al imaginarului, simbolul va dăinui. 


1.3. Simbolurile — mod specific de comunicare. 


Cultura reprezintă un domeniu particular de viaţă socială 
explorând profund şi multidimensional posibilităţile de vehiculare 
interactionalá. Având criterii de pertinentá proprii, creind un complex 
univers semantic de natură socială. cultura impune nu numai un 


control social al mesajelor, forme proprii de codificare, dar 


sintetizează la modul exprimării subtile, posibilităţile de creaţie ale 
spiritului uman. 

Semiotica, care constituie teoria generală a sistemelor de semne. 
de la limbajele naturale şi formalizate până la codurile tehnice, oferă o 
largă perspectivă înţelegerii simbolului, tip special de semn. 


Emitátorul si receptorul ocupă o poziţie dominantă între factorii 

comunicaţiei, tocmai datorită faptului, că prin prezenţa lor, devine 
posibilă comunicarea. Emitátorul transpune informaţia în semnele 
unui cod şi o emite. Codarea nu este altceva decât punerea în legătură 
a unor indicaţii (semnificantii) cu anumite semnale (semnificaţii) iar 
decodarea este pe de altă parte „citirea” acestor indicații din 
semnalele, care le poartă (Heinrich F. Plett, 1983, p. 38). 


Semnul constituie noţiunea de bază, cercetările moderne 
admițând existenţa atât a semnelor verbale, cât şi a celor non-verbale. 
Dar un fenomen poate deveni purtătorul unei semnificaţii, adică un 
semn în condiţiile unui sistem, Totalitatea semnelor într-o categorie 
formează codul. Noţiunea de cod poate fi folosită într-o acceptiune 
restrictivă sau extinsă. Într-o deschidere largă codul reprezintă o 
convenţie, o libertate de a se impune deliberat o constrângere. 

Codurile reprezintă /imbajele de comunicare, prin care se 
fixează interacțiunea socială, bazându-se pe semne, ce afirmă trăsături 
comune. Codul cuprinde nu numai totalitatea semnelor, dar şi 
posibilităţile de combinare a acestora. Codul reprezintă valoare: 
potenţială, mesajul fiind acela, ce selectează semnele, cu unul sau mai 
multe coduri. Pentru o comunicare corectă şi eficientă emițătorul 
trebuie să aibă un potenţial comun al semnelor, organizate în coduri, 
pentru a evita instalarea unor diferente comunicative, ce ar altera 
parametrii calitativi ai comunicării. Codurile transmit cultura, însuşi 
sistemul culturii, într-o acceptiune mai largă, afirmând calitatea de 
limbaj. De altfel, orientarea modernă de a considera toate procesele 
culturale ca procese de comunicare, oferă semioticii o tot mai 
concretă extindere a graniţelor. Cercetările contemporane, tind să 
legitimeze semiotica ca ştiinţă a semnelor într-un întreg domeniu de 
cunoaştere al omului. Raportat la tenomenul cercetării culturii. acesta 
impune două mărci: procesul de semnificare, alături de cel al 
comunicării. 

Aşa cum sublinia Umberto Eco, nu înseamnă că întreaga cultură 
este doar comunicare şi semnificare, ci doar că aceasta poate fi mai 
bine înțeleasă si abordată din punct de vedere semiotic. în măsura în 
care obiectele, comportamentele şi valorile funcţionează ca atare şi se 
supun legilor semioticii (Umberto Eco, 1982, p. 36). Cele două funcţii 
de comunicare si de semnificare sunt funcţii sociale de complexitate 
variată. Prin atributele sale specifice, cultura populară este profund 
semiotizată, folclorul, considerat act de comunicare. ce vehiculează 


multiple coduri, este limbă în accepțiunea largă a termenului (Mihai 
Pop. 1970, p. 320). Totodată, comunicarea tine concomitent de 
comunicare şi semnificare. Elementele vehiculate se raportează la o 
valoare, element pregnant, individualizator al ştiinţelor dedicate 
cercetării spiritualităţii. Perspectiva de ordin semiotic a înţelegerii 


simbolurilor, ca formă specifică de comunicare într-o cultură deschide 
un orizont larg şi fertil de pătrundere a esentelor. 

Manipularea simbolurilor de ordin material, sau mai ales verbal 
în context ceremonializat impune anumite selecţii de ordin 
circumstantial si anumite selecţii pe baza competenţei. 

Se creează astfel în context ceremonializat, ca şi în cel al 
comunicării lingvistice, anumite modele cu „trăsături discrete”, 
proceduri formalizate. În acest proces al comunicării pentru lingviști 
important în cursul analizei este de a distinge două componente : „ce 
se spune”, „de ce se face”, existând reguli, ce stabilesc legăturile între 
acțiunile pzrformate şi cuvânt, urmărind discursul în desfășurarea lui 
pentru a-i impune coerenţă. Acest adevăr este cu atât mai pregnant, cu 
cât ne raportăm la o comunicare culturală, în care formalizarea este 
puternică, selecția mai severă, fiindcă însuşi scopul comunicării 
presupune eficienţa funcţiilor simbolurilor vehiculate. 

În aceeaşi relaţie cu fenomenele lingvistice şi teoria codurilor, 
Basil Bernstein arăta, că există anumite modele ale vorbirii, coduri, 
care ele însele reflectă o formă a relaţiilor sociale. Codurile, şi cel 
simbolic o relevă plenar, transmit cultura şi modelează 
comportamentul (Basil Bernstein, 1973, p. 203). 

Cunoasterea valorilor simbolurilor in cultura de tip folcloric are 
trăsături comune cu cele ale învăţării limbii. Când un copil învaţă a 
vorbi el isi insuseste codurile specifice, cerinte ale structurii verbale. 
Structura socială devine astfel substratul experienţei sale cu 
consecințe în procesul lingvistic. La fel se întâmplă şi în cadrul 
codului simbolic, ce facilitează forme persistente şi consistente de 
interacţiune. Aceasta presupune o identificare a fondului comun de 
norme şi comportamente (Joshua A. Fishman, 1975, p. 153). 

Cultura afirmă în sine un univers valoric mediat, dar simbolurile 
devin o dominantă în cultura orală, unde se ordonează un sistem 
tabular al acestora în conexiuni şi conditionári. Simbolul în cultura 
orală se exprimă prin toate limbajele: verbal, gestual, auditiv, plastic. 
Cultura populară este o cultură simbolică, căci nu sistemul de gândire 

metaforicá domină. Simbolismul în cultura folclorică nu este un 
simbolism deschis, ci cvasi ermetic, cu valori şi sensuri reglate. 
Simbolismul prezent în vehicularea unor multiple limbaje oferă o 
explorare profundă a posibilităţilor de captare a semnificației, pentru 
că proiectează un univers semantic cu valoare socială. In cultura 
folclorică, important este faptul, că performerii aderă la aceleași 
modele de comportament, cu un univers simbolic comun, ce 
condiţionează coerenţa si profunzimea comunicării. Asa cum accentua 
Mircea Eliade „simbolistica aceasta fiind cunoscută tuturor membrilor 
societăţii, ea face posibilă o comunicare perfectă si firească” (Mircea 
Eliade, 1949, p. 376). 

In cercetarea codului simbolic in general, a celui vegetal, ce 
constituie pivotul cercetării noastre, o întrebare de mare 
substantialitate este cea a relaţiei dintre semnificant şi semnificat. 
După traducerea în termeni saussurieni, care este semnificaţia la care 
se raportează simbolul, cuprinzând implicit unitatea dintre un 
semnificant şi prima semnificaţie? Din această perspectivă se 
consideră că semnificaţia secundă a simbolului participă întotdeauna 
la semnificaţia primă a semnificantului. 

In orice semn se instituie o legătură între semnificat și 
semnificant. In cazul simbolului relaţia verticală între aceştia apare ca 
o relație analogică. Roland Barthes sublinia că forma seamănă într-o 
măsură cu conţinutul (asertiune valabilă în cadrul simbolurilor 
plastice). In opinia aceluiaşi teoretician simbolul apare mai puţin ca 
formă codificată si mai mult ca un instrument afectiv de participare. 
Roland Barthes consideră că azi simbolurile au înlemnit; ele sunt 
înlocuite prin semne si semnificaţii. Această ambiguitate 
terminologică o consideră un reflex al fărâmiţării conștiinței 
simbolice, în special în ceea ce priveşte caracterul analogic al 
semnificantului si al semnificatului (Roland Barthes, 1980, p.122). 

In această relaţie între semne si semnificaţie Bertil Malenberg se 
află pe o altă poziţie decât autorul mai sus citat, arătând că nici un 
semn nu este cu totul arbitrar, nici cu totul motivat (Bertil Malenberg, 
1977, p. 285). Acelaşi autor sustine, că motivarea cunoaște grade, de 
la o previzibilitate aproape absolută, până la o asemănare semn/lucru 
sau semnificant/semnificat vag resimţită, greu de recunoscut. 
Motivarea nu exclude arbitrarul. Atât arbitrarul, cât și motivaţia sunt 
relative (Bertil Malenberg, 1977, p. 126). 


Motivarea unui semn poate avea astfel grade diferenţiate, 
aceasta depinzând de raporturile de semnificaţie, pe care le crecază 
obiectele, sensurile care se stabilesc prin convenţie socială. Important 
este. ca într-un cod cultural să se menţină semnificaţia. Pentru 
valoarea culturală are relevanţă atât statutul ontologic, cât şi sistemul 
de relationare, fiecare cultură având sistemul de referință si valorizare 
menţinut prin comunicare. După cum afirma Réné Berger, obiectul nu 
este dat, el există pentru noi în interiorul unui raport, care îl face 
purtător de semnificaţie (Rene Berger, 1978, p. 278). La nivel cultural 
aceste semnificaţii sunt cunoscute de toti participanți aflati în 
circuitul semiotic. Înțelegerea simbolurilor intră de fapt în acel 
domeniu ce leagă semiotica de semantică, prin relaţia dintre semne şi 
sensuri. Aceasta este determinată de faptul că existenţa semnelor, care 
sunt expresia sensurilor, oferă domeniul semioticii, iar existența 
sensurilor, care sunt realităţi exprimate prin semne, conturează sfera 
semanticii. Interesant este faptul, că atât semiotica, cât şi semantica au 
fost considerate de specialişti — precum psihologia şi sociologia — ca 
ştiinţe generale ale spiritului. Acestea au demarat ca ştiinţe lingvistice, 
pentru că limbajul este cel mai important fapt semiotic, iar sensurile 
faptelor de limbă au cea mai mare varietate (Gh. Ivănescu, 1981, p. 
94). 

Admitind cà in orice comunicare se transmite o cantitate de 
informatie, in transcrierea codului simbolic, dominat de interferenta 
unor sisteme semiotice variate, atát emitátorul, ca agent codificator, 
cát şi receptorul, ca agent decodificator, se află la acelaşi grad de 
competenţă. Pentru că prin codul simbolic se comunică şi se 
semnifică, fiind un cod cultural complex, se actualizează acelaşi 
orizont de viaţă pentru toti membrii comunităţii (accentuám 
folclorice), o lume tratată ca obiect semiotic, într-o permanentă 
interrelationare semnificantă. 

Văzut din perspectiva culturală, codul simbolic demonstrează, 
că dincolo de constante privind procesul de formare, valorizarea 
simbolurilor se realizează după parametrii proprii fiecărei culturi. 
Important este pentru cercetător de a explica si interpreta pe fondul 
de universalitate, valorile proprii, specifice, acordate in cadrul unei 
comunicări culturale ale unei etnii. Simbolurile constituie — aşa cum 
am subliniat — o clasă specifică de semne, care privite din punct de 
vedere cultural deplasează accentul de la semn la valoarea lui dată de 

subiecţi reali. Numai simbolul, mai întâi lingvistic, apoi para- 
lingvistic muzical, plastic se diferențiază de semnificant si 
semnificaţie, prin operaţiile de abstractizare şi generalizare. Aici 
intervine diferența între semnal. care se propagă senzorial și simbol, 
care se comunică intelectual, de fapt deosebirea dintre natură şi 
cultură, adaptare si creaţie (Henri Wald, 1986, p. 305). 

In cazul conceptului de semn se porneşte de la axioma că orice 
obiect poate să fie folosit pentru a indica alt obiect. Aceasta se 
bazează pe stabilirea unui raport între cele două obiecte, raport, care 
constituie baza oricărui sistem de semnificaţie, format prin procesul 
reflectării obiectelor în mintea oamenilor în urma unei convenţii. 
Pentru a opera această substituire se dispune de două reprezentări 
mentale: cea a obiectului desemnat şi cea a obiectului care serveşte la 
desemnare. Impreună cele două reprezentări alcătuiesc semnul. Cum 
simbolul constituie o categorie specială de semne, ne orientăm analiza 
în trei direcţii, bazate fiecare pe un anumit tip de relaţie: analiza 
sintactică, care realizează legătura dintre semn şi semn; semantică, 
care analiza relaţiile între semne și obiectele în legătura cu care sunt 
aplicabile; pragmatica, care realizează relaţiile între semne şi 
interpreţii lor ( Ch.W. Morris, 1938, p. 57). 

Noi operăm cu cel trei tipuri de analiză, întrucât — aşa cum vom 
demonstra în continuare - în cadrul codului simbolic, simbolurile 
rareori sunt izolate ci se manifestă în constelații de simboluri, 
important fiind în cercetarea hermeneutică modul cum lucrurile se 
leagă (în cazul nostru elementele vegetale) de un sens sau mai multe 
sensuri. Legat de teoria semnelor apar vehiculate alte două concepte: 
conotatia si denotatia, fiecare bazat pe alt raport: denotatia stabileşte 
raportul între semn şi obiect. iar conotatia stabileşte relația între semn 
si unele însuşiri ale obiectului înțelese ca atribute ale acestuia (I. 
Coteanu, 1973, p. 35). 

În relaţia dintre semn şi simbol reținem ca o marcă definitorie 
pentru importanța culturală a simbolurilor si rostul lor în procesul 
comunicării, faptul că simbolul este considerat tinerețea semnului, iar 
semnul maturitatea simbolului. Semnul începe ca simbol şi simbolul 
se termină ca semn. Simbolul apare ca un semn, a cărui semnificant 
imită realul, pentru a arăta la ce se referă semnificația, indică ce 
anume cunoaşte denotatia si ce anume apreciază conotatia. Dar 
semnificantul unui simbol nu copiază realul, ci îl imită într-o măsură 

mai mare sau mai mică, de la reproducerea până la „himeră”. Aşa cum 
sublinia Henri Meschonnic, imaginca este sintaxă si nu reflectare a 
realului (Henri Meschonnic, 1970, p. 103). 

Trecerea gândirii de la simboluri la semne — sublinia Henri 
Wald — şi de la mituri la teorii este o ináltare nu o cădere (Henri 
Wald, 1981,p.22). 

În cadrul simbolurilor între semn şi semnificaţie se pot distinge 
trei relaţii perceptibile ale semnului: cu ceea ce este real (denotatia), 
cu imaginea psihică (reprezentarea) si cu semnificaţia. Simbolizarea 
este o asociere, mai mult sau mai puţin stabilă între două unităţi de 
acelaşi nivel (adică doi semnificanti şi două semnificaţii). Ceca ce 
permite distincţia între un semn şi un simbol sunt cele două elemente 
în relaţie. În cadrul semnului aceste elemente sunt de natură diferită, 
la simbol ele sunt omogene. Aici intervine problema arbitrarului. In 
cadrul simbolului relaţia între simbolizant şi simbolizat nu este 
necesară (sau arbitrară), pentru că această relaţie nu este motivată. 
Simbolurile se disting de simple semne; ele sunt animate de mari 
ansambluri de imaginaţie, arhietipuri, mituri, structuri. Simbolul 
separă, dar şi asamblează, sensurile simbolurilor se descoperă în acele 
părți care leagă tocmai elementele separate (Jean Chevalier, Alain 
Gheerbrant, vol. I, 1994, XIII-XIV). 

Simbolurile constituie o clasă specifică de semne care privite 
din punct de vedere cultural deplasează accentul de la semn la 
valoare. sau cel mai frecvent la valorile date de subiecţi reali. De aici 
decurge rolul gnoseologic al simbolurilor în cunoaşterea unei culturi. 
Autorii celebrului dicţionar, mai sus citati, subliniau faptul, că în 
procesul constituirii şi valorizării culturale a unui sistem simbolic se 
detaşează arhietipurile, emanatie a conştiinţei colective, structuri care 
sunt constante şi nu imaginile multiple, care sunt validate după epocă, 
etnie sau individ. Noi demonstrăm în lucrarea noastră faptul, că într-o 
cultură şi cultura românească o atestă la modul plenar, funcţionează 
un cod simbolic vegetal. Apelând la formularea lui Norbert Groeber 
recunoaştem faptul, că în cadrul codului simbolic vegetal, se 
evidenţiază acel inventar de semne, căruia îi sunt atribuite anumite 
date conform unui sistem (Norbert Groeber, 1978, p. 333). 

Dacă cuvântul simbol după etimonul grec are înțelesul de semn, 
iar după cel latin de pecere, într-adevăr el oferă cultural realitatea 
marcată de ambele nuantàri în cele două etimoane. Pentru că în orice 

act semiotic se stabilește, datorită indicatiei date de semnal un raport 
social între emiţător şi receptor, adică între cel ce produce semnalul şi 
cel ce-l percepe şi căruia îi este destinată indicatia (Louis J. Prieto, 
1964, p. 96) trebuie să accentuăm mecanismele proprii de producere 
şi receptare ale codului simbolic. Codul simbolic corespunde acelei 


calități de restrângere a alegerii arbitrare a semnelor, instalând în 
spiritul receptorului o  previzibilitate. Apare aici noţiunea, 
fundamentală in teoria informaţiei, cea de redundanță, ca opusă 
informaţiei. In această dialectică între originalitatea mesajului şi in- 
teligibilitatea lui, codul simbolic constituie în cultura de tip folcloric 
un mijloc de comunicare cu mijloace de inovaţie reglate. 
Comunicarea prin simboluri nu este o comunicare standard, ci 
introduce procese de semnificație complexe. 

Un alt concept utilizat în marcarea procesului de semioză este 
convenția, care leagă emițătorul de destinatar fără a crea o surpriză. În 
mare codul simbolic în cultura de tip folcloric se supune ambelor 
procese, scopul fiind de a crea inteligibilitate mesajului şi îndeplinirea 
funcțiilor. Putem afirma şi în cadrul codurilor simbolice existenţa 
unui proces de modelare, proces, care în cultura de tip folcloric poartă 
amprenta unor trăsături specifice. Este avantajul culturii de tip oral de 
a oferi un sistem de comunicare cu un control sever al alternativelor. 
La baza formării modelelor conlucrează stabilitatea şi repetiţia, 
tradiția fiind determinantă. Conceptul de model apare vehiculat în 
ştiinţele sociale în special în lingvistică, sociologie, psihologie, care 
folosesc faptul standardizării ca o consecinţă a acțiunilor, ce dirijează 
anumite aşteptări şi comportamente. Codurile simbolice nu fac 
excepţie, se supun aceluiași proces. Codul simbolic standardizează şi 
el într-o măsură comunicarea, chiar dacă aceasta se realizează atât de 
pregnant în domeniul sensibilului. Considerăm, că vegetalul impune 
existența unui cod, pentru că materialul analizat susţine ideea, prin 
care codul constituie un model dat al valorilor şi permite celor care 
comunică internalizarea normelor în orice proces de interacțiune. 

Intr-un studiu de referinţă, Basil Bernstein stabilea două 
concepte: cel de „cod elaborat” şi de „cod simplificat”. In cadrul 
codului elaborat vorbitorul selectează alternativele sintactice, aceasta 
reclamând un plan complex al comunicării, pe când în cadrul codului 
restrictiv vorbitorul are un cadru restrâns al alternativelor sintactice şi 
acestea sunt rigid organizate (Basil Bernstein, 1962. p. 32). 


Raportat la cultura de tip folcloric, care stabileşte o comunicare 
cu trăsături particularizatoare, afirmam în lucrarea de doctorat „Roluri 
și performanţe în obiceiurile populare”, (volum publicat în Editura 
Paideia. 2001) că modelul de rol este un cod cultural complex prin 
sistemul limbajelor, dar şi simplificat, în măsura in care posibilitatea 
de a prevedea alegerea modelului este mare, neexistând un număr 
mare de alternative. Raportat la codul simbolic, considerăm, că 
afirmația isi menţine valabilitatea, în măsura în care vegetalul — in 
cazul nostru de analiză — apare ca un element al ritualului în expresie 
variată verbală, sau plastică. Sincretismul este o trăsătură a sistemelor 
semiotice, actele semiotice complexe, fiind de regulă frecvente, şi cu 
totul izolate cele simplexe. Pe de altă parte codul simbolic presupune 
alegerea semnelor, reguli de organizare, inteligibilitate şi un număr 
controlat de alternative, în special în cadrul comunicării complexe la 
nivel de ritual. În acestea se reflectă de fapt lumea şi viaţa, aşa cum o 
înțelege ţăranul român în marile momente ale existenţei sale, în relația 
cu sine, cu comunitatea sătească, cu cosmosul. Este o comunicare 
semnificantă masivă, existând permanent un control social al emiterii 
Şi receptării. 

Demonstrația noastră se include ca sferă de intentionalitate în 
procesul reliefării — bine înțeles prin selecţii — a codului simbolic 
vegetal. in polimorfele lui forme si modalităţi de etalare a 
semnificației, prin aceasta conturând un specific propriu de 
comunicare. Simbolurile vegetale apar astfel ca un elaborat al unei 
comunicări strategice, menite să otere, să aducă benedictiune, să 
augureze, sau să descifreze în perspectivă. 

În fiecare cultură se instituie acea relaţie între obiecte şi semne. 
modalitate elevată de descifrare pentru cercetător, constituind cheia 
unei cunoașteri complexe de ordin psihologic şi social. ridicate la 
palierul superior al spiritului. La lecţia inaugurală ținută la Paris in 
1960 Cl. Levi Strauss afirma, cá nu este posibil să studiem zeii, 
ignorând imaginile acestora, nici riturile fără a analiza obiectele şi 
substanţele pe care oficiantul le fabrică sau le manipulează; nici 
regulile sociale independent de lucrurile care le corespund. Oamenii 
comunică prin intermediul semnelor şi simbolurilor, iar pentru 
antropologie, care este conversaţie a omului cu omul totul este simbol 
şi semn aşezat între doi subiecţi. Este important a sublinia, că 
simbolismul, în comunicarea de tip folcloric este mai puțin o formă 

codificată de comunicare şi mai mult un instrument cu rol afectiv de 
participare (Roland Barthes, 1980, p. 122). Se instituie în procesul 
comunicării o comunicare de climat, de integrare simultană în acelaşi 
halou de semnificaţii a unei matrice culturale. Simbolurile constitajie 
un cod cognitiv în acelaşi timp, pentru că tot mai mult antropologia 
culturală consideră, că membrii unei societăţi, a unor grupuri pot f 
caracterizati in termenii unui cod uniform si distinct (David Kaplan, 
Robert Manners, 1972, p. 144). 

O problemă importantă este cea referitoare la limbajele prin care 
simbolurile sunt exprimate. | 

Între limbaje se afirmă departajări de capacitate semioticá. 
Specialişti din toate domeniile dedicate cercetării antroposului 
recunosc şi demonstrează faptul, că /imbajul verbal este nu numai 
primordial, dar şi cel mai variat şi diversificat, cu capacităţi supli- 
mentare faţă de limbajele extralingvistice. De altfel. limbajul verbal 
este considerat ca un sistem „putând îndeplini sarcinile integrale 
exprimabilitátii, astfel că orice conţinut este traductibil prin cuvinte, 
capacitatea de exprimare a limbajului verbal datorându-se flexi- 
bilității sale, posibilităților combinatorii” (Umberto Eco, 1982, p. 
228). In acelaşi timp afirmăm pentru prima dată în literatura 
etnologicá de specialitate, că aceste coduri simbolice constituie cel 
mai fertil câmp de consacrare, a ceea ce lingvistul Dell Hymes a 
stipulat prin sintagma etnografia vorbirii (1972. p37); Aceasta are ca 
obiect analiza funcţiilor vorbirii într-o comunitate dată $i cu o cultură 
specifică. Prin etnografia vorbirii se studiază tocmai acele selectări 
tipice ale codului lingvistic, prin care se elaborează mesaje specifice. 
Codurile simbolice după opinia noastră capătă o mare încărcătură de 
specificitate în cadrul transmiterii informaţiei într-o anumită cultură. 
In mentalitatea populară cuvântului i se atribuie o potentá deosebită, 
de a influența malefic sau benefic ordinea existenţială. Limbajul 
verbal în această calitate devine nu numai forma de transmitere a 
ideilor, ci și forța, care mediază implinirea. Folosirea magică a 
cuvântului se apropie de artă, prin trăsătura comună de a plăsmui 
imagini (Réné Wellek, Austin Warren. 1976. p.271). 

Basil Bernstein considera, că vorbirea exersează o solidaritate 
comparabilă cu magia, ca şi ritualul, care creează un mediu de 
comunicare cu o solidaritate organică. Textual, acesta afirma: 
„Sistemele, sau codurile de vorbire diferite creează pentru vorbitori 

grade diferite de relevanţă şi legătură. Experiența vorbirii lor poate fi 
transformată prin ce reprezintă semnificaţie si relevanţă, prin diferite 
sisteme de vorbire. Experienţa copilului este transformată prin 
învăţare, prin apartenența voluntară la actele vorbirii. Structura 
socială vine aici în substratul experienței copilului, menţinând o 
consecvență a procesului lingvistic” (Basil Bernstein, 1970, p. 83). 
Am selectat acest citat întrucât intră într-o perspectivă comună de 
abordare a codurilor simbolice. În primul rând acestea se integrează în 
formele de relevanţă privind comunicarea, iar învăţarea si aplicarea 
acestor coduri se desfăşoară precum procesul de învăţare al limbii, 
prin deprindere, prin practică socio-culturală. Pentru că, dacă sub 
unghi metaforic obiectul material sau procesul lui de generare este 
virtual semn al oricărui analogon, căruia îi poate deveni termen de 
referință (Radu Niculescu, 1991, p. 81) odată stabilită relaţia 
accentuăm noi — şi valorizat potenţialul metaforic, acesta îşi consacră 
valorile prin forța mecanismului social. Formarea sistemului de 
simboluri este supusă unui atent control social, pentru că ele sunt 
menite a asigura o ordine in comunicare, de fapt experienţa socio- 
culturală exprimând eficacitatea simbolurilor. Menţionăm, că ŞI 
simbolurile se înscriu în acele forme ce stereotipează comunicarea, 
chiar dacă acestea se realizează atât de percutant în domeniul 
sensibilului. Se exprimă astfel un semnificat prin intermediul unui 
proces semnificant, cuvântul devenit valorizat într-un context 
expresiv. Vocatia ontologică se grefează pe dimensiunea spirituală în 
forma ei creatoare conturánd aria imaginarului. 

Condiţia semioticá a simbolului este un fapt de relevanţă. El se 
impune cultural prin corelatiile de sens, ce le instituie. Apar asttel 
serii de obiecte culturale cu o natură polimortă. În relaţia dintre 
entitatea prezentă, ce reprezintă de fapt o valoare şi o entitate absentă, 
se conturează un orizont de cunoaștere culturală. Relaţiile de 
contiguitate sau analogie, care se instituie între „cel ce evocă” sau „ce 
este evocat” intră într-un câmp de cunoaştere, ce implică actul 
cognitiv de proiectare culturală. 

În cultura de tip folcloric simbolurile apar ca un elaborat al unei 
comunicări strategice, menite să aducă efecte benefice, să augureze, 
să descifieze în perspectivă, să rezolve situaţii de criză, în ordinea de 
proiectare spirituală. În fiecare cultură codul simbolic apare ca un 


mijloc menit a rezolva problemele specifice de comunicare şi 
reflecţie. 

Simbolurile, în cultura de tip folcloric şi spiritualitatea 
românească o atestau o sferă largă de exprimare a imaginarului in 
structuri, nivele şi funcţii diferite: motive folclorice vehiculate într-o 
diversitate de genuri şi specii (mit, legendă, basm, baladă, colindă, 
cântec liric), într-o gradatie a manifestărilor actantiale de /a rit la 
ceremonialuri complexe. 

O trăsătură pertinentă este cea a relaţiei dintre limbaj şi act, in 
acele „montaje simbolice” cum le denumea Rene Berger 
manifestându-se aici o calitate, pe care am relevat-o într-un studiu 
consacrat sincretismului limbajelor. Afirmam că limbajul actantial, 
cât şi cel lingvistic, apelează la simbol, sunt corelate în exprimarea 
aceloraşi valori (Germina Comanici, 1992, p. 57). 

Simbolurile verbale conturează o zonă largă de cunoaştere in 
orice cultură. In această investigaţie trebuie să se ţină seama de 
distincţie dintre termenii şi înțelesurile lor, între simbol şi sensurile 
care le degajă. In cercetarea codului simbolic se reliefeazá cele două 
funcţii esenţiale ale limbii: de a converti în informaţie şi de a stimula 
sentimente si atitudini (Sussane K. Langer, 1953, p. 209), simbolul 
adecvándu-se celor două funcţii, în măsura în care transmite o 
informaţie, cunoştinţele culturale fiind fundamentate pe simboluri și 
concepte. 

Omul, creator de cultură a acompaniat simbolismul verbal cu cel 
vizual, obiectual, din nevoia de a comunica atât conotatia, cât şi 
denotatia semnificației verbale. Importanţa simbolurilor verbale în 
raport cu simbolurile exprimate prin alte limbaje este o realitate 
pregnantă la nivelul cercetării antropologice, dar şi la nivelul 
comunicării artistice în general. Pictura, sculptura, dansul, spectacolul 
tcatral, filmul comunică în ultima instanţă prin 2-3-4 dimensiuni 
conotatia vorbirii (Henri Wald, 1981, p. 29). 

De altfel cercetárile din domeniul semioticii au accentuat faptul, 
că relația, care există între informaţia aparţinând mitologici şi actele, 
aparţinând ritualului, deci pe de o parte manipularea limbii, pe de altă 
parte manipularea obiectelor, se înscrie, în ceea ce antropologia 
culturală defineşte drept simbolism (Claude Calame, 1983, p. I). 

Fenomenul simbolic apare astfel în natura sa semiotică ca un 
limbaj, care nu oferă o semnificaţie imediată, ci incită /a forări pe 

straturi de semnificații. Cunoaşterea holistică a unui simbol, relaţia lui 
cu alte simboluri organizate într-un model constituie pentru cercetător 
un demers în deschidere epistemologică. 

Importanţa simbolului verbal este majoră, în primul rând prin 
faptul că vorbirea constituie principalul mijloc de comunicare dintre 
oameni, mod de organizare a activității în raport cu mediul 
înconjurător. Dar dincolo de comunicare se ajunge la creația artistică, 
o comunicare potentatà. Aşa cum sublinia Henri Wald creația devine 
posibilă, din clipa în care dezvoltarea limbajului permite 
semnificaţiilor să înceapă distantarea de semnificanti şi să formeze 
astfel între sensibilitate şi rațiune un câmp spiritual tot mai amplu 
(Henri Wald, 1973, p. 831). 

Desigur, faptul că limba poate fi manipulată în scop estetic se 
datorează funcţiei comunicative. Sol Saporta arăta, că cu cât este mai 
mare numărul constantelor, cu atât vorbirea este mai organizată. 
Scopul poetic al unui conţinut este caracterizat prin mesaje organizate 
în mod optim, adică un număr maxim de tendinţe şi constante (Sol 
Saporta, 1964. p. 176). 

Dacă cuvântul constituie în folosirea lui uzuală un semn al unui 
lucru real, el devine simbol atunci când se corelează cu anumite 
credinţe si este prezent — verbal sau obiectual — la nivelul ritului şi 
ceremonialului. Se constituie al doilea sistem de semnificaţii, care are 
la bază un anumit cod ritual, care implică un anumit proces de 
metaforizare şi simbolizare. În raport cu funcţia obiectului, cu natura 
rationamentului, care stă la baza actului (de cele mai multe ori magic) 
diferitele modele compoziționale și simboluri relevă un caracter 
formalizat. Prin procesul de metaforizare la nivelul limbajului se 
produce o apropiere a unui fapt de altul, mai mult sau mai puțin 
asemănător. Asa cum sublinia Lucian Blaga în exegeza sa asupra 
metaforei apropierea între forte, sau transferul de termeni de la unul 
la celălat se face exclusiv în vederea plasticizării unuia dintre ele. La 
baza metaforei plasticizante stă în opinia aceluiaşi autor 
mentalitatea magică, tabuizantă (Lucian Blaga, 1937, p.135). Sensul 
transcede cuvântul, un obiect investit cu sarcină sacră are nevoie de 
un vocabular specializat. 

Simbolul se încadrează marilor categorii estetice ale poeziei 
populare, câmp de investigație de largă perspectivă: „De la metaforàá 
la simbol şi de aici la mit, marile categorii estetice ale poeziei 

populare, rămân un material deschis studiului (Mihai Pop, 1966, p. 
47). 


Funcţia poetică nu anihileazá informaţia, functia referentialà de 
comunicare se menţine, numai că norma estetică este o normă a 
valorii, ce produce o anume reliefare lingvistică şi un anumit efect. La 
încercarea formulării unei definiţii a normei estetice apare operantă 
dichotomia cu norma non-estetică. H. Plett stipula trei posibilităţi: 

|. limbajul poetic formează o subclasá a limbajului comun; 
el este un limbaj special cu un sistem de reguli proprii; 
el reprezintă o posibilitate superioară de analizare a limbii 
(1983, p. 140). 

Este o communis opinio recunoaşterea formalizării inventarului 
de simboluri. 


o In 


Domeniul de transformare a semnului verbal în simbol este 
mesajul poetic. Funcţia estetică este un atribut intrinsec al limbii, în 
limba poetică atenţia este concentrată asupra semnului lingvistic, care 
devine scopul însuşi al manifestării lingvistice. 

Simbolul are cel mai frecvent o funcţie emblematică. El persistă 
în creaţiile ritualice sub forma unor semne, semne lingvistice care 
definesc obiecte, gesturi, atitudini. Valoarea simbolurilor in cultura 
orală suferă mutații, de-a lungul exersării sale prin comunicare. 
Initial, legate de valori cultice, sau pragmatice, acestea evoluează spre 
forma de literaturizare a textului. Însuşirea gândirii metaforice prin 
tabuizare impune un stil al gândirii în limitele unor tipare, spiritul 
uman exprimându-și imago-ul în serii comunicationale și artistice. 
Bradul ca simbol central, mărul, alte reliefări vegetale (ex.: usturoiul, 
busuiocul, grâul, viţa de vie) prezente în diferite genuri și specii 
folelorice, se integrează în ceea ce retorica antică a definit prin 
termenul e/ocutio, o asamblare a mijloacelor expresiv-poctice (şi nu 
numai) implicată în comunicare într-un sistem sudat, dar şi relationat 
prin intertextulitate. 

Simbolurile şi valorile lor pot fi integrate acelui proces de 
sablonizare propriu folclorului. Sablonul devine astfel acel ax necesar, 
care „permite jocul giratoriu al fanteziei, de sprijin si de repaos 
obligat" (Dicţionar de estetică generală, 1976, p. 343). Se ajunge 
astfel la modele tipice de corelări elaborate şi conservate de gândirea 
populară tradiţională. 

Descori în procesul de simbolizare apare prezent un procedeu de 
compoziţie, ce face parte din acele stereotipuri specifice formei orale 
a literaturii: paralelismul. Un procedeu tipic legat de utilizarea 
simbolului în poezia populară este legat de arta dialogului. Cântecul 
bradului, colinda, exprimă forța dramatică fie a convorbirii, fie mai 
puternică a confruntării. Poezia obiceiurilor în special ne arată în ce 
fel se transformă o a treia persoană (dincolo de emițătorul şi 
receptorul concret) într-un destinatar al unui mesaj. Repetifia, 
constituie un alt procedeu retoric asociat utilizării simbolului: aceasta 
reliefează valoarea simbolului, impune nuanțe artistice sporite, 
fixează accente. Însuşi actul folcloric este un act al repetării. Diferitele 
forme de repetiţie constituie procedee generate de sistemul oral al 
vehiculării faptelor. 

Dincolo de rădăcinile rituale ale gestului — arăta Ovidiu Bârlea 
memoria populară cultivă repetările, tocmai ca o necesitate de a le tine 
mai bine imprimate (Ovidiu Bârlea, 1979, p. 20). 

Dincolo de refrene, formă compozitionalá de repetare, există şi 
versurile de evocare, frecvente în manipularea simbolurilor. Ca 
poziţie, acestea se situează înaintea celorlalte versuri, precum 
refrenele. Dacă refrenele se repetă în întregime, versurile de evocare 
se repetă parţial, acestea având rolul de a produce un canal de 
comunicare mai penetrant cu auditoriul. 

În mediul folcloric asistăm la un nivel colectiv de folosire a 
limbii, fie că este un text folcloric independent, fie încadrat unui 
context ceremonializat. În general există o natură simbolică a 
comunicării sociale. Însuşi limbajul a fost definit ca un mijloc de 
comunicare strict uman şi neinstinctiv al ideilor, emoţiilor şi 
dorințelor prin intermediul unui sistem de simboluri anume create 
(Edward Sapir, 1967, p. 12). Dacă la baza realizării comunicării, 
specialiştii din diferite domenii legate de antropos, afirmă şi 
argumentează funcţia determinantă a mecanismului social, în cadrul 
culturii de tip oral, acest mecanism social este cel ce creează, 
transmite şi menţine sistemul de comunicare culturală. Acesta cores- 
punde perfect principalelor funcţii de comunicare în societate stabilite 
de Harold Lasswell: 

|. stabilirea si intretinera relaţiilor cu mediul înconjurător; 

2. asigurarea coeziunii sociale; 

3. transmiterea moştenirii culturale de la o generaţie la alta 
(Harold Lasswell, 1948, p. 112). 

Comunicarea culturală la nivelul faptelor folclorice se realizează 
la modul complex, nu numai între grupurile selectate pentru 
performantà, dar ea se proiectează în relaţia între uman si mitic. De 
altfel, formele de comunicare prin codul simbolic sunt strâns core- 
late — aşa cum vom demonstra într-un capitol aparte al lucrării — de 
principiile gândirii magice, care le oferă o funcție expresivă deosebită, 
facilitând totodată solidarizarea şi ierarhizarea valorilor. Finalitatea 
comunicării prin codul simbolic corespunde atât praxisului, cât şi 
catharsisului. /ngemănarea ontos-ului cu proiecția  imaginativá 
reprezintă unul din mecanismele fundamentale realizat prin codul 
simbolic. În cadrul codului simbolic limbajul actantial ocupă un loc 
de relevanţă, elementul de bază constituindu-l ritul. Definit într-o 
formulă de mult consacrată, drept un act, sau o serie de acte, urmărind 
eficiența pe planul realităţii, dar având la bază principiile şi regulile 
magiei, prin rit se execută sintagma gestuală, care proiectează 
realitatea sub semnul împlinirii. Există în cazul ritului cuplaje, dar şi 
acțiuni simplexe, izolate. Ritul se desfăşoară deseori în relaţie cu un 
element material — codul vegetal aşa cum vom demonstra, atestând 
plenar aceasta — instalându-se osmoza între virtualitátile acestuia si 
acționarea dirijată, care condiţionează eficiența. Există astfel şi în 
codul vegetal cu potente suplimentare încă o încărcătură 
numinoasă, care devine activă numai prin mişcare programată. Codul 
simbolic vegetal apare asociat ritului în expresie verbală, sau 
obiectuală. Aceasta din urmă ţine, de ceea ce specialiştii au definit 
drept limbaj plastic, fie că forma o dă omul, fie că este oferită de 
cadrul natural. 

Important pentru valoarea culturală acordată elementelor este 
atât statutul ontologic, cât şi sistemul de relationare, fiecare cultură 
l'iind caracterizată printr-un sistem specific de referinţă, care se afirmă 
prin comunicare. 

Deşi în ierarhizarea valorică a limbajelor, cel plastic constituie 
un semnificant secundar, în cadrul codului simbolic vegetal are valori 
potentate, tocmai prin natura specială a elementului material. 
Elementul plastic devine expresiv şi eficient, îşi îndeplineşte rosturile 
sale, prin manevrare dirijată, gest şi obiect fiind convergente unor 
funcţii comune. Ca si simbolul, conceptul de funcţie este vehiculat in 

lingvistică, 


mai multe discipline: matematică, fizică, biologie 
sociologie şi nu în ultimul rând în etnologie. 

O investigaţie completă si globală trebuie să răspundă atât la 
întrebarea: ..cum se transmite informatia"?, dar şi „de ce"? Citabilă in 
acest context este afirmaţia, pe care reputatul folclorist Alan Dundes o 
făcea în scopul unei cercetări complete „ce este obiectul, prin ceea ce 
el înseamnă”? (Alan Dundes, 1980, p. 35). Mesajele elaborate prin in- 
termediul codului simbolic trebuie sá indeplineascá anumite functii. 
În sens larg, funcfia este considerată relatia reciprocà dintre sistem. 
realizarea lui şi cuplul emitátor-receptor (M. I. Lotman, 1974, p. 20). 

Borislaw Malinovski, considerând cultura ca ansambluri 
semnificative (iar codul simbolic constituie un astfel de ansamblu) 
releva că fiecare element al unei culturi îndeplineşte in raport cu 
sistemul o funcţie (B. Malinovski, 1968, p. 32). În general in faptele 
de folclor se afirmă nu numai un sincretism al limbajelor, dar și a/ 
funcţiilor, lucru asertat şi în cadrul codului simbolic vegetal. 

În cadrul investigaţiei faptelor de cultură populară s-a ridicat 
legitima întrebare: cine stabileşte funcţia, cel ce cercetează, 
outsiderul, care analizează şi ierarhizează materialul, sau purtătorul de 
folclor? Considerăm şi noi, că putem determina funcţia prin mărturia 
purtătorului de folclor, care este importantă, dar constituie doar un 
jalon. procesul fiind mult mai alambicat, ținând de un travaliu de 
arheologie spirituală, aplicat nu unor manifestări singulare, ci unei 
clase virtuale, ce presupune analogii (Monica Brătulescu, 1976, p. 45). 


Capitolul II 


GÂNDIREA MAGICĂ - O CHEIE ÎN 
VALORIZAREA SIMBOLICĂ A 
VEGETALULUI 


Esentializarea sensurilor codului simbolic vegetal nu poate fi 
desprinsă de o componentă importantă în procesul de valorizare 
specific cercetării de tip folcloric: gândirea magică. În această 
viziune se constituie fundamentala dichotomie de natură culturală 
sacru/profan, modalitate marcantă în procesul de înțelegere a 
mediului ambiant, al omului ca element al cosmosului. Este o 
modalitate prin care el însuşi se ajută, se adaptează si îşi potenteazá 
existența. Abordând cu subtilitate, dar şi cu complexitate de analiză 
geneza sacrului şi multiplele sale implicaţii, Mircea Eliade oferea cea 
mai simplă — prin simplitate ajungându-se la adâncime — formulare a 
sacrului, care se manifestă a fi ceva diferențiat de profan. Pentru 
manifestarea sacrului propune termenul de hierofanie, conținutul 
etimologic redând ideea de ceva sacru care se arată. Prin 
manifestarea acestui atribut orice obiect devine sacru, presupunând 
existența unei puteri (Sacrul şi profanul, 1992, p. 13-14). Ca si 
simbolul, care exprimă altceva decât obiectul şi calitatea sacralitátii 
relevă altceva decât pe sine. Lumea vegetală se prezintă ca o categorie 
investită cu valoarea hierofaniei şi chiar în această masivă 
reprezentare a vitalului există elemente de relief, investite cu calități 
speciale într-o dialectică a valorilor simbolice. Una este poziția 
bradului şi a mărului între arbori şi pomi, a grâului între cereale, a 
cânepei între plantele textile, a florilor de sânziană a mătrăgunei. sau a 
busuiocului între plante. Se ajunge la acel stadiu definit drept 


kratofanie. de manifestare a forţei prin care aceste elemente, obiecte 
sunt temute, sau venerate. Opozitiile, contrariile sunt specifice 
sacrului. Această opoziţie este conținută în sensul termenului sacer, 
cu cele două nuantári, blestemat şi sfânt. Comentând formula lui 
Vergilius „auri sacra fames", Servius observa cu justete că sacer 
poate fi învestit cu sensul blestemat, cât si divin. Eustathius (Ad. 
Iliadem XXIII, p. 429) remarca şi el dubla semnificaţie a lui hagios, 
ce poate exprima în acelaşi timp sensul de pur şi de pătat (Mircea 
Ehade, 1965, p. 26). 

O componentă importantă a hierofaniei vegetalului, în special al 
arborelui (copacului) este investirea lui cu atributul universalitátii. În 
prefata lucrării lui Mircea Eliade Prelegomene, Mircea Handoca 
stipula o realitate concentrată într-o formulă, dar demonstrată prin 
tonuri, ce alcătuiesc o masivă literatură de referință: termenul de 
hierofanie are tocmai semnificaţie de manifestare a sacrului în profan, 
iar formele, mijloacele de concretizare a acestei realităţi se manifestă 
diferit de la un popor la altul şi de la o epocă la alta (Mircea Eliade, 
1991, p. 11). 

Dacă definirea termenului este simplă, sensul sacru intrând in 
opoziţie cu profanul, în momentul stabilirii valorilor acestei opoziții, 
al contextelor şi evoluţiei de sensuri, drumul investigaţiei devine 
obstacular. 

În consacrata sa lucrare l'Homme et le sacre, Gallimard, 1970, 
Roger Callois evidentia un adevăr, cu care se confruntă orice 
cercetător, ce abordează problemele din această perspectivă, aceea că 
nici o formulă nu este aplicabilă complexităţii labirintice a 
fenomenelor. Materialul folcloric românesc sustine asertiunea, cu o 
evidentă bogăţie de fapte, cu structuri diferenţiate de complexitate, 
prin care elementele vegetale se consacră. De la manipularea prin 
forma simplex a ritului, până la asamblarea complicată în elemente de 
ceremonial, de la forța evocatoare a cuvântului, până la organizarea 
lui în structuri formalizate. toate relevă valorificarea vegetalului în 
perspectiva sacralitátii. Act, sau logos devin forme de valorificare ale 
unor multiple valente sacrale de ipostaziere a vegetatiei. 

A investi un intreg univers — cum este cel vegetal — cu atributele 
sacralitátii constituie un proces lung şi complicat in care viziunea 
magică constituie o componentă, ce explică şi oferă argumente în 
acest traseu dificil. 


Prin magie, universul perceptibil al elementelor şi obiectelor 
înconjurătoare, capătă speciale calităţi. Se conturează astfel un univers 
capabil să influenţeze existența umană, capabil să optimizeze 
condiţiile de viaţă, să ofere si să potenteze energiile. Există astfel 
aceea magie naturală, legată de proprietăţile mediului — arborii, 
plantele fiind un constituient important — această magie naturală, cum 
o definca J. Maxwell fiind „mama tuturor ştiinţelor” (J. Maxwell, 
1927, p. 269). Prin magie lumea este receptată dincolo de faptele 
sensibilului, activând esențe, modelând existența umană în raport cu 
universul, dar şi în relaţiile sociale: „ca formă umană de manifestare 
magia a apărul tocmai într-un asemenea moment, ca o modalitate de 
abordare a forțelor invizibile. Mai mult, prin suite de practici, tehnici 
ŞI procedee ce la implică lasă să întrevadă chiar posibilitatea de a 
interveni asupra acestor forte în sensul directionàrii sau neutralizàrii 
acțiunilor lor” (Doina Isfánoni, 1993, p. 373). 

Magia, fiind o formă de valorizare in sfera spiritualităţii are un 
rol catharctic. In acest sens Borislaw Malinovski evidentia funcţia 
magiei prin „ritualizarea optimismului uman” exprimând mai mult 
valoarea încrederii decât a îndoielii, a tàrici față de ezitare, a 
optimismului față de pesimism (Borislaw Malinovski, 1993, p. 146). 

Magia este în esenţă un mijloc de emancipare al omului, faţă de 
mediul înconjurător. Cercetările antropologice ale lui Frazer, Lang, 
Durkheim, Andrew au demonstrat, că în zorii civilizației, fiecare 
societate omenească a aplicat magia ca o formă de conservare 
existențială. Este un fapt dezbătut într-o bogată literatură, intrând de 
mult ca stipulatii clasice, cele două forme ale magiei. dar le 
menţionăm în acest context, fiindcă numeroase elemente din 
comentariul nostru se leagă indubitabil de ele. Este vorba de cele două 
lorme ale magiei: magia contagioasă, prin care se consideră, că două 
lucruri, care au fost cândva în contact continuă să se influențeze și 
după ce s-au despărţit şi magia imitativă, prin aplicarea căreia orice 
acțiune aduce după sine o acţiune asemănătoare, cu efect similar. 
Referindu-se la magia contagioasă Mircea Eliade descifra în 
substratul ei o cauză reală. Dacă pentru omul modern pare stranie 
această concepție ce leagă fiinţe de lucruri, această simpatie dintre om 
și obiectele externe este un real fapt; experienţele de psihometrie, 
criptezie pragmatică au relevat rezultate fantastice menite să tulbure 
rigoarea ştiinţifică. Concluzia savantului este, că magia contagioasă 


nu este creația unei conştiinţe prelogice, ci a unor observaţii repetate, 
magia fiind premergătoare spiritului ştiinţific, prin conştiinţa 
cauzalitátii (Cap. Magia metafizică din vol. Prelegomene, 1991, p. 50- 
SI): 

Maeia aduce însă, dincolo de sfera cunoaşterii, acea tulburătoare 
stare, prin care omul nu numai observă, dar este şi răscolit în faţa 
găsirii răspunsurilor optime. Este vorba de acel sentiment dramatic, pe 
care Gheorghe Pavelescu, în lucrarea sa asupra magiei, îl contura ca o 
consecință a luptei dintre om şi natură (Gheorghe Pavelescu, 1945, p. 
52). 

Magia trebuie înţeleasă ca o formă strategică a omului în fata 
naturii. Este o altă perspectivă de a aborda relația natură-cultură, nu 
ca formă de reflectare, ci ca formă specială de confruntare cu natura, 
în efortul de armonizare cu acel cadru înconjurător, care din ostil să-i 
devină favorabil omului. Forța magică se transmite prin acf, cuvânt, 
obiect, sincronizarea canalelor şi codurilor configurând complexitatea 
ceremonialurilor. Se creează astfel un dialog special între om şi ceea 
ce se află în afara puterii lui directe de percepţie. Omul este astfel 
propulsat, dincolo de cotidian, în acea forță benefică a elementelor 
dădătoare de rod, mana. Este acel mysterium fascinans, în care sunt 
valorificate fortele numinoase (lat. Numen = Zeu). Termenul mana 
este de origine malaeziană. Semnificaţia lui se regăseşte si în alti 
termeni: wakau la siouxsi; orenda la irochezi; oki la huroni; zenie in 
Antile; megbe la pigmeii bambuti din Africa. Toti termenii indică un 
anumit raport cu sacrul. În Exod si in Psalm (78, 24), mana reprezintă 
hrana cercascá, suport al eliberării asociată ulterior pâinii, vietii si Sf. 
Euharisti. 

Poporul nostru conservă aceasă concepţie fundamentală pentru 
mentalitatea tradiţională. În afara credinței în „mana câmpului”, 
„mana grâului”, „mana laptelui” se crede în esența benefică a 
lucrurilor. Într-o credință sintetizatoare se concretizează aceasta: „nu 
se vinde, nu se dă nimic de sămânță la alții, astfel iti dai mana, 
norocul” (Artur Gorovei, 1915, p. 117). 

În lucrările sale Jean Piaget a integrat ființa umană in trei trepte: 
treapta limbajului, treapta simbolului şi treapta gândirii abstracte. 
Referindu-ne la treapta intermediară, cea a simbolului, acesta nu 
poate fi explicat de la nivelul simplificator al faptului concret, până la 
abstractizare şi acordarea valorilor, fără a lua în considerare tipul de 


40 


gândire magică, caracteristic pentru cultura arhaică şi cea folclorică 
tradițională. Despre gândirea magică Lucian Blaga nota: „Folclorul 
popoarelor contine în orice caz o nepretuitá comoară de experienţe 
acumulate, oferite sub veşmânt magic şi din această pricină prea 
adesea repudiate şi confruntate cu eresurile fără temei” (L. Blaga, 
1941, p. 135). Magia este văzută de Lucian Blaga ca o formă de 
potentare a resurselor sufletului uman, iar dacă Mircea Eliade a 
accentuat latura magică a gândirii, Blaga o nuanţa pe cea trăită, 
considerând că magicul tine de substanţa unci culturi, idee exprimată 
metaforic „magicul intervine ca sarea în bucate”, „o cultură se umple 
de magic ca buretele de apă”. Deşi nu le defineşte L. Blaga 
vehiculează cu concepte importante precum: puterea magică, 
substanța magică, sarcina magică, sinonime de fapte ale manei. 
Gândirea magico-simbolică inerent se raportează /a arhietipuri. 
Cercetările lui G. J. Jung, ale lui M. Eliade, toate marile dicţionare de 
simboluri certifică faptul, că simbolul constituie „via regia” către 
origine, sondând cultura până la arhaicele arhietipuri fundamentale. 
Cei doi cercetători se deosebesc însă prin deschiderea divergentă, pe 
care o acordă conceptului de arhietip. Pentru G. J. Jung, acest concept 
devine operaţional, când este depăşită faza transindividuală şi devine 
o elaborare a subconştientului colectiv. Pentru Mircea Eliade schema 
arhietipală poartă în structura sa marca psyche-ei colective. Pentru 
marele savant lumea vegetală (cu nuanţările ei: bradul, mătrăguna, 
iarba fiarelor) se integrează categoriei imago-ului, realităţii 
primordiale cosmogonice. Universul mental al lumii arhaice exprimat 
în mituri, simboluri, obiceiuri, arată că toate aceste documente 
folclorice au rămas „deasupra” scurgerii timpului şi chiar marile 
„revoluţii” mentale n-au putut să le anihileze. Mircea Eliade le 
considera „fosile vii”, arătând că este de ajuns o singură fosilă pentru 
a reconstitui întregul (Mircea Eliade, Meşterul Manole, 1992, p. 64). 
Cultura populară românească are avantajul nu numai a bogăției 
relictelor, ci pentru întreg sec. XX are încă amploarea faptelor vii, 
culese direct de generaţii de învăţători, preoţi, cercetători, mărturii 
corelate cu straturile mentalităţii arhaice. Acest stadiu al culturii 
populare româneşti a fost şi este prea puţin cunoscut la nivel european 
si transoccanic. Când în 1931 Ruth Benedict, un nume de referință în 
antropologie, în capitolul referitor la folclor din Enciclopedia 
Științelor Sociale, formula, ca o constatare generalizatoare, că 

folclorul nu a supravieţuit ca model viu în civilizaţia modernă, ci 
folclorul este un dat mort în lumea modernă (Ruth Benedict, 1931, p. 
288-293), era perioada, când cultura europeană occidentală, cât şi cea 
americană nu mai puteau apela la un fond cultural specific, având 
calitatea viabilităţii, dinamismului. Dar bătrâna Europa conserva 
insular, în special în aria sa balcanică încă o viaţă folclorică vitală, in 
această enclavă spirituală folclorul rămânând în plină vigoare, o 
realitate culturală puternică. La interval de un deceniu față de 
constatările lui Ruth Benedict, Ovidiu Papadima referindu-se la 
viabilitatea culturii populare româneşti, oferea o lapidară, dar 
temeinică justificare: „Fiindcă n-a pornit din file de cărţi ca alte 
mănunchiuri de adevăr, nici n-a rămas între file de cărți ca la 
popoarele occidentale. La noi folclorul înseamnă un mod de a trăi şi 
gândi” (Ovidiu Papadima, 1941, p. 2). In lumea folclorică tradițională 
românească, există acea modalitate de a îmblânzi — chiar dacă nu a 
stăpâni — influenţele acestei lumi misterioase. Această modalitate este 
magia, afirma Vasile Avram, autorul unei exegeze privind constelația 
magicului (Vasile Avram, 1994, p. 36). 

O ultimă problemă abordată de noi va fi cea legată de relaţia 
dintre magie şi religie. James Frazer a sugerat apropierea dintre magie 
şi ştiinţă, dar şi dintre magie şi religie, subliniind faptul, cá magia 
izvorăşte din încrederea omului de a domina natura, pe când religia 
este o recunoaştere a neputinței omului. La rândul său Albert 
Doutreloux afirma, că pentru faza etnografică a umanităţii există o 
,ambivalentà" a magiei şi religiei, deşi religia spre deosebire de 
magie funcţionează la alt nivel decât omul (Albert Doutreloux, 1967, 
p. 243). 

Magia se referă la strategiile, prin care oamenii încearcă să aibă 
sub control puterea supranaturală. Supranaturalul se află în afara 
experienţei obişnuite. Deseori în antropolgie termenul „religios” arată 
sensul de a se ocupa de supranatural. 

Religia apare ca o vie parte emoţională de experiență culturală. 
În articolul sáu Cultura din Enciclopedia Stiintelor Sociale, B. 
Malinovski argumentează, că funcția magică si religioasă reduc 
anxietatea (B. Malinovski, 1931, p. 634-642), multi antropologi re- 
luând ipoteza anxietăţii, pentru a explica credințele si practicile 


religioase. 


Considerăm, că magicul şi religiosul se îngemănează în acel 
etort al omului de a păstra un echilibru în existenţa sa biologică, 
psihologică şi socială, iar cultura de tip folcloric atestă plenar această 
idee. 

Un exemplu privind această conexare între magic şi religios în 
sfera vegetalului îl constituie obiceiul ca ciobanii să se mărturisească 
la copaci, în special brazi. Copacul, element al naturii devine un 
confesor, precum sacerdotul. Ciobanii făceau o cruce în coaja 
copacului şi-şi spuneau păcatele. Ei căpătau răspunsul iertării 
greşelilor, dacă copacul rămânea viu, în esenţă o comunicare cu 
puterea protectoare, forță receptoare în registru sacru. Si tot în acest 
registru al sacralităţii magic-religioase se înscrie şi actul împărtăşaniei 
cu muguri de brad. Ciobanii din Bengesti, Novaci, Răşinari „făceau 
nuntă în munte fără biserică, împlântau nişte bráduti în pământ 
închipuind pristolu şi ocoleau acolo ... se cununau aşa” (Ion Conea, 
1945, p. 85). Transferul sacralitátii de la magic la religios, mai nuantat 
combinarea celor două valori apare in relicte, cu atât mai preţioase cu 
cât atestă elemente de valoare universală, împletite cu reliefări de 
specific autohton. Adorarea copacilor, dumbrăvilor şi pădurilor este 
frecvent întâlnită în spiritualitatea unor diverse popoare, deci în locuri 
diferite, dar şi în perioada de timp distantate. 

De la informaţiile oferite de James Frazer, la relatarea lui Tache 
Papahagi din plină epocă modernă s-au desfăşurat etape importante în 
cultura popoarelor. Există însă elemente de statornicie, care au 
înfruntat timpul. Tache Papahagi menţionează un relict, descoperit de 
el în 1935, când s-a oprit în judeţul Tutova. la 2-3 km de halta 
Mărăşti, în inima unei păduri seculare, unde este un schit de maici 
Schitul Măgarul. Acolo îl găseşte pe un cioban mocan în genunchi, 
lângă trunchiul unui arbore din pădurea deasă. În arbore ciobanul 
găsise icoana Fecioarei Maria, icoană pe care un turc în retragere o 
pusese (T. Papahagi, 1979, p. 71). Se remarcă faptul, că prin 
cercetarea izvoarelor, cel mai frecvent ciobanii mocani, cei ce trăiesc 
in comuniune cu natura au prezentat forme cultice de sorginte magică 
și religioasă. Bătrânii din Vaideeni (Vâlcea) îşi amintesc de existenţa 
unui pâlc de brazi sáditi de ciobanii din Poiana Sibiului pe muntele 
Coasta Bengii in forma circulară. Acest aranjament tinea loc de 
biserică (Nicolae Ciurea, 1981, p. 32). 


Prezența bradului relationatá cu simbolurile religioase apare 
evidentă în sfera conotaţiilor funebre. Pe o arie largă în satele 
subcarpatice din Oltenia şi Muntenia în brazi se bat icoane şi cruci; 
coaja copacului crescând ajunge să le acopere. Este o osmozá a mi- 


racolului natural cu insemnele consacrate ale crestinismului ortodox. 
Si troitele mari din Muntenia, Oltenia, Transilvania, duble, triple 
sugereazá structura copacului cu trunchi si ramuri, omul civilizatiei 
folclorice insemnánd credinte si imagini in relatie cu natura, dar ŞI cu 
dogma creştină. |. D. Ştefănesu menţionează in satele din [ara 
Hațegului prezența pomilor cu pomelnice. Pomelnicul este un simbol 
al legăturii dintre cele două lumi: vii şi morţii (a scrie sau a rosti un 
nume este un „remember”, un liant, o evocare semnificativă) iar 
suportul îl constituie elementul natural, cel care pe plan simbole 
mediază relaţia dintre lumea reală şi cea celestă. Bradul funebru, 
impodobit a cns si plastic sub atátea forme, apare cu valoare de 
sanctuar pe Valea Batovei in Dobrogea: „În interiorul unui zid 
rectangular de piatră, înalt de aproape doi metri se află în stânga porţii 
un copac, a cărui mărime depăşeşte zidul. C rengile lui înfrunzite sunt 
împodobite cu panglici albe şi colorate din pânză de casă, sau 
cumpărată, pomelnice, cruci. Acestea sunt puse atât de creştini, cât şi 
de mahomedani (I. D. Stefánescu, 1957, p. 375). Mentiunea ultimă 
este deosebit de interesantă. relevând valoarea copacului receptat în 
dubla sa simbolistică: cosmică şi funebră. 


Capitolul III 


ANIMISM, DENDROLATRIE, ZEI Al 
VEGETAȚIEI 


I. Capitolul despre animism în ordinea logică şi cursul diacronic 
al proceselor ar fi trebuit să deschidă studiul nostru privind racordările 
vegetalului în spiritualitatea românească. N-am procedat aşa, pentru 
omul modern şi pentru cercetător faza finală, cea a naşterii şi 
valoriticării simbolurilor este prevalentă. Nu este de omis încă 
procesul îndelungat prin care de /a animism, la dendrolatrie şi apoi la 
simbol, omul a depăşit mai multe trepte culturale. Termenul animism 
a tost introdus de E. B. Tylor în 1871 în studiul său asupra culturii 
primitive. Etimonul latin anima, înseamnă suflu, suflet, deci e 
echivalent sensului viaţă. Animismul este un rezultat al gândirii 
antropomorfice, al relaţiei dintre uman şi celelalte regnuri. 
Fecunditatea arborelui îl aproprie de vitalitatea umană. Despre 
animism, stadiul important în evoluţia spirituală punctele de vedere 
ale antropologilor şi filozofilor s-au axat pe nuanțări diferenţiate. 
Dacă pentru E. B. Tylor animismul este considerat esența religiei 
primitive, în marele codex a lui James Frazer Creanga de aur se arată, 
că animismul nu este singura credinţă şi nici măcar nu domină natura 
primitivă, care caută să intre în relaţie cu natura prin rit şi vrajă. S. 
Freud, arăta, că în sens restrâns animismul reprezintă doctrina 
reteritoare la reprezentările despre suflet, dar, într-o sferă mai largă, 
doctrina referitoare la ființele spirituale. Marele filozof german 
sublinia, că animismul reprezintă învățătura, ce atribuie viaţa naturii şi 
care include si animatismul si umanismul. În decursul vremii. 

umanitatea a cunoscut trei mari concepte despre lume: animistă, 

concepția religioasă şi concepţia științifică, Reprezentările referitoare 
la suflet constituie nucleul primordial al sistemului animist, 
considerându-se. că sufletele animalelor, ale plantelor, ale lucrurilor 
sunt analog constituite cu acelea ale oamenilor (S. Freud, cap. Ill. 
Animism, magie si atotoputernicia ideilor, vol. I, 1991, p. 83-84). 

Relatia dintre animism, conceptie fundamentalá despre univers a 
omului primitiv şi sacralizarea mediului înconjurător, inclusiv a 
vegetalului se leagă de un proces complex şi subtil, de ordin mental şi 
afectiv. Însufleţirea mediului, nu duce la zeificare, decât în momentul, 
când i se aplică categoria numinoisului. În acest sens, în excelentele 
sale consideraţii filozofice Otto Rudolf nota un adevăr de mare 
profunzime, acela că „lucrurile din natură îşi fac loc în preambulul 
religiei şi devin divinităţi ale naturii” nu pentru că sunt „concepute ca 
insufletite", ci pentru cá sunt .resimtite ca numinoase" (Otto Rudolf, 
1992, p. 150). Cotarea numinoasá se aplică obiectelor, fenomenelor, 
sau entităţilor lumii exterioare, care prilejuiesc manifestări ale 
sentimentului numinos, de aici cultul naturii. Numinosul este 
contrastant, benefic si malefic. În acest sens Otto Rudolf explică 
conceptul grecesc deinos, relevánd numinosul la un palier inferior, 
delimitând ceea ce este terifiant in numinos (Otto Rudolf, 1992, p. 
57). Numinosul, speculat ca potentá, numai prin acfiunea magică, 
devine manifestare a sacrului. Foarte important în istoria religiilor 
este faptul, că s-au afirmat o serie de lucruri cu o concentrare de forte 
iradiante ale numinosului, categorii numinoase, cum sunt elementele 
vegetale, evoluate şi întrebuințate prin tehnicile magice. Această 
energie a numinosului este pusă în special în beneficiul umanului, 
binele este utilizat. iar maleficul anihilat, pentru cá pe această 
constantă a coexistentei contrariilor se consolidează multe forme de 
manifestare spirituală de sorginte folclorică. Aici apare şi dichotomia 
pur/impur, fază târzie superioară de reprezentare a demonicului cu 
divinul, ale lui „sacer” si „sanctus”, de fapt diferenţa dintre pozitiv si 
negativ numinoase. Această paranteză legată de numinos, creează 
relația cu un capitol anterior al lucrării, cel referitor la magie. 

Tache Papahagi, arăta, că folclorul arborilor demonstrează 
credințe animiste, credințele populare atribuind arborilor un suflet, 
reflexul animismului fiind faptul că arborele este supus „cerinţelor 
egoistice ale omului”: acesta trebuie să primească bolile, de care 
suferă un om si de care acesta vrea să scape (vezi descátecele); find 

considerat fiintá arborele este respectat, dar nici scutit de amenintári, 
când rămâne neproductiv. De aici, T. Papahagi concluzionează: 
arbore izvorul vieţii şi fecundității a format un substantial cult al 
arborilor (Tache Papahagi, 1979, p. 65-70). 

Pentru români. credința că arborele este insufletit s-a conservat 
până la începtul secolului nostru. În Vâlcea se credea că arborii sunt 
insufletiti, unii din ei sunt sălaşul unor duhuri necurate şi dacă se 
întâmpla să tai un astfel de lemn, îndată „te poceste", „sau dacă nu te 
poceşte imediat, urgia lui te urmăreşte; dacă lemnul l-ai întrebuințat la 
casă, au să-ţi moară copiii sau alte neamuri” (Gheorghe Ciauşeanu, 
1914, p. 260). Mărturii s-au conservat, privind credinţele animiste în 
multe puncte ale bătrânului nostru continent. Chiar în secolul nostru, 
țăranii bătrâni din unele sate din Austria, credeau că arborii din 
pădure au suflete şi de aceca era interzis să fie scrijeliti. Ei 
mărturiseau, că au auzit de la părinţii lor, că arborii simt tăietura. 
Când doborau un arbore îşi cereau iertare (J. Frazer, 1980, p. 238). Si 
la români se adresează în ceremonialul funebru — la modul poetic 
consacrat de textul formalizat — iertare bradului, copacul ce este scos 
din mediul său vital, oferindu-i-se alt destin. 

Întâlnim atât de frecvent, personificarea, ca figură de stil, 
modalitate de asociere a unui fenomen natural, cu trăsături, sau 
acțiuni umane. Tratamentul uman în relaţia cu vegetalul poate fi 
decelată în numeroase rituri. Exemplificăm cu un rit practicat de fete 
la Sân Toader. Captarea bunávointei prin daruri şi adresări verbale o 
regăsim în acest rit, prin care fetele doresc să-şi asigure — prin puterea 
magică a plantelor — frumuseţea şi dragostea. În această zi marcată 
sub aspectul valentelor temporale, fetele se duc să caute năvalnic si 
clăpusnic, rădăcini de urzică. Înainte de a le culege, fetele aşează o 
felie de pâine şi sare — fac şi mătănii — gestem cu conotaţie de adâncă 
venerație — şi adresează un text de solicitare: 

„Eu te sorocesc lar tu soroceşte-mă 
Cu pâine şi sare Cu cinste şi dragoste 
Si cu sfintele mătane, Si cu curăţenie.” 

(S. Fl. Marian, Sărbătorile. Vol. II, 1899, p. 58) 


Mătrăguna trebuie plătită cu pâine, sare şi un ban. Aceasta nu 
numai pentru a asigura eficienţa ritului „căci, pe lângă că nu-i de 


leac, noaptea va striga, pe cei ce au cules-o, dacă nu se răzbună” (Gh. 

Pavelescu, 1945, p. 55). Recunoaştem două elemente esenţiale: 
existenţa animei, suflu vital al plantei, calităţi senzoriale umane, 
posibile acţiuni vindicative. Planta — pe calea ritului — apare ca un 
partener de acţiune, ce poate prin dăruire să-i răspundă benefic 
omului. 

Există credințe la poprul român, că la anumite zile din an 
plantele vorbesc. Astfel de ziua Crucii toate florile vorbesc, le pare 
rău că se usucă (Elena Voronca, 1903, p. 852). 

Animismul, în spiritualitatea românească are acea marcă 
specifică, în care se recunoaşte, nu forma primitivă de gândire — deşi 
se întrevăd şi aceste rădăcini — ci domină o comunicare a umanului cu 
natura, relaţii profunde şi complexe, ce leagă fiintarea omenescului de 
pământ si tot ce răsare din el. 


II. În animism isi are izvorul dendrolatria, legată de cultul 
arborilor, care a avut un rol important în istoria religiilor din ţările 
europene. La Upsala, vechea capitală religioasă a Suediei, există o 
dumbravă sfântă, unde fiecare arbore era considerat divin. Slavii 
păgâni adorau arborii şi dumbrăvile. La lituanienii care s-au convertit 
la creştinism în secolul al XIV-lea. cultul arborilor era foarte 
răspândit. Unii se înclinau la stejari, alţii la dumbrăvi, de la care 
primeau răspunsuri oraculare. În preajma satelor se păstrau dumbrăvi 
sacre, interzicându-se chiar ruperea unor rămurele. Se credea, că cine 
va tăia o creangă ar muri subit, sau ar rămâne schilodit. În Forum, 
centrul comercial al vieţii romane, se afla smochinul sacru a lui 
Romulus, adorat până în timpul imperiului (J. Frazer, vol. I, 1980, p. 
233-234). 

Dendrolatria se leagă de /otemism (termenul totem a fost 
introdus sub forma rotam de englezul J. Lang, care l-a preluat de la 
pieile roşii din America de Nord). Totemismul în general, fie vegetal 
sau animalier, este un component al culturii de tip gentilic, reflex al 
florei si faunei locale. Reprezentativitatea in fiecare comunitate 
culturală o are elementul vegetal dominant: aşa a fost la celți si 
germani stejarul, la indieni smochinul, la nord-africani bananierul. 
Coniferele au dominat sistemul arborical din Carpaţi. Totemisul 
arborical al bradului la predaci, ilustrează cultul arborilor sacrii si al 
dendrolatriei. El constituie cel mai pregnant şi semnificativ totem 
arborical în epoca neolitică a bronzului şi chiar a fierului. Prezenţa 

acestuia este conservată în materialele arheologice: incizii, picturi 
parietale ale unor peșteri din Carpati și Dobrogea, figurine, amulete, 
talismane. Apare reprezentat în cultura Hamagia (ideograma bradului 
pe o cupă de lut ars); în culturile Boian şi Gumenita (imaginea 
incizată sau desenată a bradului pe resturi de ceramică); în cultura 
Cucuteni (figurarea geometrizatà a bradului întreg, plasat pe pântece 
ŞI pe piept). Ceramica daco-getică rituală preia această reprezentare în 
obiecte cu semnificaţie funerară, apărând motivul ramurei de brad în 
interiorul, sau exteriorul vaselor de lut (o cátuie — de exemplu 
descoperită la Cetăţeni — Argeş). În aceste vestigii arheologice bradul 
apare reprezentat fie integral, fie în elemente componente: ramură, 
sau frunză. 

Simbolistica ulterioară a bradului, certifică calitatea de popor 
preponderent sedentar a locuitorilor de pe teritoriul nostru. Este un 
fapt probat de cercetările antropologice, că numai popoarele legate de 
un peisaj geografic stabil reflectă în cultura lor acest liant între mediul 
ambiant şi reflexul imaginar. 


III]. Zeii vegetației. La obârşia religiilor de mistere se află 
credințele religioase legate de ciclul vegetal şi ctonic. Principalele 
divinități ale religiilor de mistere au fost: Demeter, Core-Persefona, 
Dyonisos, Attis şi Osiris, Mithra, zeități legate de viaţa vegetală. Alte 
divinităţi care mor şi înviazăva: Dumuzi, Tamuz, Marduk, Adonis 
rămân numai zei ai vegetației, nu vor deveni religii de mistere. În 
lucrarea sa asupra religiilor de mistere N. Turchi arăta, că acestea nu 
crează „ex novo" o nouă faţă în istoria religiilor, ci ele se constituie pe 
stadiul mai vechi al religiilor legate de cultul vegetației, cărora le 
adaugă noi sensuri (N. Turchi, 1923, p. 16). Cultele zeilor, care mor şi 
înviază sunt foarte frecvente în special în lumea orientală, în perioada 
dintre mileniul III şi II î.e.n., când prin extinderea agriculturii se trece 
de la viaţa nomadă la cea sedentară. La vechile populaţii, divinitátile 
reprezentând forţele naturii apar sub forma cuplului divin format din 
zeul cerului şi al fertilităţii și zeiţa mamă a pământului. Cuplul cer- 
glie este un motiv cosmogonic universal. Asa sunt celebrele cupluri 
Dumuzi-Inaum la sumerieni, Dumuzi-Istar la accadieni; Marduk- 
Kefat la babilonieni; Baal-Aserat la fenicieni; Nut-Geb şi Osiris-Isis 
la egipteni (Paula Bâlă, 1969, p. 1078). Toate aceste divinități trec 

prin ciclul moarte-viatá-nastere, precum vegetaţia, pe care o 
reprezintă. 

Teofania arbore cosmic-arbore al vieţii apare înțeleasă în relaţia, 
prin care divinitatea relevatà cosmic sub forma unui arbore este în 
acelaşi timp izvorul regenerárii perpetue, a vietii fără de moarte, 
idealul suprem al omului. Adeseori zeii vegetației sunt reprezentaţi 
printr-un arbore. Este cunoscut apoi stejarul sacru oracular a lui Zeus 
la Dodona; laurul lui Apollo la Delphi; măslinul şi palmierul Letoniei 
la Delos, măslinul sălbatic a lui Heracles la Olympia. Ad. de Vries 
sublinia, că in general viaţa vegetativă este conectată cu zeități ale 
fertilității: Osiris, Adonis, Attis, Demeter (Ad. De Vries, 1974, p. 
369). 

Zeii sunt specializaţi, precum Diana, zeiţa pădurii, Ceres, zeiţa 
grâului, Bachus, zeul vinului, Silvanus, zeul pădurilor. Dincolo de 
domeniul sacru delimitat, unele zeități își amplifică centrul iradiant al 
puterii. Diana nu era o simplă zeiţă a arborilor, ci precum omoloaga 
sa din pantheonul grecesc Artemis, Diana devine o personificare a 
vieţii fecunde a naturii, atât animale, cât şi vegetale. Dar, rolul sacru, 
protector al Dianei este permanent amplificat. Ea este imaginată ca 
fiind luna, în special luna galbenă a secerişului; ea umple hambarele 
cu recolte bogate şi totodată alină durerile femeilor la naştere. Apare 
astfel ca îmtruchipare a fertilităţii în general, înglobând umanul şi 
vegetalul. 

După cum relatează autorii antici traci, zeița Bentis avea în 
mitologia tracă, aceleaşi atribute ca şi zeiţa Artemis la greci şi Diana 
la romani. Cultul zeiţei Bentis — reprezentată cu o ramură de brad în 
mână — pare a fi fost practicat în Dacia preromană, o serie de 
descoperiri arheologice susținând aceasta. 

Mircea Eliade în exegeza sa amplă dedicată istoriei religiilor 
considera, că zeii vegetației conturează o concepţie copleşitoare ca 
însemnătate, pentru că din aceştia va evolua creştinismul. Dacă zeul 
moare şi înviază și omul va putea să învie odată cu zeul după moarte. 
Şi atunci s-a ajuns în decursul vremii la mistere „iniţierea prin care, 
prin rituri omul poate deveni zeul vegetației” (Mircea Eliade, 
Prelegomene, p. 64). Este un fapt recunoscut de toti istoricii religiilor 
şi de filozofii culturii, că toate marile treceri de la o religie la alta se 
realizează prin preluări. Pentru creştinism cultul dyonisic a constituit 
o astfel de sursă. Celebre monumente creștine ale epocii, precum este 

cadrul unei ferestre a basilicii San Vitale din Ravenna (530 e.n.) este 
împodobită cu un motiv dyonisiac: butucul de viţă de vie, păzit de 
două păsări. La baza cultului dyonisiac stă de altfel un străvechi fond 
de credințe indo-europene, privind băutura miraculoasă, ce-şi are 
izvorul într-o plantă. Urmărind prezenţa plastică a pomului vieţii, într- 
un temeinic studiu Paul Petrescu, arăta existenţa a două tipare plastice 
fundamentale: unul este cel al kantharosului grecesc, din care iese un 
butuc de viță de vie, păzit de două păsări, sau două animale, şi al 
doilea tipar este cel al arborelui vieţii iranian, un copac cu o coroană 
generoasă, păzit de păsări, animale sau oameni. Pornite din lume: 
mediteraneeană şi orientală, cele două tipare plastice s-au generalizat 
în întreaga Europă, vestigii existând şi pe teritoriul țării noastre. În 
Dacia romanizată însemnele cultului dyonisiac sunt recunoscute în 
împodobirea altarelor şi mozaicurilor. Pe o piatră cu inscripţie 
grecească aflată la Muzeul din Constanţa kantharosul şi viţa de vie 
formează cadrul. În zona vechiului port Tomis s-a descoperit un 
mozaic, care are într-un colt infátigat în culori minunate şi la 
macrodimensiuni kantharosul cu o pasăre ciugulind din planta 
desfăşurată. Acelaşi vas este infátisat pe numeroase pietre romane 
aflate azi în Muzeul din Alba lulia (Paul Petrescu, 1985, p. 46-47). 

Apa, care constituie unul din elementele fundamentale ale 
pachetelor de relaţii ale vegetalului pe plan simbolic, este prezentă şi 
în reprezentările zeificate: trecerea peste apă a zeilor vegetației, 
precum si a zeilor morţii. Astfel, se credea că şi zeii vegetației se 
întorc primăvara din timpuri îndepărtate, care nu sunt la început decât 
timpurile morţilor. 

Practici ceremoniale încă viabile în spiritualitatea românească 
atestă rădăcinile noastre latine. În Sâmbăta Floriilor se efectuează un 
ceremonial, complex, modelat precum colindele, dedicat unei zeități a 
vegetației, numit Lazăr sau Lăzărică. Obiceiul este specific unei zone 
bine circumscrise, sudul ţării, satele din Muntenia şi Dobrogea. 
Obiceiul apare specific în marea arie sud-est europeană. Este practicat 
numai de fete, organizate în ceată, având detaşat un rol central, cel al 
Làázüritei, îmbrăcată în mireasă. Intereseazá mai puţin celelalte 
componente ale ceremonialului: actele (plimbarea în cerc), melodia 
(simplex structurată), cât organizarea textului, ce redă plecarea lui 
Lazăr de acasă cu vitele, urcarea în copac pentru a culege frunze 
pentru animale, căderea, moartea bruscă, găsirea trupului de către 

surioara sa, scăldatul ritual, imbrácarea mortului în frunze de nuc, 


aruncarea scaldei sub nuci. Un text dobrogean este deosebit de 
semnificativ, adăugând scenariului mai sus descris un motiv, care ne 
va sta în atenţie într-un capitol special: relația dintre uman şi vegetal. 
În textul dobrogean Lazăr înviază prefăcut în flori. 

Referindu-se la acest text folcloric Ovidiu Bârlea arăta, că este 
dintre puţinele texte ceremoniale, care descriu un ritual, dar nu oferă 
nici o informaţie de ordin etnografic. Acelaşi autor considera originea 
obiceiului ca una din formele trace ale cinstirii lui Dyonisos, care 
avea loc la începutul primăverii înrudite cu cele din antichitatea 
greacă despre Adonis şi Afrodita la greci, Attis la frigieni, Osiris la 
egipteni, bazat pe moartea violen- tă a zeu- lui, bocirea şi reînvierea 
lor în concomitentá cu ciclul vegetal (Ovidiu Bârlea, 1981, vol. I. p. 
405). 

Amnlul proces moarte-reînviere apare evocat şi în forme 
dramatice, de fapt în esenţă o reactualizare a actului primordial al 
unui permanent ciclu natural: moartea vegetației celebrarea 
reînvierii ei. Ritualurile vegetationale, forme coerente de scenarii. 
celebrează începutul ciclului vital. Efigiile antropomorfice — oameni 
impodobiti cu frunze si flori sunt o reprezentare tardivă, integrată 
cultural, a unui vechi fond de credinţe. Personajele care întruchipează 
vegetația, prin formele de manitestare ceremonială — cântecul şi jocul 

anunţă, dar si stimulează explozia vitalitátii în circuitul rezervelor 
cosmice. 

Sacrul in domeniul vegetației apare astfel în formele 
ceremoniale legate de cultul pădurii, câmpului concretizat în mástile 
costume vegetale (George cel Verde, Papalugára), travestiri vegetale 
în ritualurile de producere ale ploii: Paparuda. 

Capitolul IV 


RELATIA DINTRE PRAXIS, RIT SI 
_DIFERITE TEXTE FOLCLORICE 
(IN ORIZONTUL LUMII VEGETALE) 


O axă referentialá importantă în sinteza noastră este cea a 
relaţiei dintre rit şi mit. Relaţia dintre rit si mit uneşte două sisteme 
simbolice cu mijloace diferenţiate de vehiculare: mitul se bazează pe 
cuvânt şi organizare de text narativ, iar ritul, pe act. Cercetările 
contemporane de antropologie au evidenţiat incontestabila asociere 
între mit şi rit, dar totodată s-a subliniat că ea nu apare frapantă, 
vizibilă, ci mult mai voalată. [n acelaşi timp nu există o echivalență 
rigidă, strictă pe plan structural şi semantic şi nici o relaţie de 
cauzalitate unidirectionatà Dar asa cum sublinia Mihai Coman 
„Elementul esenţial este faptul că fenomenul mitologic se conectează 
cu ansamblul ritual al unei colectivități” (Mihai Coman. 1985. p. 77). 

Numeroşi antropologi Lang, Durkheim, Levi Bruhl, Van Der 
Leew, Malinovski, Levi Strauss s-au interesat de relaţia dintre mit şi 
ritual, au relevat relaţia lor: mitul ca proiecţie ideologică a unui rit, 
ritul ca o ilustrare a mitului. S-a remarcat procesul de omologie, 
independent care dintre acestea constituie factorul generator; ele prin 
mijloace diferite prezintă indubitabil corespondențe. Relativitatea 
acestor corespondențe a fost discutată de antropologi şi s-au formulat 
punctele de vedere cu nuantári diferenţiate. Cl. Levi Strauss a 
subliniat neconcordanta dintre lumea mitului şi realitatea actantialá a 
ritului (1948-1958, p. 31). Pe de altă parte Fr. Boas a susținut 
concordanța dintre acte şi proiecția imaginativă narativă (1916, p. 32). 
Dar totodată Cl. Levi Strauss a subliniat, că după cum simbolurile nu 

pot fi înţelese izolar în relațiile lor reciproce, deseori osmotice cu alte 
simboluri. cu care formează constelații, la fel mitul este constituit din 
unități aflate în „pachete de relaţii”, cele care oferă funcţia 
semnificativă (Cl. Levi Strauss. 1978, p. 254). 

Din punctul nostru de vedere înțelegerea plenară a unui simbol 
nu se poate realiza decât într-o viziune hermeneutică de analiză, în 
care credinţele, actele, miturile (şi alte texte) să fie corelate şi 
reintegrate într-un orizont comun de pătrundere a sensurilor. 

Importanţa mitului în cadrul simbolismului vegetal tine de 
esență. fiindcă vegetalul, ca formă a viabilului trimite la prototipul 
actului primordial. Naşterea plantelor, ca şi a altor forme purtătoare 
de viață — regnul animal, dar în primul rând omul — tin de un prototip, 
act fundamental, dar repetabil cultural, într-un permanent circuit. 

În lumea vegetalului mitul are o semnificaţie aparte, care 
antrenează „roiurile” de simboluri, cum le definea Gilbert Durand, 
menţionând cu subtilitate, că nicăieri mai bine ca în mit nu apare 
efortul semiologic şi sinctactic de ordonare a discursului „care vine să 
sfarme  redundanta  semantismului, pentru că  imuabilitatea 
arhietipurilor si simbolurilor rezistă discursului” (Gilbert Durand, 
1977, p. 465). Si aici se plasează diferenţa dintre mif şi simbol. Mitul 
este mai riguros, relevă o logică interioară mai strânsă pentru cá, așa 
cum arăta prestigiosul autor, mai sus citat mitul şi basmul relevă un 
„izotopism care-i permite să i se diagnosticheze structura" (1977, p. 
466). Şi dacă mitul este văzut într-o perspectivă mai amplă, dincolo 
de conservarea prin povestire a unui act ritual, el devine în înțelegerea 
lui modernă un mod de etalare a unui simbolism proiectat într-un 
dinamism accentuat. Dar mitul aduce deja prin esenţa sa efortul de 
rationalizare şi cristalizare a unei structuri, fiind de fapt o expunere, în 
care simbolurile sunt transmise prin cuvinte, iar sensurile degajă 
coerenţa ideilor. 

Relaţia dintre mit şi rit a impus şi alte întrebări corelative. 
Joseph Fontenrose formula în acest sens următoarea succesiune: în ce 
constă relaţia dintre mit şi rit? care este primul? ritualul materializează 
mitul sau îl reprezintă numai simbolic?, sau mitul este inspirat de 
ritual? fiecare episod al mitului corespunde fiecărui act din rit?, sau 
relaţia dintre mit şi ritual este liberă şi e întâmplătoare? (Joseph 
Fontenrose, 1959, p. 435). Sunt întrebări complexe, iar ráspunsurile 
nu pot avea valoare de generalizare. Atât la nivelul diferitelor culturi, 

cât şi în interiorul aceleiaşi culturi, la nivelul diferitelor manifestări de 
viaţă spirituală, se impune o mare varietate a situaţiilor, cu atât mai 
mult, cu cât materialul accesibil azi cercetătorului modern de multe 
ori pierde legătura cu elementul originar. Că mitul se asociază cu ritul, 
că liantul poate fi vizibil sau estompat constituie un adevăr acceptat. 
Mitul se poate însă rupe de ceremonial, sau în structura 
ceremonialului să nu se mai recunoască — în faza actuală a cercetării 
echivalenta act — cuvânt organizat în structuri narative şi nu numai. 

Luând în discuţie relaţia dintre mit și rit Mircea Eliade sublinia 
tocmai varietatea, divergenta de opinii anterior semnalată, dar aduce o 
precizare diacronică „Cei vechi — afirmă M. Eliade, credeau că riturile 
au fost produse de mituri şi legende, că ritul rememora mitul şi-l 
succeda.” După opinia savantului român situaţia este contrară. Acesta 
consideră, că în zorii civilizaţiei oamenii au practicat ceremonii si 
operaţii magice, rituri ciudate, a căror rațiune nu o mai pricepem si 
atunci, cităm „s-au căutat cauzele, care să nu contrazică rezultatele 
obținute de evoluţie a spiritului s-au creat miturile.” Și exemplu care-i 
oferă este, că în faza amintită se adorau izvoarele, pădurile şi locurile 
înalte. Riturile se îndeplineau în jurul acestor locuri, care-şi găsesc 
explicaţia in legende (Mircea Eliade, 1993, p. 61). 

Din punctul nostru de vedere, dacă azi antropologul îşi pune 
întrebarea, ce a avut prioritate pentru lumea civilizaţiei arhaice gestul 
sau cuvântul, va răspunde că actul a primat, urmând apoi structura 
mitului, ca expresie verbală formalizată răspunzând dublei întrebări: 
„se face”?, „de ce se face”? Şi aici ne întoarcem la acel arhictip, pe 
care ritul prin repetiție îl evocă, într-o calitate specială a timpului şi 
spaţiului, dominată de sacralitate. 

Mitul constituie acel dialog al omului cu lumea înconjurătoare, 
un mijloc dinamic, prin capacitatea sa de a „pune în mişcare şi a face 
eficiente conceptele arhaice, prin care omul isi înțelege universul în 
care trăieşte” (Mihai Coman, 1985, p. 17). Este în esenţă un mod de 
pătrundere și explicare a lumii înconjurătoare, un mod cultural de a 
trata mediul înconjurător, pentru adaptarea şi proiectarea fastă a 
existenţei. În rit şi mit este prezent simbolul obiectul manevrat 
după o logică simbolică, sau în cadrul mitului cuvântul evocator, 
încărcat cu sensuri consacrate. 

Raportat la vegetație — indiferent de ipostaziere — se impune un 
adevăr generalizator: vegetafia este manifestarea viabilului, supus 

dispariției şi regenerării. Inglobate într-o sferă de largă deschidere, 
ceremoniile de primăvară si vară, legendele despre arbori şi plante, 


metamorfozele din balade, legende, basme, afirmă acceaşi realitate a 
spiritualității românești, formă de originală concretizare a unei 
concepţii cu valoare de universalitate: vegerația este o formă a vieții, 
fără de moarte, prin perpetuu ciclu de regenerare, extinctia pregătind 
fazele unei noi forme de viaţă. Acesta nu este un adevăr axiomatic, ci 
de densă rezonanţă culturală. Cum viaţa înseamnă întemeierea unui 
început, lumea vegetalului este integrată marii categorii a miturilor 
cosmogonice, pentru că, aşa cum sublinia Mircea Eliade „mitul 
cosmogonic serveşte drept model tuturor miturilor de origine. Crearea 
animalelor, a plantelor, sau a omului propune existența unei lumi” 
(Mircea Eliade, 1993, p. 122). Cum mitul este legat de un început, 
naşterea cosmosului înglobând diferite forme de manifestare ale vietii 
constituie mitul universal, cu care miturile vegetației sunt strâns 
corelate. Prin modalitatea de expunere şi explicare mitul înglobează 
două forme de existență fundamentale şi condiționate: umanul şi 
vegetalul. Se constituie un element fundamental de cultură, aflat la 
antipodul istoriei, modalitatea de receptare a trecutului şi în genere a 
duratei într-o universalitate a orientării sale tematice în sens 
cosmogonic, teogonic, antropologic şi escatologic, realizând descripţii 
şi explicări de geneze, evocând evenimente, aevea sau în termenul 
existenţei posibile (Radu Niculescu, 1991, p. 135). 

În concepţia clasică mitul este o povestire cu anumite mărci: 
este tradițională, transmisă oral, înainte de a fi eventual scrisă şi are o 
acțiune, corespunzând acelui „mythos” aristotelian, adică un început, 
un mijloc şi un sfârşit. În lucrarea sa de referință asupra mitului 
Joseph Fontenrose sublinia ca element fundamental, ce indică 
specificitate mitului, existenţa firului narativ concluzionând „nu există 
povestire, nu există nici un mit” (Joseph Fontenrose, 1971, p. 54). Nu 
trebuie să uităm în acelaşi timp, că în lumea folclorică diferite clase 
de texte sunt impregnate de mit. Conceptele mitologice, ca opinii 
fundamentale cu privire la orânduirea lumii şi originile ei — după o 
formulare a lui Fr. Boas (1978, p. 88), se regăsesc într-o mare varietate 
de texte folclorice, de genuri şi specii diferite. Aici intervine acel 
teritoriu comun, privind procesele de ordin psihic, imaginativ, de 
ordin filozofic, corelate cu mentalitatea, care unesc de fapt textele 
folclorice. Dincolo de clasificarea tematică a literaturii populare, care 


are o valoare practică, există corelarea dintre teme şi genuri (Foklore 
Geners, 1976, p. 219). 

Mitul este o formă de explicaţie, sau modificând termenii in 
sfera psihanalizei — poate avea, după unele opinii (Anna Freud, 1937) 
o motivaţie ca reflex al anxeitàtii. În această perspectivă sunt înţelese 
unele reprezentări mitologice, precum Muma Pădurii, Fata Pădurii, 
încadrate după opinia lui C. Eretescu tipului de anxietate erotică 
(1976, p. 129). Dar nu aceasta este modalitatea de înțelegere a 
mitului. Este mult mai sigură pentru cercetător interpretarea la nivelul 
corelaţiilor, a decantării straturilor de sensuri. Considerăm mitul, ca o 
formă gnostică de afirmare a unor soluţii descori criptice 
descifrabile prin forare si conexiuni. 

Este intersant de altfel a urmări însăşi evoluția semantică a 
cuvântului, foarte evocatoare in perspectiva interpretării. Aceasta 
apare prima dată prezent în epopeile homerice Iliada şi Odissea, cu 
sensul de vorbire simplă, firească. În secolul al II- lea î.e.n. pre- 
socraticii aduc cuvântului o deschidere semantică, prin conotaţii: 
desemnează anumite tipuri de rostire, precum conversaţia, 
digresiunea, povestea, alegoria, simbolul, forme aflate la palierul 
superior al limbajului. Cuvântul intră în conflict cu alt termen 
„logos”, axat pe sfera dezbaterii. În toate limbile europene mi 
înseamnă ficțiune. 

Folclorul românesc conservă ca structură narativă, în relaţie cu 
mitul, drept cele mai reprezentative /egenda şi basmul. Ca şi mitul 
legenda, formă narativă mai amplă explică originea fenomenelor si 
precum mitul, pretinde veridicitate. Specialiştii recunosc, că cele două 
categorii de naratiuni, legenda (cu subspeciile ei mitul traditional si 
basmul fantastic) şi snoava, legenda este cea mai veche, mai mult este 
specia primará, din care s-a desprins basmul. Ceca ce a generat 
legenda a fost spiritul de curiozitate, setea de cunoaștere a lumii 
înconjurătoare cu toate tainele ei (Ovidiu Bârlea, 1966, p. 29). 
Mecanismul producerii legendei este de tip deductiv: atestă ceva şi 
adescori atátà propriile enunturi încercând să obţină concluzii din 
premise (Linda Degh, Andrew Vazsonyi, 1976, p. 116). 

În ceea ce priveşte basmul, în acesta sunt depistate multe 
clemente de mit, dar între basm şi mit se decupează diferente, 
pertinent analizate de Cl. Levi Strauss. Acesta sublinia, că basmul este 
construit pe opoziții mai slabe decât le găsim în mituri, pentru că 

basmul este o transformare stabilă a temelor, a cărei realizare 
amplificată este specifică mitului; este mai puţin constrâns decât mitul 
sub triplul aspect al coerentei logice, strictetei religioase si al presiunii 
colective (Cl. Lévi Strauss, 1973, p. 153-154). În ceea ce priveşte 
folclorul românesc selectiv vom exemplifica această complexă relație 
între credinţă, rit şi text. Intervine în această relaţie o anume categorie 
de maximă importanţă în explicarea circuitului între acte şi structurile 
verbale formalizate. Borislaw Malinovski sublinia relata dintre 
credinţă şi mit, arătând că nu există credinţă fără miracole, iar mitul 
povesteşte pur şi simplu miracolul primordial (n.n.). De altfel, aceasta 
apare în folclorul românesc în toate legendele legate de plante şi 
arbori (n.n.) (B. Malinovski, 1993, p. 134). 

Relaţia dintre credinţă, text şi praxis reprezintă deasemenea un 
liant ce poate deschide un orizont bogat de interpretare a faptelor 
folclorice. Buruiana numită Palma Maicii Domului este o plantă de 
leac cu mari efecte în însănătoşirea grabnică, des utilizată în 
etnoiatrie. Textul legendei consacră virtuțile plantei „Se zice că 
înainte vreme boala grabnică nu are leac. Într-o zi Lisaveta, maica 
Sfântului loan Botezătorul, care suferea de această boală călătorea 
împreună cu Maica Domnului, pe nişte câmpii. Şi a zis Maica lui Sf. 
loan - De multi ani umblu să mă lecuiesc şi n-am dat încă de o 
buruiană bună. lar Maica Domnului i-a răspuns — Uite-te la iarba 
asta, ia-o, fierbe-o şi-n scăldătoare scaldă-te de câte trei ori pe zi, trei 
zile în şir, că te vei tămădui. Maica Lisaveta făcu întocmai după 
învățătura Fecioarei şi dobândi sănătate. De atunci rămase acestei 
buruieni numele Palma Maicii Domnului, pentru că are frunza în chip 
de palmă” (T. Pamfile, 1924, p. 28). 

Năvalnicul este o buruiană des utilizată în practicile de ursită, 
considerată o plantă de dragoste. O legendă din Dorohoi specifică 
consacrarea rostului plantei: „Năvalnic era numele unui flăcău 
frumos, căzut din cer de frumos. Fetele cum îl vedeau se prăpădeau 
după dânsul şi-şi făceau seama. Dacă intra undeva într-un sat toate 
cărările se încurcau pentru fetele cele frumoase şi toată partea 
femeiască nu-şi mai tinea firea si umblau femeile buimace, bete, nu 
altceva. Băiatul cel năzdrăvan — căci năzdrăvan era gălăuşul cel 
frumos — ajunsese într-o pădure și acolo ce să se mai afle? Maica 
Domului având a trece prin locurile acelea pline de copaci şi buruieni 
fel de fel îşi încurcă şi ea drumul din pricina lui şi încotro s-ar fi întors 

tot degeaba: trei zile şi trei nopţi a trebuit să rătăcească Sfânta, până 
când într-o bună zi drept în zori se întâleşte în mijlocul pădurii c-o 
babă îmbrăcată în cămașă albă umblând după buruieni de leac şi fiind 
şi ea tehnită de holteiul cel fermecător o întreabă: - Pe cine cauţi 
bătrână a lui Dumnezeu în zorii dimineţii? - Hei pe Năvalnic, voinicul 
cel cel ce urseste fetele răspunse baba. Şi am să-l fac de urât, să nu 
mai încurce cărările oamenilor. Năvalnicul, care pândea într-un tufiş a 
ieşit la lumină, gata să-i ia viaţa bătrânei, precum şi Maicii Prea 
Curate. Dar acesta cunoscând cine-i făcu-se mare necaz a blagoslovit 
asupra-i zicând: 


„Năvalnic eşti, năvalnic să fiu 

Între buruieni de dragoste eşti 

Şi buruiană de dragoste să rămâi 

Precum a si rămas.” (T. Pamfile, 1913, p. 28-29) 


Există de asemenea relaţia dintre diferitele însuşiri ale unei 
plante şi textul ce consacră actul primordial. Astfel tremuratul 
frunzelor de plop, care datorită petiolului lung este foarte mobil, este 
atribuit unui blestem al Maicii Domnului, care fugind din Ierusalim 
spre Vifleim a dorit să se odihnească la umbra lui şi nefiind răcoros, 
din cauza frunzelor, care se clătinau a fost blestemat. Esenţa legendei 
apare ca motiv într-o altă specie, colinda: 


„Nefiind negoit De boare, de soare 
Fii mi-ai pedepsit Noaptea pe răcoare, 
Să nu fi rodit; Ca desi fălos 

Bată vânt nu bată Tu n-aduci folos.” 


Frunza ti se clată 
(Valeriu Butură, 1979, p. 34) 


O interesantă relaţie între textul de legendă şi alte texte (colinda, 
strigătura, cântecul liric), între credinţă şi acte rituale apare în haloul 
de semnificaţii ale busuiocului, principala plantă de dragoste 
consacrată în spiritualitatea românească. Textul legendei apare asttel 
în varianta publicată de S. Fl. Marian în Albina (1879-1880) si 
selectată de Tony Brill: „Odată, e mult de atunci, o copilă tânără si 
foarte frumoasă a murit, lăsând în urmă un amant disperat. Pe timpul 
acela era mare secetă şi arsita soarelui veştejise toate florile. Amantul 
fetei mergea toată ziua la tristul mormânt şi vărsa şuroaie de lacrimi 

amare. La căpătâiul copilei a început să crească o floare, care fiind 
udată mereu de lacrimile tânărului crescu mărişoară şi capătă un 
miros foarte plăcut. De atunci se numi floarea amantulul, care se 
cheamă busuioc” (Tony Brill, 1981, p. 277). 

Ideea sacrificiului, a dragostei fără limite apare lapidar 
formulată într-o strigătură aproape consacrată prin larga ei circulaţie: 


„Busuioace, nu te-ai coace 
Că din semincioara ta 
S-a scotocit dragostea.” 
(Gr. Tocilescu, 1900, p. 1385) 


Strigătura într-o interesantă relație de intertextualitate — s-a 
integrat câtecului liric: 


„De oltean, oltean fusesi 

Inima daichii fripseşi, 

Busuioace nu te-ai coace 

Nici sămânță n-ai mai face, 

Ca din sămâncioara ta 

S-a născut dragostea mea.” 
(Gr. Creţu, 1970. p. 476) 


Ca plantă a dragostei busuiocul apare prezent în vrăjile de 
dragoste. Asttel fetele din satele transilvănene, ca să fie jucate și 
iubite de feciori la Paşte îşi făceau cămăşi noi, asociind şi un rit 
praxisului. Când se întuneca luau ulceaua și trei fire de busuioc, se 
duceau la râu, umpleau ulceaua şi întorcându-se acasă invocau stelele 
să ia dragoste de la alţii şi să le-o aducă lor. 

Busuiocul apare ca un element simbolic plurivalent în riturile 
ceremonialului de nuntă. Asociat apei busuiocul apare ca element 
principal într-o secvență ritologică importantă denumită „adusul 
apei”; când mireasa aduce apa într-o donità, în care se pun trei fire de 
busuioc. Într-o altă secvenţă, când mergeau colăcarii după mireasă, 
aceasta îi uda cu buchet de busuioc. Apa o vărsa la picioarele 
colácarilor, iar busuiocul îl puneau sub perna unde dormeau mirii (S. 
Fl. Marian, 1890, p. 431). Cele două elemente simbolice se disociau 
după funcţiile lor. Apa este un element puriticator al unor anumiţi 
purtători de rol — colăcarii — iar busuiocul un element auguric si 
propitiator pentru miri, aflati in faza de vulnerabilitate, prin 

schimbarea status-ului, marcánd tocmai trecerea de la puritate la 
cuplu căsătorit. Asocierea busuiocului cu bradul de nuntă este 
prezentă în secvenţa căratului apei în satele ialomitene. Astfel. după 
ce mireasa aducea apa, punea busuiocul lângă bradul de nuntă şi după 
ce jucau apa în jurul bradului îi stropea cu busuioc pe picioare pe miri 
ŞI pe însoțitorii lor (S. Fl. Marian, 1890, p. 478). Deosebit de sugestiv 
în ceremonialul nuntii — termenul însuşi fiind evocator — este un dans 
special la ridicarea miresei de la masa mare. Dansul se numeşte 
Busuiocul, în care nuntaşii formează un lanţ în mijlocul căruia se află 
mirii, toti se leagănă şi înconjoară masa de trei ori. Strigătura 
pertormată relevează simbolul verbal, busuiocul: 


„Frunză verde busuioc 
la poftim boieri la joc.” 
(S. FI. Marian, 1890, p. 556) 


Simbol prevalent al dragostei simbolismul busuiocului nu este 
univoc. El isi adaugá in texte augurice. precum colinda, sensul 
propitiator, apotropaic: 


„Busuioc verde pe masă 

Bună vreme la fereastră 

La gospodari ca dumneavoastră.” 
(Gr. Creţu, 1970, p. 65) 


sau: 
„De-ale cui sunt aceste case Pe de-afară stoboráte; 
Oleroi, d-aleroi Doamne, Staborii de busuioc 
Asa-nalte şi frumoase Streşina de siminoc.” 


De dinăuntru. zugrăvite 
( Gr. Creţu, 1970, p. 7) 


Si pentru că exemplele referitoare la simbolismul busuiocului. 
ca plantă a dragostei. apare la nivel actantial cel mai bine reprezentată 
în ceremonialul nunţii am selectat pentru comentariul nostru un alt 
exemplu de marcă privind relaţia dintre rit şi mit (în cazul nostru 
legenda). Planta care polarizează acest interes este brebenocul. 
Legenda, publicată de El. Niculiţă Voronca, prezentă în tipologia lui 
Tony Brill se structurează astfel: „Pe când veneau turcii, păgânii, o 
tată ducându-se în pădure să culeagă fragi, duşmanii din vale văzând- 


o au pornit în fugă spre ea. Fata de spaimă a căzut în genunchi şi a 


început a se ruga lui Dumnezeu cu atâta credinţă, încât pământul s-a 
deschis şi a inghitit-o. Din corpul ei însă a crescut la suprafață 
brebenoc. De aceea fetele, când se mărită, din brebenoc îşi fac cununa 
de mireasă, căci e din fată, spune poporul” (T. Brill, 1981, p. 267). Şi 
într-adevăr există în ceremonialul nuntii o secvență specială, 
împletirea cununilor. În mod deosebit se fac din brebenoc, dar şi din 
alte plante, precum iedera, sau plante de grădină. În satele din Munţii 
Apuseni cununiţa se face numai din saschiu, bobârnic sau cununitàá, 
plantă ierboasă, care iernează verde sub zăpadă. Şi în satele din 
Bucovina cununile se făceau tot din brebenoc, cules după prescripţii 
speciale: numai de către fete, deci respectarea strictă a condiției 
purității, în zori, până a nu răsare soarele si a se scutura roua. Cununa 
este făcută apoi de femei, printre frunzele de brebenoc, punându-se 
hârtie poleită. Aceasta este luată de temei in crucis, înconjoară masa 
de trei ori şi o pun înaintea miresei, iar părinţii, sau rudele - dacă este 
orfană — i-o pun pe cap (Elena Sevastos, 1889, p. 89). 

Legat de simbolismul busuiocului, dar si de forma cununei, 
simbol al căsătoriei apar cununile de ursită într-o practică de divinatie 
la Anul Nou. În satele năsăudene cununa numită verigutà se făcea din 
măr. Într-o cofă cu apă, luată obligatoriu din apă curgătoare, se pun 
cununitele, fiecare fată afiliată grupului recunoscándu-se după 
împletitura cununitei, iar cea mai isteatá dintre ele cu un mánunchi de 
busuioc invárte cununitele. Textul invocat, reconstituie elemente ale 
ceremonialului: scopul actului, marca timpului, rostul simbolic al 
verigii: 


„Sân Văsâi, Vasâi, Să mă culc în pat, 


Unde te găsii, Să fac un fecior 

La vadu bogat Să-l cheme lon: 
Cum te-ai legat -Sus vere, drăguță, 
Petre cu Ignat; Scoate-mi verigutà." 


Dă-mi doamne bărbat 


Fiecare vers se repetă de două ori şi dacă cununita s-a legat de 
mănunchiul de busuioc acesta se descifrează ca un semn pozitiv 
pentru viitoarea căsătorie (S. Fl. Marian, 1898, p. 76). 

Relaţia dintre ontos si mitos apare evidentă într-un motiv 
folcloric frecvent: disputa plantelor. Motivul este vehiculat în colinde, 

antrenând în dispută mai multe specii, prevalente fiind: floarea 
gráului, a vinului si a soarelui. Mai sunt menţionate floarea părului, a 
porumbului, a crinului, a trandafirului. Motivul confruntării a doi eroi, 
a doi zei, a două plante, sau două animale are valoare de 
universalitate. Această dispută vehiculează de fapt elemente de natură 
ontică, replicile, deşi metaforice, conţinând elemmente ale praxisului. 
Cadrul este simbolic, deseori proporţiile hiperbolizate, dar infuzia cu 
elemente reale, deseori ţinând de valoarea ritului, se impune. Acest tip 
de comportare polemică stabileşte ierarhia de sorginte metaforică, fie 
că se referă la orizontul de viaţă real, fie cel magic (Mihai Coman, 
1983, p. 15). În colecţia lui Viciu apare textul de colindă Trei 
floricele: 


„La masa rotundă Ţări inveselesc; 
Doamne leo, Floarea grâului 

Sunt trei floricele: Ea aşa zicea: 

Ele se mustrau - Ba eu sunt mai mare, 
Şi s-adrevruiau Că eu când rodesc 
Una pe alta Ţări îmi hrănesc, 
Care sunt mai mari; Din mini fac prinoasă, 
Floarea mirului lară fără mine 

Ea asa-mi zicea: Nu slujesti nimic." 


- Cà eu sunt mai mare 
(Alexiu Viciu,1914, p. 100-101) 


Un text de colindă publicat de T. Candrea şi George Frâncu 
marchează prezența unui cumul de elemente reale: 


„Eau răsari-mi soare 
Nainte-mi răsare 
N-apoi de-mi tresari 
N-apoi, mai n-apoi 
De la ceastă casă 

Pe dalba de masă 
Sunt trei flori d-alese: 
Ele se pildesc 

Si se sfătuiesc 

Care sunt mai bune 
Mai frumoase-n lume? 
Floarea grâului 

Din graiu-mi grăia: 


- Ba eu sunt mai bună 
De voi de amândouă, 
Că fără de mine 

Nici popa nu tine 

Nici o liturghie, 

Nici o botezie, 

Nici o festanie; 

Miros busuioc 

Din graiu- mi grăia: 

- Ba eu sunt mai buná 
De voi d-amândouă, 
Că fără de mine 
Nu se poate face 


Nici o cununie. 


Nici o botezie, 


Nici o bucurie, 
Nici Oo veselie, 


Nici o crestinie Eu sunt mai aleasă 
Laza vinului A voastră crăiasă 

Din graiu grăia: Si pre mini mă poartă 
- Ba eu sunt mai bună Prin dalbe pahare, 

De voi d-amândouă Înalte cetăţi, 

Că tără de mine De mă gustă toti 

Nici popa nu tine Cei mici şi cei mari.” 


Textul selectat contine numeroase clemente reale de cult religios 
ŞI laic. 

Un alt element vegetal retinut pentru comentariul nostru este 
salcia. În vechile religii salcia era copacul consacrat divinitátilor 
vegetale: Telepinus la hititi, Tanepus la sumerieni, Osiris la egipteni, 
Demeter sau Persefona la greci. În Tibet era identificată cu arborele 
vieţii. Venerarea salciei se explică prin vitalitatea ei, crescând in 
locuri puţin prielnice. Totodată salcia este o plantă deosebită, 
inmultindu-se nu numai prin semințe, dar si prin bulbi. Făcând parte 
din constelația de simboluri a regenerării s-a asociat în mod firesc cu 
femeia (Ivan Evseev, 1994, p. 161). 

În patrimoniul românesc textul de legendă explică de ce salcia 
are în loc de flori mâţişori: „Peste o vreme, când nu se cunoștea iarna, 
a venit vânt, brumă şi toate frunzele au căzut după pomi. Dumnezeu i- 
a chemat în cer ca oaspeţi şi le-a spus că se vor întoarce pe pământ, 
când pământul din nou se va înverzi. Un singur copac — salcia — n-a 
avut răbdare să asculte porunca lui Dumnezeu şi văzând pământul 
înverzit a coborât. Oamenii au înconjurat-o admirându-i florile albe ca 
zăpada. Dar Dumnezeu, pentru că nu i-a ascultat porunca, i-a luat 
florile înapoi şi în locul lor i-a menit să crească doar mátisori pufosi. 
Şi ca a rămas pe malul pârâului cu crengile lăsate în jos încărcate cu 
mátisori, ea parcă plânge” (Tony Brill, 1981, p. 251-252). Dacă textul 
legendei dă o explicaţie doar a unei trăsături fitogenetice a plantei, 
planul ritual este extrem de bogat. Rolul sáu auguric apare în 
contextul colindatului, în satele din Oltenia copiii colindând cu ramuri 
de salcie în mână. Mugurii de salcie erau împărțiți pentru rostul lor 
apotropaic. La date fixe din an oamenii se încingeau cu salcie să nu-i 
doară mijlocul. Consacrarea religioasă a salciei este în ziua de Florii, 

iar salcia sfinţită se tine apoi în casă tot anul, fiind o protectoare 
împotriva tăznetului, după o credinţă generalizată. 

Relaţia dintre funcţia unei ipostazieri vegetale şi actele rituale 
concrete apare legată de o plantă textilă, cânepa. Spre deosebire de 
legende, in care se dezvoltă motivul „chinul cánepii" a căror legătură 
cu practicile prenuptiale era doar sugerată, basmul oferă o legătură 


transparentă cu ceremonialul căsătoriei. Pe de altă parte verbalizarea 
ritualului cámásii reprezintă tocmai imaginea prelucrării naturalului. 
(Sabina Ispas, 1984, p. 124). De la credinţă la text deasemenea se 
instituie un liant vizibil. Există credinţe, că dacă o fată găseşte fir de 
cânepă cu firul îngemănat va fi o bună gospodină şi va tese multă 
pânză. La nivel de text credinţa se concretizează în basm, unde este 
vehiculat motivul alegerii de către împărat a fetei, care va îmbrăca 
întreaga casă cu un fir de tort. 

Dincolo de textele formalizate, in circuitul comunicării 
folclorice există anumite unităţi expresive ale limbii, foarte 
semnificative în a proba relaţia cu realul. Astfel, o simplă expresie „a 
umbla de frunza frăsinelului” evocă în sine o practică magică. Sensul 
expresiei este a umbla fără eficienţă. Ion Muslea, urmărind 
răspunsurile la chestionarul B. P. Haşdeu, a întâlnit frecvent utilizarea 
acestei plante — frăsinelul — pentru cei „luaţi de iele.” Aceștia mergeau 
în noaptea de Ispas în căutarea plantei pe care o găseau greu, cu 
timpul evidentiindu-se nuanţa peiorativă (I. Muslea, O. Bârlea, 1970, 
p. 79). Apare evidentă aici observaţia corectă a folcloristului rus G. L. 
Permiakov, care afirma, că atât unităţile expresive, cât şi cuvintele 
sunt ,situationale", în sensul că nu numai sunt folosite în anumite 
situații, dar sunt modele şi semnale ale situaţiei (G. L. Periakov, 1979, 
p. 136). Si pentru cà in comentariul nostru ne-am referit la salcie, in 
contextul observaţiei teoretice de mai sus, cităm proverbul „copilele 
sunt ca răchitele, unde le pui acolo prind.” Paralelismul este evident 
între calitatea plantei, anterior menţionată şi dorinţa fetelor de a-şi 
depăşi statutul și a deveni neveste. 


Capitolul V 


CONSTELAȚII SIMBOLICE ALE 
VEGETALULUI: 


1. PĂMÂNTUL 
2. APA 

3. FOCUL 

4. CĂRBUNELE 
5. CENUSA 

6. SARPELE 

7. PASĂREA 


În bogata terminologie a imaginarului se vehiculează concepte 
diferite: semne, imagini, embleme, alegorii, arhietipuri, scheme, 
ilustraţii, reprezentări schematice, diagrame si nu în ultimul rând 
simboluri. Simbolul constituie între acestea un concept complex, 
valorificat cu o dominantă, sau mai multe dominante (de exemplu 
copacul poate fi simbol al ciclului sezonier sau al verticalitàtii). 
Simbolul, aşa cum am mai subliniat nu se desfăşoară într-o singură 
dimensiune, el fiind lingvistic și obiectual. 

Când Gilbert Durand a demonstrat în exegeza sa asupra 
imaginarului, că termenii simbolici sunt p/uridimensionali, au un 
caracter spatial, el şi-a orientat demonstraţia spre re/latiile, care se 
selectează între valori. Aceste legături pot fi calificate cu diferiți 
termeni, fiecare având puterea sa de evocare. Termenul /anf sugerează 
un câmp limitativ, că-ci se desfăşoară într-o singură dimensiune. De 

aceea G. Durand selectează termenul constelație — pe care şi noi l-am 
adoptat — in másura in care forta de sugerare a termenului corespunde 
realităţii. Simbolurile isi tes legături din direcţii diferite nu numai 
liniare, cu relationári reciproce si nuclee de dominanță. Pentru a 
sugera acumulările iconografice de sensuri L. Gourhan a folosit 
termenul pachet (Leroi Gourhan, 1958, p. 308). Atât L. Gourhan cât 
ŞI S. J. Soustelle au vehiculat şi termenul roi, acesta din urmă 
raportându-se la constituientii mitului (S. J. Soustelle, 1950, p. 9). 
Gilbert Durand considerá, cá simbolurile seamáná cu o constelatie, 
pentru că sunt dezvoltări ale unei teme arhietipale, pentru că sunt 
variatiuni pe diferite polarizári (G. Durand, 1977, p. 51). 

In relatia cu obiectualul se produc condensári de semnificatii pe 
anumite obiecte, emanári ale simbolurilor. care precum în natură, 
unde elementele se condiţionează şi se leagă şi semnificaţiile 
obiectelor sunt supuse aceluiaşi proces. Dar, asa cum am mai 
subliniat, simbolul are calitatea exprimării atât obiectuale, cât şi 
verbale. Investigarea acestora apropie domeniul antropologului de cel 
al poeticianului. Operând pe materiale diferite, concluziile sunt însă 
comune. Cei ce studiază imaginea subliniază această idee 
fundamentală: „că în domeniul imaginii totul tine de tot, că nu există 
nimic care să nu fie semnificativ şi că apariția unui sens nu poate 
rezulta decât din convergenta unei rețele de semnificaţii” (Jean 
Burgos, 1988, p. 73). Şi imaginea îşi relevă sensul propriu în 
constelații de imagini, care îi oteră o dinamică şi o deschidere spre 
noi valori. Pentru că imaginea făureşte un sens, acesta intră, prin 
aceste constelații într-o diversitate de câmpuri textuale. În fiecare text 
imaginea nu poate fi despărțită de câmpul semantic în care ea se 
conturează. De aceea studierea imaginii a intrat în acele preocupări 
majore de cercetare ale antroposului, în acel complex act al umanului 
de a imagina. În relaţia dintre cuvânt semn şi un referent, se relevă 
aceeaşi legătură între natură şi cultură şi procesele mentale. În acest 
cadru se conturează problema semnificantului — aşa cum am subliniat 
într-un ca pitol special $i a nivelului de producere a 
semnificaţiilor, a identităţii între sensuri si obiecte. 

Înțelegerea plenară a unui simbol. relația lui cu alte simboluri 
organizate într-un model constituie pentru cercetător un demers în 
deschidere epistemologică. Prin cercetarea epistemologică se 
determină raţiunea pentru care un fenomen este ceea ce este şi pentru 

care contradictoriul ar fi absurd. În acest demers, studiul venit din 
direcţia unor ştiinţe umaniste variate constituie o soluţie salutară în 
cercetările legate de formele simbolice în cultura populară. Prin 
rețelele de simboluri faptele devin interasociate, creindu-se o plasă de 
relaţii conexând ontosul cu imaginarul. Investigarea simbolurilor 
relevă faptul, că anumite obiecte, elemente, au un statut privilegiat, 
potentat în cristalizarea simbolurilor. 

Simbolurile dezvăluie simultan mai multe sensuri. Si dincolo de 
aceasta trăsătura relevantă simultaneitatea sensurilor, se impune o 
altă trăsătură de esenţă: existența sensurilor contrarii, bipolaritatea. 

Pământul in relaţie cu vegetalul constituie o relaţie de 
solidaritate, de sistem. Pământul a constituit unul dintre elementele 
sacre, primare, prin puterea de zămislire asigurând viața în toate 
formele de manifestare: umană, animalieră, vegetală. Din pământ apar 
formele vii ale vegetalului, în pământ se duc cele extinse, ca să 
renască într-un perpetuu ciclu. Pământul, în forma vitalitátii este 
asociat umanului, fiind asociat cu pântecul matern. Mitologemul 
Pământ — mamă are valoare de universalitate. Terra Genetrix, 
matricea universală, este exprimată în formulele consacrate: Terra 
mater, Terra magna, Tetis mater. Element fundamental al cosmosului 
acesta intră într-un lant de relaţii cu celelalte elemente fundamentale: 
apa, focul, cerul, aerul. 

Pământul apare ca centrul vital al vegetalului, el însuşi proiectat 
în imago-ul popular ca expresie a viului. Această trăsătură comună o 
asociază umanului. Într-o legendă românească se narează despre 
prefacerea sângelui din pământ în apă. Se spune, că atunci când 
Dumnezeu a dat oamenilor plugul şi aceştia au tăiat o brazdă, sângele 
curgea puhoi. Oamenii s-au speriat şi au lăsat aratul. „De ce nu mai 
araţi”? le-a zis Dumnezeu. „Dacă plugul nostru e tot plin de sânge”. 
„Duceţi-vă acum şi arati". Când au tras brazda a doua oară sângele nu 
mai era. Îl făcuse Dumnezeu să fie alb” (Elena Niculitá- Voronca. 
1903, p. 871). 

Însufleţirea pământului îl apropie de celelalte regnuri: pámámtul 
are cap, „capul pământului”, are inimă „inima pământului” şi coadă 
„coada pământului”. Ca tot ce are suflet şi simtire (anima) pământul 
oboseşte. Se crede astfel, că după ani de rodire, pământul are nevoie 
de repaos. Dacă omul nu dă pământului acest prilej de odihnă şi-o ia 
el singur atunci, în acele părţi ale pământului. care nu vor să rodeascá 

si au secetă (T. Pamfile, 1924, p. 10). În credinţele populare pământul 
este umanizat: când soarele e drept la amiază pământul nu trebuie 
săpat. că plânge. pământul se odihneşte atunci, ca şi omul. La fel nu e 
bine să sapi noaptea pământul, să-l laşi să se odihnească (Gh. 
Ciauşeanu, 1914, p. 7). Relaţia dintre pământ şi vegetație capătă în 
proiecția  imaginativă populară, largi dimensiuni de natură 
cosmologică. În satele vâlcene se credea, că pământul are margini: 
Mărul Roşu. De asemenea românii credeau că sub pământ este un 
măr, Mărul Roşu, sub care şade peştele, care tine pământul. Când s-ar 
clătina peştele ar mişca mărul și pământul n-ar mai fi. Mărul Roşu 
apare astfel, în mentalitatea populară ca aparținând unui alt tărâm al 
existenţei, lumea de dincolo. În Vâlcea se vehicula blestemul „Duce- 
te-ai la Mărul Roşu”, descifrat ca un blestem de pieire (Gh. 
Ciauseanu, 1914, p. 9). 

Legătura dintre pământ si cer este o temă universală, cel ce 
mediază aceasta fiind un element vegetal, cel mai frecvent un arbore, 
dar pot fi şi substitute, aşa cum apar în basmele româneşti. În 
tipologia basmului Lazăr Săineanu diferentia la tipul „Arbore ceresc” 
două motive: 

a) dintr-un bát sădit răsare o plantă (fasole, mazăre, varză, 

stejar), care crescând se înalță până la cer; 

b) un om se urcă şi se întoarce cu diferite daruri (Lazăr 

Săineanu, 1895, p. 449). 

Mitologia românească prezintă în legendele cosmogonice cerul, 
ca una dintre creaţiile fundamentale, dar succedând după creaţia 
bradului, ca arbore cosmic al pământului şi al omului (Romulus 
Vulcănescu, 1972, p. 348). 

Pământul a fost zeificat, numeroase inscripte din vechea Dacie 
fiind închinate zeități Pământ. De asemenea credințele populare 
sanctificà pământul (Gh. Ciauseanu, 1914, p. 9). 

Pământul este o matrice purtătoare a vieţii, transformatoare a 
formei. În pământ sunt puse, sau cad seminţele, cele ce marchează 
sfârşitul vitalităţii ciclului vegetal si tot în substanța chtonicá îşi 
găsesc odihna morţii. Cât de subtilă este observaţia lui Mircea Eliade, 
care releva in binomul Aomo-humus, nu sensul că omul ar fi pământ, 
fiindcă este muritor, ci faptul că omul a putut fi viu, cá vine din 
pământ, s-a născut și se reîntoarce în Terra Mater (Mircea Eliade, 
1992, p. 240). In această viziune înglobantă ce asociază vegetalul cu 

umanul, prin raportarea la forţa genezicá a pământului, s-au corelat 
sau suprapus ceremonialurile agrare cu cele de comemorare a 
morţilor. 

Pământul ca matrice purtătoare de viaţă. conservând şi oterind 
vitalitatea vegetală, apare la modul evident, sau voalat. În această 
ultimă formă, într-un palier mai adânc al sensurilor, apare prezenţa 
lemnului (n  ipostazierea  mortificată a  vegetalului, posibil 
transformabilă în esenţa vitală într-un ritual post-mortem, desfăşurat 
la Joi Mari. In satele bánátene se aprind în această zi fixa a anului 
calendaristic. focuri pentru morţi, numai din alun şi bozii uscate, cu 
respectarea unei prescriptii ce ne focalizează atenţia. Materialul supus 
arderii obligatoriu nu se punea pe pământ, ci se tinea pe masă. 
Descifrăm în această interdicţie o idee de esență: lemnul trebuie 
distrus prin ardere, iar contactul cu mediul vital — pământul — trebuie 
total evitat. 

Cât de complexă este spiritualitatea populară românească o 
atestă atât nivelul credințelor, cât şi cel al textului literar, în care 
pământul apare în dublă ipostaziere, bărbat si femeie, împletirea 
masculinului si femininului, reprezentând puterea augmentată a 
hermafroditului. În Bucovina există credinţa, că pământul este 
jumătate bărbat şi jumătate femeie; partea bună a pământului este 
deasupra, iar cea femeiască, care-i certată de partea masculină, este 
înnăuntrul pământului: „De mine-i rău, că mă munceşte lumea, mă 
taie cu plugul, cu sapa, mă răstoarnă şi mă întoarce în tot chipul, pe 
când tu stai liniştită, hrănindu-te, cea căreia nu i s-ar cădea nici o, 
hrană din trupurile ráposatilor" (Elena Niculiţă- Voronca, 1903. p. 
156). Credintele româneşti referitoare la esența masculină sau/și 
feminină a pământului sunt revelatoare în a confirma importanța 
deosebită pe care o are complementaritatea contrariilor. Pământul, ca 
şi arborele, se încadrează în acele simboluri bipolare, care l-au dus pe 
Jung la interpretarea androginală, la hermafroditismul simbolului. 

Pământul are o influență fundamentală în cultele agrare. 
Agricultura simbolizează unirea celor patru elemente: pământul şi 
cerul, apa şi căldura focului, a căror fuziune condiţionează fertilitatea 
în eternul ritm cosmic ce motivează acțiunile şi valorile sacre. 

Spicul secerat constituie etapa finală, de la germinatie la rod al 
grâului. El este totodată virtualul purtător de rod. Numele primelor si 
ultimilor spice Babă, Moş duce la ideea masculinitátii, purtătoare a 

potentei vitale. Confruntat cu o natură, deseori ostilă omul arhaic a 
dorit să-şi asigure conservarea germenilor vitali. Aşa apar spicele 
lăsate pe ogor la sfârşitul recoltei rit conservat în viaţa tradiţională a 
satelor româneşti, cu prelungiri in contemporancitate — şi tot asa se 
păstrează cununa de seceriş. Cununa, adusă acasă, într-un complex 
ceremonial într-un mare areal (Transilvania) este păstrată de gazdă, 
iar în anul următor acest ,,0men" este transferat din nou pe câmp şi 
implantat în pământ, acolo unde s-a tras cu plugul prima brazdă 
(Teofir Frâncu, George Candea, 1888, p. 137). Recunoaştem în 
această secvenţă rituală eterna relaţie între început si sfârşit, lant de 
fapt neîntrerupt, cicluri legate, in care viaţa se conservă si se 
perpeuează; se încheie un ciclu, dar se menţine potenta speciei. Aşa s- 
au conservat darurile şi ofrandele vegetale, în eterna invocare a 
forțelor vitale, reiterarea aceluiaşi ciclu dădător de substanţă, 
conservând forța genetică. 

Un exemplu edificator al relatiei pământ-vegetaţie în proiecţie 
magică îl oferă planta deoscbit de sugestiv numită rodul pământului, 
plantă omenică „icoana calendarului”, cum este denumită în popor. 
Planta răsare primăvara, imediat după topirea zăpezii, „înaintea 
tuturor vegetalelor'. Numită şi „mama pământului”, prin 
componentele sale oferă indicaţii pentru viitoarele recolte „ştie 
poporul ce se va produce mai mult în acel an”; „niciodată nu l-a 
minţit.” Fructul ei are nişte rânduri, cuprinzând boabe şi bobite, ce 
reprezintă roadele pământului: cele mari porumbul, cele mijlocii, 
grâul şi orzul cele mai mici, meiul. Deasupra plantei se găseşte o 
umflătură, o creastă, ca un cilindru roşu „o închipuire de bute”, 
„indicând recolta de struguri” (I. Muslea, O. Bârlea, 1970, p. 276- 
277), 

Osmoza pământ + vegetație apare reflectată obiectual şi ritual în 
glia verde. La zile calendaristice importante glia verde, simbioza 
concretă a pământului cu explozia verde a vitalităţii, apare ca element 
ritual, conform  universalului principiu activ în spiritualitatea 
populară, „pars pro toto." La Paste, oamenii când se întorc de la 
biserică păşesc la pragul casei peste glia verde, element auguric si 
apotropaic. Si tot cu aceleaşi funcții se pune brazda verde umedă 
(intrând în constelația simbolică si elementul acvatic) în ziua de Sf. 
Gheorghe. Aceasta este plasată înaintea porții, a uşilor din casă, a 
grajdului si pe cofa de apă. Obiceiul nu este singular spaţiului cultural 

românesc, fiind cunoscut si la bulgari, sârbi, ruși, piemontezi (I. A. 
Candrea, 1928, p. 103). 

Apa constituie un simbol plurivalent: cosmogonic, receptacul al 
tuturor germenilor, substanță magică şi medicinală, care vindecă, 
intinereste, asigură viaţa veșnică. Ca si pământul, apa simbolizează 
substanţa primordială, din care viaţa se naşte şi se reîntoarce. În toate 
ansamblurile culturale imersiunea în apă simbolizează o masă bogată 
în germeni, ce fecundează pământul, animalele, femeia. Sugestiile de 
ordin antropologic a unui etimon sunt relevante în esentializarca 
acestui element simbolic. Astfel, în sumeriană a înseamnă apa, dar 
înseamnă de asemenea spermă, izvorul perpetuării umane. 

Alături de arbore si pământ, apa constituie un element 
cosmogonic. Mitologia indiană a conservat tema apelor primordiale, 
pe care plutea Nârâyana, din buricul căreia se naşte arborele cosmic. 
Mai târziu cosmogonia acvatică devine motiv în iconografic şi arta 
decorativă: plantele sau arborele, care se înalţă din buricul lui Yarksa 
(personificare a vieţii), sau din gâtlejul unui monstru marin (M. 
Eliade, Prelegomene, p. 126-127). Legătura dintre plante şi apă este 
evidentă, ambele fiind purtătoare ale germenilor. În Rig-Veda, Soma 
apare ca un izvor, dar si ca plantă paradisiacă. Soma asigurând viaţa, 
fertilitatea si regenerarea este implicată atât în simbolica apelor, cât şi 
a plantelor. Asociaţia apă + pom, apare atât în tradiţia iudaică, cât şi 
creştină. În Apocalipsa XXII (p. 102) apare următorul fragment: ,,Mi- 
a arătat apoi râul si apa vieţii, limpede cum e cleştarul și care 
izvorăşte din tronul lui Dumnezeu şi al Mielului. Si curge prin 
mijlocul cetăţii. Iar pe cele două maluri ale râului creşte pomul vieţii, 
făcând 12 feluri de roade, în fiecare lună dându-și rodul si frunzele 
pomului sunt spre tămăduirea neamului.” Imaginea raiului, din acelaşi 
text asociază cele două elemente: „în mijlocul grădinii erau pomul 
vieţii şi pomul cunostintei binelui şi răului si un fluviu ieşea din 
Eden", ca să ude grădina şi de acolo se despártea în patru brațe (p. 
166). 

În tradiţiile ebraice şi creştine apa simbolizează originile 
creaţiei. Vechiul Testament preamăreşte virtuțile apei, iar Noul 
Testament preia această moştenire. Apa devine simbolul vieții 
spirituale si al Duhului oferite de Dumnezeu. Isus reia acest 
simbolism. Când îi vorbeşte femeii din Samaria: „Cel care va bea din 
apa, pe care i-o voi da Eu nu va mai inseta în veac, căci apa pe care i- 


o voi da Eu se va face izvor de apă curgătoare spre viaţa veşnică” 
(loan 4, versetul 14). Apa, care în Vechiul Testament este simbol al 
vieţii, devine simbol al Duhului în Noul Testament (Apocalipsa 21). 
Apa tásneste din pieptul lui Isus, iar când este răstignit din răni îi curg 
apă şi sânge. Apa vine de la Tatăl şi ca se transmite prin Hristos. Apa 
dobândeşte deci un sens de eternitate. Apa vie a vieții se prezintă 
astfel un simbol cosmogonic. Ea este o poartă spre vesnicie, tocmai că 


purifică, vindecă, intinereste. 

Apa a captat o paletă generoasă de semnificaţii în viața 
folclorică a tuturor popoarelor, iar spiritualitatea românească o 
confirmă plenar. Tache Papahagi remarca un aspect fundamental 
evidenţiat de cercetările de antropologic, acela că deşi pentru tot ce 
există aerul este un element indispensabil, la fel ca şi apa, 
„caracteristică dominantă a fost atitudinea de pictate a popoarelor faţă 
de acest lichid” (T. Papahagi, 1979, p. 55). 

Apa constituie elementul esenţial de revigorare a lemnului. Dar, 
pentru ca acest element să devină eficient, el trebuie încadrat într-un 
act ritologic special — adusul în gură - incumbând ideca de ctort, 
cantitatea fiind mică, Penitentul (căci actantul de multe ori isi 
răscumpără o vină), trebuie să asigure apa necesară, uzitând de acest 
mic recipient natural, el însuşi un simbol plurivalent. Gestemul se 
regăseşte atât în planul imaginarului: legendă, basm (deci la nivel de 
text), cât si al ritualitátii. În farmece apa se aduce cu gura până răsare 
planta integrată şi ca contextului magic. 

G. J. Jung în lucrarea sa „Metamorphoses ct symboles de la 
libido" sublinia presiunea semantică a arhietipului asupra sensurilor 
limbajului (G. J. Jung, 1932, p. 208). Acesta sublinia înrudirea dintre 
etimologia cuvântului grec u/€, care la origine înseamnă lemn, cu 


indo-germanicul sii, care s-ar regăsi in 4o cu sensul de „a uda”, „a 
face să plouă.” Regăsim aici, pe planul limbajului mai mult al 
etimonului, o relaţie de ordin antropologic, cu valoare de 
universalitate privind conexarea dintre lemn şi apă, producerea finală 
a vegetalului in ipostaza vitalității. 

Din punct de vedere cosmogonic apa coborâtoare din cer este o 
sămânță uraniană, care fecundează glia, deci masculină şi asociată cu 
focul celest. La rândul ei apa care se naşte în zori — roua — este 
feminină, simbol al fecundității împlinite. Sunt numeroase ritualurile 


ce atestă aceasta: culegerea plantelor în zori cu rouă pe cle, tăvălirea 
în rouă a femeilor, pentru fecunditate şi asigurarea frumusetii. 

Apa este un element germinativ transformator al fazei 
existenţiale a vegetalului. Este deosebit de interesantă o probă a 
partenitátii relatată într-un basm. Mai multi pretendenți la o 
prestigioasă fată de împărat însărcinată, invocau dreptul paternităţii. 
Proba de selecție a constituit-o o bucată de măr páduret, pusă în gură 
(mediul umenctat) si care  infrunzind, a indicat pe tatăl copilului 
(Elena Niculiţă- Voronca, 1903, p. 194). 

Relaţia dintre vegetal + apă este evidentă în riturile de divinafie: 
ramurile puse la înflorit la Sf. Andrei şi obiceiul Vergelul. 

Stropirea cu apă este un act ritual frecvent în categorii variate 
de obiceiuri. Asocierea dintre elementul acvatic şi cel vegetal se 
conturează într-o secvenţă arborescentă din scenariul ceremonialului 
de nuntă. La bradul de nuntă se asociază două secvenţe: aducerea 
bradului şi adusul apei. Mireasa lua de trei ori apă în gură si stropca 
bradul, sau punea apa la rădăcina bradului. Deasemenea în donita cu 
apă neîncepută adusă de mireasă se aşează bradul. 

Când mireasa sosită la casa mirelui deci într-o altă 
componentă rituală — îi stropeşte pe toti cu mănunchi de busuioc (o 
altă ipostaziere vegetală), restul de apă îl duce la rădăcina pomului. 
Ca şi aruncarea scaldei copilului la rădăcina unui pom înflorit, acest 
gestem poate avea o bivalentă interpretare. S-a considerat în primul 
rând, că rădăcina pomului oferă un spaţiu de puritate pentru 
absorbirea apei. Dar într-o altă perspectivă se poate interpreta tot atât 
de bine, că apa îşi poate valoriza bogăţia seminală în relaţie cu 
elementul vegetal. La fel, în altă categorie de obiceiuri, cea legată de 
muncile agricole — întrucât apa germinativă este strâns legată de 
agricultură — la pornirea plugului acesta se stropeşte cu apă. Nu este 
un Simplu act de purificare, ci de propitiere evidentă, prin potenta 
seminalà a apei. Relaţia pământ + apă + vegetaţie este o constantă 
în ritualurile agrare. Aceasta este însă prezentă şi în alte categorii de 
obiceiuri. În ritualul post sepulcral la Joi Mari oamenii se duceau la 
un loc cu iarbă verde, făceau un cerc şi slobozeau apa morţilor. Apoi 
se lua o glie din iarba unde s-a slobozit apa, se ducea acasă şi se lua 
pe ca Paştele (S. FI. Marian, 1899, p. 274). În ritualurile agrare o 
secvență permanent prezentă este stropirea cu apă, sau aruncarea 


măştii vegetale în apă, creîndu-se aceeaşi simbioză generatoare a 
ploii, element fundamental pentru fecunditatea pământului. 

La Sălcuia, în judeţul Alba. la Sângiorz. ceata feciorilor se 
ducea în pădure, unde se aflau mesteceni infrunziti si doi feciori se 
îmbrăcau în verdeață din cap până în picioare. Unuia i se punea în 
vârtul capului o cruce, iar pentru al doilea fecior se alegea o prăjină 
lungă la capătul căreia se prindea un buchet de urzici. Cei doi feciori 
simbolizau eterna osmoză aducătoare de viață, femininul şi 
masculinul. Prezența masculinului, principiu activ al fertilității, 
asociată vegetalului se întâlneşte de asemenea în prezenţa celor doi 
feciori ,gotoi" din ritualurile de primăvară, acoperiţi cu frunze şi 
crengi, udati cu apă, sau aruncaţi în râu. 

Apa, focul — element simbolic pe care îl vom trata în continuare 

vegetalul constituie o constelație simbolică plenară a fluxului vital. 
Într-o colindă bănățeană, in care este evocat iadul, tărâmul malefic 
mortificat, toate aceste trei elemente şi-au pierdut substanţa: focul nu 
mai luminează, apele au secat, câmpul s-a uscat: 


„Nu e cer, ci-s numai nori 
De-ntuneric te-nfiori, 


Câmpurile s-au uscat, 

Apele toate-au secat 

Nu sunt păsări.nu sunt flori, 

Focul arde făr' lumină. Numai jar şi numai nori." 
(S. Fl. Marian, 1892, p. 467) 


Nici o zi nu e senină 


Focul. Arderea lemnului, trecerea vegetalului prin foc, actul 
crematiunii constituie un ritual de regenerare vegetalá. Un exemplu 
edificator, deosebit de complex prin variantele functionale, il 
constituie ritualul aprinderii focurilor calendaristice, la date fixe din 
an, toc rezultat numai din elemente vegetale, frunze şi lemne. Întreg 
domeniu european cunoaşte ample sărbători populare ale focului. Prin 
diversitatea formelor locale — bazate pe un fond unitar în esență 
aceste ceremonii au trezit interesul specialiştilor, formulându-se teorii 
şi explicaţii diferite privind originea acestor sărbători ale focului. 
Cercetarea obiceiurilor legate de aprinderea focurilor calendaristice, 
pe întreg teritoriul, românesc ne-au impus existenţa unei polisemii 
funcţionale a domeniului factual analizat, cu prevalentà a două 
categorii: 

- ceremonii legate de ciclul muncii, în care focul are funcţie de 
purificare, fertilizare; 


- ceremonii legate de cultul morţilor — funcție apotropaicá şi de 


comemorare. 
(Germina Comanici, 1985, p. 565) 

Dar aláturi de aceste functii si in directá relatie cu vitalitatea 
vegetatiei este funcția solară a focului. În acest sens sărbătoarea 
Crăciunului şi tot ciclul Anului Nou oferă cel mai dens material 
pentru relevarea funcţiei solare a focului. Lumea. văzută ca o reţea de 
potente, în care om şi cosmos se infrátesc aplică acel principiu 
dinamic de transgresare a „puterii vitale." Acesta este momentul de 
prag al activității solare, când focul — obţinut de oameni — este oferit 
soarelui ca ajutor, creind efectele similare acestuia: căldura şi lumina. 
Considerăm aprinderea butucului de Crăciun una dintre cele mai 
vechi şi reprezentative forme de mediere ceremonială. O considerăm 
cu rădăcini adânci în straturile istoriei culturii tocmai prin caracterul 
nespecializat ceremonial, fiind un obicei practicat în toate casele. 
Aprinderea unei buturugi uriaşe, numai întreagă, care să ardă toată 
noaptea Crăciunului în vatră, fiind permanent păzită, este o practică 
rituală întâlnită în domeniul european la francezi, italieni, vlahii din 
Moravia, iar în zona sud-dunăreană la sârbi şi români. În domeniul 
cultural românesc obiceiul a fost atestat documentar mai extins în 
zona intracarpatică: „Încă de prin post îşi văz oamenii un butuc, pe 
care îl pun pe foc în noaptea Crăciunului, ca să ţină toată noaptea” 
(mss B. P. Haşdeu, 3435, com. Orlat, jud. Sibiu, fila 163); „în noaptea 
de Crăciun nu trebuie să se stingă focul. Se pune în noaptea de 
Crăciun un bustean în foc numindu-se «buşteanul Crăciunului” (mss 
N. Densuşianu 4554, Şinca Veche, fila 255); „după miazănoapte 
umblă feciorii a colinda. Astfel oamenii adulţi mari nu se culcă, ci 
pun de cu seară un butuc mare pe foc. Bătrânii se grijesc ca în seara 
de Crăciun să nu se stingă focul în vatră” (A. Viciu, 1914, p. 15-16). 

Obiceiul mai apare menţionat în realitatea culturală a secolului 
nostru în satele zonei Codru (Dumitru Pop. 1978, p. 55) şi Tara 
Lovistei (C. Mohanu, 1970, p. 226). Că obiceiul a fost generalizat pe 
tot cuprinsul țării îl atestă textul de colindă, în care apare frecvent 
evocată practica ceremonială: 


“Ta scoală-te domn cel bun 
Si-ti fă focul cel mai bun." 


O interesantă evoluţie structural-functionalà a avut-o practica 
rituală a ,,scormonitului în foc”, în seara Ajunului de Crăciun. Această 
practică rituală este performată, de oricare membru al familiei, sau 
condiţionat de primul oaspete, demonstrând un vechi fond, în care 
actul in sine purta accentul semnificabil. Pe parcurs actul se 
specializează, intrând în conţinutul colindatului pitüráilor, deci 
transgresând spre un context ceremonializat nuantat. Obiceiul, viabil 
chiar şi azi în satele din Oltenia şi Banat, constă din scormonitul 
táciunilor din vatră cu colindele de alun, aflate în recuzita specifică a 
micilor colindători. Din punct de vedere funcțional asistăm în evoluţia 
semnificatiilor la o translație, nu se degradează simbolul, dar ajunge 
să fie astfel înțeles şi numai decantarea în spirit hermeneutic, pe 
straturi de funcţii, poate să releve atât sensul voalat, cât şi cel 
manifest. La un palier mai adânc al interpretării scormonitul în foc 
vizează funcţia solară a focului, prin potentarea forţelor lui. Pe de altă 
parte atât arderea butucului, cât şi scormonitul cu colinde din alun, 
sau o ramură de pom verde creează acel complex de relaţie dintre 
arbore şi foc, vizând regenerarea vegetației şi reînnoirea anului (M. 
Eliade. 1949, p. 268-269). Pe un palier mai recent, practica 
scormonitului în foc şi-a relevat altă funcţionalitate, glisând spre un rit 
de propitiere si de fertilitate, recunoscut manifestprin formula 
asociatá ,pui, rate, buti de vin" (Germina Comanici, 1994, p. 115). 
Chiar si practica arderii buturugii in noaptea Crăciunului devine 
dominată de funcţia fertilizatoare. Acesta este sensul actual al 
obiceiului practicat în satele maramureşene de a arde o creangă groasă 
în noaptea Crăciunului „întrucât se crede că fără ea ar rămâne casa 
săracă tot anul” (P. Biltiu, 1979, p. 128). 

Aprinderea focurilor în vatra sau hotarul satului era puternic 
marcată de categoria performerului, intrând exclusiv în atribuţiile 
colindătorilor, ale copiilor, sau ale cetei de feciori „Copiii plecau pe la 
apusul soarelui şi aveau toti torte din creangă de cireş pregătite din 
vreme si se întorceau seara cu torte aprinse” (chestionarul AER, 
Glogova, jud. Gorj). Jocul în jurul focului este o potentare simbolică a 
puterii, similară cu scormonitul tăciunilor în vatră. S. Fl. Marian 
menționa existenţa în satele bucovinene a practicii aprinderii focurilor 
la Crăciun, în jurul cărora se juca, atât obiceiul, cât şi jocul purtând 
sugestivul nume Ardeasca (S. FI. Marian, 1898, p. 211). Autorul citat 
menţiona obiceiul considerat pierdut încă de la sfârşitul secolului al 


XIX-lea. Și totuşi ancheta pentru Atlasul Etnografic Român a 
confirmat viabilitatea lui până la mijlocul sec. XX. Personal am cules 
informaţiile din satul Ludoş — jud. Sibiu unde feciorii din ceată, care 
dormeau special pe paie în noaptea Crăciunului, aprindeau cu acestea 
a doua zi un foc şi toată ceata juca în jurul lui. 

Focul. relevándu-si sensul sacrificial, compensativ este un 
element simbolic prezent ca adjuvant in inaugurarea ciclului 
vegetational. La începutul primăverii la Măcinici (9 martie), Alexii 
(17 martie) şi Bunavestire (24 martie) în grădini şi curți se aprind 
focuri, regresia în cenuşă şi cărbune pregătind şi condiționând un nou 
ciclu vital. În practica rituală de folosire a poamelor date în toamnă 
de pomană şi conservate până în ziua de Alexii, când se ard în grădini 
(Tudor Pamfile, 1914, p. 49) recunoaştem un relict de semnificaţie 
deosebită, Vegetalul este văzut ca esenţă, o specie sau mai multe 
devin reprezentative pentru asigurarea unui circuit amplu, conform 
acelui principiu de mare frecvenţă în modul de activare a imaginarului 
în planul ceremonialitátii „pars pro toto". 

Armindenul, pus la poartă în ziua de | mai, de asemenea se 
conservă şi cu acesta se aprinde focul la primul cuptor de pâine din 
grâul nou. Elemente, aparent izolate se conexează într-un lanţ de 
semnificaţii: colacul este produsul finit al bobului de grâu. finalitatea 
lui este potentatá prin efectul sacrificial al lemnului. 

Focul este el însuşi un element de esență al vitalității. Este 
foarte interesant un text de basm, varianta munteană la Fata din dafini, 
anume basmul „Cele două sălcii.” Decupăm numai partea de început a 
basmului semnificabilă a proba ideea asertată. O femeie îşi dorea un 
copil. rugându-se la Dumnezeu „femeia rămâne însărcinată dintr-o 
scânteie” (L. Şăineanu, 1895, p. 300). 

Frecarea ignifugă se relationeazá pe un anumit plan cu ideea 
fecundității, a reaparitiei elementului vital. Pe de altă parte 
asemănarea coniferelor cu flama a legat, prin însăşi sugestia formei, 
simbolismul arborelui, de cel al focului (Harold Bayley, 1968, p. 
271) 

Focul, pe de altă parte se leagă de /emn şi cruce prin schema 
frecării. Moara primitivă apare relationatá cu focul prin schema 
frecării ritmice. Vesta nu este în lumea romană doar zeiţa focului. dar 
şi a rásnitelor de cereale si ulei ale fiecărei case. Relaţia dintre lemn. 
acţiunea frecării şi puterea focului o recunoaştem în practica rituală 

româncască a aprinderii focului viu, element apotropaic şi purificator 


(cuvântul pur în sanscrită însemnând foc) în relaţie cu altă formă de 
manifestare a vitalului: cea animalieră. Trecerea vitelor prin focul 
astfel obţinut constituie o practică rituală tradiţională la inaugurarea 
anului pastoral — de regulă la Sf. Gheorghe. 

Dacă pe plan ritologic se instituie relaţia dintre foc şi lemn, 
spiritualitatea populară românească amplifică această relaţie, fund 
prezentă în lanţul foc - element vegetal viu: frunza. Într-un rit de 
mantică, practicat în Transilvania fetele, pentru a-şi afla ursita 
puneau pe vatra bine măturată două frunze de saschiu sau bànut, a 
căror poziţie modificată prin prezența focului incifra o serie de 
sensuri. Dacă vârfurile se apropiau una de alta era sigură cununia; 
incovoierea uneia din frunze in partea cealaltă era un semn al 
necredintei iubitului; dacă se apropiau frunzele una de cealaltă, 
iubirea nu va fi zadarnică şi invers; acesta este un semn de noroc 
pentru anul următor (S. Fl. Marian, 1898, p. 70). 

Interesantă de urmărit este şi ambivalenta semnificatiilor, 
prezenta contrariilor, care dinamizeazà marile arhictipuri. Focul, ca si 
apa, constituie un element cu concomitenţă beneficà şi maleficá. Cum 
focul transformă materia, este antamată anihilarea prin foc a 
substanţelor vitale. În satele vâlcene a punc viță de vie verde în foc 
constituie un real păcat. La fel, lemnele verzi, când sfáráie pe foc se 
zice că sunt blesteme asupra acelora ce le-au pus acolo (Gh. 
Ciauşeanu, 1914,p.261). 

Cărbunele. Regresarea lemnului in latentá prin cărbune şi 
cenuşă instituie un circuit simbolic de mare relevanță. Vegetalul 
distrus conţine acei germeni de deschidere a unui nou circuit, 
recunoscându-se aici puterea fertilizantă a morţii. Toiagul înfrunzit 
apare ca motiv în apocrife, în legenda despre lemnul crucii. Lui Lot i 
s-au iertat păcatele, când au înflorit tăciunii sáditi de el şi udati cu apa 
din lordan, adusă cu gura. 

Tăciunii intră într-un circuit permanent al regenerării. Astfel 
aceştia se iau de la focul ritual de Sf. Dumitru (focul lui Sân Medru) şi 
se aruncă la rădăcina pomilor, pentru sporul poamelor din vara 
următoare. Recunoastem aici lanţul dintre transformarea vegetalului 
în forma mortificată a cărbunelui, care la rândul său devine un 
adjuvant în sporirea vitalităţii. 


Cărbunele, ipostază mortificată a lemnului în contact cu focul 
constituie un element simbolic cu funcţie divinatorie, special marcată 
pentru roadele câmpului. In seara de Sf. Vasile se face calendarul din 


cărbune. Fiecare cărbune este menit pentru o anumită recoltă: grâu, 
secară, ovăz, orz, porumb, etc. A doua zi transformarea cărbunelui în 
cenuşă este descifrată drept augurică pentru viitoare recoltă. Și tot cu 
acecaşi funcţie în Ajunul Crăciunului se punea un cărbune stins 
deasupra járaticului şi dacă se aprinde se crede că peste vară 
„păpuşoii” vor fi buni, mai ales cei semánati timpuriu; dacă se aprinde 
mai târziu vor fi roditori cei semánati mai la urmă (Tudor Pamfile, 
1914, p. 6). Şi cărbunele poate avea sens ambivalent: poate constitui 
un stimulator al maneci, dar si un instrument malefic de pierdere a 
esenței vitale. Astfel, în Muşcel se credea că prin descântatul cu 
cărbuni de la un foc împrumutat la la Mănicătoare (Sf. Gheorghe) se 
poate lua mana de la vaca celui ce a oferit focul (Gh. Ciauşeanu, 
1914, p. 66). 

Cenusa în relație cu vegetalul şi focul se plasează în acel circuit 
cu valoare de repetabilitate, amorf — vital. Rezultantà a vegetației într- 
o etapă, cenuşa constituie în altă etapà un element fertilizator, 
adjuvant, dinamizant al vitalului. Că cenuşa este un simbol al 
abundenței apare clar într-o practică rituală din Ajunul Crăciunului: 
cenușa nu se dă afară din casă decât după ce s-a dat de pomană sare si 
ceapă. Cine face astfel poate apoi peste an să dea cenuşa afară şi în 
zilele de sec. Cenușa apare astfel ca o esentializare a manei casei, 
îndepărtarea ei putând fi compensată doar prin ofrandele menţionate. 
Deosebit de semnificativă este şi practica desfășurată tot în Ajunul 
Crăciunului, când cenuşa se adună de pe vatră, de către gospodină, pe 
nemâncate, şi se amestecă cu gunoiul din casă şi apoi se păstra până 
în primăvară, când se presăra printre straturi (T. Pamfile, 1914, p. 25). 
Accentele cad pe următoarele mărci ale ritului: timpul valoric calitativ 
(ajunul celei mai mari sărbători), starea abstinentă a femeii, 
generatoare compensativ pentru eficiența ritului: relaţia dintre 
elementele vitalitátii anului ce s-a consumat (cenuşa + gunoiul), 


^ 


utilizarea lor ca element conservant al vitalitátii perpetue. (precum 
spicele de grâu conservate pentru a fi puse in următoarea recoltă). 
Dincolo de propulsarea actului prin credință magică există şi un 
suport real, pragmatic de folosire eficientă a cenugii ca clement 
fertilizator. În satele vâlcene la Crăciun se cară funinginea coșului în 

grădinile cu pomi „ca să se facă negură de poame" (Gh. Ciauseanu, 
1914, p. 396). 

Șarpele, simbol al pazei păzind orice cale a nemuririi, orice 
centru purtător de sacralitate concentrează o tripletă de semnificaţii: 
legat de moarte, fecunditate şi ciclicitate. În Bestiarul lumii. şarpele 
este animalul care se apropie cel mai mult de semnificaţia ciclică a 
vegetalului. Şarpele este totodată paznic, hot, sau deţinător al plantei 
vieţii, iar în legendele semitice este asociat simbolismului vegetal al 
farmacopeei. În numeroase epifanii şarpele este asociat al pomului. 
Gilbert Durand vedea în această asociere dialectica a două 
temporalitàti: una, cea animalică, emblemă a unei reîntoarceri şi cea 
verticalizată, care duce la simbolismul pomul — baston. emblemă a 
unui triumf definitiv (G. Durand, 1977, p. 399). Şarpele este legat de 
cele patru stihii ale naturii: trăieşte în pământ sau apă, veninul lui are 
propictatea focului celest sau chtonian (balaur, dragon). este legat de 
stihia văzduhului. Animal ce îşi schimbă pielea este relationat 
simbolic cu vegetalul prin procesul unei renovări ciclice. 

Şarpele, paznic al copacului — centru sacru — apare în diferite 
categorii de texte populare. Într-una din poveştile despre Varlaam şi 
loasaf consemnate de M. Gaster este redată fuga omului de inorog, 
care îngrozit cade într-o groapă. Acolo găseşte un copac, COpac ros de 
soareci albi, iar în fundul gropii se afla un şarpe mare înspăimântător. 
Pomul cunoaşterii, priceperii şi ştiinţei aflat în mijlocul raiului, este 
deasemenea păzit de un şarpe, şarpe malefic, ce l-a ispitit pe Adam şi 
a lăsat loc diavolului să intre. Este interesantă prezența acestui motiv 
in textele de iertăciune din repertoriul nuptial: 


„C-acest pom spinos şi-nalt 

E împrejur înconjurat 

De un şarpe-nveninat Şi-n el diavolu-a intrat.” 
(S. Fl. Marian, 1890, p. 319) 


Care gura a căscat 
Si de várf s-a apucat 


Cum anumite elemente comune asociază lumea vegetalà de cea 
animalierá, constituindu-se relationàri simbolice, şarpele a fost asociat 
alunului, prin coaja sa pestriță. De altfel nuiaua de alun este 
principalul element simbolic manevrat pentru îndepărtarea muşcăturii 
de şarpe: 

„Cu bát de alun te-oi bate 


Cu bát de alun te-oi omori 
Cu bát de alun te-oi îngropa.” 
(Gh. Ciauseanu, 1914, p. 262) 

Alunul este prin excelentá un arbore magic. In folclorul 
românesc este numit „nașul sarpelui." Cu el se alungă norii de ploaie 
şi grindină şi totodată constituie materialul din care se fac esențiale 
obiecte de recuzită magică: steagul căluşarilor, colindele piţărăilor, 
bâtele vornicilor. Si tot din nuiele de alun se fac ,focurile" sau 
„luminiţele” la Joi Mari pentru comemorarea morților. 

Pasărea. Simbolismul pomului se juxtapune cu arhictipul 
păsării atât în textele upanisadice, ca şi in parabola evanghelică a 
grăuntelui de muştar, atât în tradiția chineză, cât şi în iconografia 
medievală. Creanga uscată este un semn al morţii vegetale, apărând 
asociată cu imaginea păsării (vezi motivul din Amărâta turturea). 

Frunzişul verde este locul de adăpost al păsărilor, al cucului, 
pasăre-simbol cu largă reprezentativitate în lirica populară. Intr-o 
doină oltenească cităm acest motiv osmotic pasăre — creangă de pom: 


lar mai jos pe-o rămurea 
Cântă şi o turturea.” 


„Eu zic cucului să tacă 

E] se suie pe-altă cracă, 

Cântă hotul de mă seacă 
(T. Bălăşel, f.a.. p. 627) 


Capitolul VI 


LEMNUL - O IPOSTAZIERE A 
VEGETALULUI 


Lemnul este prin excelentà materie si aga cum in liturghia 
catolică este sinonim a/ arborelui si crucii, si in spiritualitatea 
românească se impune ca ipostaziere a vitalului. 

O deosebit de interesantă credinţă a patrimoniului românesc, 
necristalizată însă narativ, este aceea, că Dumnezeu, umblând cu 
Necuratul pe ape a înfipt toiagul şi s-a făcut pământ (Elena Niculiţă- 
Voronca, 1903, p. 15). Recunoastem aici starea de haos primordial a 
dominaţiei apelor. Urmează actul cosmogonic al apariţiei pământului 
dintr-un element de sorginte vegetală, toiagul. Simbol sacru al puterii, 
acesta devine element de creaţie al pământului, matrice a vegetației. 
Bastonul, toiagul este considerat o reductie simbolică a copacului. 
Băţul, toiagul apare sub diferite aspecte: armă magică, sprijin al 
păstorului şi pelerinului, axă a lumii. Khakhara călugărului budist este 
un sprijin pentru mers, dar şi semn al autorităţii. În China antică bátul 
și mai ales bátul din lemn de piersic avea un rol important, servind la 
inaugurarea anului, la îndepărtarea forțelor malefice. Bàtul roşu 
servea la pedepsirea vinovaţilor, iar în ierarhia societăților secrete mai 
există bete roşii cu funcţie justitiará. Maestrii taoisti sunt adeseori 
reprezentaţi ţinând în mână un bát roşu noduros, cele 7 sau 9 noduri 
simbolizând cele 7 sau 9 deschizături prin care initiatul trebuie să 
treacă pentru a ajunge la cunoaștere. Bátul samanului, al pelerinului, 
al maestrului, al magicianului este un simbol al calului invizibil, 
vehicul al călătoriilor, prin care se străbat planurile si locurile. La fel 
ca şi lancea betele apar în simbolism axial. O altă relaţie este cea „băţ- 


şarpe”, precum toiagul lui Moise, care se preface în şarpe şi redevine 

toiag. După unele interpretări, aceasta este dovada supremaţiei 


Dumnezeului evreilor; după altele este vorba de simbolul sufletului 
transfigurat al spiritului divin. Asocieri ale bátului cu şarpele se relevă 
în toiagul lui Esculap şi Hylea, embleme ale medicinii, care reprezintă 
curenţii vieţii fizice şi psihice. Toiagul mai este considerat ca 
simbolizând sprijinul indispensabil procesului de iniţiere. Reazăm, 
protecţie, călăuză, toiagul devine sceptru, simbol al suveranităţii, al 
puterii, al capacităţii de a comanda, atât pe plan intelectual, spiritual. 
cât şi în ierarhia socială. În Grecia, ca semn de autoritate și comandă, 
toiagul nu era rezervat numai judecătorilor si generalilor, cât şi 
profesorilor din învăţământul superior. Bastonul de mareşal este 
semnul suprem al autorităţii celui ce comandă, regele delegându-şi 
puterea, dă bastonul mareşalului Franţei. Marele judecător ii dà 
vergeaua portărelului. La funerariile regilor Franţei, la sfârşit Marele 
Maestru de ceremonii strigă de trei ori „regele a murit” rupándu-si 
bastonul pe genunchi. Toiagul este deasemenea semnul autorităţii 
şefului de grup. Decanul purta toiagul unei contrerii. Simbolistica 
băţului se află în legătură cu cea a focului şi prin urmare cu cea a 
fertilităţii şi regenerării. Potrivit mitologiei greceşti focul s-a născut 
dintr-un bát. Dacă Prometeu a adus focul din cer, Hermes a născocit 
focul frecând două bucăţi de lemn: una de esenţă tare şi una moale. 
Moise a descoperit un izvor lovind cu toiagul stânca si astfel poporul 
şi-a potolit setea. Preotul zeiţei Demeter lovea pământul cu un bát, rit 
menit sá aducà fertilitatea, sau sá invoce puterile subterane. Intr-o 
noapte fantoma lui Agamemnon ii apare in vis Clytemnestrei, se 
îndreaptă spre sceptrul sáu, pe care Egyst ucigasul și-l însuşise, şi-l 
infige în pământ. Bátul inverzeste si infloreste anuntánd intoarcerea 
fiului lui Agamemnon, răzbunătorul. E] simbolizează vitalitatea 
omului, regenerarea si reinvierea (Jean Chevalier, Alain Gheerbrant, 
1994, p. 182-185). 

Am menţionat aceste valori de universalitate consacrate ale 
toiagului, pentru a vedea în continuare valori comune, dar şi sensuri 
proprii ale acestui element simbolic în spiritualitatea românească. 

Motivul principal al legendei biblice privitoare la crucea 
primului tálhar, răsădirea unui pom din ráciunii udati cu apă 
(constelatie simbolică vegetaţie + foc + apă) apare ca temă universală, 
prezentă cu rezonanţe bogate si în folelorul românesc. M. Gaster face 
o paralelá dintre o povestire a fratilor Schott, in care se redà ispásirea 

unor tálhari, care aflánd printr-un copil — intermediant pur — de la 
diavol (ipostaziere a maleficului) cum îşi pot ispási păcatele, împlântă 
în pământ toiagul — arma omului — şi-l udă cu apă adusă în gură de la 
fântână (efortul penitentei). După câteva zile toiagul înfloreşte şi se 
preface în măr. Scuturând mărul iese un pomulet — simbol al purității 

care se înalță la cer (Nicolae Cartojan, 1974, p. 164). Motivul apare 
şi în legenda lui Grui Sânger, versificată de Vasile Alecsandri. Un 
tâlhar într-o noapte omoară un om, fără să ştie că este propriul sáu 
tată. El este blestemat, să ude buturuga, pe care zăcea bătrânul, cu apa 
adusă în gură, până va da lăstari şi flori. Grui Sânger îndeplineşte 
penitenta ani de zile, fără vreun semn de ispăşire, până când întâlnind 
o păsărică aproape moartă o udă cu apa adusă în gură şi o readuce la 
viață. În acel moment buturuga a înverzit. Recunoastem aici legătura 
între regnuri, echilibrul cosmic instalat în relația uman-vegetal- 
animalier, compensările aduse într-un regn, rebalansând pierderile din 
altă ipostaziere vitală. Părintele D. Furtună în culegerea lui „Cuvinte 
scumpe” (p. 53) notează o legendă, în care se narează cum un om Îşi 
omoară părinţii. Copleşit de remuşcări, la spovedanie îşi mărturiseşte 
păcatul, iar preotul îi spune, că va fi iertat, atunci când dintre cele 
două măciulii — instrumente ale omorului — puse în pământ şi udate cu 
apă adusă în gură vor apare trunze şi vor da rod. Motivul căratului 
apei cu gura (găsit la nivel ritologic in categoria riturilor de divinatie) 
sugerează efortul indelungat, drumul recuperator al păcatului, sau al 
obținerii eficienţei. precum în cazul ritului. 

Nicolae Cartojan menționează şi o altă legendă populară, în care 
motivul omorârii părintelui se combină cu tema lui Oedip. Se 
povestește astfel, cá un copil plecat de mic își omoară fără să stie tatăl 
Si se căsătoreşte cu mama sa. Ispăşirea păcatelor celor doi se face 
diferențiat: băiatul trebuie să pascá doi miei negri, până devin albi, iar 
mama să ude cu lacrimi o rădăcină uscată, până ce aceasta se preface 
în pom cu flori şi fructe. Lacrima este unul dintre cele mai pure 
element, simbol al curáteniei si suferinței. 

Motivul este răspândit şi în folclorul altor popoare, la bulgari, 
francezi, în legendele medievale germane (legenda lui Tannhausen 
dramatizată de Wagner) şi în primul rând în legendele biblice 
(bastonul lui Aaron, care înfloreşte într-o noapte). O altă legendă 
apare în secolul al XII-lea, cea publicată de Gervasius de Tilbury în 
cartea sa „Otia imperială” (Editura Liebrecht, Hannover. 1856, 


CXXXV, p. 22). Liebrecht citează şi basmul românesc publicat de 
Shott, intitulat „Povestea iertării păcatelor” (Walaschische Marchen, 
Stuttgard, 1845, No 15, p. 165 şi urm.). 

Motivul înfloririi toiagului lui Aaron apare reflectat si în alte 
categorii de texte, foarte interesant fiind un text ceremonial de nuntă. 
Este vorba de un text adresat de vornic miresei după înhobotare şi 


care sugerează acest ciclu semnificant de la forma vitală a copacului, 
spre torma cioplită a lemnului (de fapt un circuit inversat, sau mai 


nuantat o tormă de permanentizare a vitalului, fie că este de la amorf 


la înverzire, înflorire, fie că direcţia este inversată de la copac, spre 
forma lemnului prelucrat): 


„Acest copăcel Masa, 
Mândru, frumusel Cu marginile 
Crescut-a crescut Talgerele, 
Chiar de la-nceput, Cu frunzele 
De la tinerețe Lingurile 
Până la a lui vârstă. Şi-n lumina cea mare 
Cum îl vedeţi c-aici stă Acum nimeni n-are 
Și-a avut să mai crească, 


Dar un mare vânt l-a lovit; 


Voie să-l ridice 
Din loc de aice 
Si pe această masă, Numai Jupâneasa 
Mândră şi frumoasă, Mireasa 

Vântul cel cumplit Cu florile alese 
Mi l-o provolit De mătase 
Si-o acoperi Are voie să-l lege." 
Cu strupina 

(S. FI. Marian. 1890, p. 541) 


Se poate face o paralelă între destinul fast al pomului ajuns bàt 
însemn de vornic — la un eveniment fast, precum nunta şi destinul 
bradului la înmormântare, marcând un moment superconcentrat în 
manifestările sale nefaste. Bátul de vornic este sacralizat, în momentul 
în care numai mireasa — performer investit cu puteri alese — poate 
ridica însemnul. Aici elementul vegetal se află în planul împlinirii. pe 
când în ritualul de înmormântare devine un instrument tot la nivelul 
proiecției rituale, dar în orizontul de semnificaţii al tragicului. 

Mireasa, în cadrul ceremonialului. a cărei secvenţă am analizat- 
o ia bátul vornicelului cu o băsmăluţă frumoasă si aceasta îi dă 
următoarea replică de mulțumire: 

Ținând toiagul în mână 
Neavând rădăcini 
De doisprezece ani fiind uscat 


„Înălţată împărăteasă, 
Cinstita noastră mireasă, 
Bucură-te Dumnezeu 
Cum s-a bucurat 
Fericitul Aaron 


Şi-a înflorit neudat." 
(S. FI. Marian, 1890, p. 544) 


Nu numai la nivelul textului, dar și a actului recunoaştem 
motivul perpetuării ciclului vital. Astfel, în Boian, după învelirea 
miresei, vornicul acesteia apucă bàátul vornicului mirelui a cărui rol 
ceremonial prevalează și 1a două rămurele de pom (formă exploziv 
vitalizată) şi le aruncă peste casă. Gestemul nu este neutru, ci profund 
semnificant. Acesta incifrează la nivelul formei vegetale sfârșitul unui 
circuit şi integrarea într-un alt circuit, după cum ceremonialul nunţii 
consacră o fundamentală mutație: ieşirea fetei din vechiul său status, 
integrarea într-o nouă poziţie în cadrul familiei si colectivităţi. 

Lemnul sub forma lui cioplită de surcea sau modelată ca băț, 
haston, bâtă reprezintă un instrument simbolic prin însuşi propietátile 
cumulative ale materialului, formă a vegetalului esenţializată. Lemnul 
este el însuşi un purtător de mană, stimulând sporul, declanşând 
energii vitalizate asupra oamenilor, animalelor, recoltelor. În Ajunul 
Crăciunului femeile ieşeau de dimineaţă afară şi când se întorceau 
aduceau câteva surcele, pe fiecare le imparteau si precum colindătorii 

aceasta de altfel presupunând forma veche anterioară specializării 
pe rol — adresează urarea: 


„Bună dimineaţa la Ajun Pui, vaci, oi, purcei 
Că-i mai bun a lui Crăciun Sănătate.” 
(Tudor Pamfile, 1913, p. 21) 


Accentul deci cade nu pe specializarea ritologică a purtătorului 
de rol, ci pe instrumentul simbolic consacrat magic. 

Bâta, ciomagul, forma cioplită a lemnului consacră în 
spiritualitatea românească multiple valori. Între instrumentele cu rol 
magic în cadrul colindatului cele mai importante sunt cele purtate de 
pițărăi, micii colindători. Cunoscut cel mai frecvent cu numele de 
olindă (Oltenia, Munţii Apuseni), cioci (zona Codru), pităruş (Alba), 
pitárd şi pitarai (Gorj) aceasta era făcută din coajă de alun, sau din 


salcie, elemente vegetale cu valențe magice. După opinia noastră 
colindele se raportează la o dublă funcţie: de apărare în raport cu 
purtătorul si de propitiere în relaţia cu beneficiarul (gazda colindată). 
Micii urători sunt primii, care igi exercită funcţia de aducători ai 
binelui si belşugului, ei inaugurând prin cuvânt şi acțiune perioada 
celor 12 zile atât de condensate în manifestări rituale, ceremoniale şi 
festive, interval in care, prin calitatea liminalitàtii, se credea că 
acționează concomitent forte bivalente: malefice si benefice. Apare 
astfel evidentă calitatea apotropaică a lemnului pentru purtătorii de 
rol. Dar purtarea colindelor, de către micii urători le conferă acestora 
o încărcătură simbolică sporită, devenind instrumente cu valoare 
semnificabilă, într-o serie de acţiuni rituale de propitiere şi apărare. 
Astfel, cu colinda se atingea burta vacii, care urma să fete 
(chestionarul A. E. R., Corcova-Mehedinti). Cu colindele se 
acționează la nivel ritual într-o practică deosebit de interesantă în 
decantarea hermencutică a straturilor de sensuri. Practica rituală este 
cunoscută cu sintagma „scormonitul in foc", performatá în Ajunul 
Crăciunului. 

Cu rol propitiator bâtele din lemn apar manevrate de copii într- 
un alt moment calendaristic important: regenerarea vegetationalá la 
inaugurarea primăverii. La Măcinici copiii băteau cu bâtele în pământ 
insotind actul cu formula „Intră frig şi ieşi căldură”. Loviturile, 
precum alte forme complexe ca întrecerile sau jocurile, stimulcază, 
produc efervescenţă în energia bio-cosmică. Frigul şi căldura sunt 
cele două condiţii pentru extinctia şi explozia vegetală, invocarea lor 
stimulând tocmai marele proces al regenerării periodice. 

Bâta sau ciomagul — în diferite modalităţi de tăiere a lemnului 
relict al „ramurii verzi” constituie deasemenea un semn distinctiv de 
investire a purtătorului cu anumite atribute rituale si ceremoniale. 
Acest element de recuzită apare prezent în relaţie cu o serie 
importantă de roluri: purtat de cálusari, la moşii din jocurile cu măşti 
la Anul Nou, la cucii din spectacolul carnavelesc din repertoriul 
jocurilor cu măşti de primăvară, în grupul Junilor braşoveni şi la 
vornicii care cheamă la nuntă. O serie de nuanţe de ordin plastic, sau 
actantial focalizează atenţia cercetătorului. Astfel betele purtate de 
moşul de Turcă sunt pline de noduri, nodul însuşi fiind un element 
simbolic concentrat. Moşul apare în scenariul de Turcă, obicei vizând 
marele scenariu natural al morţii si  reînvierii vegetației. 


Deasemenea după cum bastonul mareșalului Franţei este rupt, odată 
cu moartea regelui, pe alt plan în spaţiul de spiritualitate românească 
acelaşi gestem îşi afirmă funcţii apropiate. O dată cu spargerea 
Căluşului, betele sunt rupte şi îngropate sau lăsate să curgă pe râuri. 
Odată marcată ieşirea din rol si instrumentul magic de investitură si 
acțiune rituală este distrus. 

Importantă în valorizarea rituală este ramura înflorită de pom. 
Un rol important îl are acest instrument simbolic în obiceiul Sorcovei, 
acestea fiind omonime. Etimonul, stabilit de P. Caraman face legătura 
cu însăşi structura datinei. Petru Caraman porneşte de la prezenţa 
recuzitei tipice — crenguta verde împodobită — stabilind etimonul din 
limba bulgară, de la cypoba, care reprezintă forma substantivizată a 
adjectivului feminin ,verde", „tânăr”, trecând prin procesul de 
metatezá la românescul Sorcovă (P. Caraman, 1988, p. 257). Forma 
veche a Sorcovei o constituie mládita naturalá, pregátità din vreme, 
pusă să înflorească la Sf. Andrei (30 noiembric): „femeile se duc în 
grădină, rup spicele din fiecare pom roditor (mai cu seamă din meri, 
peri, trandafiri, iar în lipsa lor din vişini, zarzări, gutui), apoi legând la 
un loc trei rămurele diferite le pun în apă” (G. Dem Teodorescu, 
1985, p. 113). Ceea ce amplifică încărcătura simbolică a acestor 
mládite folosite la Sorcova, este caracterul lor omenic, considerándu- 
se a fi norocos cel a căror ramuri, menite special, vor înflori, sau chiar 
inmuguri. Sorcova este un obicei monofunctional, legat de sănătate, 
vigoarea fizică şi psihică a celor, cărora li se adresează urarea. Gestul 
de atingere a trupului cu mlădiţe verzi are extindere atât în cultura 
curopeană, cât și cea extraeuropeaná, cu rădăcini milenare în cultura 
romană unde în cinstea Zeitei sănătăţii, Strenia, oamenii se atingeau 
cu mlădiţe verzi 

Funcția vizând sănătatea s-a extins, înglobând nu numai 
sănătatea oamenilor, cât şi a animalelor. Sorcovitorii intră în coşarele 
vitelor şi le sorcovesc (gestemul apare conform anchetelor Atlasului 
Etnografic Român compact în S-E Munteniei si cu totul izolat în alte 
zone) (Germina Comanici, 1991, p. 14-15). 

Practica folosirii mláditelor înflorite este sugerată si în textul de 
colindă: 


„Sculaţi, sculati, mari boieri 
Mărului măr.” 

Lemnul, chiar în faza sa uscată esenţializează un concentrat 
efect benefic, percutant asupra omului. Contactul cu lemnul este 
apotropaic. Contemporanii noștri, dorind să înlăture posibile situații 
dramatice bat în lemn, uneori gestemul fiind înlocuit cu simpla 
formulă „Bat în lemn”. 

Bătaia lemnului, de altfel cu rol auguric $i apotropaic are 
rădăcini milenare. Toaca, instrument muzical religios dezvăluie esenţa 
benefică legată de însăşi modalitatea de construcţie. Legenda populară 
conservă această calitate. Astfel, se menţionează în legenda lui Noc, 
că atunci când diavolul îi sfarmă corabia, îngerul vine şi-l sfătuieşte: 
„Nu mai plânge. Dar ştii din care pom ai tăiat cel dintâi, când ai 
început corabia”? „Ştiu”. „Du-te si fá-ti o scândură şi două ciocănaşe 
şi mergi apoi la rădăcina copacului şi începe a toca" (Tudor Pamfile, 
1913, p. 127). 

Simbolul lemnului, vestigiu al vegetației, dar si virtual izvor al 
vegetației apare în legenda privind Minunile Maicii Domnului. In 
minunea a noua apare toiagul uscat, care înfipt în pământ prinde 
rădăcini şi se transformă într-un copac mare şi frunzos. Motivul acesta 
a intrat şi în basme (M. Gaster, 1883, p. 437), motivul dintr-un bát 
sădit răsare o plantă (Lazăr Sáineanu, 1895, p. 449). Mircea Eliade 
sublinia, că sensul primordial al materiei, pare să fi fost inima 
lemnului (M. Eliade, 1992, p. 41). Aceasta trimite spre o interpretare 
de ordin antropologic, în sensul că lemnul constituie o formă de 
existență a vitalului, la rândul lui transformată, dar şi dătătoare în 
continuare de sevă. Se întegrează astfel noțiunea de materie într-un 
lanţ dezvoltat de relaţia pământ + apă + foc, elemente ce zămislesc, 
pentru că materia incumbá și sensul zămislirii. 

Capitolul VII 


CRUCEA ÎN RELAȚIE SIMBOLICĂ CU 
VEGETALUL 


Crucea este unul dintre cele patru simboluri fundamentale 
alături de centru, cerc şi pătrat. Ea stabileşte o relaţie între celelalte 
trei: intersecţia celor două drepte ale sale coincide cu centru, pe care îl 
deschide astfel spre exterior; pe de altă parte crucea se înscrie în cerc 
impărțindu-l în patru; din ea se obține pătratul şi triunghiul dacă i se 
unesc várfurile prin patru drepte. Crucea este cel mai roralizant dintre 
simboluri. Arătând spre cele patru puncte cardinale, crucea este baza 
simbolurilor de orientare la diferite nivele de existenţă ale omului: în 
raport cu punctele cardinale, cu axa de rotaţie a pământului, 
comunicarea dintre pământ şi cer. Ea explicitează misterul centrului. 
Crucea mai are o valoare de simbol ascensional. Într-o ghicitoare 
germanică medievală se vorbeşte despre un copac, ale cărui rădăcini 
sunt în iad şi a cărui vârf ajunge la tronul lui Dumnezeu şi care une 
lumea întreagă — în crengile lui — aceasta este imaginea crucii. În 
legendele orientale crucea este puntea, sau scara, pe care urcă la 
Dumnezeu sufletele oamenilor. În unele variante lemnul crucii are 
şapte trepte, după cum arborii cosmici reprezintă cele şapte ceruri. 
l'raditia creştină a inbogátit simbolismul crucii, imaginea condensánd 
mântuirea şi patimile Mântuitorului. Prezenţa crucii se regăseşte în 
natură: omul cu braţele întinse, zborul păsărilor, plugul, tridentul, 
catargul şi verga corabiei. 

Crucea reia temele fundamentale ale Bibliei: pom al vietii; lemn 
(al arcei, al betisorului lui Moise din care a trásnit apa); copacul sádit 
pe malul apelor curgătoare. Pomul vieţii simbolizează lemnul crucii, 
de unde sintagma latină „Sacramentum ligni vitae”. Trebuie să se facă 


9] 


distincţie între crucea patimilor, instrument de supliciu şi crucea de 


slavă care trebuie interpretată în sens eschatologic; va apărea înaintea 
celei de a doua veniri a iui Hristos, semnul învierii lui Hristos. 

Crucea verticală este Axa lumii. Pentru amerindieni, ca şi pentru 
europeni crucea este simbolul pomului vieţii. In Codex Fiyervary- 
Mayer fiecare din părţile cardinale ale pământului este reprezentată de 
un copac în formă de cruce, pe creştetul căruia stă o pasăre. In 
anumite codexuri pomul vieții este reprezentat printr-o cruce de 
Lorena, ce poartă pe braţele orizontale şapte flori, simbolizând 
divinitatea agrară (Jean Chevalier, Alain Gheerbrant, 1994, p. 395- 
405). 

Crucea, asa cum evidentia E. A. Butterworth într-o amplă 
lucrare, dedicată exclusiv acestei problematici. „Tree at the Navel of 
the Earth” este un instrument al protecției divine, ea conferind viața 
(1970, p. 214). Sceptrul lui Zeus este văzut în relaţie cu arborele vieţii 
și cu centrul lumii. În secolul al VII- lea crucea este numită Pomul 
vieţii. Crucea are un număr mare de forme, una dintre acestea fiind 
forma adoptată de creştinism. 

Lemnul crucii constituie un motiv trecut din tematica biblică în 
cea populară. Acest lemn îşi datorează eficienţa faptului că, Crucea a 
fost făcută din Pomul Vieţii, ce fusese sădit în Paradis. Un număr 
mare de legende asupra lemnului crucii şi al călătoriei lui Seth în 
Paradis au circulat în Evul Mediu în toate ţările creştine, acestea 
avându-și originea în Apocalipsa lui Moise, Evanghelia lui Nicodim 
şi Viaţa lui Adam şi Eva. 

Imageria, liturghia şi teologia creştină leagă crucea de 
simbolismul Arborelui Lumii. Crucea, făcută din Arborele binelui şi 
răului se identifică, sau se substituie Arborelui cosmic. Acesta este 
descris ca un arbore ce uneşte pământul cu cerul aşezat în poziţie 
centrală. Textele patristice compară crucea cu o scară, cu o coloană 
sau un munte, expresii caracteristice pentru Centrul Lumii. 

Prin Cruce (= centrul) se realizează comunicarea cu cerul şi în 
acealşi timp universul este salvat. Noţiunea mântuirii aşa cum 
sublinia Mircea Eliade — reia şi completează nptiunea de înnoire 
perpetuă şi de regenerare cosmică; de fecunditate universală şi de 
sacralitate, în cele din urmă de nemurire (Mircea Eliade, 1992, p. 
367). 

Lemnul Crucii constituie un motiv trecut din tematica biblică în 
cea populară. Legenda arată, că lemnul din care s-a cioplit Crucea nu 
este unul obişnuit, ci vechi de când lumea, fiindcă isi are originea in 
însăşi Creaţia. El a crescut din arborele raiului, din care Adam şi Eva 
au gustat fructul oprit si care a fost menit să devină — printr-o serie de 
peripeții — lemnul mărturisirii, chiar de la obârşia păcatului primar. 
Motivul a fost analizat de Nicolae Cartojan în vol. I al ,,Cártilor 
populare”. Se evidenţiază faptul, că legenda s-a conturat prin 
simbioza unor elemente, din izvoare diferite; tradiţia scrisă şi 
lolclorul iudaic (Apocalipsa lui Moise), literatura apocrifă creştină, în 
special din Evanghelia lui Nicodim. Aceasta a fost adusă din 
Occidentul Medieval prin cruciați, căci se găseşte în manuscrisele 
latine din secolul al XII- lea. Din latină a pătruns în literatura 
romanică și germanică. Interesant este faptul, că forma cea mai amplă 
a legendei se găseşte în literatura slavă şi română. În literatura noastră 
legenda figurează în mss 469 aflat la Moscova şi mss. 3813 din fondul 
Bibliotecii Academiei Române. Subiectul consemnat în ultimul 
manuscris este următorul: În legenda lui Adam şi Eva se menţionează, 
că în clipele de agonie ale lui Adam, Sit, spre a uşura chinurile tatălui 
său s-a dus în rai, de unde a primit printr-un înger o ramură de măslin. 
Din această ramură Sit şi Eva fac o cunună, pe care o aşează pe capul 
lui Adam. După ce Adam a fost îngropat cu cununa pe cap, din 
cunună a crescut un pom, înalt şi minunat, a cărui tulpină s-a despărțit 
în trei crăci mari. Acestea s-au împreunat, pentru a se despărți şi a se 
impreuna iarăşi până în şapte rânduri. Din acest pom s-a făcut Crucea, 
pe care a fost răstignit Mântuitorul. Crucea pe care a fost răstignit 
tálharul. care a crezut în Mântuitorul a fost cioplită şi ea dintr-un 
lemn, scos din rai, de apele Tigrului. Când Sit a vrut să facă pomană 
tatălui său, îngerul Domnului i-a arătat pomul adus din rai. După 
statul îngerului Sit, spre amintirea tatălui său, a aprins cu acel copac 
un foc mare, care arde şi acum şi va rămâne nestins până în vecie. 
Când Lot a păcătuit cu fiicele lui, cuprins de remuşcari, s-a dus la 
Avraam, ca să 1 se spovedească. Avraam, tulburat de cele aflate l-a 
trimis pa Lot să aducă din focul nestins a lui Sit. Lot a plecat spre 
tărâmurile Eloismului şi aflând fiarele adormite (focul fiind străjuit să 
nu se apropie nimeni de el) a apucat trei táciuni si i-a adus lui 
Avraam. Avraam cunoscind tăciunii cà sunt din focul cel veşnic, a lui 
Sit s-a minunat, că i-a putut aduce şi-l povátuieste pe Lot să îngroape 


tăciunii şi să-i ude cu apă din râul Iordanului; când tăciunii vor da 
lăstari, atunci păcatul va fi iertat. Lot şi-a îndeplinit cu resemnare 
osânda, apa era departe „cât numai de trei ori aducea într-o zi de-i 


uda” şi totuşi minunea s-a săvârșit: făciunii au dat lăstari, din care a 
crescut un pom minunat. Din pomul acela răsădit s-a tăcut crucea 
primului tâlhar. Crucea celui de al doilea tâlhar, care n-a crezut în 
Mântuitorul îşi are legenda ei. A fost cioplită dintr-un lemn, pe care-l 
scosese din rai apele potopului. Când apele au secat lemnul a rămas 
pe fundul apei, ce se cheamă Merra şi fund lângă apă a înflorit. Când 
Moise a scos pe israileni din Egipt, aceştia nu aveau apă de băut, 
fiindcă pretutindeni în drumul lor apa era amară. Rugând-se lui 
Dumnezeu, un înger i-a arătat lui Moise pomul care inflorise lângă 
apele Merrei. Moise a luat lemnul, l-a aşezat cruciş în apă și îndată 
apa s-a *ndulcit. Din acest lemn a crescut cu vremea un copac frumos 
şi minunat, din care s-a făcut apoi crucea celui de al doilea tâlhar 
(Nicolae Cartojan, vol. I, 1974, p. 158-159). Legendele acestea au fost 
analizate de M. Gaster în lucrarea sa fundamentală Literatura populară 
română, 1888, p. 271-284. 

Referind-se la asocierea între miturile vegetației şi legendele 
referitoare la cruce, stabilite de Mircea Eliade, Gilbert Durand 
sublinia faptul, că această asociere se practică, în mod raţional, prin 
intermediul plantelor, care învie morții, atât în tradiția indiană, cát si 
in cea iraniană sau chineză. Dar după Gilbert Durand această relaţie 
este secundară în planul imaginarului, primatul avându-l crucea 
creştină în ipostaza de lemn, copac artificial, cruce fiind identiticată 
cu un arbore, atât plastic, în iconografie cât şi în texte, în legende. Se 
recunoaşte aici un arhietip ascensional. Şi tot în pachetul de relaţii 
cruce-vegetatie se grefează simbolismul băuturii dătătoare de 
veşnicie, al fructului de copac, sau al trandafirului, care înfloreşte pe 
lemn uscat (Gilbert Durand, 1977, p. 409). 

În patrimoniul românesc apare relaţia între Cruce şi busuioc. 
Valeriu Butură publică o legendă legată de această plantă, culeasă din 
Boita, jud. Sibiu: ,,Busuiocul a crescut pe crucea Domnului Cristos. 
Crucea, pe care a fost răstignit Domnul a cázut şi cu vremea a 
acoperit-o pământul. Pe ea a crescut busuiocul şi mergând pe acolo 
împăratul Constantin cu Elena au simţit un miros frumos adus de o 
boare. S-a dus într-acolo şi a găsit busuiocul. O smuls câteva fire să 
ducă în grădina lor, că tare mirosea frumos şi smulgându-l au găsit 

crucea la rădăcina lui. De aceca ramurile lui cresc in cruce” (Valeriu 
Butură, 1979, p. 34). Credinţa, textul şi acţiunea rituală sunt în 
permanentă relaţie. Vechea le 

C 

gendă îşi găseşte concretizarea în 
modalitatea cu rezonanță magică, a semănării busuiocului. În 1936 
Valeriu Butură nota, că lângă biserica din Borşa stratul de busuioc era 
semănat sub formă de cruce (V. Butură, 1979, p. 34). 

Relaţia dintre copac şi cruce a constituit obiectul de tratare într-o 
lucrare de referință „The Early iconography of the Tree of Jesse”, 
Oxford University Press, London, 1934, semnată de Arthur Watson. 
Una din ideile fundamentale, este aceea că copacul, sau parte a 
copacului dezvăluie un lanţ în gândirea metaforică (A. Watson, 1934, 
p. 37). 


Capitolul VIII 


COSMOSUL - UN UNIVERS COMPLEX AL 
RELATIEI DINTRE UMAN SI VEGETAL 


Cosmosul apare pentru om ca un ansamblu de identificări 
polimorfe, purtând germenul vitalitáfii. Omul, ca şi vegetalul 
constituie o reprezentare a viului, integrat într-un circuit permanent de 
extinctie şi apariţie şi nu numai atât, într-un complex de trecere la mai 
multe nivele cosmice. Pentru omul modern pare greu accesibilă ideca, 
pe care omul civilizaţiilor arhaice o avea privind existența umană 
încorporată într-o vastă viziune de universalitate a vitalului. Este o 
concepţie superioară pantheismului sau imanentismului, căci, aşa cum 
sublinia Mircea Eliade acest „ansamblu cosmic de corpuri” sunt 
legate între ele prin solidaritatea obscură sau relaţii de destin (M. 
Eliade, 1992, p. 114), aceasta tocmai pentru că viaţa organică se 
identifică la mai multe nivele cosmice. Relaţia dintre uman şi vegetal 
se baza, pe acel concept atât de dezbătut, mana, asociere între 
substanță şi putere, care se transmite şi poate facilita complicatele 
raporturi bazate pe honoeosis şi nu pe mimesis. Insufletirea ŞI 
contiguitatea lucrurilor intra într-o racordare cu spiritul uman, printr-o 
relație de tip empatetic. Pentru omul arhaic totul era viu, trăia şi 
comunica într-un sistem semiotic, al cărui cod era însăşi logica 
magicului (Vasile Avram, 1994, p. 89). 

Omul însuşi s-a perceput ca simbol, mai mult drept centrul 
lumii. Apar numeroase corespondențe între anthropos şi elementele 
care compun universul. Pentru gândirea imaginativă, simbolică oasele 
tin de pământ, sângele de apă, plămânii de aer, capul de cer. Omul 
atinge cele trei nivele cosmice: pământesc-picioarele, văzduhul cu 
pieptul, nivelul ceresc cu capul. El aparţine celor trei regnuri: mineral, 

vegetal, animal. În Atharva — Veda omul apare ca stâlp cosmic, 
sprijină cerul şi pământul şi prin spiritul său intră în relaţie cu 
divinitatea (Jean Chevalier, Alain Gheerbrant, vol. III, 1995, p. 373). 

Dacá apelàm la analiza etimologicá, imaginatia este solidará cu 
imago-ul, reprezentarea. Copacul este o ideogramă vegetală a 
verticalității, care este în acelaşi timp condiţia ființei umane antropos 
sau ana-tropos — mişcarea spre înălțimi. 

Dincolo de asocierea devenită clasică în sfera simbolismului 
privind relația dintre uman si vegetal, există o serie de analogii de 
ordin concret, fizic, sau privind calităţi fiziologice, prin care poporul 
apropie umanul de vegetal, sau mai precis acestea antropomorfizeazd 
vegetalul. Astfel socul, plantă malefică se consideră că are rădăcina ca 
un cap de om, spunându-se chiar „el e cap si vrea cap" (Niculità 
Voronca, 1903, p. 1194). Chiar şi tulpina goală pe dinăuntru c 
asimilată oaselor umane. Românii din satele transilvănene credeau în 
existența unui spirit malefic, ce-i omoară pe copiii nebotezati si le 
inchide sufletele, sau îi îngroapă în tufişuri de soc (Artur Gorovei, 
1914, p. 152). 

Deasemenea mărrăguna, plantă asupra cürcia vom reveni in 
comentariu — numită în folclorul nostru Doamna bună, Doamna mare, 
Împărăteasă — deci nu mai apelative feminine, apărea în vechile 
erbare cu denumirea fie masculină (conferă denumirea ei în engleză 
nandrake (Man = bărbat), fie feminină womandrake (woman 
emeie). Chiar atributele psihice sunt umane, aşa cum le relevă 
credințele populare. Se credea astfel, că este o ființă care plânge în 
limp ce este scoasă din pământ, iar cel ce o aude trebuie să moară. 
'entru a evita acest pericol se leagă un câine de copacul din apropiere, 
sau la noi, la români i se aduc ofrande. Uneori se credea că provenea 
din sperma unui spânzurat, de unde denumirea ci germană 
Galgermannlein „spânzuratul” (Ivan Evsecv, 1994, p. 99). 

O plantà deosebit de interesantá, evocánd din punct de vedere 
antropologic trăsături androgine este rodul pământului, a cărei parte 
bărbătească seamănă cu omul, având căciulă şi pălărie, iar partea 
lemeiască se aseamănă cu femeia având conci, cáità (Răspunsuri la 
Chestionarul B. P. Haşdeu, vol. IX. p. 410) sau „Rădăcina ei se 
aseamănă cu chipul de om sau de femeie” (vol. XI, p. 289). 

Trăsături fiziologice umane apar specifice unor plante. Când 
vifa de vie este smulsă se crede că din ea sar stropi de sânge. La fel, 


când răsare soarele din iarba fiarelor pică sânge Şi dacă pui Oo bx are 
pe locul unde crește rămân pete roşii pe ca (Răspunsuri la 
Chestionarul Haşdeu, p. 273). | T ; 
Pe plan cosmic se realizează relația uman-vegeta , pun 
conexiuni si delimitări reciproce. O legătură simbolică directă a pen 
ca perioada culminantă a ciclului agricol să corespundh eu bw 
Fecioarei. Pregătirea pentru semănat presupunea preseriptn specie, 
care influentau recolta sau calitatea plantei semănate. In vie 
despre credintele si practicile magice legate de cânepă, Nico d s 
menţiona o serie de conditionári pentru obținerea unei bune reco te: 
vestimentatia: haine albe, ie nouà; alimentatie: numai mâncare eden 
mai ales papará „ca să fie cânepa moale, să nu intepe x degete E 
interdicții: să nu se stea jos, ca planta să crească înaltă. Pare bizară 
credința menţionată pentru satul Drăguş — că planta va creşte vere 
dacă soţul şi soţia sunt certati, în acest scop simulându-se confici 
(Nicolae Bot, 1971, p. 282). Noi descifrám in substratul acestei 

credinţe ideea, că starea conflictuală generează energie, ae 
transmisibilă plantei. Între uman şi vegetal se instituie pct aa 
simpatetice variate. Credinte sau rituri dovedesc aceast, gon se 
crede cá la Sf. Andrei, când se rup crengutele de pomi roditori, pentru 
ca acestea să fie benefice la urat, „trebuie să fn cu cugetul curat” (S. 
Fl. Marian, vol. I, 1898, p. 156). mne P 

Vieoarea emanată de regnul vegetal, efectul iradiant a acestei 
componente cosmice, ce permanent se regenerează ŞI tie 
viața omului apare deasemenea evidentă în riturile prana: aa » 
începutul primăverii. Snurul de mártisor, acel d CI Yes 
disputat ca semnificaţie, ingemánarea intre alb (noi ele Dor 
de puritate) şi roşu (forţa, vigoarea), după ce isi îndeplinea ci sia 
amuletă, era pus pe un element vegetal. Zonal specia este adi sac 
de la pom (cei mai des întâlniți), la iarbă, flori. eee a i soe 
la specificatia cu grad de generalitate „pom înflorit”, până. a ie sase 
precisă a speciei sau categoriei: fragi coapte, trandafiri, Gam Ri 
porumbar, zarzár, cireş, vişin, spin înflorit, iarbă verde. Ritul se Sag 
in special de asigurarea unor calități fizice pentru purtăivarea 
mártisorului: să fie frumoasă, îmbujorată, să n-o prindă soarele. - 

Descifrăm deasemenea într-un rit de divinatie, desfăşurat de e 
în noaptea Anului Nou acea apropiere între semnele GERE de 
elementul vegetal, lemnul si calităţile umane. Astfel, fetele pentru a 

atla anumite calități ale acelui ursit, numără parii cu ochii închiși şi pe 
cel de al șaptelea sau al nouălea par îl leagă. A doua zi se descifrează 
următoarele calități pornind de la înfăţişarea lemnului: dacă parul este 
strâmb sau cioturos bărbatul va fi gârbov: dacă parul este drept ursitul 


va fi tânăr. frumos. Dincolo de calitățile fizice se decantează şi calități 
materiale: dacă parul va avea coajă subțire, va avea avere mică. 
dimpotrivă cu coaja groasă va fi bogat (Un material bogat este 
conținut în vol. I-II — „Sărbători şi obiceiuri” Editura Academiei 
Române, 2001-2003). 

Relaţia dintre uman şi vegetal transpare şi într-un rit de 
descifrare a duratei vieții. Astfel, la Anul Nou se taie atâtea bucăţi de 
lemn, câţi membrii are familia respectivă şi fiecaruia i se meneşte 
unul. Lemnele se reazemă de peretele din spre răsărit şi sunt lăsate 
până a doua zi dimineaţa. Lemnul căzut sau răsturnat este descifrat ca 
indicând semnul morţii, în formulă populară „n-are să audă mai mult 
cucul cântând” (S. FI. Marian, Sărbătorile. Vol I, 1898. p. 8). 
Echivalentul lemnului pentru ființa umană apare transpusă în lumea 
imaginară a basmului. Exista în circulaţie chiar basmul „Băiatul din 
lemn.” Se spunea, că o babă şi un mosneag nu aveau copii şi-şi dorea 
în mod deosebit. Intr-o zi se duce mosneagul în pădure şi găseşte un 
lemnişor, din care ciopleşte un copil zicând „vom avea ŞI noi atâta 
copil botezat de Dumnezeu.” Copilul a crescut repede, a primit un dar 
de botez o vacă si a adus părinţilor fericire si bogăţie (Elena Niculitá 
Voronca, vol. II, p. 1137-1138). 

Relatia dintre uman si vegetal poate fi descifratà prin forári mai 
adânci si relationári mai obscure. Nuantele subtile converg spre a 
sublinia reţeaua de legături între cele două planuri existenţiale. Teofil 
Frâncu si George Candrea descriau bátele căluşarilor, făcute din 
stejar — deci material de rezistenţă — „de un stat de om lungi şi cu 
măciucă în cap” (1888, p. 131). Prezenţa măciucii sugerează capul, 
deci forma antropomorfă. Bâtele constituie principalul element de 
recuzită, manevrat în actul ritual al lovirii în timpul jurământului. 
Accentuăm aceasta în măsura în care căluşarii sunt principalii 
purtători de rol, cu funcţie apotropaică, pentru cei luaţi de Iele, în ziua 
de Rusalii. 

Un important segment al relaţiei dintre uman ŞI vegetal este 
relationat cu importantele momente legate de viața omului. Atât la 
nivel terminologic, cât şi în forme verbalizate cristalizate se poate 

decanta apropierea pe care omul civilizaţiei folclorice a simtit-o in 


coeziunea sa cu natura, cu vegetalul. Referindu-ne la terminologia, 
care apropie viaţa umană de cea vegetală menţionăm „nunta urzicilor” 
sau ..máüritarea urzicilor”, marcând momentul înfloririi lor, când sunt 
bune de mâncat. Aceasta intră în analogia cu status-ul fetei ce-şi 
pregăteşte la momentul consacrat trecerea prin ceremonialul nuntii la 
statutul de nevastă. Deasemenea o altă asociere între viaţa plantei şi 
cea a omului se decantează în credinţa, că secara are „mamă”. În 
secară există un fir mai lung, negru, care se cheamă „mama secárii". 
La fel se vorbeşte în popor de „mama grâului”. Se crede deasemenea 
cá păpuşoiul are stimá, mamă vitregă, individualizat prin păpuşoiul cu 
frunză albă. 

Sintagma românească „copil din flori” este o transpunere a unei 
complexe concepții, care apropie cele două forme de existență ale 
vitalului: umanul şi vegetalul. După cum fructul este produsul final al 
vegetalului, aşa s-a consacrat si expresia „copilul — fructul dragostei .” 
Deasemenea copilul mic este dus la „grădiniţă” nominalizándu-se 
chiar spatiul specific dezvoltárii vegetalului. Arborele genealogic este 
o ideogramá a familei. Structura lui sugerează grafic desprinderile: 
din trunchi se dezvoltă ramurile groase — deci o generaţie — apoi 
crengutele — o altă generaţie frunzele ș.a.m.d.. 

Domeniul paremiologic vehiculează generos simbolurile, ce 
racordează umanul cu vegetalul. Un exemplu clasic îl găsim în 
proverbul „la pomul lăudat să nu te duci cu sacul”, pomul apărând ca 
un simbol al individului, care nu corespunde valorii acordate. $i 
cimilitura poate trimite la asocieri similare. Este consacrată 
semnificaţia falică — pornind de la forma sa — a morcovului, aluzia 
erotică consacrându-se în forma cristalizată „Tată roşu şi gaura 
neagră.” 

Înflorirea constituie faza exploziei vitale, de aici în urarea 
sorcovei se mantioneazà: 

„Să trăiţi, să infloriti, 
Ca perii, ca merii, 


In mijlocul verii!” 


Seva vitală, care leagă toate regnurile într-o armonie cosmică, 


apare reflectată la nivelul credinței și practicii rituale. Astfel se 
credea. că dacă doi oameni sădesc pomişori sau seamănă sâmburi de 

poame, aceşti pomi vor face fructe în fiecare an, pe când semănate de 
ün singur om vor de roade doar la doi ani (Artur Gorovei, 1915, p. 
Z1). 

Cosubstanţialitatea dintre uman şi vegetal apare evidentă în 
toate cele trei momente marcante din ciclul biotic şi social: naştere 
nuntă, moarte. De-alungul existenţei omului bradul apare ca un 
dublet, un corespondent într-un cosmos comun. Trei sensuri sunt 
legate de relatia simbolicá dintre nasterea copilului si elementul 
vegetal, reprezentat prin arbore: 1) de infrártire simbolică între noul 
născut şi un arbore tânăr, sălbatic din pădure, lăsat să crească liber; 2) 
de dăruire a noului născut unui arbore mitic; 3) de comunicare inire 
noul născut şi un arbore fructifer, implantat in ziua de naştere 
(Romulus Vulcănescu, 1972, p. 53). | 

Vegetaţia, ca şi pământul constituie o zonă concetrată a sacrului. 
Dacă la unele popoare există obiceiul ca femeile să nască sub un 
arbore, în aceeaşi semnificaţie a contactului cu o forță concentrată 
benefic, o constituie naşterea pe pământ, „marea mamă” a vegetației. 
Prezenţa în scalda noului născut a plantelor: busuioc, bujor, trimite la 
un strat primar de semnificaţii: viața şi energia sunt încorporate în 
vegetație ŞI se pot transmite. La un alt strat de semnificaţii 
colectivitatea folclorică s-a bazat pe alt tip de relaţie pornind de la 
elementul real şi funcție acordată: „busuiocul se pune ca copilul să 
fie iubit ca busuiocul, iar bujorul sá fie rumen ca bujorul" (Artur 
Gorovei, 1914, p. 297). 

Căsătoria, momentul cel mai incărcat în semnificaţii din ciclul 
existenţial esenţializează iniţierea în misterele fecundității. De o mare 
forță de sugestie privind asocierea dintre uman şi vegetal, de fapt o 
intimitate substanțială de fiintare, o consacră cântecul liric, din Gare 
citám un fragment de mare circulatie: 


fándro, din dragostea noastră Până noi mândro ne-om iubi: 


A crescut un pom în coastă Când pomul s-o veşteji 
S) - BC ^ AS TI" .. - i E E 
A crescut si-o inverzi Să ştii cá ne-om despărţi.” 


(Gh.Vrabie, 1968. p. 187) 
Rolul fertil al merelor apare în imagoul popular frecvent: „o fată 


care mergând într-un pomet a rupt un măr şi l-a mâncat si din mărul 
acela a născut” (Elena Niculiţă Voronca, 1903, p. 153). 

Paralelismul transpus poetic între fazele mărului — ipostaziere 
vegetală — şi cel al fetei nubile, pregătite pentru momentul căsătoriei 


este surprins sugestiv într-un cântec liric: 

„Aşa-i rându fetelor Stau pe creangá-nsirátele, 
Ca rándu merelor Dacă ele îmbătrânesc 
Până-s mere tinerele Nimănui nu-i trebuiesc.” 
(Tiberiu Brediceanu, 1957, p. 114) 


Motivul apare evocat si intr-un cántec din repertoriul nuntii, 
anume la luarea miresei: 
„Tu mlădiţă din grădină Cum e rândul merelor; 
Ce-ai tăcut de-ai înflorit, Până-ş mere mititele 
Doară mă-ta te-a păzit, Stau sirut pe crângurele 
Ori soarta te-a încălzit? Dac-apucă de se coc 
- Ba maica nu m-o păzit, Colo toamna pică jos. 
Soarele nu m-o-ncălzit, Pică jos şi putrezesc 
C-aşa-i rândul fetelor Nimănui nu-i trebuiesc.” 


(S. Fl. Marian, 1890, p. 616) 


Ipostaza vegetală a arborelui reprezentatá prin brad 
evidentiazà clare conotatii legate de trecerea pragului existential, prin 
căsătorie. Astfel în Poiana Sibiu tinerii făceau o prenuntă înaintea 
unui brad jurándu-si credință (Romulus Vulcănescu, 1985, p. 186). 
Jurământul la arbore este menţionat şi de Tache Papahagi, care 
evidentia faptul. că în cazul călcării jurământului pomul se vestejeste 
(1974, p. 33-35). Un relict de o deosebită valoare în cadrul 
comentariului nostru, pertinent in a sustine relaţia dintre uman şi 
vegetal, este acel rit reparatoriu cunoscut prin sintagma „cununia la 
salcie.” Echivalentul uman este forma vegetală. Am considerat ritul 
drept compensatoriu, întrucât viza o categorie antamată de normele 
etice ale satului; cel al fetei mari însărcinate şi părăsite. Pentru 
conferirea unui status de normalitate se accepta de către colectivitate, 
în vederea integrării corecte a fetei şi noului născut, un simulacru de 
oficiere a cununiei. Fetei i se împletea părul ca la neveste, i se învelea 
capul, semnificând schimbarea de status şi ducându-se la o salcie, sau 
un gard se spunea formula „Cunune-se roaba lui Dumnezeu ... cu 
gardul” (Teofil Frâncu, George Candrea. 1888, p. 171). 

Cununia la salcie ca rit şi apoi transpus ca motiv folcloric este 
evocată în doină, cântecul cu cea mai condensată exprimare 
emoţională. Starea de angoasă, antamarea acestei situaţii ia forma 
crudă a blestemului: 


„Bată-te cruce nănaş 
Cu cine mă măritaş 
Cu propteaua gardului 
Cu urâtu satului.” 
(S. Fl. Marian, 1890, p. 773) 


Nu este întâmplătoare cununia la salcie, plantă semnificând 
viaţa şi fertilitatea Diferitele ctimologii certifică aceasta: gr. con 
veac, viaţă, generaţie, lat. aevum veac Și juvenes tânăr sunt 
inrudite cu slavicul iva = salcie si hititul cia > salcie. 

Iniţierea în veşnicie şi transferul ontic cel mai marcant, adus de 
moarte indică în relația dintre uman si vegetal orizonturi variate de 
interpretare. 

Rituri şi texte folclorice variate certifică aceasta. Într-un text de 
colindă descifrám o ipostaziere comună a umanului cu vegetalul, 
existența limitată. Paralelismul este sugestiv în măsura în care 
existența omului indică un segment scurt, redat metaforic prin însăşi 
condiţia sa de efemeritate „eşti din lut”, pe când pomul, desi cu un 
ciclu de vitalitate prelungit este şi el supus inexorabilei ieşiri din sfera 
vitalului: 

„O moarte de ti-as plăti Lot îi pică frunza jos, 
Vità verde iadără (refren) 
La mine de n-ai veni 


Copacu cu rădăcina [in variantă 
Și-a lui vreme va să vină, 
Uscă-i-se crengile, 

Seac-i rădăcinile 


Da-ti-as aur şi argint 
Să nu mă bagi în pământ. 
O, omule ce gândeşti Dară tu, că eşti de lut 
Cât ai vrea tu să trăieşti? Cum nu-i merge în pământ”? 
Că şi pomul cel frumos 

(Vasile Avram, 1994, p. 65) 


Osmoza între vitalitatea umană şi cea vegetală o surprinde atât 


de sugestiv un cântec ceremonial funebru, Cântecul zorilor; în 
răspunsul zorilor apare următorul fragment: 

„Noi acum vezi că grăbim Cică vremea ne-a venit 
lacă de loc să dilim, De pornit la răsărit 
Dar nu-ntoarcem înapoi Unde-un măr mândru-nflorit 
Pe Ion a veni cu noi, De tot cá s-a vestejit." 
(S. Fl. Marian, 1892, p. 227) 


Lărgind registrul categorial, dar tot în ciclul funebru textul 
poetic reliefează în aceeaşi viziune osmotică a celor două regnuri o 
idee de esentialitate: transformarea esenței energetice, păstrătoare a 
vitalului, indiferent de manifestarea concretă, aduce de fapt o 
echilibrare în registrul cosmic. În poesisul funebru, într-un text de 
bocit apare fragmentul: 


Cum erau de hărnicuţi 
Si cum s-or face ierbuti." 


„Dragii nostri ochişori 

Cum or creşte pomisori, 

Dragile noastre mànuti 
(Arhiva de folclor, LE.F., text de fonogramă 1187) 


Aceeaşi simbioză între uman si vegetal apare concretizată la 
nivel de practică semnificantă. Dacă la cununia la salcie, vegetalul 
apare ca un substitut al umanului, cu acelaşi sens si cu funcție 
similară, compensatorie, de echilibrare apare si mai reliefată într-o 
practică legată de ritualul funebru. Aceasta viza, tot o situaţie de 
excepție, pe cei decedați, a căror rămăşiţe n-au putut fi găsite şi deci 
pentru care ritualul îndătinat al înmormântării n-a funcţionat. În 
Bucovina, până la începutul sec. XX, acestei categorii i se făcea un 
cinotaf: se îngropa un trunchi de brad, de mărimea celui decedat 
(echivalenta mergînd la detalii de subtilitate) şi se îmbrăca: în vârf i se 
punea o căciulă albă cu prime (panglici) negre, pe două rămurele se 
introduceau mânecile unei cămăşi albe cusute cu flori, apoi o bundità, 


iar trunchiul acoperit cu itari albi. Trupul era încins cu brâu roşu, iar 


pe piept i se punea o icoană (Romulus Vulcănescu, 1985, p. 185). 

Legătura dintre uman şi vegetal, într-un perpetuu circuit poate fi 
descifrată într-o formă relictuală desacralizată. La mormintele celor 
tineri, în special ale fetelor se plantează un fir de iederă, un liliac sau 
un trandafir. Si sădirea pomilor roditori la morminte, desi în aparenţă 
conotează un simplu rol decorativ, au în ancestrala motivaţie, aceeaşi 
relație între om şi pom, continuarea biruitoare a vieții într-o altă 
ipostază. 


104 


De altfel relaţia dintre destinul uman și cel vegetal poate fi 


descifrată în largi registre categoriale. Astfel se crede, că atunci când 
bradul de la mireasă cade, e semn de moarte. Verticalitatea este starea 
normală a vegetalului (deopotrivă cu cea a umanului) pierderea 
acesteia percutându-se — conform credinței populare — și în destinul 
omului. 

Dacă între uman şi vegetal apar conditionári cel mai frecvent 
benefice, credinţele populare se raportează la anumite specii cu 
semnificaţie malefică pentru viața omului. Spre deosebire de brad, 
sau măr, care au plurivalente funcţii benefice, despre nuc se crede cà 
este un pom nefast pentru viața omului. Simpla plantare a nucului este 
legată de anihilarea vieţii. Cum nucul este un pom apreciat prin 
roadele sale şi cum componentele lui au frecvente utilizări în 
domeniul etnoiatriei şi magiei (frunzele, larg utilizate drept colorant 
natural şi în farmacopeea populară, fructul, pentru hrană şi practici 
magice) în arsenalul ritologic popular se conservă forme de protejare 
ale omului. Pentru ca cel ce sădeşte nucul să nu moară, se pun nucile 
într-un cere de lemn de la butoi, care se îngroapă, crezându-se că 
omul va muri doar, când nucul se va face atât de gros, cât este cercul 
de larg. Nu numai plantarea nucului, dar şi întreruperea ciclului său 
vital poate avea efect malefic similar. În aceeaşi constantă analogie, se 
credea că numai atunci poate fi tăiat nucul, când trunchiul său ajunge 
la fel de gros ca al omului (Artur Gorovei, 1915, p. 193). 

Pomul (mărul, bradul) apar în cele mai variate contexte 
existențiale, corelate simbolic — aşa cum vom analiza într-un amplu 
capitol — cu mometele de prag. Pomul este un element al cosmosului, 
omul un element al neamului, fiecare are destinul său, dar există şi un 
nod de relaţii, care îi uneşte pe plan ritualic. Circumstanţele, în care 
pomul îl ajută pe om să treacă pragurile majore ale existenţei, au mult 
mai multă pregnantá. Dar relaţia nu este univocă. Când pomul trece 
printr-o situație de criză, atunci când este sterp şi nu rodeşte, omul 
devine factorul favorizant, ce încearcă să influenţeze destinul natural 
al pomului. Pentru că si pe acest plan se creează o relationare între 
menirea omului şi cea a pomului. Cum toate îşi au rostul în viața 
ordonată a ţăranului român, cum omul îşi îndeplineşte acest rost prin 
prin roadele lui, copiii, tot asa şi pomul nu poate fi lăsat să nu-şi 
finalizeze menirea prin rodire. Astfel, omul — în momentul de prag al 
anului — când totul accede spre împlinire, se simte dator — în acea 

comunicare eternă om-natură să nu lase un pom fără menire lui de a 
rodi — ajutându-l să-şi renoveze destinul. Ritul legat de pomul sterp, 
nefecund, neroditor îl considerăm un rit apartinátor fondului 
caracteristic sárbátorii Anului Nou, desi izolat, poate fi performat si la 
alte sărbători din cursul anului: Mácinici, Joia Mare din săptămâna 
Paştelui. Considerăm, că el s-a performat în momentul de început de 
an si că prin valoarea lui cu accente pragmatice s-a activizat si la alte 
date calendaristice. Ritul legat de pomul sterp se realizează într-o 
concretizare parţial diferită, prin existența unor detalii 
indivdualizatoare, privind mărcile sale tipice, dar unitar ca finalitate. 
Acesta se poate realiza în cursul celor 12 zile ale sărbătorii Anului 
Nou în toate cele trei segmente; de deschidere (Crăciunul), central 
(Anul Nou), final (Boboteaza). Cei ce practică ritul sunt de regulă 
perechea de gospodari, mai rar copiii. Conţinutul ritului se 
structurează pe următorul grupaj de acte: pomul ncroditor este 
ameninţat cu toporul sau securea, de către unul din cei doi 
participanţi, de regulă gospodarul, în timp ce gospodina simulează că 
se opune. Accentul ritual cade nu numai pe gest, ci şi pe formula 
consacrată, în sensul desfăşurării unui dialog, care schematic — cu 
variante nesemnificative — se consumă astfel: „Faci prunc...(poame) 
ori te tai”? şi replica: „nu-l tăia, că îl iau în chezăşie că face prune." 
De regulă formula se rostegte de trei ori. In concretizarea ritului 
prezența unui element şi a unui gest simbolic focalizează un 
concentrat de semnificaţii: femeia vine cu mâinile pline de aluat, 
imbrátiseazá pomul şi de multe ori replica este formulată asociativ: 
„Lasă-l, cá la anul viitor va fi încărcat de prune, cum sunt mâinile 
mele încărcate de aluat”. Modul, cum se desfăşoară dialogul, atât prin 
adresare directă „Faci poame, ori te tai” cât şi uneori, prin replica tot 
directă „Am să fac” sau „Nu mă tăia că fac”, sau prin adresare finală 
de către femeie „Vezi pomule, te-am scos acum, dar la anul să faci 
fructe multe, că eu nu te-oi mai scoate”, sugerează vechile credinţe ale 
animismului. valoarea vieţii acordată naturii (Materialul comentat se 
bazează pe informaţiile: A. Gorovei, 1915, p. 276; Tudor Pamfile, 
1914, p. 30; I. Popescu, 1933, p. 63; Gheorghe Pavelescu, 1945, p. 56; 
Adrian Fochi, 1976, p. 237-240). 

Este de fapt un rit ce constituie perpetua incercare a omului, ca 
tot ce tine de viața lui inclusiv cadrul natural, care este o 
componentă — să parcurgă traseul complet al implinirilor. Și pentru că 

aceasta este finalitatea vizată nu s-a apelat doar la modul ritual de 


rezolvare al momentului de criză, ci s-a asociat, întâi prin intuiţie, 
apoi pragmatic o serie de acte. Acestea au valoare practică, cu certe 
rezultate concrete: pomul este uns cu aluat, se leagă cu paie. se unge 


prin comunicare fizică şi verbală. Si aceasta are un substrat pragmatic, 
cercetările moderne demonstrând eficiența dialogului, schimbul de 
energie specifică între oameni şi elementele vegetale. Faptul că ritul a 
dăinuit, s-a perpetuat şi chiar s-a extins este o dovadă a eficienţei 
acestei terapii (Germina Comanici, 1992, p. 122-124). 

În partea a doua a capitolului vom analiza relaţia dintre uman ŞI 
vegetal ca funcție imaginativă, o abordare a realului transpusă prin 
imaginile oferite de textele formalizate: legende, basme, balade. 

Pe planul realizărilor de sinteză lucrarea lui James Frazer 
„Creanga de aur” oferă o serie de sugestii şi informaţii, selectabile 
pentru cercetătorul modern. prin bogăţia şi varietatea lor. Frazer arăta, 
că spiritul arborelui poate fi conceput ca desprins din arbore şi 
reprezentat într-o formá umană, sau chiar întrupat în bărbaţi şi femei 
vii, simultan sub formă vegetală şi sub formă umană (vol. I, 1980, p. 
263). O întâlnim această temă în basmul românesc, dar şi la nivel de 
ritual: George cel verde sau Papalugăra din satele noastre 
transilvănene în această viziune sunt o întruchipare a spiritului 
vegetației în reprezentare umană. 

Pământul este matricea, care a zămislit deopotrivă cele două 
forme existenţiale: umanul şi vegetalul. Legenda românească 
Semințele, oamenii redă procesul cosmogonic, mai mult diferentierile 
calitative dintre cele două regnuri. Legenda conchide „Că oamenii au 
răsărit din pământ odată cu grâul, când a semănat Dumnezeu” (Elena 
Niculiţă Voronca, 1903, p. 165). Mult mai interesantă este legenda. 
tip 10.004, legată de crearea lumii, în care elementul primordial în 
ordinea apariţiei vieţii este vegetalul. Primatul vegetalului este 
simbolizat prin elementul sacru. toiagul lui Dumnezeu. Deci centru, 
locul de unde a început creaţia este toiagul (lemnul. formă a 
vegetalului, încărcată cu valorile sacre prin apartenenţa la Divinitate), 
din care a luat naştere copacul, topos semnificativ „şi din frunzele 
arborelui s-au tăcut oamenii” (Tony Brill, 1981. p. 90-91). 

Într-o ierarhie a valorilor, elementului vegetal i s-au atribuit 
puteri fecundatoare. După o legendă moldovenească bobul are o 

astfel de virtute, O fată de împărat, pe care tatăl ei a trimis-o să 
semene bob, i-a rămas un fir, l-a mâncat şi a rămas grea. Impáratul a 


alungat-o de acasă iar ea s-a dus în pădure, unde a crescut un copil, 
care creştea văzând cu ochii (El. Niculità Voronca, 1903, p. 558-559). 

Actul sacru al zămislirii Mântuitorului consacră în legenda 
românească, mai multe ipostaze vegetale: „Dumnezeu suflă duh sfânt 
într-o floare, pe care Fecioara Maria o mirosi şi în chipul acesta se 
zămisleşte Mântuitorul”; în altă legendă flăcăul lui Crăciun îi dă să 
miroasă nişte alămâi „şi îndată simţi că a purces grea” (aceasta într-o 
variantă din Bucovina); iar într-o variantă din Oltenia Dumnezeu a 
zis: „Marie miroasă trandafirul ăsta. Fecioara Maria a mirosit şi a 
rămas grea” (Tudor Pamfile, 1914, p.115-117). 

Proiectia imaginativdà la nivelul fabulosului din basme 
incifrează semnificaţii relevante, ce leagă textul de un întreg sistem de 
gândire şi reprezentare, a relaţiei uman-vegetal. Omul are o limită a 
vieții, un tronson vital restrâns, vegetalul reprezentat prin copac este 
un analog al nemuririi, prin capacitatea de a se întoarce în faza 
întineririi prin infrunzire. Un text cu condensare filozofică, prin care 
omul împrumută atributele eternității este „Drăgan Cenuşă”. Drăgan, 
fiul considerat cel mai prost al împăratului, eliberează constelatiile 
furate, luptându-se cu zmeii şi trecând prin istetime trei poduri luptă, 
urmăreşte şi decapitează pe Staticot, se întovărăşeşte cu tovarăşi 
năzdrăvani şi in final îşi află nemurirea într-un copac: „era un nuc cu 
crengile de aur, care băta cu dânsu în naltu cerului, însă nucu era rupt 
giumátate. lel o despicat nucu cela şi s-o băgat in nuc şi-n nuc o rămas 


e 


si-n ziua de azi" (Ovidiu Bárlea, 1966, p. 238-239). 

Relaţia uman-vegetal poate fi conturată şi în aceea formă de 
generare simultană a forței vitale a umanului şi vegetalului. Busuioc 
verde are ca emblemă faptul că pe urma lui creşte numai busuioc 
(Ovidiu Bârlea, 1966, p. 295, p. 312). 

La nivelul fantasticului, relația dintre cele două forme 
existenţiale apare relietată prin procedeul metamorfozei. Etimonul 
grec şi latin metamorphosis înseamnă transformare. Conceptul este 
definit drept însuşirea unui obiect, sau fiinţă de a-şi transforma 
aspectul, sau structura şi a deveni o altă fiinţă sau obiect, etc. Aceasta 


include toate regnurile, obiectele, fenomenele meteorologice (Victor 


Kernbach, 1989, p. 339). Intr-o altă definiție de dicţionar 
metamortoza este echivalentă cu o schimbare bruscă, survenită în 


forma, natura, sau structura unei ființe sau a unui lucru. atât de 
substanțială, încât aceasta nu mai poate fi recunoscut (Paul Robert. 
1967, p. 1078, col. Il) Definind metamorfoza, într-o formulare 
lapidară, dar condensată în semnificaţii drept transformarea bruscă şi 
radicală a unei calităţi în altă calitate, Constantin Eretescu. într-un 
temeinic studiu dedicat noţiunii de metamorfoză în folclor. arăta că 
aceasta poate cunoaşte mai multe stadii: inevitabilă. ilustrată în 
special în legendă, consecinţă a unui blestem sau a unei interdicții ŞI O 
metamorfoză de tranzit, care afectează personajul temporar şi 
încetează odată cu depăşirea momentului de criză (formă de pedeapsă, 
efect al unui obiect magic) (Constantin Eretescu, 1970. p. 122). 

Din punct de vedere poetic este un procedeu de compoziţie la 
nivelul personajului. Indubitabil, procesul de metamorfoză este 
ancorat de un strat adânc al gândirii de tip magic, animismul. O 
evenire" universală animă toate elementele cosmosului. un efect de 
transmisie vitală, în care fenomenele sunt interrelationate Şi dinamice. 
Lazăr Săineanu sublinia, că animismul este factorul creator al 
mitologiilor,  superstiţiilor, admițând conform metempsihozei 
transmiterea sufletului omenesc în animale, plante, continuitatea 
vitală a umanului (Lazăr Sáineanu. 1895. p. 6). 

Teoria transformărilor constituie fondul operei lui Ovidiu. în 
perspectiva sistemului lui Pitagora „Totul se schimbă. nimic nu piere, 
spiritul rátáceste din loc in loc şi insufleteste toate corpurile: el intră 
din om în animal şi din animal în om, dar nu piere niciodată. Întocmai 
ca ceara cea moale, ce primeşte mii de forme şi sub acele forme 
variate rămâne totdeauna aceeaşi, tot astfel şi sufletul rămâne acelaşi 
în toate colindările sale subforme diferite si începuturi diferite 
(Ovidiu, Metamorfozele XV, p. 165-172, apud. L. Sáileanu, 1895, p. 
11). Tipul clasic al metamorfozelor este Proteu, fiul lui Neptun, care 
putea apare, când sub tormă umană, când animalieră: leu, mistreţ, 
şarpe, taur; sub formă vegetală (arbore) sau formă minerală (stâncă). 

Am selectat pentru comentariul nostru mai multe tipuri de 
metamorfoze din basme. Un fond evocator de corelaţii, sugerând un 
orizont deschis al imaginarului îl contine basmul „Cele trei rodii” a 
cărui text îl reproducem: 

„Un fecior de împărat spărgând ticva unei babe fu blestemat de 
dânsa să nu se însoare până nu va găsi cele trei rodii aurite. Făcându- 
si trei rânduri de haine de piele porni într-o călătorie mare. Pe drum 

invăţat de o bătrână dete bună ziua unui balaur, curáti o fântână şi 
ajută o bucătăreasă, care stergea un cuptor cu tátele sale. Dintr-o 


grădină ca un rai, tăie cele trei rodii şi fugi. Nemaiputând răbda tăie 
una din rodii; deodată ieşi o fată frumoasă ca o zână şi ceru apă: apă, 
apă, că mor. Neavând apă la îndemână fata muri si tot aşa páti şi cu a 
doua rodie. După ce luă apă tăie a treia rodie şi lar ieşi o fată ca 
soarele de frumoasă, cerând să bea. Voinicul îi dete şi scăpă fata cu 
viaţă. El o povátui să se urce in pom şi să-l aştepte acolo, până se 
întoarce s-o ia. Fata frumoasă zise copacului să se lase in jos, apoi se 
puse in el si se ridică. Fiul împăratului rămase cu gura căscată 
uitându-se la ea şi la minunea cum se lăsase şi se ridicase copacul. 
După plecarea împăratului veni o tigancá după apă şi văzând chipul 
fetei strălucind în apă crezu că e al ei, se întoarse şi spuse mă-sil. 
Atunci ea însăşi se duce la fântână şi văzând pe capacul acela chip 
îngeresc se lingusi pe lângă fată s-o ia sus lângă dânsa. Acolo tiganca 
îi înfipse un ac otrăvit în cap, iar fata se făcu păsărică, care zbură în 
grădina curţii şi pe care pom se punea de cânta, pe loc se usca. 
Împăratul porunci s-o prindă şi o puse într-o colivie de aur. Împăratul 
întorcând-se şi găsind pe tigancá (care îi spuse că de atâta aşteptare 
soarele îi arsese fetisoara), după vorbele ei pare crezut c-ar fi văzut 
că-i dânsa şi se logodi cu dânsa. Cum auzi tiganca de pasăre se făcu 
bolnavă si ceru s-o taie, că numai mâncându-i carnea se va însănătoşi. 
Împăratul numai cu greu se înduplecă şi când să taie pasărea crescu 
din sâgele ei la fereastra împăratului un brad înalt şi frumos. Țiganca 
se făcu iar bolnavă şi ceru să ardă bradul. O cerşetoare luase o surcea 
de la o tandárá a bradului şi văzând un ac înfipt în surcea îl scoase şi 
făcu din surcea un capac la vatră. Baba plecând în prosteală rămase 
încremenită găsind la întoarcere coliba măturată si dereticată. 
Ascunzându-se să afle taina, văzu cum din capacul oalei sări o fată 
mai albă ca neaua şi cu părul de aur. Fata rămase la babă si 
cumpărând pânză de mătase ea cusu toată istoria ei pe două sanguli si 
le trimise împăratului. Cum află împăratul pedepsi aspru pe tiganca, 
care luase locul fetei şi se cunună cu adevărata sa logodnică” (Lazăr 
Şăineanu, 1895, p. 307-308). Basmul este ilustrativ prin suita de 
metamorfoze: fruct-om-pasáre-brad-om. Am reținut metamorfoza 
transformării fetei din surcea, relevând atât o idee a vitalității 
lemnului fiind în acelaşi timp o exemplificare a unui principiu 
deosebit de activ la nivelul actului simbolic, „pars pro toto". 

Acest tip este in legáturà cu tipul zána-arbore si apare in mai 
multe variante: varianta munteaná „Fata mosului"; ardeleană 
„Codreana-Sânzeana” şi bănăţeană „Zâna nenăscută şi nevăzută”. 

Intr-un ciclu intitulat de L. Şăileanu Femeia-plantă este analizată 
metamorfoza ce rezidă dintr-un blestem, sau o vrajă. Ilustrativ este 
tipul de basm „Fata din Dafin", cu varianta munteană „Cele două 
salcii”, varianta moldovenească „Feciorul popii” şi varianta bănăţeană 
„Roua minunat de frumoasă”. Anticele dirade, în special zâna Daphe 
este transformată în dafin. Driadele locuiau în arbori şi viata lor era 
îngemănată de cea a copacilor. Ele gemeau când arborele era rănit şi 
mureau odată cu dânsul. La „Fata din Dafin” comuniunea cu arborele 
este involuntară şi temporară si aşa cum sublinia Lazăr Şăincanu spre 
deosebire de driadele antice, la zânele arbore din basmele româneşti, 
arborele e legat de fată cât rămâne curată si se închide pentru 
totdeauna, atunci când fata se îndrăgosteşte de feciorul împăratului (L. 
Sáineanu, p. 294). 

Un alt motiv in relatia uman-vegetal este al arborelui trádánd o 
crimă. In basm copiii ucişi de mama vitregă supravietiuesc în arbori si 
după o serie de metamorfoze revin la înfăţişarea umană. Acesta este 
tipul „Copiii din aur” cu variantele: „Înşiră-te mărgărite” (Muntenia); 
„Mama zidită de vie" (Banat); „Doi feti cu stea în frunte” şi „Cei doi 
copii cu părul de aur” (Ardeal), „Doi feti logofeti cu părul de aur” 
(Bucovina). 

Toate aceste tipuri şi variante reliefează deopotrivă rostul 
antropologic al basmelor, condensánd mai evident sau voalat 
elementele de etică si filozofie populară. 

Originea umană a unor flori, sau plante este frecvent explicată 
prin legendă. Structura mai simplexă a speciei, coordonează nararea 
strâns, alert. Crinul, de exemplu apare cu origine antropomorfă, dintr- 
un tânăr călugăr care ,,... după ce a murit şi l-au îngropat din inima lui 
sau din gura lui a crescut crinul şi de atunci e crinul pe lume" (Elena 
Niculitá Voronca, 1903, p. 331). 

Metamorfoza inversă uman-vegetal, urmare a unor interdictii, 
sau a blestemului apare frecventă si în alte specii, precum balada. 
Metamorfoza are la bază puternicul sentiment de iubire, gencrator de 
forță vitală. Ă 

Motivul esenţializează iubirea a doi tineri, care după moarte sunt 
ipostaziati în două forme vegetale, cel mai frecvent bradul si viisoara. 

Motivul apare în balada Inelul si năframa. culeasă de Athanasie 
Marienescu şi publicată în vol. Balade, Pesta, 1859, p. 50-54, prezentă 
apoi în colecţia de poezii populare a lui Vasile Alecsandri: 


„Din el frate a ieşit l'inericà, frumuşoară, 

Un brad mândru cătinat Ce din zori şi până-n seară 
Pe biserică culcat; Pe biserică s-a-ntins 

lar din ea o viişoară, Şi cu bradul s-a cuprins.” 

Tema, de fapt o transpunere a prea binei cunoscutei legende 
Tristan şi Isolda, este prezentă la sârbi, grecii moderni, în literatura 
spaniolă, portugheză şi norvegiană (M. Gaster, 1883, p. 484). 

Poezia românească are o mare forță de sugestie, prin selectarea 
celor două elemente vegetale: bradul, simbol al potentei masculine şi 
viişoara, exprimând mobilitatea şi gingăşia feminină. Analizând 
motivul, Adrian Fochi echivalează imaginea plantelor imbrátisate cu o 
nuntă de natură magică, menită a compensa destinul nefericit a celor 
doi tineri. Metamorfoza o considerăm şi noi cu rol compensativ, 
rebalansând prin continuarea vitalului — chiar într-o altă ipostaziere 
împlinirea prin magia unirii. Unirea dintre crengile arborilor $1 vita de 
vie era considerată in graiul figurat cu o căsătorie. Analogia 
terminologicá este relevantă pentru lumea romană: expresiile a 
căsători (maritare, nubere) a uni (copulare, adjungere) sc foloseau 
pentru extinderea vitelor pe arbori. Un arbore considerat prea tânăr 
pentru a avea viţă pe el se numea celibatar (caclebo), iar pe care s-a 
uscat vita era considerat văduv (vidua). Si aici se remarcă procesul de 
antropoformizare, după care arborii au umeri, vita de vie are picioare, 
coapse, trup (Adrian Fochi, 1973, p. 117). 

Dacă nunta celor două plante apare în esenţa ei ca un act 
reparatoriu, de compensare şi echilibrare a unei ordini fireşti la nivelul 
existenţial uman transimbolizată în cea a vegetalului, pe plan cosmic 
tema poate fi analizată si din altă perspectivă. Mircea Eliade arăta, că 
moartea naturală nu este creatoare şi numai viaţa incomplet 
consumată se prelungeşte sub altă formă vitală: plantă, pom, floare. 
Aserta totodată. că documentele folclorice susțin aceasta. Materialul 


şi comentariul nostru susțin ideea. Tratarea în spiritul relaţiilor 


compensatorii constituie deasemenea o conexare à umanului cu 
vegetalul. Desprinderea unei plante din pământ, deci întreruperea 
ciclului său vital, firesc trebuia însoţită de daruri, pentru ca planta să- 

şi poată manifesta — în sfera magicului — potentele. Un exemplu îl 
constituie mátráguna — plantă asupra căreia vom reveni într-un alt 


capitol — care la cules i se aduceau daruri: sare, pâine, mămăligă. vin. 

Antropomorfizarea lumii vegetale este un proces activ de ordin 
cultural, cu cât regnul impune o vitalitate intensivă, permanent 
corelată şi conditionánd totodată viața umană. De altfel, asa cum arăta 
Lucian Blaga „sufletul omenesc insufleteste obiectul, fiindcă prin 
acesta el îşi intensifică într-un fel propria sa natură (Lucian Blaga, 
1941, p. 161). 

Vegetalul, pornind de la materia nedefinită, pe care o prezintă 
pământul, oferă viaţa, fiind un simbol generator, fundamental al vieţii. 
Vegetatia se naște din pământ, ca şi omul după Facere, ceca ce arată și 
Coranul. In Facere, creearea vegetalului este anterioartă celei a 
luminitorilor cereşti (Facerea 1, 11-14). Vegetaţia e divină reprezintă 
dezvoltarea germenilor, proveniţi din ciclul anterior. La aspectul de 
rodire se adaugă verdele ramurei, izvor de înviere şi nemurire. Un 
perpetuu circuit energizant, vital uneşte umanul de vegetal, pragmatic 
si imaginar. 


Capitolul IX 


SIMBOLISMUL ARBORELUI - 
VALORI UNIVERSALE 


Copacul, ideogramă vegetală a verticalitátii, concentrând toate 
elementele care leagă lumea ctoniană de lumea uraniană (apa circulă 
cu seva lui, pământul se încorporează în rădăcină, frunzele se nutresc 
cu aer, iar din frecarea lemnului ţâşneşte focul) constituie unul din 
cele mai reprezentative simboluri în general şi cel mai bogat în 
semnificaţii în cadrul codului simbolic vegetal. Prin copac trei nivele 
cosmice sunt conectate: /umea subpământeană — pământul — cerul. 
Această comunicare este exprimată prin imaginea coloanei universale 
Axis Mundi, a cărui imago-tipic este copacul. Copacul este o 
reprezentare cu valoare tipică a ceea ce înseamnă orientarea 
(principiul fundamental al spaţiului, raportarea la puncte fixe). Prin 
Axis Mundi se realizează comunicarea între cerul (spaţiul lumii 
divine) — pământul (spaţiul omenesc) — adâncul infernal. Axis Mundi 
este un topos sacru exprimat cu o funcţie universalis communae redat 
prin mai multe imagini: scară, munte, arbore, lianá. | 

|. Arborele lumii, sinonim cu Axa lumii are caracterul unui 
centru. Figură axială, arborele reprezintă drumul ascensional, ce-l 
străbat cei ce trec din lumea vizibilului în cea a invizibilului: pe acesta 
îl evocă scara lui lacov, stâlpul samanului din iurta siberiană, stâlpul 
centru din sanctuarele vandu, sau cei ai colibei indienilor sioux, în 
jurul căruia are loc dansul soarelui. În monumentala lucrare de 16 
volume Mythology of All Races, îngrijită de William Scherwood se 
întâlnesc 50 de sensuri atribuite stâlpului, dintre care 12 privesc 
conjunctia stâlpului cu cerul şi alte elemente cosmice: stâlp al 
soarelui, stâlp al stelei polare, a punctelor cardinale, stâlp al Căii 

Lactee şi cel mai important stâlpul lumii (vol. XIII, Index, New York. 
1964). 
Pe stâlpul central în tradiţia indeo-creștină se sprijină templul 


sau casa. Este totodată coloana vertebrală ce susţine corpul omenesc, 
templu al sufletului. Mişcarea ascensionalà — precum cea a arborelui 
apare în numeroase reprezentări ale iconografiei creştine. Este omul 
ascensional, desprins de pământ, ilustrând înălțarea spiritului, ce 
transcede condiția materială a existenţei. 

2. Arborele cosmogonic este simbolul vegetației si al vieții 
universale. Arbor Mundi, Axis Mundi este un simbol universal, 
inseparabil de miturile cosmogonice şi antropogonice. În arbore se 
întâlnesc cele trei centre, concentrări importante proiectate de 
gândirea mitică şi care corespund structurii acestuia: coroana — lumea 
celestă a zeilor, a divinității; tulpina — lumea realului uman; rădăcina 

lumea subpământeană a infernului. Axa lumii oferă comunicarea cu 
cerul, centru ce iradiază cea mai puternică forță asupra spiritului 
uman. Dar totodată arborele cosmic este simbolul vegeraţiei şi al vieţii 
universale (De Gubernatis, 1871, p. 101). Într-un proces reductiv 
arborele include la nivel mitologic întregul cosmos. Arborele 
figurează puternica forță terestră, care sprijină bolta cerească (Al. 
Krappe, 1958, p. 266). 

Arborele cosmic este adeseori reprezentat sub forma unei esente 
de o măreție deosebită: stejarul celtic, teiul germanic, frasinul 
scandinav, măslinul din orientul islamic, zada şi mesteacănul siberian. 
bradul carpatic. Relevarea arborelui, consacrarea lui (con-sa-crare = 
sfințire împreună) se datorează atât condiției lui structurale. 
verticalitatea, dar şi ritmului biologic de regres — pierderea frunzelor 
ȘI regenerarea. El repetă astfel fazele de existență ale cosmosului, 
purtând sevele, potente de conservare ale vitalului. 

Imaginea pomului răsturnat constituie expresia ambivalentei 
simbolismului ciclic. G. Durand remarca, că acest pom răsturnat, care 
ne şochează simţul verticalitátii ascendente, constituie un semn al 
coexistentei in arhietipul pomului al schemei reciprocităţii ciclice 
(Gilbert Durand, 1977, p. 429). 

3. Dar acest arbore central „care prin prezența şi puterea sa 
acoperá intreg domeniul de la cosmos pánà la om" (Jean Chevalier, 
Alain Gheerbrant, vol. I, 1944, p. 126) este in mod necesar si arborele 


vieţii, regenerarea lui exprimând ciclul morţii şi renașterii, deci viaţa 
în esentiala sa dinamică. 

Crengile şi fructele pomului vieții apare în arta şi miturile 
Greciei, dar îşi are rădăcinile în Asia. E. A. Butterworth în sinteza sa 
„The Tree at The Navel of the Earth” demonstrează rolul important al 
Asiei, importanţa ariei mediteraniene, al Mesopotamiei mergând spre 
Irak şi India în consacrarea acestei valori. El demonstrează că Pomul 
vieții este cunoscut ca simbol pentru o bună parte din Europa şi Asia 
încă dinaintea creştinismului (E. A. Butterworth, 1970, prefață, p. V). 

Asocierea dintre Pomul vieţii şi manifestarea divină se regăseşte 
în tradiţiile creştine. Căci există nu numai o analogie, ci chiar o 
reluare de simboluri, între arborele primului legământ — pomul vieţii 
de care vorbeşte Facerea — şi arborele crucii, sau arborele Noului 
Legământ, care regenerează Omul. Crucea înălțată pe un munte în 
centrul lumii reia străvechea imagine a arborelui cosmic, sau a lumii. 
În iconografia creştină apare imaginea crucii cu frunze sau a 
Arborelui Cruce. 

În relaţie cu Pomul vieţii sunt acei pomi, sau ierburi 
miraculoase, care întineresc şi dau viaţă veşnică. Este etern visul 
omenesc de prelungire a condiţiei limitative a vieţii. Semitii își doreau 
nemurirea, indienii căutau iarba, care oferă regenerarea şi întinerirea. 
Dar una este dorința de a-şi păstra viaţa şi alta de a se conserva stare: 
înfloritoare a tinereţii, căci omul şi-a dorit să-şi asigure existenţa, nu 
în starea senectutii fără sfârşit — vezi Adam, care trăise aproape un 
secol şi-şi dorea moartea — ci şi-a dorit conservarea vieţii în forma 
vitalitátii depline. În căutarea ierbii miraculoase se recunoaște 
prototipul sacru al pomului vieții: viaţa este conectată într-o anumită 
reprezentare vegetală, accesibilă selectiv, doar celor ce-o merită. 
Pomul vieţii poate să otere nemurirea, dar numai după identificarea 
binelui şi răului, deci prin cunoaştere şi înţelepciune. 

4. Textul biblic creştin, „lecturat” subtil îi dezvăluie marelui 
savant Mircea Eliade osmoza si conditionarea între Pomul vieții şi cel 
al Cunoasterii. În mijlocul Paradisului se află Pomul vieții şi Pomul 
cunoștinței binelui şi răului. Domnul îi interzice lui Adam să guste. 
interdicția cálcatá anulând nemurirea. Unii savanți au considerat că 
Pomul vieții constituie un dublet al Pomului cunoaşterii. Dar Pomul 
vieţii — continuă Mirce Eliade — era ascuns şi nu devine accesibil. 
decât după ce Adam îşi însuşea cunoaşterea binelui şi răului, ceea ce 

echivala cu intelepciunea. Pomul vietii este ascuns. precum iarba 
nemuririi, pe care Ghilgamesh o caută in fundul oceanului. sau e pázit 
de monstru, ca merele de aur din grădina Hesperidelor. Sarpele il 
ispiteşte pe Adam să mănânce din Pomul cunoaşterii, a cărui rode nu- 
i vor aduce moartea, ci dumnezeirea. Dar aceasta nu putea fi obținută 
decât gustánd din pomul nemuririi. Omul va fi asemeni lui 
Dumnezeu, pentru că devenind înţelept va vedea unde se află Pomul 
vieţii şi cum să-şi dobândească nemurirea. Dar acelaşi text poate 
trimite şi la altă semnificaţie: şarpele îl ispiteşte pe Adam pentru a 
obţine pentru sine nemurirea (asa cum se reflectă în miturile unor 
popoare) şi avea nevoie să descopere Pomul vieții ascuns între arborii 
din Paradis (Mircea Eliade, Prelegomene, 1991, p. 168). 

5. Ideea de evoluţie biologică face din Pomul Vieţii un simbol al 
fertilităţii. Funcţia primordială legată de apariţia periodică a vieţii, 
impune valoarea fecundității. Din punct de vedere sexual simbolismul 
arborelui — aşa cum apare reflectat în credinţele atâtor popoare — este 
ambivalent, Pomul Vieţii apărând ca imagine a androginului iniţial 
Trunchiul înălțat spre cer este simbol de forță şi putere, izomorf al 
Falusului, imagine arhietipală masculină, iar frunzişul protector 
consacră valoarea maternității. Asa cum sublinia Olivier Beigbeder 
asocierea falusului cu simbolistica arborelui este o formă de potentare 
a valorii fecundității, a vieţii energizante (Olivier Beigbeder, 1957, p. 
55). Harold Bayley sublinia în evidenţierea polisemantismului 
simbolului arborelui, că semnificaţia falică se raportează în special la 
conitere (Harold Bayley, 1968, p. 271). 

In Dicţionarul său de simboluri Ad. De Vries sintetiza 
principalele valori ale arborelui: viața cosmică — verticalitatea care 
conjunctioneazá trei lumi; Pomul vieţii, Pomul soarelui. trecutul ŞI 
viitorul destinului. A doua fundamentală semnificaţie este legată de 
viaţa vegetației, regenerarea perpetuánd victoria asupra morţii, Apare 
aici simbolul spiritului etern, moartea aduce reînvierea. Tot aici apare 
relaţia cu natura umană, cu omul ca microcosmos. Arborele apare ca 
retugiul omului, una dintre case. Ca Pom al vieţii, împreună cu Pomul 
Cunoaşterii formează Pomul cosmic, care conexează trei lumi. susține 
toate lucrurile prin forţa vieţii. produce hrana spre imortalitate. 
Arborele tipizează ambele sexe: feminin — lunar şi masculin — solar. 
Pom al cunoaşterii, prin profanare a devenit cauza morții. Este văzut 
ca şi pom al profetiei. O valoare originală, care nu este prezentă în 

alte dicţionare şi pe care o stipulează Ad. de Vries este cea legată de 
categoria Arbor Philosophica, de stimulare a intelectului şi în acest 
sens menţiona plantarea arborilor de către filozofi (Ad. de Vries, 
1974, p. 473-475). 

În simbolismul copacului, a arborelui vom sublinia in încheiere 


anumite departajări semantice operate prin evoluţie. J. J. Przyluski 
vedea o evoluţie a orizontului speculativ pornind de la culesul 
pomului, spre cele ale semintei, trecând prin cele ale florii. Aceasta 
era considerată de către autorul citat, drept o condiţionare a tipului de 
ocupaţie prin trecerea de la vânătoare ocupație mobilă la 
ocupațiile sedentare, în principal agricultura. Se considera asttel că pe 
plan cultural s-a ajuns la transformarea cultului pomului într-un cult al 
băuturilor fermentate si al bobului de grâu (J. J. Przyluski, 1950, p. 
80. 90). Într-adevăr simbolismul băuturii sacre e legat de schemele 
ciclice ale reînvierii si simbolului copacului. Vedele înfăţişează 
băutura sacră, fie ca pe o plantă, fie ca pe un izvor, care ţâşneşte din 
gândirea primordială, Paradisul. Gilbert Durand, spre deosebire de J. 
J. Przyluschi considera cá nu este vorba de o evoluție în cultul 
pomului, ci de o bifurcare a simbolismului vegetal. În ipostaza de 
vegetal pomul a pregătit cultul vegerației, dar totodată în calitatea de 
lemn, producând focul a fost anexat de marea schemă a frecării 
ritmice (Gilbert Durand, 1977, p . 423). Tot Gilbert Durand consideră, 
că această simbioză simbolică a arborelui, cupei, băuturii constituie 
un exemplu de captare a unei semnifictii în slujba unui simbolism 
diferit: prin intermediul băuturii sacre arhietipul cupei se întoarce în 
mitologiile arboricole, iar băutura se integrează astfel mitologiei 
ciclice a vegetalului. Planta lactiferá, pe de altă parte oferă asocierea 
ideii maternității cu cea a copacului (G. Durand, 1977, p. 323). 

În capitolele următoare vom analiza valorile simbolice a două 
reprezentări arboricole: bradul si mărul, cu cea mai mare 


reprezentativitate in patrimoniul spiritual románesc. Pe fondul unor 


semnificaţii purtând marca universalitátii vom decanta elementele 
esentializate ce impun un specific etnic cu resurse originale si dense 
relationári pe planul ritualitátii (termenul rta = ordine sacră, aflàndu- 
se la rădăcina cuvântului ritual) si a imaginarului poetic. Cele două 
capitole ce succed acestei prezentări constituie totodată un argument 
al ideilor formulate în capitolul privitor la relaţia dintre rit şi mit, rit si 
alte categorii de texte folclorice. 


Capitolul X 


BRADUL 


Bradul, arbore sacru are o milenară vechime în spiritualitatea 
balcanică. Acesta a fost considerat — după cum relatează izvoarele 
greceşti — drept un arbore închinat zeiţei Artemis a vânătorii, cât şi un 
arbore a lui Dyonisos, apărând în procesiunile rituale ale acestui zeu. 
Tot literatura greacă menţionează metamorfoza păstorului Atys în 
brad. Bradul apare în zona noastră culturală conservat în materialele 
arheologice din epoca neolitică a bronzului sub formă de incizii pe 
figurine, stampile şi obiecte. Este interesantă în înțelegerea 
simbolului bradului — imaginea răsturnată pe o figurină din epoca 
neolitică, de la Cárna din Oltenia (Istoria României vol. I, 1960, p. 
125). Al. Tzigara Samurcaş menţiona pentru epoca bronzului o 
figurină având pe piept doi brazi (Al. Tzigara Samurcaş, 1925, p. 7). 

Analiza noastră se centrează nu pe demonstrarea vechimii 
valorilor spirituale ale acestui element vegetal de importanță 
fundamentală, ci pe reliefarea varietatii contextelor şi formelor de 
comunicare, prin care bradul focalizează o serie de funcţii culturale în 
patrimoniul folcloric tradiţional. 

Consascrarea bradului, arbore benefic, prevalent — in 
spiritualitatea populară românească îşi reflectă bogăţia de sensuri în 
formele cele mai variate şi complexe de la nivel de credință, rit, 
simbol verbal la agregarea marilor complexe ceremoniale. | 

Sacralitatea bradului este consfinţită de textul de legendă: „Cică 
dintru început Necuratul se tine scai de brad, spunând că e copacul 
lui. Deci ca să nu se apropie nici un om de dânsul a luat şi a bătut o 
mulțime de cuie de fier împrejurul lui. Văzând aceasta. Dumnezeu s-a 
mâniat foc și scoțând din brad cuiele de fier a făcut alte cuie din lemn 

cu cruce şi pe acestea le-a bătut în locul celorlalte.” De atunci au 
rămas „cepurile cu cruci” în fiecare brad şi fiind ele cu cruce 
Necuratul nu se poate apropia de acest arbore. Dar cu toate acestea a 
mai rămas în brad puţină mânie de-a Satanei şi de aceea pocneste el, 
când îl pui pe foc" (S. FI. Marian, 1979, p. 88). 

Într-o altă legendă se explică permanentizarea culorii verde, 
culoare specifică regnului vegetal, simbolizând ideea nemuririi: 
„Dumnezeu şi Sf. Petru întâlnesc un ciobánas, care avea un piepten de 
lemn. Sf. Petru se piaptănă şi-şi smulge părul şi blesteamă pieptenele 
să dea el copaci, care să aibă roadă piepteni verzi, cărora să nu le cadă 
dinţii niciodată.” Bradul se mai numeşte şi „pieptenele lui Sân Petru” 
(Tony Brill, 1981, p. 238 — 239). 

“Asocierea simbolului crucii consacră în legendă sacralitatea 
speciei: „Bradul era un copăcel mic şi pipernicit, plin de ghimpi. Când 
mergea Dumnezeu cu Sf. Petru pe pământ s-a întâlnit cu Balabuc, un 
fecior al lui Scaraotchi. Se ascunde în tufe de brad şi-l îngână pe 
Dumnezeu. Acesta face un semn cu toiagul. La întoarcere în loc de 
tufe a fost copaci înalţi şi frumoşi şi în vârful lor era cruce" (Tony 
Brill, 1981, p. 240). 

În spiritualitatea românească bradul domină ca element vegetal 
de fundamentală reprezentativitate două ceremonialuri complexe, 
momente de prag în viaţa omului: ceremonialul nunţii şi ceremonialul 
funebru. Între elementul vegetal — arborele — şi viaţa omului există o 
osmoză, două ipoteze vitale, concomitente în viziunea populară. 
Acestea străbat aceleaşi etape: inaugurează existența, îşi continuă 
destinul comun în moarte si postexistentà. Se crede că la naştere 
fiecărui copil îi răsare un brad în munte. „Când se naşte un copil 
spune o informatie din Dobrita-jud. Gorj — răsare si un brad în munte, 
d-aia îs mulţi brazi. Şi se usucă când omul moare, are bradul lui omul. 
Vezi si mici brazi uscați cá şi copiii mor. Când moare să găsească 
bradul lui” (Florica Lorint, 1968, p. 333). 

Există astfel un corespondent natural si unul cultural, un brad in 
natură si un brad pregătit de familie, pentru ca această permanentă 
relaţie să fie temeinic conservată. Credinţa conexárii omului cu 
bradul, într-un destin comun se regăseşte dincolo de credinţă şi ritual, 
în textele folclorice. Într-un cântec din repertoriul funebru se sublinia 
credinţa mai sus menţionată si comentată: 

ses Audz, loani-audz Bradu s-o făcut 
Rău ai fost ursit Sus pră vărul său 
Când ci-ai botezat I scris numili tău 


Atunci bradu-o dat Vriemia ni-o venit 
Tu cán ci-ai născut Tu mi-ai împlinit.” 
(N. Ursu, 1958, p. 195) 


Bradul apare spontan în mijlocul naturii, insotind viata omului. 
De aici considerăm, că aceea credință menţionată de Gh. Ciauşeanu în 
culegerea sa, aparţine unuii strat mai vechi „Să nu răsădeşti brad, căci 
atunci când rădăcina lui va fi cât capul tău vei muri” (Gh. Ciauşeanu, 
1914, p. 30). Se degajă din această credință ideea, că omul nu trebuie 
să intervină într-un echilibru prestabilit, bradul va răsări oricum o dată 
cu omul, iar intervenţia omului prin plantarea bradului îl leagă de 
acelaşi destin comun, numai că în acest caz sub auspicii nefaste. 

Relaţia dintre viața omului şi cea a arborelui, materializată pe 
calea ritului şi într-o altă filieră (omul sádeste bradul) apare în 
ceremonialul nuntii din satele mehedintiene. Astfel, a treia zi după 
nuntă tinerii plantau în curte doi brazi, crezând că cel al cărui brad se 
va usca, va muri primul. Relaţia este inversată: elementul vegetal 
precede moartea şi este un semn al dispariţiei fiinţei umane, de care 
este legat. În primul caz comentat moartea omului, determina 
extinctia vegetalului. 

Ca obiect ritual, insotit de argumentare retoricá a textului poetic 
formalizat, bradul apare în ceremonialul nunții, într-o secvență bine 
decupată, semnificativă sub aspect temporar, plastic, execuţie a 
rolului, sincretism al canalelor de comunicare al mesajului. Bradul 
totodată devine un obiect ritual prezent în toate etapele desfăşurării 
nuntii, dar cu poziţie centrală în ziua consacrată chiar cu numele „ziua 
de brad”. Bradul se împodobeşte în ajunul nunţii la casa mirelui, prilej 
de petrecere a tinerilor, formă de desprindere a protagonistului 
principal — mirele — din categoria status-ului juvenil. Împodobirea 
bradului prilejuieşte interpretarea unui repertoriu special „cântecul 
bradului” și a unui repertoriu de joc. Momentul auguric şi agramental 
este susținut astfel prin muzică, joc, text. 

În Oltenia subcarpatică bradul are o semnificaţie deosebită, 
integrându-se în repertoriul nuptial un text special, oratia bradului, 
adresată într-un anume rol — cel al brădarului — flăcăul, ce va duce 
bradul sâmbăta la casa miresei. Prescriptiile speciale respectate de 


121 


brădar pe drumul de la casa mirelui la cea a miresei, subliniază rostul 
auguric al momentului, anihilarea oricărei influențe malefice. ce ar 
putea influenţa viitorul celor doi tineri. În zori, brădarul pornea călare, 
ferindu-se a întâlni femei purtând vase goale, iar în această situație 
efectele posibil negative sunt anihilate pe calca ritului: scoate din sân 
bucățele de lemn de la o fântână părăsită, performează un descântec, 
aruncă vin în cele patru puncte cardinale şi invocă sfintele puteri. 
Primit cu solemnitate si cinstit de către părinţii fetei, brádarul isi intră 
în rol, sustinánd partitura literară, textul recitat al oratiei. Acesta este 
ca funcţie un mesaj al mirelui către mireasă, dar ca modalitate de 
prezentare alegorică a realităţii, prin metaforizări repetate, textul 
conţine elemente de descriere a ceremonialului. Bradul este 
întâmpinat de mireasă şi o insotitoare, care la urările initiale răspund: 
„Bine ai venit sănătos/ ca un brad frumos” (se consacră aici fălnicia şi 
frumusețea speciei vegetale). Oratia contine repetate elemente pri ind 
importanța mesajului transmis prin obiectul ritual „acest stânt şi 
blagoslovit brad”: 


„La fata Dumneavoastră mă-nchin Dacă muntele e departe 
Ca la o ramură de măslin Si n-aveţi care ferecate 

Şi vă aduc acest brad înalt Apoi tânăru nostru-mpărat 
De impratu nostru-mbrăcat, La fatá s-a-nbujorat 

Sà-l stápánesti voioasá, Si asa mi-a cuvántat: 

Cu toată casa sănătoasă; Pe-a Dumneavoastră casă 


Şi mi-a zis împăratul nostru Să-ntindeţi o masă 

Să fie cinste şi auzul vostru Ca la o împărăteasă, 

Ca să-l ináltati D-acolo să vă rotiti 

Si să-l implántati Un lemnsor bucatà chititi 

Sus pe vârf de munte Pentru cinstirea mándrului nostru 
Unde-s fete multe împărat 


Ca ele să-l stropească Şi acestui sfânt si blagoslovit brad 
Să nu se-ofilească; 
(Gh. Fira, 1928, p. 14) 


După rostirea textului integral al oratiei brădarul închină din 
plosca ce i se oferă, se joacă „o horă mică”, în care bradul, obiectul 
ritual central este ţinut în mână, înconjurat de tinerii prezenţi la casa 
miresei; urmează predarea bradului, care se leagă de o prăjină înaltă la 


coltul de răsărit al casei (simbolismul benefic al răsăritului), iar 

brădarul primeşte drept răsplată o batistă; cămaşa mirelui este trimisă 
prin acelaşi mesager. 


În satele din Muntenia, când mireasa porneşte de la casa 
părinților trebuie să lege la brad pentru fiecare tufă o năframă cu 
ciucuri cusute de ea. În satele dobrogene bradul se duce înaintea 
miresei, purtat de doi feciori. Bradul este împodobit cu flori, hârtie 
poleită şi o maramă. În drum spre biserică bradul se Joacă. Cînd vine 
alaiul mirelui şi naşul cere bradul, cel ce izbuteşte să-l aducă Şi să-l 
dea naşei primea un dar. Apoi bradul era dat unui fecior, căruia îi 
trăiau părinţii (deci marcat benefic) şi trimis la casa mirelui. 

În Năsăud se face dintr-un brádulet un pom numit buAas, în care 
se pun darurile mirilor pentru nasi. Ín comuna Sant se face un buhas 
frumos împodobit, pe care flăcăii îl duceau in cântec si joc de la 
mireasă la casa mirelui (Nicolae Bot, 1968, p. 200). În satele din 
Munţii Apuseni se făcea steag, un vârf de brad împodobit cu năframe, 
panglici, clopoțel şi lână colorată, dus de fratele de mire în fruntea 
alaiului, când mergeau după mireasă. În satele dobrogene apare o 
formă de ipostaziere vegetală împodobită cu totul special. Flăcăii si 
fetele se duc la casa miresei şi fac milea. Flăcăii aduc o creangă sau 
mai multe crengi, pe care sunt puse: alune, stafide, migdale, portocale, 
fructele fiind învelite în hârtie. Creanga astfel pregătită este jucată de 
nună la hora specială, numită Nuneasca (Elena Sevastos, 1889, p. 
154). 

Totodată bradul apare în ceremonialul nuntii cu funcţia auguricá 
$i apotropaică. Astfel se impodobeau gospodăriile mirilor cu brad, iar 
în satele transilvănene fraţii de mire impodobeau carul miresei cu 
crengi de brad (A. Candrea, T. Frâncu, 1888, p. 151-152). 

Mult mai arborescentă în semnificaţii apare prezenţa bradului în 
ciclul funebru. Moartea, eveniment biologic inevitabil, desprinde un 
membru al neamului, printr-o trecere ireversibilă din lumea viilor, în 
cea de dincolo, necunoscută, dar proiectată imaginar. Ceremonialul 
funebru în expresia sa poetică este dominat de două concepte mitice 
fundamentale: l. reprezentarea morţii ca o lungă călătorie (mitul marii 
treceri); 2. reprezentarea nuptialà a morţii (alegoria moarte-nuntă). 
Primul concept domină suita ceremonială exprimată prin Cântecul 
zorilor şi Cântecul mare, iar al doilea motivează suita de cântece ale 
bradului (Mihai Pop, Pavel Ruxándoiu, 1978, p. 206). 


La nivel ceremonial bradul apare în dublă ipostază semnificantà: 
obiect real împodobit şi text folcloric vehiculând simbolul şi alegoria. 
Două interpretări au fost prevalente în descifrarea funcțiilor ritualice 
şi poematice: bradul. mireasă a celui mort (Transilvania); bradul pom 
al vieţii (Oltenia). Prezenţa plastică a bradului în ceremonialul 
funebru are o răspândire zonală mult mai intensă decât textul 
consacrat „cântecul bradului” care se performează în Oltenia N- 
Vestică, Banatul de munte (inclusiv Valea Bistrei, Tara Hațegului, 
Pădurenii Hunedoarei, bazinul Mureşului mijlociu între Deva şi Aiud, 
cu prelungire pe Valea Ampoiului, până în cea a Arieşului). 

Bradul apare ca recuzită ceremonială în special pentru tinerii, al 
căror destin a fost brusc întrerupt, a căror viață nu s-a desfăşurat in 
traiectoria normală de împlinire omenească prin căsătorie şi urmași. 
În acest destin întrerupt arborele este un însoțitor, urmărind aceeaşi 
desprindere: a omului din peisajul social, a elementului vegetal din 
peisajul natural. Echilibrul social şi familial de desprindere a unui om 
din spita sa de neam si din colectivitatea sătească, intră în relaţie cu 
cosmosul, care şi el pierde un reprezentant vegetal. Atât omul, cât şi 
arborele se confruntă cu un orizont nou, necunoscut, cel ce urmează 
după extinctie. 

Într-o altă viziune de interpretare bradul apare în context 
ceremonial compensativ, în relaţie cu ritualul nunţii. La modul figurat 
se desfăşoară un prag de ceremonialitate obligatoriu de parcurs în 
viaţa unui tânăr. Destinul brusc întrerupt este echilibrat prin mediere 
ceremonială. Elementele specifice ceremonialului nuptial de la 
terminologie la recuzită şi acte apar cu sensuri specifice 
particularizatoare, conform unor conotaţii relationate trecerii pragului 
de la existență la postexistentá. Tinerii nenuntiti sunt îmbrăcaţi în 
aceleaşi haine specifice rolului de mire şi mireasă: feciorii purtau 
căciuli cu cordele împletite, fetele erau împodobite cu salbe şi 
mărgele. În Muntenia şi Bucovina se numeau chiar miri, ginere şi 
mireasă, iar părinții spuneau că i-au însurat şi măritat (S. FI. Marian, 
1892, p. 66). Apar roluri cu terminologia adecvată specifice 
ceremonialului nuptial. Druştele sunt îmbrăcate cu cămăşi albe cu 
motive negre, cu capul gol şi părul despletit, însemne funebre. 
Vătăşeii poartă cămăși albe, sumane negre, capul gol şi cele două 
„diacritice” ale rolului: un bát, de care este legată o basma neagră şi o 
ploscă. În unele sate, din această ploscă vătăşeii serveau cu rachiu şi 

vin pe cei aflati la poarta cimitirului, in alte locuri mergeau inaintea 
mortului şi precum la nuntă, cinsteau cu băutură pe toti cei intálniti. 
Semnificativ este şi faptul, cá odată cu lăsarea bradului la capătul 
mormântului se îngroapă şi bátul vătășelului sau vornicului. 
Elementul de recuzită şi-a îndeplinit funcția în scurta secvenţă a 
purtării bradului, apoi el este supus dezintegrării. tocmai pentru a 
elimina posibilitatea refolosirii într-un context similar. 

Bradul, cunoscut în satele din Moldova şi Bucovina cu o 
terminologie bogată: brádan, brádánus, társ, társut, este o asociere 
intre elementul vegetal natural $1 elementele de impodobire, care 
categorial se structureazá astfel: 

|. elemente vegetale (fructe, mere, nuci, smochine, prune uscate, 

stafide); 

„elemente textile (,strămătură”, ciucuri, o năframă, stejar); 
„aluaturi (colaci, sau alte forme plastice din aluat); 

„lumânare (Germina Comanici, Impodobirea bradului, hartá si 
comentariul, mss Atlasul Etnografic Román). 

Formele locale sunt variate, la fel elementele simbolice cu 
încărcături speciale. Astfel, in Márginime se leagă in brad lână de la 
oi, dacá defunctul a fost cioban (relatia cu status-ul profesional). Sunt 
şi elemente simbolice în relaţie cu status-ul marital, la fete punându-se 
cercei şi inele, iar dacă a fost logodită, inelul de logodnă. Bradul poate 
apărea într-o ipostază specială, precum în satele din Haţeg, unde la 
capătul mortului se pune la mormânt doar la fete şi flăcăi, o suliță de 
lemn, la flácái mult mai înaltă, de 2-3 stânjeni, iar numai în vârf se 
prinde o năframă cusută cu fir, un clopoțel mic şi inelele mortului. În 
alte părţi din Translivania, precum în Orlat stâlpul se face doar pentru 
bărbaţii, tineri şi flăcăi. Pentru ultima categorie se pune în vârf un 
porumbel cioplit din lemn şi o cârpă nouă, iar dacă este cioban un fir 
de lână. 

În jurul bradului se concentrează o distribuire de roluri cu 
partituri bine marcate. Integrat ansambului rit + text folcloric etapele 
se distribuie astfel în raport cu timpul performării si categoria 
protagonistilor: l. flăcăii merg (călări, sau cu un car) să aducă bradul. 
Aceştia poartă însemne de doliu (cămăși cusute cu motive negre, 

căciuli negre), cântând cântece de jale; 2. Femeile si fetele aşteaptă 
primul grup de actanti la hotarul satului performând în grup cântecul 

ceremonial (cántecul bradului); 3. Adus in gospodárie bradul este 


împodobit fie de fete şi flăcăi, fie numai de rude. În zona Năsăudului 
îl impodobea opt fete numite druste. În satele din Apuseni bradul este 
cântat de trei ori pe zi: dimineaţa, la prânz şi seara. 

Semnificaţia simbolică a bradului incifrează cele mai variate 


nuantári la nivelul textului poetic. Textul este conceput la modul 
dramatic, bradul devenind personaj prin replica dată interogatiei 
directe. Textul are o structură nuanţată secvențial: 

|. Primul segment prezintă protagonistii şi funcțiile lor; 

II. Al doilea segment descrie etapele ritualului: căutarea 
bradului şi selectarea celui menit a fi tăiat; 

III. Destinația tragică a bradului în contrast cu cea pozitivă, 
normală; 

[V. Reluarea acestei opoziții cu alti termeni. Bradul se rupe 
astfel de specia sa, se bulversează ritmul lui bio-cosmic, 
printr-o altă destinație. 

Dialogul cu bradul apelează în primul rând la personificare, 
bradul şi omul fiind în ipostaza de a întreba si răspunde. Primul 
interpelat este bradul, cel al cărui destin trebuie întrerupt, pentru a-l 
însoţi pe om în traseul comun al dislocării. Adresarea este directă, 
marcată de prezența vocativului: 


„Bradule, bradule, De la loc pietros 
Ce rând ai avut La loc marghelos?" 
De mi-ai scoborât 


Este sugerată în primul rând schimbarea cadrului natural, 
element fundamental al vitalititii. Răspunsul bradului contine două 
secvențe de intensă semnificaţie. În prima din acestea bradul evocă 
compensatia permisă de cei ce au acţionat pentru a-l dezrădăcina. 
Locul promis nu este cel al muntelui — mediul său natural — dar oteră 
condiţiile vitalităţii: loc bun, prezenţa apei. integrarea într-un mediu 


cu alte elemente vegetale: 


„Până m-au tăiat La cel loc chitat, 
Mi-or tot fluierat La lină fântână 

Si m-or lăudat, Unde-i apa bună, 
Că ei m-or sădi În colţ de grădină.” 


La mijloc de sat, 

Dincolo de promisiunea iniţială bradul este plasat la locul menit 
a confirma dizlocarea şi asocierea lui cu tragicul destin uman: 


„Dar ei m-or sădit 
La cap de voinic 
La cel loc jalnic.” 


Secvența finală exacerbează tragismul destinului bradului 
corespondent al destinului omului. Bradului i se oferă vitalitatea nu 
prin elementul acvatic natural, ci prin cel al lacrimilor, exprimare 
dramatică în fata unui nefast destin. Forţa de evocare a acestei 
structuri finale a textului este copleşitoare: 


„Bradule, bradule Si frati şi surori, 
Nu te supăra Veri şi verişoare; 
Că voinicu-mi are Se vor aduna 

Un dulce de tată Si te-or lăcrima 
Si-o dulce de mamă, De nu te-i usca." 


(S. Fl. Marian, 1892, p. 103) 


Relaţia uman-vegetal nu este întâmplătoare, un anumit brad se 
leagă doar de un anumit om. Cei ce au cercetat textele de brad au 
eludat o nuantare, aparent obscură, dar ocultând o pertinentă 
semnificatie: 


„Și ei au umblat l'oti munţii cu brazi 
Văile cu fagi Până m-o găsit.” 


Este relevantă atât ideea relaţiei exclusiv a bradului (eliminând 
alte specii vegetale, vezi fagul) dar si individualizarea unui arbore, 
anume corelat de destinul unui om. 

In textele de brad apare deasemenea constantă prezenţa unui 
motiv, care merită consemnat: 


„Pe mine m-o tăiat 
Și ei m-o-nşelat 
Până m-o tăiat.” 

Ideca că bradul ar fi putut să se opună, dacă un era păcălit, prin 
oferta unei alternative existenţiale vitale, sugerează relaţia puternicei 
legături dintre arbore şi pământ. Forţa vegetalului apare în mediul 
natural în osmoză cu pământul în care rădăcina este puternic ancorată 
şi din care s-a ridicat falnicul copac. Odată dezrădăcinat, bradul 
trebuie să se supună unei noi destinaţii. În aceeași variantă. din care 
am consemnat fragmentul anterior apare un motiv a cărei selecție 
pentru comentariu se impune: 


„Că ei m-o înşelat Că pe min' m-o pune 
Până m-o tăiat Tălpoaie de casă 
Câtă nu mi-o zis; Să mă şindrilească.” 


(Mariana Kahane, Lucilia Georgescu, Arhiva LE.F., fg. 3074) 


În destinul bradului transformarea sa într-un element util omului 
este acceptată, chiar prin sacrificarea sa. 

În strategia discursivă a textelor de brad avem prezentă atât 
relația reală cu praxisul ritual-ceremonial, un memento frecvent in 
literatura de ceremonial (vezi colinda, cântecul miresei, cântecul de 
seceriş), cát si transfigurarea poetică proiectată în regimul 
imaginarului formule de substituție de tipul metaforei şi simbolului. 

În textele de brad important este faptul, că discursul poetic 
deci utilizarea unui anumit limbaj — se corelează cu prezenţa naturală 
a elementului metaforic evocat. Cuvânt şi imagine plastică corelate 
converg spre un simbolism comun. Textul desigur nu aduce o 
reprezentare exactă a ceremonialului, dar evocă nuanțe şi sensuri 
comune, rafinează corelaţiile. Bradul devine o emblemă, simbolul 
având cel mai adesea funcţie emblematică (P. Ursache, 1976, p. 236). 
El este prezent la nivel ritual sub forma combinației termenului 
lingvistic şi plastic, definind un orizont bine marcat de semnificaţii. 
Bradul ca metaforă şi simbol este o emblemă în înțelegerea estetică a 
limbii, în arta verbală semnul lingvistic comunicând un concentrat de 
reliefare, limba poetică mai mult semnificând, decât comunicând. 
Simbolul apare aici evident, ca aparţinând artei verbale, deci depășind 
norma standard „care utilizează fără intenţii suplimentare, serveşte 
fără nici o restricţie sau normare scopului «banal» al contactului 
interuman şi al acţiunii lingvistice în relaţii lacunare” (P. Hartman, 
1964, p. 128). În cazul simbolului întâlnim acel nucleu de adâncime al 
semnificației (vezi N. Chomsky, care stipula conceptul de structură 

sintactică de a dâncime „deep structure”, 1965, p. 251), în care funcţia 
referentialà e dominată de funcţia poetică, care la rândul ei relevă 
structuri de adâncime ale imago-ului popular. Referindu-se la limbajul 
figurat Gh. Vrabie formula retoric: „Căci ce ar reprezenta cimilitura 
fără metaforă, colinda fără simbol şi poeziile ceremoniale (câtecele de 
înmormântare, oratiille de nuntă) fără alegorie şi mit? (Gh. Vrabie, 
1968, p. 93). La nivelul culturii de tip folcloric, comunicarea poetică 
abundentă în simboluri, reprezintă tocmai exprimarea unei gândiri 
proicctată în imaginar, dar neruptă totuşi de realitatea etnografică. 

Dialogul din cântecul bradului presupune personificarea, 
substituirea bradului cu defunctul, un alter-ego simbolic al acestuia, 
umanizarea bradului prin atributele dialogului. Procedeul rostirii 
dialogice, creează un efect psihologic şi de argumentare. Adresările 
imperativ-vocative au o funcție magică şi persuasivă. Reprezentarea 
bradului ca dublu simbolic al defunctului reţine deasemenea în 
subtext relaţia dintre ipostaza obiectualà reală şi ipostaza simbolică de 
reprezentare a persoanei decedate. 

Poezia apare ca un context, ce raportează ritualul la mit. Poezia 

aşa cum sublinia Pavel Ruxăndoiu într-un documentat studiu 
referitor la textele funerare ale bradului „îşi are valorile ei proprii 
dincolo de mit şi ritual; valori care reprezintă fie atitudinea faţă de rit, 
fic semnificaţii suplimentare” (Pavel Ruxándoiu, 1968, p. 110). 

În Marea trecere, bradul element de osmoză bio-cosmică uman- 
vegetală are o plurivalentă paletă de sensuri. Aceasta apare cu rol 
psihopomp (rol de călăuză a spiritului mortului) şi tropaic (de 
depășire a morţii). Bradul, în ipostaza sa funebră concentrează un 
amplu registru de valori exprimate în altă categorie de cântece. Ne 
referim la cântecul de „petrecere a mortului”, performat în satele 
bănăţene. Bocetul bănăţean, pe care îl vom analiza în continuare 
descrie călătoria sufletului de pe pământ până în rai, deci cele două 
tărâmuri fundamentale pentru om, lăcașul existenţei şi postexistentei, 
a cărui joncțiune o realizează bradul. Textul conservă în chiar 
tronsonul de deschidere, una dintre valorile fundamentale ale 
arborelui de alttel mai puțin conservată în patrimomiul literar 
folcloric românesc — cea de Axis Mundi, punte de legătură și contact 
între pământ şi cer: 

„Suflet despártit Lumea s-o înbuca. 

De multe mâhnit lot málini, càlini 
Pleacá si se duce Brazi din rádácini, 
Marea o ajunge, lar în groapa mărilor 
Vine marea mare Unde-i bradul zânelor 
Vine-n tulburare Trecătoarea apelor 
Greu urlând si hurducând Sufletu stătea 

Toată lumea înspăimâtând, Si mi se ruga." 


Unde se ducea 


Trecerea este proiectată ca o lungă si primejdioasă călătorie, 
sufletul trebuind să străbată un domeniu intermediar, întins şi 
periculos, unde singurul sprijin posibil îl poate oferi imensul brad, 
punte între cele două lumi. Dialogul dintre brad şi suflet se realizează 
prin procedeul personificării, două instante într-o comunicare simetric 
susținută. Sufletul solicită bradului ajutorul: 


„Bradule, brade Vârfurile tale 

Să-mi fii frate Să trec peste ele 
Întinde-ţi, întinde Marea în cer parte 

Eu să le pot prinde Ce lume a-mi desparte.” 


Dar arborele este păzit, el constituie o zonă de sacralitate, centru 
apărat, greu de atins. A-l cuceri echivalează cu o inițiere. Termenul 
inițiere presupune aceca schimbare fundamentală a status-ului sau 
poziţiei celui care performeazá un rit sau un ansamblu ritologic. 
Relaţia cu animalul păzitor (şarpele, dragonul) este un motiv universal 
(E. A. Butterworth, 1970, p. 188). 

Bradul păzit de fiare este un motiv prezent în cărțile populare. S. 
Fl. Marian citează în acest sens cunoscuta carte populară „Varlaam şi 
Ioasaf". Într-un fragment din traducerea făcută de Neagoc Basarab, la 
începutul sec. al XVI-lea în Învățăturile sale se întâlnesc imagini 
similare cu cele din textul folcloric citat. Cel urmărit de inorog într-o 
groapă adâncă a găsit un copac, la a cărui rădăcină rodeau doi șoareci, 
unul alb şi unul negru: în fundul gropii stătea un şarpe „mare şi 
groaznic” din a cărui gură ieşea pară de foc Și tot la rădăcina 
copacului se vedeau patru capete de aspidă (Textul este prezent în vol. 
Publicat de M. Gaster, Literatura populară română, București, 1883, 
p. 42-43). 


Motivul arborelui păzit apare reprodus şi de B. P. Hașdeu 
Magnum Etymologicum (t. Il, p. 708-709). Nu se menţionează un 
singur arbore, ci doi, unul cu ramurile de argint si altul cu ramurile de 
aur şi două animale păzitoare: cámila şi leul. 


Bocetul bănăţean se apropie mai mult de textul cărţii populare 
Varlaam şi loasef, cămila şi leul fiind un simbol palid în patrimoniul 
românesc. Textul de bocet uzitează motivul prezenței animalelor ca 
justificativ pentru refuzul bradului. Accentul cade pe un aspect, 
nesesizat şi comentat: bradul nu-şi oferă benevol ajutorul, instituindu- 
se un balans între solicitare şi refuz. Bradul este ameninţat, că-şi va 
schimba ipostaza, trecând din forma sa existenţială firească în cea 
sacrificată, de scândură, element devitalizat. Cei ce vor să 
indelpineascá ameninţarea sunt rudele celui decedat, meniti să 
faciliteze medierea pentru ireversibilul drum: 


„Haide brade hai Ei te-or răsturna; 
Mult mă vei ruga Mesteri vor veni 
O rugare mare Si te vor ciopli 
Cu multà rábdare Si din tine-or face 
Brade, brade, Ca să fie pace 
Am si eu un frate Punte peste mare 
Un frumos pácurel S-aibă trecătoare 
Si-are un toporel Suflete-ostenite 
Si-are verisori Cátre rai pornite." 


Ei te vor táia 


„A fi pace" este o evocare de mare sugestie, privind trecerea 
fără obstacole între cele două lumi, echilibru necesar pentru cei 
rămași, dar și pentru cel pregătit să străbată drumul spre lumea 
strămoşilor. Oricum puntea trebuie să funcţioneze. fie prin prezența 
bradului in forma vitală, fie prin cea mortificatà, prelucrată. Ad. de 
Vries relationa trei elemente: părţile pomului, animalul păzitor, 
culoarea emblematică şi stabilea o schemă de universalitate: 


Culoare | Arbore Parte | Animale 
negru | Rădăcinile şarpe, dragon 
alb | Trunchiul | leu, unicorn 
rosu Crengile păsări 


(Ad. de Vries, 1974, p. 474) 

Călătoria sufletului defunctului şi urcarea sufletului în pomul 
păzit, vine să releve acea valoare importantă a arborelui, dincolo de 
dominanta sa cea mai intens speculată, cea legată de contextul 
sezonier ciclic. Raportată la semnificaţia funebră a acestei călătorii, 
copacul devine un microcosmos: marea huruitoare, sălaşul lăuntric, 
pântecele în care să te întorci pentru o nouă regenerare, purtând 
emblema centrului (Jean Burgos, 1988, p. 76). 

Textul folcloric românesc din ciclul funebru relevă o parte din 
componentele mai sus menţionate purtând calitatea universalitátii. 
Dar totodată acesta îşi relevă elementele de originalitate etnică în 
planul imago-ului, dar şi al filozofiei populare. 

Primul paznic asociat bradului este şoimul: 


„Eu nu pot întinde Cănd nici vei gândi 


Tu să le poţi prinde Și ei or şuera 
Că-n mine-a putat, De te-i speria 
Din inimă spurcat Si te-i îneca.” 


Roşu soimulet; 


Al doilea animal obstacular invocat e vidra: 


„Eu nu-ți pot întinde Nici nu oi gândi 
Ca să le poti prinde Puii te-or simţi 
Tulpinile mele Ei mi te-or lătra, 
Să treci peste ele, De te-i spăimânta, 
Că-n mine-ampuiat In mare-i cădea 
Vidră látrátoare, Si te-i ineca." 


Oameni pânditoare; 


Al treilea paznic este şarpele: 


„Că-n mine-ancuibat Puii te-or simți 

Si apoi puiat Si te-or suera, 
Galben serpone Tu te-i spáimánta, 
Ce piere de foame; In mare-i cădea. 


Nici nu vei gândi 


Bradul acceptă efectuarea serviciului solicitat, asigurándu-$i 


astfel conservarea vitalitátit: 


„Bradul atunci se gândea Și trupinele-ntindea. 


i 
9] 


lară mortul îmi trecea, Marea tără nume, 


Unde dorul îl ducea, L-ailaltă lume.” 
(S. Mangiuca, 1882, p. 121-134) 

În imaginea „dorul care-l duce" se concretizează filozofia 
populară de acceptare a morţii, moment de întâlnire cu strămoşii, 
reintegrarea în neamul celor dispăruți. 

Lemnul, ipostază mortificată prin prelucrare — patul de brad 
reprezintă noul lăcaş spre odihna veşnică. Si aici rostul patului este 
inversat, ca şi în alte cântece funebre ce merg pe opoziţia destinaţie 
realà/destinatie simbolică. Patul din lemn de brad din repertoriul 
funebru nu reprezintă spaţiul de odihnă firească al omului, ci spaţiul 
pentru cel desprins din circuitul energizant al vieţii: 


38003 ate A at gi Peste cârpă 

De scânduri nouă de brad S1-0 perină. 

Dar în tapt ce-i aşternut? Dar în pat cine-i culcat? 
larbă verde de pe râu lată. N s-a culcat 

Peste iarbă Nu s-a dus să hodineascà, 
Cârpă albă Dar s-a pus să putrezească.” 


(S. Fl. Marian, 1892, p. 179) 


Bradul în ipostază funebră apare cu conotaţii bogate si in relaţie 
cu alte elemente vegetale. Exemplificăm cu un bocet bănăţean, care 
descrie călătoria sufletului de pe pământ până în rai, cele două 
toposuri fundamentale pentru om. După ce sufletul ajutat de brad 
trece cele şapte vămi, ajunge la răscruce, motiv atât de frecvent în 
basme si bocet. Alegerea căii bune se raportează la dreapta, 
simbolismul benefic al acestei direcţii fiind consacrat şi motivat. 
Apare în acest context două imagini antitetice viaţă / moarte la nivelul 
lumii vegetale: 

„Şi spre stânga să nu dai, Și cu spini răi semănate.” 
Căci în partea stângă Dreapta „Ca să dai mâna dreaptă 
E calea cea strâmbă. 
Strâmbă şi aşteaptă 


Precum firea iti arată, 
C-acolo tu vei afla 
Cu lacrimi udată, Spre îndestularea ta, 
Apoi tot în aia parte Stânga Câmpuri frumoase, 


Sunt câmpuri mănate Cu flori semănate.” 


Dacă floarea constituie imaginea plenară a vieţii, explozia 
naturii în armonia absolută a cosmosului, antitetic apare imaginea 


Florii mortificatá, fără seva oferită de aer şi soare: 
„Că-n două răzoare Ne-ajunsă de vânt, 
Va fi câte-o floare. Floare la răcoare 


Floare la pământ Ne-ajunsá de soare.” 


Încheiem consideratiile succinte legate de valorile simbolice ale 
arborelui. menţionând în cadrul ciclului funebru însemnele stiliforme, 
succedanee, sau simulacre ale coloanei cerului. legat de funcția 
cosmică a arborelui: tárusul (care marchează prezența lui 
apotropaică); bradul (coexistenta brad — om); stâlpul simplu neornat 
(zonal împodobit cu pasărea — suflet); crucea (semn solar $i cu nuanţă 
religioasă); troita (însemn mitologic al credinței defunctului) 


(Romulus Vulcănescu, 1985, p. 194). 


Capitolul XI 


MĂRUL 


Mărul constituie alături de brad ipostazierea arboricolă cea mai 
importantă prin coabitarea sensurilor şi intersectarea câmpurilor 
semantice. În panorama arborilor sacri bradul şi mărul au concurat 
prin marea bogăţie si varietate a credințelor, riturilor şi nucleelor 
ceremoniale, dar şi prin relevanta unor valori complementare si 
alternative. 

Petru Caraman considera cá „la români — dintre toti pomii 
fructiferi — mărul se bucură de cel mai mare prestigiu. Am putea 
afirma chiar că la noi în popor există un adevărat cult al mărului. Nici 
un arbore nu e cântat, desigur, aşa de mult și asa de frumos în poezia 
populară română ca el. Ne gândim mai ales la chipul cum îl cântă 
colindele” (Petru Caraman, 1988, p. 267-268). 

La rândul său, Traian Herseni sugera, că dendrolatria autohtonă 
corela cultul bradului cu cel al mărului „convingerea noastră intimă 
formată după cercetări indelun — gate este [ ... ], că la noi a existat un 
cult vechi al mărului, pe alt principiu decât cel al bradului, sau pe un 
principiu asemănător, nu ştim, dar care merită să fie cercetate mai de 
aproape, pe măsură ce se vor culege materiale suficiente de teren” 
(Traian Herseni, 1977, p. 197). 

În studiile sale ample şi aprofundate Romulus Vulcănescu 
evidentia, că la protorománi şi români arborele cosmic este înfățișat 
atât ca brad, cât şi ca măr, concluzionând, că figurarea arborelui 
cosmic sub forma de brad e mai frecventă şi mai arhaică (Romulus 
Vulcănescu, 1972, p. 43). Există şi opinii contrare, bradul 
considerându-se că a preluat prerogative ale mărului miraculos 
(Dumitru Bàálàet, 1986, p. 110). În această divergentă paletă de 


asertiuni ştiinţifice considerăm reală şi echilibrată aprofundata 
concluzie formulată de lon Pogorilovschi într-un studiu dedicat 


simbolisticii mărului: ,,Mitologiei româneşti nu-i este propie o 
discordie  măr-brad, ci compatibilitatea şi  complementaritatea 
simbolizată a lor. Bradul şi mărul sunt ,,versiun!" ce reiterează, fiecare 
cu nuanța sa, acelaşi ceres functional al protoculturii (lon 
Pogorilovschi, 1992, p. 117). 

În comentariul nostru științific şi în formularea unor puncte de 
vedere personale vom relua o serie din ideile mai sus citate. 

Ab initio trebuie să subliniem, că prin însăşi esenţa lor diferită 
bradul arbore, iar mărul pom fructifer (deci cu o evoluţie ciclică 
specifică) valorificarea /or simbolică cunoaşte diferențieri 
determinate pragmatic, structural. Bradul este valorificat simbolic 
prin conservarea permanentă a culorii vitale, verdele, prin prestanta 
sa, dată de înălțime şi simetrie, fiind valorificat obiectual sub forma sa 
integrală, sau prin componente, crengile. Mărul, pom fructifer, ce 
înverzeşte, înfloreşte şi rodeşte ciclic este valorificat după etapele şi 
rezultatele ciclului său vital: mlàditele înflorite si fructele. Márul este 
valorificat totodată sub formă de crengi înverzite, sau pomişor 


integral. 
Bradul este mai amplu valorificat în nucleele ceremoniale 
nuntă, ciclul funebru — în forme ample şi cu texte ceremoniale 


consacrate într-o mare varietate. Mărul, compensativ apare în mai 
multe contexte ceremoniale, fără a consacra o poezie formalizată 
(exceptând oratia márului de la nuntă), dar foarte frecvent evocat în 
orizontul simbolic speculativ al colindei şi cântecului liric. 

Semnificative rămân însă funcţiile comune ale celor două 
ipostazieri vegetale, grefate pe specificitatea, pe care şi-o conservă în 
același timp fiecare dintre acestea. 

Colinda, consacră sacralitatea mărului în componentele sale, 
florile şi fructul. Veşmântul demiurgului este simbolizat prin frunză: 


„Şi-n astă seară sfântă Mititel, 
Seara mare a lui Ajun Desfăsăsel 
Du spre ziua lui Crăciun În foi de măr înfăsășel.” 
S-a născut Dumnezeu mare 

(T. Pamfile, 1914. p. 71) 


lar într-o altă variantă: 


„Și-a născut pe Dumnezeu Pângători de /lori de măr, 

Mititel, infásitel, Fasa-i albă de mátasá 

Scuticel de dorjánel Din grádele flori creștea.” 
(Al. Viciu, 1914, p. 34) 


Mărul este fructul consacrat prin consumarea lui de către 
demiurg, aşa cum tot textul de colindă o evocă: 


„La capul pământului Apă rece a băut, 

Este-o rece fântâniţă, Măr de aur a mâncat 

De Dumnezeu s-a scoborât Roadă-n grâie şi-a lăsat.” 
(AL. Viciu,1914, p. 27) 


Sacralitatea mărului este reliefatà şi de credința populară că este 
păcat să tai mărul (pom), până nu pui altul la loc (Elena Niculiţă- 
Voronca, 1903, p. 797). Important în alimentaţie, mărul își 
augmentează însă valoarea pe planul valorificării lui culturale. 

Prin însuşi procesul existenţei sale, prin etapele parcurse, 
inmugurire, rodire, scuturare mărul se leagă de însăşi existenţa 
umană, de cele trei momente de prag existenţial şi social: naştere, 
nuntă, moarte. Aşa apare mărul, ca element unificator şi de 
continuitate, menit a rezolva situaţiile de dezechilibru, pe care ctapele 
de desprindere şi integrare le incumbă. Opinăm şi noi că mărul apare 
astfel corelat de ipostaza vitală umană (Stanca Ciobanu, 1986, p. 9) şi 
o considerăm ca artificioasă departajarea asertată de Vasile Creţu 
„mărul ca analog al rodirii, iar bradul ca indiciu al vietii şi al morţii 
grefat pe relația osmotică uman-vegetal" (Tudor Vasile Creţu, 1988, 
p. 84). 

Relaţia dintre uman si vegetal, nu manifestă, ci în subtext, apare 
reliefată într-o oratie de nuntă la dăruirea pomului: 


„Care iarna infrunzeste Vara rodeşte 
Primăvara înfloreşte Toamna grămădeşte.” 


(Arhiva de folclor, inf, 15.583, Goleş-Hunedoara) 


Relaţia uman-vegetal apare sugerată într-o colindă, in care 
simbolistica mărului relevă o valoare puţin evidențiată, conservată la 
nivelul textului folcloric, deci cu atât mai pretioasá. Apare aici un 


paralelism între structura pomului si cea a familiei, o descriere 
nuanțată a unui arbore genealogic: 

„Din vârfu de măr Nu-s golani veniţi 
Doi golani porumbi veniţi Ci-s feciorii gazdei.” 


Coborând din zona de vârf apar evocate fetele gazdei: 


„Mai jos de măr 
Dalbele-s prigoare 
Că-s fetele gazdei.” 


Din mijlocul mărului se desprinde „varga de aur”, metaforă 
descifrată a jupânului gazdă: 


„Din mijloc de măr 
Vargă de d-aur 
Că-i jupânu gazdă.” 


Acesta este secondat de jupáneasa gazdă, semnificativ evocată 
prin trupul de măr 


„Din trupu de măr 
Păhărel d-argint 
Jupâneasa gazdă.” 
(Teofil Frâncu, George Candea, 1888, p. 187) 


Prin procedeul metaforizării se relationeazá părțile componente 
ale márului cu poziția membrilor familiei, într-o ierarhie judicioasă a 
status-urilor. masculinul precede femininul (feciorii înaintea fetelor, 
jupánul gazdă înaintea jupânesei gazdă), dar si printr-o riguroasă 


echivalență cu studierea pomului: urmașii sunt în vârf, varga de aur 


constituie evocarea cea mai sugestivă a bărbatului, iar trunchiul 
purtătorul tuturor ramurilor este atribuit fertilităţii feminine. 

Ca pom al vieţii mărul instalează o arborescentà de relaţii 
semnificante. Între pom şi om se instalează o relaţie osmotică încă de 
la naştere, când din lumea necunoscută apare copilul. Placenta se 
îngroapă lângă un pom roditor, cel mai frecvent un măr şi tot sub un 
măr se aruncă scalda noului născut, sau apa de botez. Mărul creează o 


me 
oc 


zonă a purificării si fertilizării, acesta fiind si motivaţia aruncárii la 
rădăcina lui a laptelui matern ce prisoseşte. 

În semantismul mărului o valoare originală este cea a utilizării 
sau evocării verbale în practicile premaritale. Dacă mărul în lumea 
imaginară a basmului este un simbol erotic, fata aruncând mărul celui 
ales, în lirica populară mărul se consacră ca un semnal al dragostei: 


„Hai mándruto-n deal la vie Să tăiem un măr în două 
Să mâncăm mere gutâie, 
Să ne iubim ca dintâie, 


(Gh. Vrabie, 1968, p. 86) 


Să-ncepem dragoste nouă.” 


Dar dragostea poate fi provocată, sau cunoscută anticipat. 
Mentalitatea populară tradițională impune prezența unei concepţii 
magice asupra destinului, în momentele marcante ale existenţei 
omului sub aspect biologic şi social. Practicile rituale de aflare a 
ursitei sunt limitate categorial prin vârsta şi status-ul premarital al 
performerului. Ele sunt practicate nu exclusiv, dar majoritar de către 
fete, mai mult implicate în actele maritale cu substrat ritual (Germina 
Comanici, 1993, p. 577). Folosind simbolurile omul dà sens vieţii 
definindu-si astfel experienţele in mod cultural si ordonându-le 
conform modurilor de viaţă ale grupului în care s-a născut si al cărui 
membru activ devine prin învățare (M. Herskovitz, 1976, p. 17). 

Riturile de divinatie vehiculează o serie de semne, ursita ca 
mancie presupunând descifrarea unui cod prestabilit, prin relaţii 
constante, de către toti practicantii. Acestea se bazează pe simboluri 
cheie, pe care cultura folclorică le vehiculează în variate contexte, 
unul dintre acestea fiind şi mărul. 

Creanga de măr oferită de colindători este şi un instrument cu 
funcţie divinatorie, pusă sub pernă se credea că fata îl va visa pe cel 
ursit. După scopul urmărit se pot decanta anumite diferențieri. Astfel 
dacă se doreşte a se descifra starea materială a viitorului ursit fetele se 
duceau la râu şi puneau ,,punti" făcute din crengute de măr şi busuioc. 
A doua zi după încărcătura de „chită” se descifrează cât de bogat va fi 
ursitul. Dacă o fată vrea să afle, dacă un anume flăcău dorit de ea îi 
era menit, punea două crengi de măr în apă şi dacă ambele înfloreau 
semnul era pozitiv. 

Între practicile de provocare a dragostei este şi descântecul, ce 
uzitează în arsenalul obiectelor manevrate, alături de alte elemente 


139 


vegetale, mărul. Astfel, se descântă de dragoste şi de ursită luând trei 
mlàdite de măr dulce, trei mládite de soc si trei de alun şi descântând 
la fiecare plantă se pun betele sub cap şi fetele îşi visează ursitul 
(Gheorghe Ciauşeanu, 1914, p. 293). Deseori, în descântecul de ursită 


cuvântul evocator îşi consacră eficienţa: 


„Cu măr dulce te indulcesc 

Și la mine te pornesc 

La mine te sosesc.” 

(El. Niculiţă- Voronca, 1901. p. 195) 


Consacrarea copilelor în rândul fetelor acceptate să intre la horă 
conform vârstei este marcată în mediere ceremonială şi prin 
prezența mărului. La cinstea adusă cetei de feciori, pe lângă produsele 
alimentare tradiţionale: colac, friptură, plăcintă se aducea si un măr 
frumos împodobit, precum cel de nuntă. Mărul, simbol marital apare 
în textul de colindă în relaţie cu coronita (simbol al legământului 


căsătoriei): 

„Florile, flori dalbe de măr, Ea se roagă mărului 
la ieşiţi voi de vedeţi Mărului şi soarelui, 
Cum răsare şi doi iişori Să-şi aplece vârfurile 
Că-s doi meri adălitori Vârfurile şi stâlpurile, 
Cine-şi Doamne că mai sede? Sà-si rupă nişte mlàdite 
Sede asta-i fată dalbă, 
Tot învârstă (împleteşte) la cunună, Cununa de cununie 
Cât învârstă nu-i de-ajuns; Astăzi, mâine, ziua vine. 


(Al. Viciu, 1914, p. 131) 


Să-mi vârste o coronilă, 


În structurarea secventialà a nuntii mărul apare prezent in mai 
multe momente, în ipostazieri plastice diferenţiate şi cu funcţii 
diferenţiate. 

Mărul, fruct apare ca semn al incredințării în schimbul de 
daruri. Flăcăul oferă un măr în care sunt introdusi bani, primirea lui 
de către fată consfintind acceptarea flăcăului ca viitor sot. In caz că 
logodna se desface trimiterea mărului era mesajul (S. Fl. Marian, 
1890, p. 105). 

Textul folcloric consacră această valoare a mărului. Simbolizând 
credinţa în iubire, mărul apare evocat astfel într-un cântec liric: 

Dar Aurică-i ce-i aduci? 


„Unde te duci tu bădică? 


Peste Olt dragă Aurică, Si-o creangă cu mere dulci." 


(George Cosbuc, 1986, p. 63) 


Raportarea directá la actul ritual al dáruirii márului in momentul 
petirii capătă relief poetic în textul de colindă: 


„Roagă-ţi-se roagă Mărul se clătea, 


Doi boieri bătrâni. Merele cura, 

La ce se ruga Gazda le strângea 
Dumnezeu le da Şi le trimetea 
Masă-n gălbiori. Pe-un fecior de-a lui 
Galbenă de flori. La usa de rai 


Măru-n intr-aurit La o fată de crai.” 
Cu mere d-argint, 


(Alexiu Viciu,1914, p. 164) 


In ceremonialul nuntii mărul în ipostaza de creangă înflorită si 
împodobită este specific numai pentru satele transilvănene. Se 

numeşte „mărul de cununie” sau „pomul de cununie”, desi si alti pomi 
inverziti pot fi utilizaţi, ca specie mărul fiind însă preponderent. 
Mirele taie o ramură verde de măr, o înfige într-un colac mare si 
frumos, care se impodobeste cu colăcei, mere, nuci. prune, cununite 
de bărbănor. Nuntaşii din satele zonei Rodnei, când joacă seara spre 
Ziua nunţii la mire „spun că joacă la Pom.” Pomul astfel împodobit stă 
pe masă până la finalul nunţii, când mirii însoţiţi de lăutari duc pomul 
nasilor, cei mai avuti ducând si masa pe care acesta a stat. Nuntaşii 
joacă în jurul pomului, iar colăcerul, care închină pomul, adresează o 


oratie specială: 


„Să fiti nânaşi veselosi 

Pe ăştia doi fini frumoși. 
Să fii nànasd voloasá 
Voioasă şi veseloasă. 

Pe un pom mândru, frumos 
Pe un pom verde rămuros. 
Pe la vârf màndru-nflorit 
Și tare trumos gătit; 

De nuntaşii ce-o venit 
Lumina si turtita 


Pusumi-le-a mireasa 


Mirele, el ce-o mi-a pus? 
Si el ceva că mi-o pus 

O turtità ce mai sus, 
Merele si nucile 
Pusu-mi-le-o druscile; 
Colácerii ce mi-o pus? 
ȘI €i ceva că mi-o pus 
Un-o pus un bărbănor 
Cela-o pus tisă din dop; 
Ceterasii cei ce-o pus? 


Si ei ceva că mi-o pus; 


Cestia-lalti nimic n-au dat 
Numai noi l-am impánat 
Frumos pom am încărcat 


Scări la pom de suit sus 
Şi câte-o turtitá-au pus 
Socăciţele ce-o pus? 

Si ele ceva au pus 

Un colac mándru-mpletit 
Pe care pomu-am gătit; 


Nănaşu 1-o scuturat. 

lar când nunta s-o gătat 
Nănaşu la toti a dat 

Câte-un măr, câte-o nucă 
Nănaşu-i din viţă lungă 
Sănătatea să-l ajungă 

Ca să fie sănătoşi, 

Să botezăm prunci frumoşi.” 


Apoi staroste ce-o pus? 
Şi el ceva că mi-o pus 
Un potir cu fundu-n sus; 
Apoi socrii mari ce-au pus? 
Şi ei ceva că mi-o pus 
Câte-s de jos până sus 

(S. Fl. Marian, 1890, p. 755- 


Textul oratiei impune in analiza lui o serie de indicatori de 

relevanţă: " 

1) Márul apare ca un element de comuniune între fini şi nasi; 
element de comuniune cu succesorii (copiii); 

2) Oraţia menţionează gama de roluri importante din cadrul 
ceremonialului nuntii (miri, nasi, colăceri, starostele, 
socácitele, ceteragii): 

3) Relatia dintre poesis si rit este trásátura definitorie a 

constructiei textului mentionarea elementelor manevrate 
(turtita, fructele, cununile), a  elementelor actantiale 
importante (scuturarea podoabelor, impártirea lor tuturor 
celor prezenti). 

Pomul constituie elementul vegetal de conexiune pe planul 
succedării generaţiilor, dar si in registrul schimbării orizontului 
ontologic. Investigarea formelor ceremoniale specifice patrimoniului 
cultural folcloric evidenţiază liantul, permanent sugerat, între etapele 
existenţiale, cu un manifest rol anticipativ. Se evocă în textul oratiei 
prerogativele viitoare ale naşilor de cununie, obligaţiile de rol stricte, 
cele de a boteza copiii cuplului. Relaţia dintre generaţii, dar și 
comuniunea dintre membrii neamului, cei vii şi cei ce vor străbate 
insondabilul şi ireversibilul drum după moarte, apare prezentă chiar în 
formula oferirii pomului de către miri naşilor „Dragi nănaşi, acest 
pom încărcat cu tot felul de fructe, să fie pe lumea asta al vostru, pe 
cealaltă al nostru”. 

Relaţia dintre obiceiurile de nuntă şi ritualul funebru este 
hipermarcată în satele unde pomul sau mărul de cununie se face la un 

an după nuntă. Pomul acesta are altă semnificaţie, este un pom de 
ofrandă, de dăruire anticipată a tinerilor pentru „ca să aibă pe lumea 
cealaltă un pom, pe care să se odihnească”. Ofranda este consistentă şi 
participarea presupune un beneficiu pentru toti cei prezenți. Tinerii, 
cumpără 12 vase de lut, lumini de ceară, un scaun de brad, turte, 
pregătesc „parastase” cele mai frumoase pentru naşi, preot, cantor si 
mai mici pentru ceilalți 12 invitaţi, de regulă oameni săraci. 
Elementele funerare sunt evidente: lumânarea de ceară împletită cu un 
şarpe, colăceii modelati precum cei de la înmormântare, sau 
pomenirea morţilor. Pentru fiecare pereche de oameni se pune în 
parastas o crenguţă înverzită împodobită cu poame. 

Relaţia dintre ciclul ceremonial al nuntii si cel funerar apare 
evidentă în prezența mărului, căruia i se oferă o altă funcţie. Aceasta 
nu mai funcţionează cu scop anticipativ, ci compensativ, vizând o 
anumită categorie a defunctilor. Este cea a tinerilor nenuntiti, cărora 
din crengi de măr li se împleteşte coronità (simbol marital), 
impodobită cu flori şi purtată de un băiat şi o fată înaintea cortegiului 
funebru. Practica este atestată în satele din Oltenia (Marcela 
Bratiloveanu-Popilian, 1994, p. 209). 

În ciclul funebru mărul apare in ctapa mortem şi post mortem, 
prin care se reface integritatea de neam a strămoşilor, a doua cea a 
comuniunii dintre vii si morţii aceluiaşi neam. Mărul apare ca 
instrument ritual principal într-o secvență bine delimitată în toate 
marile zone. Creanga poate fi de orice pom roditor (prun, păr, rar 
vişin sau cireş), dar cel mai des selectată este creanga de măr. 
Interesant este faptul, că la pomul funebru se foloseşte o creangă, care 
nu este complet dezfrunzită ci „se lasă ici, colo câte o frunză”. 
Păstrarea acestor frunze izolate incifrează o ancestrală credinţă 
privind conservarea vitalitátii generale într-un singur element (pars 
pro toto, precum mănunchiul de spice lăsate pe câmp) Însotitor al 
omului pe drumul minuţios pregătit, pomului nu i se condiționează 
mortificarea, ci este încă ancorat in seva vitalitátii verdelui. Pomul 
este împodobit cu fucre: mere (vezi asocierea a două componente ale 
aceleaşi specii, ambele continuând un simbolism accentuat), pere, 
prune, nuci, cireşe, vişine, stafide, măsline; copturi din aluat sub 
diterite forme plastice: colaci, covrigi, scară, porumbel, pupeze 
frumos împletite (fiecare din aceste forme au propiile valori 
simbolice). În Bucovina, Moldova şi Tara Românească toate copturile 

se denumesc cu un termen unic: „pomene”, sau „rai”. Ultimul dintre 
acestea subliniază o semnificaţie importantă a pomului, prin referire 
la prezenţa lui în grădina raiului. Într-o creangă se pune o sticlă cu apă 
de băut. În concepţia populară, conform căreia între viaţă şi moarte se 
interpune „marele drum”, pregătirea trebuie realizată de cei vii, prin 
oferirea unor simbolici suporţi de ordin alimentar (hrană şi băutură), 
de infruntare si facilitare a drumului (scara), de ajutor al sufletului 
(pasărea). Pomişorul este împodobit şi cu zaharicale, un material 
textil (şervet, năframă) şi obligatoriu lumânări. Pomul se infige într-o 
coptură mare, sau într-un recipient (cotă, oală) cu apă curată. 
Împodobirea se face după anumite prescriptii, de către rude, fiecare 
dorind să atârne în pom câte un obiect, gestemul având o functie 
compensatorie „în lumea cealaltă” pentru cel ce-l înfăptuieşte. Pomul 
este dus înaintea mortului la biserică şi apoi la cimitir. Beneficiarii 
încărcăturii pomului sunt de regulă naşii, relația complexă de roluri 
naşi-fini materializándu-se în întreg ciclu biotic. Local podoabele 
alimentare ale pomului se împart copiilor, sau rămân la preot. 
Semnificaţia funebră este accentuată de gestemul scuturării pomului 
(precum scuturarea merelor la Sf. Ilie, când se dă prima pomană de 
fructe). 

Pomul încărcat se dădea la pomana de șase săptămâni. Astfel, în 
satele din Oltenia se face „toiag”, o creangă de măr în care se pun 
aceleaşi elemente ca si la pomul de înmormântare, numai că proporția 
este redusă (mere, colăcei, o batistă). Şi tot pe un suport, legat de 
simbolismul aceluiaşi pom se face răbojul, pentru cele 40 de găleți cu 
apă cărate timp de 40 de zile. | 

Calitatea de pom roditor al mărului lărgeşte registru 
semnificatiilor sale în sfera sacrului aşa cum se cristalizează prin cele 
două valori speciale ale componentelor ciclului vital al mărului: 
creanga înflorită şi fructul. 

Crengile înflorite, potential valorificat al plusului vital, 
transmitütor de energie benefică, apar utilizate ritualic în formele de 
colindat: Colindatul piţărăilor şi Sorcova. Etimonul Sorcova de la 
cypoba reprezintă forma substantializatà a advectivului feminin 
verde”, „tânăr”. Instrumentul simbolic îl constituie crengutele 
înflorite puse în vase cu apă, încă de la Sf. Andrei. Frecvența 
remarcabilă a refrenului de colindă „florile dalbe de măr” sugerează 
posibila lor folosire în chiar practica colindatului. Subliniem faptul, că 

acest refren se întâlneşte exclusiv în spaţiul nostru cultural. Floarea de 
năr este numită dalbă (precum dalbul de pribeag, sau zorile-s dalbe) 
albul având bogate conotaţii: capăt al vieţii diurne, albul zorilor ce 
dezvăluie o boltă cerească lipsită de culoare, albul, culoarea morţii, 
noartea precedând viaţa şi orice naştere este o renaştere, albul solar, 
benefic. Floarea de măr se sacralizează nu numai prin culoare, ci şi 
rin esență. Astfel, la Paşte a mânca floare de măr, sau muguri de 
salcie este considerată similară ca efect cu consumarea anafurei (Gh. 
Ciauseanu, 1914, p. 266). A echivala un element consacrat prin cultul 
eligios cu un element frust al naturii, oferă de fapt perspectiva 
înțelegerii efortului de valorizare sacrală a elementelor peisajului 
familiar omului, în care se impun anumite selectări. 


Celest şi teluric, comunicând in sfera sacralitátii apar reliefări in 
multiple sensuri centrate pe simbolismul fructului. Mărul, dar şi 
ofrandă îl vom analiza în acest capitol în anumite detalieri, deşi 
lucrarea conţine o tratare separată despre ofrandele şi darurile din 
lumea vegetalului. Am considerat însă oportună plasarea analizei 
fructului măr în acest context, in care decupajul este exclusiv dedicat 
acestei specii arboricole. Am menţionat, că mărul intră în categoria 
darurilor oferite pitáráilor, micilor colindători. Solicitarea în textul de 
colindă este directă: 


,Dati-mi un măr 
Că mă trag de păr, 
Dati-mi un măr 
Că vă luăm de păr.” 
(Tudor Pamfile, 1914, p. 13) 


Am subliniat funcția primitialà a acestor daruri, existând forme 
zonale de certă originalitate. Astfel, în satele hunedorene se primeşte 
ca dar o crengutà de măr bogat ramificată împodobită cu mere, 
podoabe, lumânări, gospodarilor adresându-se colindul pe tema 
merclor (Monica Brătulescu, 1981, p. 28). Merele nu numai primite în 
dar, ci chiar purtate de colindători intră într-un halou de valorificare a 
puterii fertilizatoare. În Gorj se consemna că mamele puneau în 
sáculetele colindătorilor nuci şi mere, care se dădeau apoi femeilor ce 
nu făceau copii şi care se dovedeau apoi cu efect benefic. 

Mărul ceresc este proiectat în lumea telurică, aşteptat de 
colindători şi evocat de textul de colindă: 

„Ferice de elu 

De cest d'om bun, 
Cum l-ai fericiat 
Drag Domnu i-a dat 
Cară-n locu bun 
D-în mijloc de raiu 
Unde-s mese-ntinse 
Făclii dalbe-aprinse, 
Sus, pe masă-mi stă 
Un măr măreărit 
Cu flori de d-argint, 
Cu mere de aur, 


Dinspre rai din sus 
Bură-mi d-a bura 
Măruluş găcina (scutura) 
Merele-mi pica, 

Cest domn bun le strângea, 
Bine le punea, 

Că el bine ştia, 

Că ei şi-or veni 

Fetii lui Crăciun 

Și el că li-a da 

La fiicele lui 

Si la fii lui.” 


(Al. Viciu, 1914, p. 93) 


Márul apare si ca rásplatá a faptelor bune. Existá astfel in 
colinde un tip structurat: Omul bun si merele de aur (159, tipul 29) 
un om, care a tăcut in viaţă numai bine (a făcut milostenii. a fost 
cuvios, a dat Domnului buti cu bani, (in unele cazuri actiunile omului 
bun nu sunt specificate) stá in rai (uneori se omite a preciza locul), 
sub un pom incárcat cu mere (de aur) (Monica Brátulescu, 1981, p. 
270). 

Mărul mare înflorit, imaginea raiului apare evocat nu numai in 
textul de colindă (text auguric, cu potenţial benefic). dar ŞI în cântecul 
funebru. Într-un bocet din Transilvania apare următoarea imagine: 


(Alexiu Viciu, 1914, p. 93) 


Si tot în textele de colindă mărul apare evocat ca ofrandă, hrană 
oferită morţilor: 


„Sus, mai în sus 
Sus la răsărit, 

Măr mare'nflorit. 
Sub măr cine sede? 


Lucru ce făceau? 

Ei se sfătuiau, 
Pământu împărțeau, 
Lor ei îi făceau 


„Domnului nostru 
Doi boieri bogaţi 
De ce s-au rugat 


De-alungului mesei 
Pom îi răsărea 
Si poame făcea 


Dumnezeu le-a dat: Şi-n rai le ducea 


Masă gălbioară Pe la guritele, 
Cu lumánári de ceará. Pe la sufletele. 


(Al Viciu, 1914, p. 159) 


Dar ceresc, mărul in textul menţionat anterior, creează relatia 
teluric-ceresc, prin întoarcerea lor ca hrană celor ce au părăsit 
pământul şi viaţa. In alt text de colindă, mărul creează relația ceresc- 


terestru, prin imaginea merelor venite din rai pe pământ, hrană a celor 


nevoiaşi, pomană din viaţă: 


„Gazda, cest om bun 
Doamne leo, 

Bun gând şi-o gândit 
Casă şi-a zidit 

Pomi a răsărit 

Masa lângă drum; 
Câţi drumeti trecea 
Si se abătea 

Toţi îi hrănea 


146 


Un pom d-aurit, 
Frumos inflorit, 
Din sus dinspre rai 
O boare bătea 

Tot în măr lovea, 
Merele cădea, 
Gazda le strângea, 
În sân le băga, 

La săraci le da, 
Pomană-şi făcea.” 


Sfinţii Cât în brate-astránge 
Si desfinctii Cu spate-a cuprinde." 


( S. Fl. Marian, 1892, p. 176) 


Deseori mărul apare asociat altui pom fructifer, părul. Mărul si 
părul constituie o imagine poetică, la nivel metaforic, sau de simplă 
comparaţie, întâlnit în textele folclorice de factură variată, aparținând 
unor genuri şi specii diferenţiate. 

Cea mai constantă evocare este cea din textul de sorcovă: „Să 
tráiti/ să infloriti/ ca un măr/ ca un păr. În urare este relevată starea de 
explozie vitalizată a înfloririi, a cărui transfer benefic (prin evocare 
verbală şi atingere cu mládite înflorite) se realizează la nivel ritual. Cu 
funcţie augurică mărul şi părul apar ca simboluri în textele de colindă: 

„Și înintea cestor curţi Cresc florile mărului 
Cresc florile mărului, La vârfuri apropiaţi 
Crescutu-mi-o, náscutu-mi-o La tulpini mai depártati. 
V-o doi meri şi v-o doi peri OO ae ză 

Aceasta este o imagine de mare sugestie, cea a androginului, 
para fiind fructul, metaforă a trupului feminin. 


„Dormi, tu Voino Nu dormi, 


Şi doboară /lori de măr, 


Că eu nu mai pot durmi, 
Că mi-o cást inele grele Flori de măr şi flori de păr 
Si nu pot durmi pe ele; Cresc florile márului." 
Bate-mi boarea raiului 


(Alexiu Viciu, 1914, p. 163-164) 


Márul si párul, in simbiozá apar ca pomi paradisiaci si tot in 
relatie osmoticá, dar cu sensuri inversate apar in cántecul funebru. 
[maginea este subtilá, legátura dintre cei doi pomi uniti a purta patul 
de lemn — sicriul — se face prin tulpină, parte lemnoasă, rezistentă, dar 
nu vitalizantă: 


„Colo sus Din tuplina márului 
Si mai sus Până în a părului 
Este-un măr, Este un pat mare încheiat. 


Sieste-un păr, — — aene 
(S. Fl. Marian, 1892, p. 179) 


Deasemenea în basme, mărul. alături de păr, sunt pomii cei mai 
des întâlniți oferind fructele lor drept răsplată pentru eroi (vezi motive 
A-T. 480). 

Universul de sensuri simbolice ale mărului este amplu. Ceea ce 
domină este sacralitatea speciei, oferită de faptul că el este cel ce 
conturează amprenta cadrului natural al paradisului. Prevalent sacru, 
mărul constituie o formă de materialitate terestră, prin care se 
proiectează recompensa divină (aici textele de colindă oferă o bază de 
investigare de mare profunzime), dar pe de altă parte a constituit 
tocmai pomul tabu — interzis accesului profan al omenescului. 

Indubitabil materialul etnografic şi folcloric impun ca prevalent 
pentru măr simbolismul de pom al vieții. Dar sensurile coabitează, iar 
mărul, pom marcant în cadrul simbolismului vegetal relevă şi o altă 
valoare fundamentală, cea pe care Romulus Vulcănescu într-o ierarhie 
a reprezentărilor mito-simbolice o evalua cu sens primar, cea de 
arbore cosmic. Si mărul, precum bradul instituie aceea mediere 
cosmică, mai mult, în imaginea sa poartă o încărcătură sugestivă 
augmentată. Plastia de proporţie grandioasă a bradului este 
compensată la măr la dimensiune mai redusă cu prezenţa 
coroanei, ideogramă a bolţii cereşti, precum şi a fructelor, sugerând 


formele astrelor. 


Omolog cu bradul zânelor din bocetul bănăţean, apare mărul 
într-un bocet publicat de B. P. Haşdeu: 
„Măru-i mare şi rotat Cu várfu ajunge-n cer 
Si de ploaie aplecat Cu poalele până-n nori." 
(B. P. Haşdeu, 1889, p. 712) 


Mărul apare nu numai ca imagine a Axis Mundi, dar şi ca topos 
originar al creaţiei cosmogonice precum într-un interesant text de 
legendă, publicat de Elena Niculiţă Voronca şi preluat de Tudor 
Pamfile „Prin Bucovina. alături de peşte întâlnim şi mărul roşu: acesta 
se reazămă de peşte. Mărul acela, zice că are mere, dar cine le poate 
căpăta. Nimeni pe lume nu e în stare să străbată acolo. Zice, că câte 
ape sunt pe lume şi curg, toate curg de la asfintit spre răsărit, toate de 
acolo de sub mărul roşu, se cheamă Marea Neagră” (Tudor Pamfile, 
1924, p. 26). Avem în legendă ipostaziată o engramă imaginară a 
centrului cosmic, un illo loco. Este totodată un centru germinativ, 
încărcat cu fructe şi in contact cu apa, izvor si captator al elementului 
vitalității. 

Mărul, Axis Mundi, apare ca topos sacru şi în basmele 
româneşti. În catalogul Thomson tipul este atestat în Germania şi 
reprezentativ în Ungaria. În basmele româneşti mărul leagă în zona 
imaginarului cele două tărâmuri reprezentative spaţiale, opozante: 
tărâmul “acesta” fiind lumea reală. supusă capacităţii senzoriale, iar 
tărâmul “celălalt” o lume magică, extrasenzorială. Omul poate accede 
in acest topos paralel numai printr-un act eroic, privilegiu. sau 
accident şi trebuie pentru izbândă să se întoarcă pe tărâmul său. 
Ascensiunea pe măr, pentru a ajunge în vârf şi a aduce merele este 
initiaticá, tocmai prin traseul obstacular. Astfel, în basmul ,,Tudoras 
Purcăraşu” se urmăreşte traseul eroului pentru a aduce merele „dintr- 
un măr foarte înalt, căruia nu i se vede vârful” si din care bătrânul 
impărat dorea să mănânce, ca elixir al întineririi (Petre Uglis- 
Delapecica, 1968. p. 197). Motivul îl întâlnim şi în basmul „Piciul 
ciobănaşul şi pomul fără căpătâi.” În mijlocul grădinii împăratului 
creştea un pom înalt, căruia nu i se vedea vârful. Ciobănaşul urcă în 
vârtul lui, unde se afla tărâmul Ghesperitei si fuge cu o fată, pe care o 
găsește captivă acolo (Petre Ispirescu. 1988. p. 448). 

Mărul nu constituie doar un simbol de jurământ al 
indrágostitilor, dar şi a celor ce intră într-o comuniune de afectivitate 

specială, sau de relație sprituală. Mărul apare ca dar obligatoriu pentru 
moașă în conţinutul ploconului adus de nepoate. Important este însă 
gestemul ritual al tăierii în felii şi consumării în comun în momentul 
inaugural al mesei (Marcela Bratiloveanu-Popilian, 1994, p. 206). Pare 
bizar, în contextul opulentei unei mese de a începe consumul 
alimentelor cu o felie mică de măr, dar valorile simbolice domină 
materialitatea, sacrul fiind o componentă de viaţă în plină lume 


modernă. 

După cum tăierea mărului fruct în cântecul liric simbolizează 
începutul dragostei, consumarea în comun a mărului de către moaşă şi 
nepoate consfinteste relaţia de rudenie spirituală. Tot aşa, ruperea 
crengutei de măr stipulează o relaţie specială, cea dintre surate. 

în cadrul fiecărei categorii de vârstă există forme simpatetice de 
agregrare, instituirea unor relaţii de rol la nivel ceremonializat. 
Frecvente la vârsta copilăriei, ele sunt extinse pentru status-ul juvenil 
de ambele sexe. Modalitatea ceremonială de consfintire a relaţiei 
dintre participanţi incumbă prezenţa elementelor vegetale, prioritar ale 
mărulului. În satele muşcelene creanga de măr dulce se rupe de către 
surate deasupra fântânii (elementul simbolic apa, fiind aşa cum am 
mai relevat, deseori corelat cu cel vegetal). Între riturile obligatorii 
desfăşurate la înfrățire sau insurátire se impune ca prevalent cel al 
ocolirii mărului (A. Fochi, 1976, p. 155). În satele din Sudul 
Transilvaniei infrátirea se realizează în jurul unui pom roditor, însuşi 
textul evocând actul semnificabil: „Pe sub meri / pe sub peri / să ne 
prindem şi noi veri.” 


Capitolul XII 


PĂDUREA 


Arborele în diferite ipostatieri — component important al pădurii 
constituie un element simbolic cu valoare de universalitate, iar la 
nivelul culturii folclorice româneşti, rețeaua de relaţii, sugestii, 
interpretări, derivând din contexte variate şi diverse forme de 
expresie, constituie un component ce ne marchează specificul etnic. 
Formele ceremoniale complexe, bogata literatură ce valorifică 
arborele, dar şi pădurea, vine să probeze existenţa acelui complicat 
mecanism, prin care omul în exprimarea forței sale spirituale este 
influenţat, modelat de mediul ambiant, în tenacea relație natură- 
cultură. 

Ce a reprezentat pădurile în geografia si istoria țării noastre a 
constituit materialul de reflecţie şi cercetare pentru specialiştii acestor 
domenii, care ne aduc preţioase mărturii în relaţie cu acest mediu vital 
pentru noi ca popor. Etnografii și-au focalizat si ei interesul asupra 
funcţiei pădurii, cadrul natural specific conditionánd anumite aşezări, 
ocupaţii, meşteşuguri, dar si un element polisemic în lumea 
imaginarului, conditionánd forme culturale. În temeinicul său studiu 
asupra satelor devălmaşe, H. H. Sthal, într-un capitol special dedicat 
pădurii, sublinia faptul, că pentru români, pădurea a constituit un 
extins loc de vietuire, şi că nu demult sunt dispărute peisajele rurale, 
în care predominantă era pădurea, acei codri mari de nepătruns, 
numite „pădure surdă”, „pădure cumplită”, „codrul adânc” (H. H. 
Sthal, 1958, p. 228). Forța de sugestie a acestor sintagme este 
revelatoare: „pădurea întreagă” şi „codrul adânc” evocă extindere, 
neatacare prin defrişare, „pădure surdă” evocă densitate, în care nici 
ecoul nu străbate, „pădurea cumplită” condensează ambele sensuri, la 

care se adaugă sugerarea potentialelor pericole ale codrului neumblat. 
Sintagma „pădurea verde”, sugerează prin prezența advectivului 
verde, el însuşi un simbol, perenitatea. 

Pădurea acoperea un imens teritoriu, cobora pe apele mari până 
la Dunăre, cobora pe lunca Jiului şi Oltului, pe toti afluenții 
Argeşului, pe Siret, pe Prut, precum si crámpeile de pădure din 
Dobrogea (George Vâlsan, 1913, p. 21-22). Pădurea, mai mult decât 
munţii a avut funcţii de unificare, nu numai a unităţilor de relief 
complementare (munţi, dealuri și câmpii), dar gi a locuitorilor, care au 
trăit de mii de ani, din ncolitic până azi, cum afirma reputatul geograf 
Vintilă Mihăilescu (1943, p. 74). Retragerea la munte în vremuri de 
vitregie, formele luptei sociale ale haiduciei sunt elemente specifice 
de existenţă ale poporului nostru, ce şi-au găsit reflectarea în atâtea 
producţii folclorice. Strâns legate de prezenţa pădurii, satele 
româneşti s-au format „dacă nu chiar la munte, cel puţin în podgoria 
lor (H. H. Sthal, 1958, p. 232). Vestigiile arheologice definesc adânca 
tradiţie a unui popor „de pădure şi nu de stepă”, cum îl caracteriza 
Vasile Pârvan în fundamentala sa lucrare Getica. Pădurea, sau codrul 
a reprezentat spaţiul profan vital, oferind lemnul pentru foc si 
construcții, materialul pentru unelte, terenul cultivabil, dincolo de 
produsele date de flora spontană. Dar pădurea nu a fost doar un loc 
profan, peisajul închis al pădurii impunându-i o accentuată valoare 
sacră. Orizontul pădurii se încheie de la sine $1 sintagmele mai sus 
menţionate evocă aceasta, pădurea oferind un „centru de intimitate”, 
Gilbert Durand afirmând „orice loc sacru începe cu pădurea sacră.” 
Locul sacru e realmente o cosmicizare mai cuprinzătoare decât 
microcosmosul locului, o reprezentare a arhictipului intimitátii 
feminine (G. Durand, 1977, p. 306). 

Pădurea româncască a reprezentat prin excelență un spaţiul 
sacru, confirmat de valoarea de altar conferită de ciobanii, ce veneau 
să-şi mărturisească păcatele (Traian Herseni, 1977, p. 185). 

Recunoastem în spaţiul sacru al pădurii acel topos stăpânit de 
„nume” în care este prezent acel fior numinos în starea lui naturală 
(Rudolf Otto, 1993, p. 151). Comentând textul unci doine 
maramureșene, în care o fată se adresează codrului: 


„Codrule cu frunză rară 
Lasă-mă de mas pe-astară 
Pe mine cu bádita." 


tn 
n3 


La care codrul ráspunde: 


Frunza mi s-a veşteji, 
Numa sub várfutu meu 

Nu s-a fácut pácat greu, 
Numai sub poalele mele 
N-o mai fost pácate grele." 


„Eu cu drag cà v-aş lăsa 
Vi-ti scápa, vi-ti sáruta 
Frunzuca mi s-a usca, 
Eu cu drag, cá v-as primi 
Vi-ti scápa, vi-ti drágosti 


Petru Caraman sublinia ideca purității codrului, asemănător cu a 
sanctuarului, menţionând pădurile sacre din lumea greco-romană, cu 
care s-ar putea institui o relaţie (Petru Caraman, 1984, p. 274). Cum 
se reflectă pădurea la nivelul textului folcloric? Codrul a devenit în 
creaţia folclorică şi pornind de aici şi în literatura cultă nu numai un 
motiv poetic, ci şi un veritabil mit şi simbol naţional (Zoe Dumitrescu 
Busulenca, 1989, p. 5). Recunoastem în simbolul pădurii acea 
ambivalenţă a cuvântului sacru, de la sacer cu sensurile de b/estemat 
si sfânt. Basmul consacră pădurea ca un topos calificat negativ, 
teritoriu terifiant străbătut de erou în încercările sale. Este de fapt un 
drum inițiatic. Acesta apare din aruncarea pieptenului, sau a periilor şi 
poate avea si înfăţişare grandioasă prin prezența metalelor, sau 
pietrelor preţioase. Aşa este prezentată în basmele româneşti pădurea 
de aur, de argint, de diamant. Deasemenea, una din interdicțiile 
întâlnite în basme este şi străbaterea pădurii, mai ales când oferă 
lăcaşul unor creaturi malefice: pădurea Scorpiei, pădurea fildeşilor, 
pădurea de la miezul nopţii. Dar pădurea nu era lăcaşul exclusiv al 
unor fiinţe ostile omului Codrul sau copacul înalt apare drept un topos 
specific legat de reprezentări benefice, precum Miercurea şi Vinerea. 
Exceptând basmul şi descântecul, pădurea apare cu variate conotaţii 
pozitive în cântecul liric, după cum o demonstrează studiul semnat de 
profesorul Dumitru Pop (1990). 

Topos magico-simbolic, pădurea a reprezentat în acelaşi timp un 
cadru real pentru oferirea lemnului, fructelor şi plantelor de leac. 
Acest ultim aspect este evocat într-un cântec liric. 

„Foaie verde de secară Să mă duc s-o văd ce face, 
Rea veste mi-o venit aseară, 
Că mi-e mándruta bolnavă 
Nu ştiu Doamne cum aş face 

(Grigore Tocilescu, vol. I, 1900, p. 1027) 


Ocolesc pădurile, 
Să-i aduc leacurile.” 

Legată de proiectia culturală a codrului, o problemă 
esenţializând aspecte pertinente ale comentariului este identitatea 
dintre codru şi „frunza verde”: „la frunză verde-i zicem codru”, 
„codru îi zicem la frunză” (O. Densuşianu, 1922, p. 33; T. Papahagi, 
1970, p. 527). Aşa cum arăta B. P. Haşdeu, traiul primitiv în pădure a 
lăsat o intensă analogie cu „frunza verde a românului” (1979, p. 47). 
Sintagma frunză verde a analizat-o Haşdeu într-un studiu „Frunză 
verde. O pagină pentru istoria literaturii române.” Cadrul natural al 
vechilor daci, trăitori în munţi şi pădure, în comuniune cu natura a 
consacrat simbolurile noastre de înălțime, forță şi vitejie. Prezenţa 
adjectivului verde racordat elementului vegetal principal frunza se 
explică printr-un labirint al proiecției imaginative, nceludând realul, 
dimpotrivă reliefându-l şi nuantándu-l. Întâlnim si în această sintagmă 
acea geneză psihologică a adjectivului si aşa cum arăta Gilbert 
Durand, fiind aşezat în fata substantivului, pentru motivul cà 
adjectivul e mai general ca substantivul, se înrudeşte cu marile 
scheme mentale, care constituie subiectivitatea imaginarului (G. 
Durand, 1977, p. 217). 

Sintagma „frunză verde”, pe care B. P .Haşdeu a analizat-o este 
un leit motiv evocând vitalitatea si regenerarea (1979, p. 37). 
Miturile multor popoare s-au centrat pe simbolismul acestei culori. 
Visma — în tradiția Indiei - este reprezentat de o broască ţestoasă 
având capul verde. În civilizația Orientului, verdele a concentrat 
semnificaţii deosebite, revelator fiind steagul islamic verde. Se spune, 
că pelerina trimisului lui Dumnezeu este verde. Seara nomazii, după 
ce şi-au făcut rugăciunea evocă povestea Omului Verde. În unele 
cronici arabe se menţionează, că Khir, Omul Verde, a făcut ca acesta 
să înfrunzească, să capete atributele pământului. În tradiţia celtică, 
apare Verdele Erin, înainte de a deveni numele Irlandei. În mitologia 
celtă apare Ostrovul Verde, asimilat cu mitica insulă Avalon — insulă 
polară şi solară, tărâmul, sacru al Hyperboreei (Silvia Chitimia, 1994, 
p. 92). 

O problemă legată de proiectarea imaginativă oferită de pădure 
o racordàm la personajele mitologice. Referitor la personajele 
mitologice active în spaţiul pădurii, considerăm, că acestea sunt o 
proiecţie a cadrului natural implicat, stimulând imago-ul popular. Nu 
subscriem opiniei lui C. Eretescu, care susţinea în termenii 

psihanalitici, preluaţi din studiul citat al A. Freud, că Muma Pădurii 
şi Fata Pădurii relevă anxietatea de tip erotic (C. Eretescu, 1976, p. 
129). Omul arhaic este caracterizat — după opinia noastră convergentă 
cercetărilor antropologice — printr-o obsitnatie a relaţiei cu elementele 
reale, ce-i influențează orizontul speculativ. De aceea fiinţele 
mitologice tin de medii diferite: apa (Dracul. Zmeul, Zburătorul, 
lelele), sau pădurea (Muma Pădurii, Fata Pădurii, Moşul Codrului). 

Traian Herseni vedea în Muma Pădurii o mare zeiţă a pădurii, a 
brădetului (1977, p. 268-269). E o simplă asertiune, important este a 
vedea ce ne oferă materialul folcloric concret. 

În primul rând Muma Pădurii este o reprezentare mitologică 
legată de forma cea mai aglomerată a vieţii arboricole, pădurea, 
personajul fiind cunoscut și cu alte denumiri, Stima Pădurii, Válva 
Pădurii. Proiectia ei imaginativă, ca personaj feminin — şi aici se vede 
relaţia cu simbolismul feminin al pădurii — apare foarte diferențiată: o 
nălucă, o femeie bătrână. Vestimentatia ei este variată: alb, negru, 
haine lungi din flori si frunze de copaci, îmbrăcată în muşchi. 
Locurile specifice unde se crede că trăieşte: pădurile neumblate, 
întunecoase, pustii, în fundul pădurii. Ea apare numai noaptea, ziua 
stă ascunsă. Ca stare psihică: este tristă, posomorâtă. Ca manifestări: 
se văicăreşte, boceşte, când copacii sunt tăiaţi. Aceste mărci apar 
evidente în bogatul material oferit de Chestionarul B. P. Haşdeu. 
Există răspunsuri în care Muma Pădurii apare ca personaj inofensiv: 
„nu face rău”, „când se arată omului e mută şi nu zice nimic”. 
Predominant personaj malefic, nu este însă lipsită de ambivalenţă 
„unele femei cheamă pe Muma Pădurii să le ajute la necazuri” (I. 
Muslea, O. Bârlea, 1970, p. 198-200). În Ardeal şi Banat trece drept o 
fintà binevoitoare, ajutând pe copiii rătăciţi în pădure (Lazăr 
Săineanu, 1895, p. 994). Dar, prevalentă este nuanța malefică a 
personajului, afectând în special copiii. Se credea. că Muma Pădurii le 
apare copiilor in vis, şi-i sperie, existând descântătoare, ce 
îndepărtează efectele nefaste, printr-un întreg arsenal magic. Valeriu 
Butură descrie un descântat la Bârca-Dolj şi la Rast. Descântătoarea 
lua copilul în poale, înaintea odăii de dormit şi instrumentarul magic: 
mătură, foc. tămâie, o oală cu apă şi toporul pe care le atingea în timp 
ce decânta: 


„Lu muma pădurii Zâmbato, 
Coltato. Urâto, 


Despletito, Unde glas de femeie nu este 
Du-te la copiii tài, Nu stie să te primească, 

La frumuseii tài, Să te cinstească; 

Că cu mătura te-oi mătura, 
Cu toporul te-oi tăia, 

Te fac nouă bucățele. 


Că acolo te adastă 
In coada mărilor. 
In smârcurile văilor. 


Cu mese puse, Te arunc în nouă vâlcele, 
Cu făclii aprinse Te-or mânca nouă cátele." 


Unde popii nu toacă, 
(Valerul Butură, 1992, p. 288) 


Textul descântecului evocă un ținut mortificat, izolat, impur, 
dominat de tăcere. Elementele de anihilare a efectelor malefice sunt 
menţionate, conform tehnicii consacrate a descântecului. Cei mai 
vulnerabili sunt copiii mici nebotezati, de aici interdicţia de a nu fi 
scoşi din casă 40 de zile. Şi chiar în ziua botezului copilul trebuie 
apărat, preventiv punându-se lângă copil elementele apotropaice 
menţionate şi manevrate in descântec (o mătură, tărâţă si spuză din 
foc) (Artur Gorovei, 1915, p. 214). 

Dar faptele de natură folclorică îmbină deseori contrariile, 
Muma pădurii, personaj feminin, cum am mai menţionat, însăşi 
pădurea fiind un simbol matern, concentrează o serie de credințe 
legate de rolul ei de protectoare a pădurii. Există chiar credinţa, că 
„pădurile şi copacii sunt copiii ei”. Se crede totodată că poate pedepsi, 
pe cei ce taie lemne, sau dorm în pădure. 

O altă reprezentare feminină este Fata Pădurii. În răspunsurile 
la Chestionarul lui Nicolae Densuşianu, Fata Pădurii apare ca 
locuitoare a pădurilor mari si dese, umplând lumea de demoni mici. 
Spre deosebire de Muma Pădurii, care este urâtă, fioroasă, sălbatică, 
uriaşă, Fata Pădurii are alte atribute fizice, „ca o muiere frumoasă” 
(Răsp. 4554, p. 500, Şugatag- Mureş). Fata Pădurii se „drăgosteşte” 
cu tinerii ce umblă prin codru şi naşte prunci (răsp. 4554, p. 205, 
Ciubanca, Transilvania), Se crede astfel, că femeile, care merg să 
lucreze în poieni, nu trebuie să-şi lase pruncii singuri. căci aceasta îi 
poate schimba cu copiii ei. 

În Bucovina există credinţe într-un reprezentant bărbătesc al 
pădurii Moşul Codrului (L. Săileanu, 1895, p. 994). 

Pădurea, poate constitui un lăcaş şi a altor duhuri rele: dracul 
locuieşte în păduri (Răspuns la Chestionarul B. P. Haşdeu, XVII, p. 
72; III, p. 439; IV, p. 91; VII, p. 490; XI, p. 126; XVI, p. 273, 322), 

prin copaci (XV, p. 413), sub rădăcini, sau crengile bătute de apă (IX, 
p. 51). 


Şi după cum vom vedea în alt capitol, dacă pădurea, constituie 
un topos legat de reprezentări mitologice nuantat malefice, lume 
florilor proiectează reprezentări faste. 

In toate reprezentările mitologice recunoaştem o abordare a 
realului în perspectiva imaginarului. Comentând poetica spaţiului 
Gaston Bachelard compară imaginaţia cu un copac fabulos, care prin 
rădăcinile lui şi ramurile sale uneşte în mod magic cerul cu pământul, 
miticul şi profanul (G. Bachelard, 1974, p. 32). 


Capitolul XIII 


VEGETALUL SI VALORILE TIMPULUI 
CALENDARISTIC 


Valentele magice, sau pragmatice ale ipostazierilor vegetale sunt 
strâns corelate de calitatea timpului, marile ritmuri cosmice, fiind 
instrumente de marcare calitativă a unui element circumstantial 
fundamental. PR 

Când omul şi-a depăşit condiţia de culegător din natură şi şi-a 
diversificat activitatea prin cultivarea plantelor şi creşterea animalelor, 
rezultatele muncii lui au devenit dependente de fenomenele naturii. 
Atunci omul a devenit conştient şi interesat să înţeleagă raţional 
„temporalitatea” existenţei. creindu-şi puncte referentiale fixe ȘI 
repetabile, jalonándu-si timpul, apărând ideea calendarului. In 
orientarea în lume a unui popor calendarul se iveşte odată cu poporul 
însuşi, fără să-l poată părăsi, dezvoltându-l neîncetat (Octavian 
Buhociu. 1979. p. 9). Acesta are o valoare de ,,memento" în însuși 
semantismul noțiunii de călendar (de la lat. calendarium), apărând 
ideea de însemnare, fiind legat de calendae (conţinând datele de 
notare ale datoriilor, sau dobânzilor). 

Observațiile astronomice empirice au pornit de la cercetarea 
mersului soarelui, astrul vieţii, dădător de lumină şi căldură, „Plante, 
animale. oameni suntem laolaltă fiice şi fii ai soarelui” (I. Ghinoiu, 
1988, p. 40). Poporul nostru, până la începutul secolului a sanctificat 
soarele. de altfel cultul soarelui fiind atestat, prin marturii 
arheologice. încă din neolitic. Centrul tuturor sărbătorilor Si 
obiceiurilor este soarele în continuă mişcare diurnă de la răsărit la 


apus şi anuală, de la solstitii la echinoctii. Desigur, funcţiile de reper 


ale activității solare au fost solstitiile şi echinoctiile „căci numa! 

aceste patru zile cad deodată pentru toti, sunt deobşte cunoscute si 
uşor de găsit” (G. Coşbuc, 1986, p. 89). Unitatea de măsură de 
provenienţă solară a timpului, superioară zilei şi anotimpului, anul 
tropic, cuprinde intervalul de timp între două treceri consecutive ale 
soarelui prin punctul vernal al echinoctiului de primăvară. Timpul 
impune repetarea ciclurilor de fertilitate și sterilitate ale plantelor și 
animalelor şi astfel omul a dobândit o figură imaginară, circulară, 
simbol al totalităţii temporale şi al reînceperii, denumită an (lat. anus 
inel, cerc, ciclu). 

Calendarul şi sărbătoarea sunt conexate, având existenţă 
simultană. „Prin însuşi faptul că norma sărbătorilor a constituit-o 
calendarul, iar calendarul a servit, dacă nu la formarea noţiunii 
concrete de durată, atunci cel puţin la cea a noţiunii abstracte de timp, 
s-au elaborat simultan, graţie efortului colectiv al generaţiilor şi al 
societăţilor” (Marcel Mauss, 1966, p. 30). 

Atât în lumea veche dacică, cât şi în cea romană alternanţa fast- 
nefast a fost o valoare stabilită la nivel de castă, de initiatii sacerdoti. 
sacralizarea calendarului, deci apariţia sărbătorilor, ținând de o 
anumită corelare cu fenomenele naturii, dar şi de implementarea unor 
semnificaţii de ordin mitic, sau religios. Or acest calendar (n.n. 
calendarul roman) cunoscut din inscripţii şi din texte literare este de 
fapt o punere în ordine a credințelor primitive inspirate de fenomenele 
naturale (lunatie, creşteri animale şi vegetale, oprelişti, soluții magice) 
ea este făcută din ajustări meteorologice „Vădeşte un fel de 
agregate de zile nelucrătoare cu efervescenţă religioasă” (R. Bloch, J. 
Cousin, 1976, p. 277). Relatia dintre sărbătoare şi calendar consacră 
una dintre cele mai subtile opozitii, dichotomia sacru/profan, ca mod 
atitudinal fundamental al omului in fata vieții. Timpul, condiție 
devine în cadrul sărbătorii — ca zi deosebită ca natură de celelalte zile 
lucrătoare — timp obiect; iar actele rodesc sau nu rodesc prin afinitate 
cu valoarea acestui timp (E. Bernea, 1985, p. 203). 

Că sărbătorile erau strâns legate de fenomenele naturii o 
dovedesc cele două mari deschideri de an reflectate în cultura 
românească, legate ambele de activitatea solară, echinocțiul de 
primăvară şi solstițiul de iarnă, concentrând pe plan cultural 
manifestări cu multiple elemente comune. Pentru că finalul si 
începutul creează momentele de criză cel mai puternic marcate, omul 
le-a trecut ca individ, cât şi ca entitate într-o colectivitate, prin 

evenimente mediatoare, care tin de sfera culturii. Timpul organizat în 
calendar este astfel reflectat cultural prin manifestări spirituale de la 
rit la ceremonial. Domeniul românesc reflectă concepția străveche a 
calendarului, ca înşiruire de timpuri bune si rele, corelate cu 
momentele critice ale timpului. Sărbătoarea este văzută ca un rit de 
trecere, diferența dintre cele existenţiale şi cele calendaristice 
derivând din traiectul lor: cele existenţiale sunt rectilinii şi prograsive, 
iar cele calendaristice de progresivitate ciclică (A. Van Gennep, 1942, 
p. 112). Obiceiurile legate de viața omului privesc cu fiecare trecere 
alt palier existenţial, pe când obiceiurile calendaristice sunt o 
revalorizare a aceluiaşi timp marcat de sacralitate. Descifrând 
mecanismul acestor sărbători ciclice Mircea Eliade arăta, că la fiecare 
sărbătoare periodică, se regăseşte Timpul Sacru, care s-a manifestat la 
sărbătoarea din anul precedent, sau la sărbătoarea de acum un secol, 
de fapt se regăseşte prima apariţie a timpului sacru originar (M. 
Eliade, 1965, p. 61). 

Ritmul natural apare reflectat cultural prin ritmarea timpului 
dintre obișnuit si exceptional, sărbătoarea definindu-si caracterul 
tocmai prin opoziţia cu cotidianul. Sărbătorile calendaristice desfac, 
dar şi leagă timpul, ritmând astfel cultural activităţile omeneşti. 
Această alternare dintre zile lucrătoare egale, dintre timpul cotidian 
uniform şi zilele de sărbătoare, conturate prin rit şi scenarii magice şi 
festive, potenţează însuşi actul existențial. 

Vom demonstra, prin chiar viața lumii vegetale, că există o 
relație bine sudată între sărbătoare şi calendar: calendarul înglobează 
marile evenimente ale naturii, pe care sărbătoarea le promovează în 
planul culturii, după cum sublinia Leo Frobenius „omenirea joacă 
ordinea naturii, aşa cum i-a intrat ei în conştiinţă” (J. Huizinga, 1977, 
p. 53). 

O categorie importantă de repere pentru orientarea în timpul 
calendaristic o oferă lumea vegetală. Stadiile importante ale lumii 
vegetale devin polarizatorii unor semnificaţii simbolice bogate: frunza 
verde devine simbolul general al regnului vegetal, floarea principiul 
pasiv, deschiderea spre vitalitate, gráuntele, care moare şi se 
inmulteste este simbolul instabilității vegetației, semnal al alternantei 
viaţă / moarte, iar fructul, simbol al abundenței, sau chiar al originilor. 
În calendarul popular românesc se recunoaşte această relație cu viaţa 
vegetală. Luna ianuarie se numea Călindar, când în noaptea Anului 

Nou se folosea un element vegetal foile de ceapă pentru 
prognozarea meteorologică, pluviometrică a întregului an (se mai 
foloseau şi coji de nucă); Făurar, luna februarie, când se pregăteau 
uneltele agricole; Florar, luna mai, timpul florilor; Cireşar, luna iunie, 
când se coc cireşile; Cuptor, luna iulie, cea mai călduroasă lună a 
anului; Brumărel sau Brumarul Mic, luna octombrie, când apar 
primele brume şi Brumar, luna noiembrie când sunt brumele grele şi 
frecvente. 

Dacă în ceea ce priveşte a doua unitate de măsură a timpului, 
anotimpul, s-a considerat, că anotimpurile de bază sunt vara si iarna, 
iar primăvara şi toamna sunt convenţionale, introduse pentru a pregăti 
şi sublinia anotimpurile de bază (I. Ghinoiu, 1988, p. 49), 
documentele de ordin etnografic și folcloric infirmă ipoteza mai sus 
menţionată. Dimpotrivă, primăvara, moment de debut al vieţii 
vegetale constituie un anotimp cheic în descifrarea formelor culturale. 
Primăvara este anotimpul, ce marchează fenomenul de prag în ce 
priveşte energia şi ritmul cosmic vegetational. Dacă Mircea Eliade 
stipula sintagma „ruperii de nivel" pentru a marca schimbarea de 
status, iar Arnold Van Gennep fenomenul de „prag” existent spatial, 
biologic, cosmic, considerăm că primăvara este acel anotimp ce 
concentrează aceste valori, indiferent cum sunt denumite. Când natura 
explodează şi din faza amorfă irumpe spre vital este momentul 
concentrat al schimbării fundamentale în ritmul cosmic vegetal. Acum 
fiinteazà cel mai important ritm al universului. 

În culturi foarte variate, însuşi pragul Noului An marca ritmurile 
vegetalului. 

Rolul fundamental al primăverii, deschiderea Anului Nou la | 
Martie se păstrează relictual în domeniul românesc (Germina 
Comanici, 1991, p. 10-15). Aşa cum sublinia B. P. Haşdeu „poporul 
n-a încetat a serba începutul anului... printr-o rămăşiţă de tot arhaică 
la 1 Martie” (B. P. Haşdeu, 1889, p. 1219). Tinereţea şi senectutea 
sunt ipostaze existenţiale, care apar în cazul figurilor mitice, ce evocă 
timpul. Anul în derularea celor 365 de zile îmbătrâneşte, apărând 
antropomorfizat prin complexa întruchipare a lui Moş Crăciun, cât şi 
a precedentului Mos Ajun şi mai obscurului Mos Nicolae. Pe acelaşi 
sistem ideativ privind antropomorfizarea şi regenerarea timpului apar 
Babele si Moşii nostri de primăvară, de la începutul lunii martie, 
moment, care arhaic marca consumarea unui an. Anul 

antropomorfizat îşi consumă existenţa pe un traiect complet, de la 
tinereţea marcată de începutul primăverii şi explozia vegetației, până 
la faza bütránetii, fiecare reluare fiind de fapt o repetiţie plină de 
dinamism. 

Forme ceremoniale complexe, precum Colindatul, Pluguşorul, 
Jocurile cu măşti, conţin cumulativ evidente corelări cu vechiul 
început de an nou la | Martie. Frecvența tipicului refren de colindă 
„Florile dalbe de măr”, „Cu florile în dalbă de măr” leagă colinda de 
atmosfera primăvăratică, sugerând chiar practica în sine a folosirii 
mláditelor înflorite în scenariul colindatului. La rândul său, obiceiul 
Pluguşorului, cu cel mai nuantat şi exclusiv caracter agrar, evocă în 
unele texte aceeași atmosferă de primăvară: 


.S-a venit vremea lui Mare Pământul s-a dezghetat 
Si pe noi la arat ne-a mânat 


Și omătul s-a luat, 


sau: 
„C-afară-i vară Se întinereşte pământul 
Primăvară Si noi să-mplinim cuvântul 


(Vasile Adăscăliţei, 1987, p. 10-11) 


Si in Jocurile cu másti, secventa princeps ca semnificatie, cea a 
morţii si reînvierii animalului, marchează aceeaşi corelaţie între 
însemnul cultural şi ritmul natural al revitalizării naturii. 

Rolul fundamental al primăverii în modelarea acţiunilor umane 
ritual-ceremoniale este evident în istoria multor culturi „Simbolismul 
lotusului şi al crizantemei, al orhideii sau al trandafirului, al florilor de 
câmp este legat nu de formă, ci de proces. Arta ikebanei şi 
nenumăratele sărbători japoneze cu nume de flori, sunt un exemplu 
pentru considerarea florii ca model al desfăşurării si împlinirii fiinţei, 
al omului ce se instituie ca mediator între cer şi pământ. Impodobirea 
sărbătorească cu flori şi frunze primăvara concretizezază credința că 
„învelindu-se cu frunze şi flori ajută pământul gol să se înveşmânteze 
în verdeață şi că jucând moartea şi înmormântarea iernii izgoneşte 
departe acel anotimp posomorát si netezeste calea pentru paşii 
primáverii care revine" (James Frazer, vol. III, 1980, p. 59). Em 

Tematica florii este legată de roposul grădinii. Proiectia raiului 
în mentalitatea populară românească este cea a unei grădini cu flori 

mirositoare, pomi fructiferi şi păsări cântătoare. Este evidentă 
concepția arhaică, care recunoaşte o valoare în lumea înconjurătoare 


al cărui prototip e în lumea cerească. Vegetalul exploziv în flori şi 

fructe, deci roditor, a oferit omului imaginea clasică paradisiacă. Un 

interesant text de colindă se deschide cu întrebarea: „Ce-i raiul pe ist 

pământ”? Răspunsuleste edificator: 
„Raiul este primăvara Si impodobesc luncile 

Când inverzesc toti câmpii Luncile, 

Și infrunzesc copacii Dumbrăvile.” 


Omul spiritualităţii folclorice a văzut în vegetal izvorul vieții ŞI 
regenerării, exprimând dorința umană perpetuă de înfruntare a 
extinctiei, aşa cum apare evidentă în finalul colindei: 

„Să trăiţi, să-mbătrâniţi ȘI ca ei să-mbătrâniţi 
Ca florile să-nfloriţi Întru multi ani fericiţi.” 
Ca copacii sá-nverziti 

(S. Fl. Marian, 1898, p. 17) 


Imaginea raiului ca o grădină nu are in colinda românească un 
aspect imobil, ci conservarea vitalului se face printr-un perpetuu 
ciclu: floare, fruct, floare: 

„Of, raiule grădină dulce De dulceata pomilor. 
Nu má-ndur din tine-a duce 
De mirosul florilor. 


Unii înfloresc poame 
Alţii se coc, din crăci pleacă.” 
De glasul îngerilor, 

(Elena Niculiţă Voronca, 1903, p. 74-75) 


Imaginea raiului apare similară şi în alte categorii de texte 
folclorice. În legenda despre Adam şi Eva raiul apare proiectat cu 
aceleași reliefări ca si în textul colindei: ..Ea (grădina raiului, n.n.) era 
plină de fel de chipuri de pomi, care mai de care mai frumoşi cu 
poame mai dulci ca mierea. Prin pomi erau mii şi miliarde de păsări 
de tot soiul, care cântau nişte cântece, care te amorteau pe loc, cântece 
care nu poate limba omenească să le spună. Apoi prin pomi curau 
pârâiaşe de apă rece ghiață şi limpezi ca lacrima. Pe jos, prin grădină 
erau poieni mândre pline de iarbă verde şi feluri de flori în mii de fete, 
care umpleau grădina cu nişte miroase de te slăviai la Dumnezeu 

Sfântul. Poamele din pomul grădinii nu se sfârşeau niciodată, căci 
cum or fi fost pomii ăia, cică dacă luai acum o poamă din ei, până a 
doua zi creştea alta în locul ei, aşa că nu se cunoaşte unde mâncau 
Mos Adam şi Eva (Tudor Pamfile, 1913, p. 78-79). 

Canoanele mitologice ale tuturor civilizaţiilor se sprijină pe 
posibilitatea de a repeta timpul. „Sărbătorile noastre sunt mişcarea 
acului, care serveşte la legarea părților invelisului de paie spre a 
ajunge să formeze un singur acoperiş” (M. Leenhardt, 1930, p. 118). 
Însuşi anul în cimiliturile româneşti are proiectarea cu subdiviziunile 
sale: „Am un copaci cu 12 stâlpari, în toată stâlparea patru crengi, în 
toată creanga un cuib, în tot cuibul şapte ouă, în tot oul 24 de 
gălbenuşuri”. Sau într-o altă variantă: „Am un copaci cu 12 ramuri, în 
fiecare ramură câte 4 cuiburi, în fiecare cuib câte şapte ouă, în fiecare 
cuib câte 24 de pui" (S. FL. Marian, vol. I, 1898, p. 92). Recunoaştem 
aici principalele componente ale anului calendaristic: anotimpurile, 
luna, săptămâna, ziua. 

Relația dintre activitatea solară, ritmul şi bogăţia vegetației 
apare evidentă în semnificaţiile acordate curcubeului. Culorile 
predominante ale acestuia se asociază cu valoarea de opulenţă pentru 
o anumită recoltă: verdele se asociază bogăției grâului, sau pomului, 
galbenul se asociază cu bogăţia porumbului iar roşu cu cea a vinului 
(1. Muslea, O. Bârlea, 1970, p. 153). 

Ansamblurile temporale, activitatea ciclicá solará creeazá o 
ritmicitate, presupunând intensificári de acțiune pragmatică si magică. 

Plantele au o semnificaşie deosebită în marcarea ritmului 
biocosmic. Ghiocelul, prima plantă apărută după topirea zăpezii, 
simbolizează primăvara. După legendă ghiocelul ar fi fost un om, care 
a rămas după moartea nevestei cu opt copii. Recăsătorindu-se, mama 
vitregă a alungat copiii, care din amărăciune s-au transformat în flori. 
Tatăl, căutându-i şi negăsindu-i s-a transformat şi el în floare (Valeriu 
Butură, 1979, p. 106). 

Un rost complex, orologiu cosmic, îl are o altă fragilă floare, 
brânduşa. Cele două specii, brándusa de primăvară si brânduşa de 
toamnă, marchează un lung segment: prima, sfârşitul iernii şi 
începutul primăverii, a doua specie, sfârşitul toamnei şi începutul 
iernii. Apariţia timpurie a brânduşei de primăvară, când încă zăpada 
nu s-a topit este atribuită, conform legendei maşterii pământului. 
Acesta o scoate afară zicând „Du-te, du-te afară, ce sezi, c-acum e 

cald, e soare”. De aceea maşterilor li se spune „Nu fi aşa ca mastera 
pământului, care a dat brânduşa afară în luna lui mart” (Elena Niculiţă 
V oronca, 1903, p. 743). Brânduşa de toamnă încheie ciclul vegetal. În 
relaţia cosmică uman-vegetal, deosebit de interesant este setul de 
credințe legate de cele două specii ale plantei, raportat la vitalitate şi 
exunctie. Brándusa de primăvară este considerată floarea celor vii, 
corespunzând cadrului exploziv al vitalitàtii vegetalului, iar brânduşa 
de toamnă, ca floare a morţilor. căci ea marchează finalitatea hui 
ciclu de energie vitală: „Toamna, când apar brânduşele, acelea-s 
bucuria morților, florile morţilor. Íntocmai cum noi ne bucurăm de 
bránduse primăvara, când le vedem întâi, tot astfel se bucură morții de 
ele toamna. Brânduşa de toamnă e păcat s-o rupi”(Elena Niculitá 
Voronca, 1903, p. 743). 
Un moment important, fundamental prin generalizarea unui 
proces vital, este înfrunzirea copacilor şi procesul reversibil 
desfrunzirea lor. Două repere calendaristice legate de numele a doi 
Sfinți fixează aceste etape importante din lume vegetală: Sf. 
Gheorghe (Sângiorz, 23 aprilie) înfrunzeşte pomii, codrul, iar Sf. 
Dumitru (26 octombrie) marchează căderea frunzelor. În satele 
muscelene există credinţa că Sf. Gheorghe a făcut prinsoare cu Sf 
Dumitru, ca la Sf. Gheorghe codrul să fie înfrunzit. iar la SE Dumitru 
frunza pomilor căzută. Si tot in satele româneşti se crede, că Sf 
Gheorghe deschide pământul, începe primăvara. 
: O frumoasă legendă consemnează rostul important al celor doi 
sfinți, purtători ai cheilor vremii. „Văzând Dumnezeu, că neamul 
creştinesc dă cinste cuvenită acestor doi sfinţi mucenici şi că ziua 
serbării şi a aducerii aminte de faptele şi virtuțile lor crestinesti au 
pus-o: aceluia dintâi la capul primăverii, iar celui de al doilea la 
sfârşitul toamnei, ca să se uşoare pe sine de o sarcină de o parte, iar de 
altă parte să le dea şi lor cinste le-a zis: „.lacă de acum vă incredintez 
vouă cheile vremii si la porunca mea aveţi să inchideti devreme Gui 
mai târziu vremile omului, după cum adecă voi vedea purtarea 
oamenilor”. Sfinţii au primit cu mulțumire şi au plecat unul la stânga 
altul la dreapta, depărtându-se de locul lor. Când se aude croncănit de 
broaşte Sân Giorgiu întinde mâna şi ia cheile din mâna lui Sân Medru 
ŞI închide iarna cu o cheie, iar cu cealaltă deschide primăvara 
deschide vremile bune, căci prin glasul broaştei a primit veste si 
poruncă de la Dumnezeu. Când toate păsările călătoare sunt duse de la 

noi. când nu se mai vede pui de broască pe afară şi când viscolul 
turbat se desprinde scuturând şi dezbrăcând codrul de haina sa, 
tremurând Sân Medru întinde mâna şi primeşte cheile din mâna lui 
Sân Giorgiu, apoi cu grabă închide vremea bună cu o cheie şi cu 
cealaltă deschide pe cea rea, care cade ca un potop asupra lumii. $i 
Sân Giorgiu şi Sân Medru, la rândul lor poartă cheile tot cu sine la 
brâu. ca nu cumva să le fure cineva din uşile vremii şi să se joace cu 
vremea cum le place (S. FI. Marian, vol. III, 1901, p. 198). 

Atât legenda, cât si credinţele conteră celor doi sfinți o poziţie 
specială în circuitul lumii vegetale. Sân Giorgiu este „capul 
primăverii”,  semănătorul tuturor semințelor. iar Sân  Medru 
culegătorul fructelor. Cum fructul este purtătorul seminţelor, 
simbolizând fecunditatea, ambii sfinți se raportează la esenţa 
ine a vegetalului, sămânța, element primar şi final. 

Dar Sf. Gheorghe îşi leagă numele de semnificaţia deosebită a 
unei plante, li valorizată magic în această zi: răchita. 

„Răchita e copacul lui Sf. Gheorghe. Zice că răchita era să fie 
cel dintâi copac pe lume, pentru că pe răchită pune orice poamă îi vrea 
ca se prinde, dar Sf. Gheorghe a blestemat-o. Sf. Gheorghe mergea de 
ziua lui prin nişte tufe de răchită şi s-a împiedicat, şi-a picat: „Te-ai 
îmbătat Gheorghe, îi zice răchita”. „Dacă zici tu că m-am îmbătat, 
zice Gheorghe, atâta cinste să ai tu, cât e ziua mea, mai multă să n-ai. 
Şi chiar aşa e. Pe răchită cine o caută tot anul? Atâta numai, cât la Sf. 
Gheorghe se înfige în brazdă, atâta cinste are” (Elena Niculità 
Voronca, 1903, p. 1043). 

Un reper calendaristic important pentru lumea vege etală este 
sărbătoarea Floriilor ultima duminică înainte de Paşte, 
consacrându-se în această zi valoarea culturală a salciei. Ramura de 
salcie inmuguritá este un simbol de inaugurare a ciclului vegetal; 
însăşi denumirea sărbătorii conservánd evocator acest seme intism. În 
Transilvania sărbătoarea se numeşte Stăurile Florilor, iar biserica 
foloseşte două denumiri consacrate: Duminica F loriilor sau Duminica 
Stâlpărilor. Numele sărbătorii se leagă de o importantă dată din 
calendarul roman. sărbătoarea păgână Floralia, ce se organiza în 
cinstea zeiţei Flora, cea care trona peste toate florile. anunțând 
primăvara şi dăruind oamenilor toate seminţele florilor. Biserica 
ortodoxă, ca si în cazul altor sărbători a preluat sărbătoarea si i-a 
conferit un sens creştin. Acum se celebrează intrarea Mântuitorului în 

Ierusalim, după minunea învierii din morti a lui Lazăr. lisus a fost 
întâmpinat în Ierusalim cu ramuri verzi de arbori, mai ales cu ramuri 
de finic (o specie de palmier). 

Salcia, răchita de la Florii reprezintă cel mai elocvent exemplu 
de valorificare a unei plante prin procesul sfințirii. Aceasta îi conferă 
valori magice augmentate, diversificate şi proiectate pe un lung 
segment temporar. Ramurile de salcie, care se sfintesc în această zi de 
sărbătoare sunt aduse fie de săteni, fie de slujbaşii bisericii. 
Consacrarea salciei ca plantă cu relief simbolic este stipulată în textul 
legendei. Intr-o legendă se relatează fuga în Egipt, când Maica 
Domnului cu pruncul în braţe obosită s-a adăpostit sub o salcie, care 
şi-a aplecat ramurile s-o răcorească, dar şi s-o ocrotească de soldaţii 
lui Irod. A doua legendă relatează momentele legate de drumul 
parcurs de Maica Domnului în căutarea lui lisus răstignit pe cruce: 
„Pe când era lisus Cristos răstignit pe cruce, Maica Domnului a auzit 
şi a incáltat opinci de fier, a luat în mână toiag de oţel şi a plecat 
plângând, ca să-l găsească pe lisus. În cale plângând a întâlnit o 
broască, care a întrebat-o de ce plânge. lar Maica Domnului i-a spus, 
că a avut un băiat şi l-au răstignit jidovii. Broasca i-a spus, că ca a 
avut nouă pui mititei şi frumuşei şi cu ochii básicutei şi i-a omorât un 
car pe toti şi tot nu se mai bocește atât. Maica Domnului i-a zis, cà 
murind, să nu se mai împută. Apoi, mergând mai departe, a dat peste 
o apă, la marginea căreia se afla o salcie si i-a zis să se facă punte 
peste apă. Salcia a ascultat, s-a prefăcut in punte si Maica Domnului 
trecând peste dânsa a binecuvântat-o, ca să nu se poată face cărbuni 
din ea si să se ducă în ziua de Florii rămurele înflorite de salcie la 
biserică” (S. FI. Marian, 1899, p. 260). 

In ziua de Florii se culeg si alte flori de primăvară si sunt duse la 
biserică. Mâţişorii de salcie, sau mieluşeii, cum sunt numiţi în 
Muntenia, prin sfințire concentrează conform mentalitátii și 
credințelor populare — o forță benefică, repercutată asupra familiei, a 
animalelor din gospodărie, a casei. Vitele se ating cu mátigori pentru a 
fi sănătoase tot anul; copiii se ating cu ramură să crească și să 
infloreascá precum mâţişorii, oamenii se încing cu salcie să nu-i doară 
mijlocul tot anul. Salcia se pune pe straturi, la stupi. dar cel mai 
important, sub formă de coronitá se păstrează la icoană tot timpul 
anului, ferind casa de tráznet, grindină şi furtună. Funcţia sacrosantă a 

elementului vegetal se relevă prin ritemul inghitirii unui mátisor, 
element purificator si apotropaic. 

O altă plantă importantă, ce consacră o zi cheie in calendarul 
popular, omonima sărbătorii este Sânziana. Planta este cunoscută cu o 
mare varietate terminologică: în Moldova se numeşte Sânziene, (pl. 
Sănzănii) şi Sânzânioară; in Tara Românească Drăgaică; în Banat 
Sânziene galbene şi Floarea lui Sf. Ion; in Transilvania Sânziana, 
Sânziene, Sânzueană, Sânzuene. Înflorirea lor marchează miezul verii, 
fiind legată de sărbătoarea apropiată solstițiului de vară. La 24 iunie 
se serbează astfel în calendarul popular românesc o zi importantă 
numită Sânziene în Oltenia, Banat, Transilvania şi Moldova nordică şi 
Drăgaică în Muntenia, Dobrogea şi Moldova sudică. 

Numele de Sânziene e socotit de origine latină de la Sancta 
Diana, care pe lângă atribute selenare, cinegetice şi silvanice, avea şi 
atribute agrare. Numele Drăgaica s-a suprapus peste cel de Sânziene 
în feudalismul timpuriu, în perioada influenţei slave. 

În noaptea de Sânziene înfloreşte această floare specială albă, 
sau galbenă, culeasă în zori de zi în special de fete. Sânzienele pot 
constitui şi un nume generic, în forma Sânzienii, în Muşcel fiind 
denumite toate florile culese: coada zmeului, musetelul, avrámeasa, 
lipanul, brusturele, iarba mare, leuşteanul, odoleanul, împărăteasa. 

Analizând la nivelul întregii țări suita de acte rituale performate 
la Sânziene şi cartografiind materialul acesta se organizează categorial 
astfel: 

- Acte rituale cu caracter profilactic, fiindcă în momentele 
marcante ale timpului calendaristic (şi solstițiul de vară constituie un 
astfel de moment de relief cosmic) — conform mentalitátii populare 
fortele malefice devin mai active. Actele profilactice au in vedere in 
primul rând sănătatea oamenilor, a animalelor, a recoltelor, apărarea 
spaţiului habitual. Plantele culese la Sânziene au largi utilizări în 
farmacopeca populară. Aceasta nu reprezintă o simplă credință 
abstractă, ci are la bază un suport real, acum fiind momentul de 
deplină maturitate a plantelor, valenţele lor curative fiind augmentate. 
Nu numai ca remedii directe în etnoiatrie, dar şi ca elemente cu 
valoare magică, plantele culese la Sânziene intră în arsenalul de 
obiecte folosite în practica descântatului. Cu flori de Sânziene se 
încingeau oamenii să nu-i doară mijlocul. Cu același scop apotropaic 

aceste plante erau puse în coarnele vitelor, sau împletite în coronite 
erau puse pe ogoare şi grădini; 

- Împodobirea gospodăriei cu plante reprezită un act ritual 
plurifunctional, prevalent apotropaic, dar şi cu nuanţă augurală. 

- Acte cu caracter de divinatie, descifrându-se semne pentru trei 
situații deosebite: ursita pentru tineri, norocul în gospodărie, semnele 
de moarte. În toate aceste acte rituale, elementele manevrate sunt 
purtătoare de semnificaţii consacrate într-un cod cu anumite distribuții 
zonale. Sporul în gospodărie este descifrat în varietatea penelor de 
păsări, sau a părului animalelor prinse de coronitele din flori puse la 
streaşina casei. În aceste momente de prag omul doreşte să cunoască 
prospectiv nu numai starea sa materială, ci în primul rând să scruteze 
viitorul ca durată a vieţii. Astfel, se impleteau coronite pentru fiecare 
membru din familie, care se aruncau pe acoperiș. Acea coronità, care 
cădea, purta o semnificaţie funestă. 

Analiza cartograficá a temei reliefează următoarele aspecte: 

- Sărbătoarea este marcată prin prezenţa actelor rituale în toate 
zonele ţării. 

- Aceste acte rituale apar într-o mare varietate de forme, cel mai 
frecvent necumulate, înregistrându-se însă şi o concomitentá de 2-4 
acte rituale pentru avelaşi punct cartografic. 

- Se detaşează prezenţa unui specific macrozonal în performarea 
acestor acte rituale: pentru Transilvania apare prevalent actul ritual de 
divinatie al descifrării semnelor de moarte; pentru Oltenia, Muntenia 
şi Moldova actul de profilaxie al culegerii plantelor; pentru Oltenia 
culesul plantelor pentru leacuri; pentru nordul şi centrul Moldovei şi 
estul Transilvanici actul ritual al aflării norocului în gospodărie. 

- Se conturează de asemenea arii mai restrânse cu o selecție 
clară spre anumite acte rituale: exemplu împodobirea gospodăriei cu 
plante în microzone din centrul Transilvaniei şi nordul Olteniei; 
împodobirea coarnelor vitelor cu flori in microzone din centrul 
Moldovei. 

- Dincolo de aceste elemente cu specific zonal se constată o 
infuzare a actelor rituale analizate în puncte dispersate, fără 
conturarea unor arii compacte. 

Varietatea acestor acte rituale şi prezenţa lor în viața tradiţională 
românească ilustrează specificitatea temei, certa ci reprezentativitate 


169 


(Germina Comanici, harta şi comentariu mss. Acte rituale la 
Sánziene, Atlasul Etnografic Român). 

Dacă ziua de Sânziene constituie momentul exploziv al culegerii 
plantelor, o altă dată calendaristică vine să marcheze finalitatea 
benefică a culegerii plantelor: Ispasul. Din acest punct calendaristic 
plantele culese își pierd valenţele curative si nici nu mai întră în 
spectrul utilizării magice în starea lor de proaspăt culese. Numai acele 
plante culese în anumite zile îşi conservă tot anul potentele si-si află o 
gamă largă de întrebuințări de ordin etnoiatric, sau prin cuplare cu 
actul de sorginte magică, deseori completat prin rostul magic 
fundamental al cuvântului organizat, de tipul formulei sau textului. 

Relaţia dintre lumea vegetală si valorile calendarului impune 
dichotomia timp favorabil acţiunii / timp nefast acţiunii (legate de 
culegerea si funcţionarea potentelor vegetative). 

O serie de credințe consacră perioadele faste de culegere a 
plantelor, mai mult de corelare strictă a unei anumite zile cu o 
anumită specie. Timpul impune astfel marca calitativă a speculării 
pragmatice, sau culturale a anumitor plante. 

Astfel. la Sf. Gheorghe se aduc buruieni de leac, care se 
păstrează tot anul; se culeg în special peronici şi vinetele; În Vinerea 
Mare se culege busuioc şi flori, la Circovi, pelin şi mărar; la Marina 
pelin; la Pobrejenie, avrámeasá, musetel, odolean, leuştean, flori de 
ticv&, la Macovei, snopi de flori şi buruieni. Există de asemenca 
perioade nefaste, intervale marcate ca finalitate de o anumită zi. 
Astfel, pomii sáditi la Florii se prind uşor (Răsp. La Chestionarul Nic. 
Densuşianu, 4556, Humele-Arges, p. 69-70), pe când cu o săptămână 
inainte de Florii nu se planteazà nimic, cáci pomii vor face numai flori 
si nu vor rodi (Rásp. La Chestionarul lui Nic. Densuşianu, 4557, 
Rájetu-Vierosu-Olt, p. 188). De asemena. in cele 9 joi există 
interdictia de a se culege buruieni de leac. În ziua de Duminica Mare 
şi cele trei zile ce o succed, în satele bucovinene se credea, că nu 
esste bine să fie smulsă nici o buruiană, sau chiar frunză, căci va bate 
piatra (Tudor Pamfile, 1919, p. 16). Un moment marcat nefast pentru 
semănat este Vinerea Mare (50 de zile de la Paște) „totul se usucă” de 
aici în popor se mai spune Vinerea Seacă. În ziua de Macavei (| 
august) nu se culege cânepă, găsindu-se culegători morti în cânepă 
(Tudor Pamfile, 1913, p. 2). Un interval fatidic este cel dintre 24 — 27 
octombrie. când nu trebuia semănată secara „căci e prilej de moarte 

pentru cel ce seamănă” (Tudor Pamfile, 1913, p. 61). Mai menţionăm 
momentul calendaristic cheie în viaţa plantelor, Ziua Crucii când 
există credința că pământul se închide, deci dispare şi funcția fastă a 
plantelor. Se crede. că în această zi plantele vorbesc și-şi manifestă 


regretul că se usucă. In lumea vegetalului există anumite zile 
marcând. în acest micro-interval faza înfloririi plantei, conditionarea 
expresă a culegerii lor. Astfel, floarea de alun trăieşte o singură 
noapte, noaptea de Ispas (50 de zile de la Paste), când înfloreşte şi se 
scutură. Alunul (în diferitele sale ipostazieri, floare, fruct) este o 
plantă magică cu variate contexte de utilizare. În Vinere spre Sâmbăta 
Rusaliilor înfloresc două plante: corobatica si brăileanca, legate 
tocmai de ziua consacrată pomenirii morţilor. plante considerate 
„sfinte”, puse la cotele şi ulcelele date de pomană în această zi. 


Capitolul XIV 


MAGIA PLANTELOR 


Plantele, părțile lor componente sunt constituenți ai codului 
simbolic vegetal, oferind un dens material. Ca operatori simbolici 
plantele relevă o imagine unitară şi corelativă in acelaşi timp, a 
fundamentalului simbol arhaic Arborele Lumii, in diferitele lui 
variante. Acest cod vegetal, expresie a culturalizării naturii, oteră un 
potentat orizont de cunoaştere spirituală purtând amprenta specificului 
etnic. 

Plantele sunt legate de însuşi mitul primordial al creaţiei 
cosmosului. Acestea îşi derivă virtuțile de la prototipul cosmic. 
Proclamarea puterii lor apare în documente, care după cum nota 
Mircea Eliade, tratează o experienţă religioasă populară. În textele 
vedice apare fragmentul: „Oh ierburi, oh voi mama, pe voi vă salut ca 
zeități”, proclama Yapur Veda (IV, 26). Un lung imn din Rig Veda e 
închinat divinității plantelor cu accente spre virtuțile lor terapeutice și 
regeneratoare (Mircea Eliade, 1993, p. 163). Într-un studiu de 
relevanţă ştiinţifică, acelaşi savant Mircea Eliade (studiul lerburile de 
sub Cruce) analiza credințele legate de funcţia benefică a ierburilor, 
ierburi diferite de leac, asupra cărora a căzut sângele Mântuitorului. 
Patimile Mântuitorului au avut un sens cosmo-soteriologic, lisus fiind 
răstignit în centrul pământului, acolo unde a fost zămislit și apoi 
îngropat Adam. Sângele său cade pe capul lui Adam şi astfel botezat i 
se răscumpără păcatele. Din aceasta - conchide Mircea Eliade - prin 
faptul, că sângele Mântuitorului răscumpără păcatul originar derivă 
valoarea medicinală a plantelor ivite sub cruce. Din sângele 
Mântuitorului răsar deopotrivă elementele de subzistență ale omenirii. 
Există de altfel o bogată literatură privind originea unor reprezentări 

egetale prin moartea violentà a unui zeu. Din sángele lui Attis se 
credea cá au răsărit violetele si rozele, din sângele lui Dyonisos, 
anemonele (M. Eliade, 1992, p. 221. 224). i 
Despre valenţele magice şi farmaceutice ale plantelor Mircea 
Eliade arăta, că această consacrare se datorează unui prototip ceresc al 
plantei, sau faptului, că nici o plantă nu este prețioasă prin ea însăşi, ci 
prin participarea la un arhietip, sau prin repetarea unor gesturi şi 
cuvinte, care izolând planta de spaţiul profan, o consacră (M. Eliade. 
1992, p. 276). | 
Cele menţionate se confirmă. O serie de plante din arsenalul 
vegetal românesc devin sacre, tocmai prin contactul cu puterea divină. 
Într-un studiu cu interesante reliefări „Universul floral în legenda 
populară românească”, (1993) Mihai Canciovici analizează un dens 
material folcloric românesc din domeniul legendei. Virtutile 
medicinale ale unei plante sunt de fapt cotarea ei inițială la nivel 
metafizic, coborât la nivel magic şi apoi pragmatic. Orice culegere a 
plantelor nu se face la întâmplare, eficienţa lor fiind asigurată de 
respectarea anumitor factori: /impul, raportat la macro sau 
microsisteme: un anumit anotimp, o anumită lună, chiar o anumită zi, 
sau moment al zile, sau nopţii. Accentul cade pe momente cheie, 
hipermarcate simbolic: zori, miezul nopții, o anumită poziţie astrală: 
fără lună, până la apariţia stelelor. Conditionarea operează prin 
selecţia anumitor actanti. Într-un capitol special am evidenţiat 
implicarea femeii în culegerea plantelor şi aici existând mărci 
selective, cea mai importantă fiind puritatea, decupându-se astfel 
categoria fetelor şi femeilor bătrâne. Există si conditionàári mai severe 
date de grade de rudenie. Dar nu numai status-ul femeii e specific 
pentru culegerea plantelor. Este indubitabil prevalent, dar în 
continuare vom exemplifica scenariul complex al culegerii unei plante 
de către bărbaţi. Planta vizată în comentariul nostru este feriea, 
cunoscută într-o termionologie populară foarte variată (feregutà, iarbă 
dulce, creasta cocoşului, spinarea lupului, spasul sau spata dracului). 
Viaţa plantei este extrem de scurtă, înflorind într-o anumită dată a 
anului, ziua cea mai reprezentativă pentru culesul plantelor 
Sânzienele — Feriga are o existență redusă la două ore între 10-12 
noaptea, până la cântatul cocoşului. Valoarea magică a plantei este 
strict individualizată „fiind bună de noroc”, căutată în special de 
categoriile implicate în negot. Condiţia actantului este specială, fiind 

parte bărbătească, cu mărci suplimentare de selecţie: doi frati. doi veri 


primari căsătoriţi, gemeni. Aceştia trebuie să-şi asigure puritatea 
corporală şi morală: imbrăcăminte curată, cămăşi albe. să nu facă 
păcate. O serie de interdicții condiționează culesul plantei: pândirea 
înfloririi plantei se face în tăcere absolută, nu se aşează nimeni. Cel 
ce culege floarea trebuie să fie cel mai vârstnic şi să-i ofere plantei 
recunoaşterea sacralitátii prin gestemuri tipice de ritual religios: se fac 
trei cruci si trei mătănii spre răsărit. Floarea ruptă este pusă într-o 
năframă curată şi păstrată în casă, la loc sfințit, între icoane (I. A. 
Candrea, 1928, p. 38). 

La rândul său medicina populară este acea îmbinare între 
empirism şi magie, din care — asa cum sublinia Gh. Pavelescu — cu 
greu se pot decanta elementele dintr-o categorie fatá de alta. Prin 
ritual. ca formá de exprimare retetele sunt intotdeauna magice, lar 
prin substanţa si procedeele întrebuințate ascund un empirism de reală 
eficacitate (Gh. Pavelescu, 1945, p. 28). Un exemplu il reprezintă 
planta iarba rândunicii (vezi la relația dintre regnul animal şi cel 
vegetal. precum ariciul, care ştie iarba fiarelor), rândunica fiind cea 
care a descoperit rostopasca, sau iarba care îi poartă numele. Există 
credinţa, că cu ajutorul acestei plante rândunelele redau vederea puilor 
în cuib. atunci când li s-au crăpat ochii. Prin asociere cu această 
credință, planta a fost folosită etnoiatric, ca leac pentru durerile de 
ochi. 

În lumea magică a plantelor, acestea sunt înzestrate cu trăsături 
umane: „zice că florile vorbesc şi toate buruienile: când te duci pe 
câmp e aşa frumos, cine le ştie limba lor. Una spune că e bună de asta, 
alta de asta. Una zice „ia-mă că eu sunt bună pentru dragoste.” Da alta 
zice „ia-mă pe mine că sunt pentru cinste”, da alta-i că-i de noroc. 
Alta spune „ia-mă pe mine că bani multi vei avea”. Şi de boală şi de 
leacuri, de toate spun şi se îmbie. Numai să pricepi limba lor” (El. 
Niculiţă- Voronca, 1903, p. 849). 

Pasajul citat decupeazá o importantă idee privind modul cum 
credinţele populare proiectează relaţia dintre uman si elementele 
cosmosului, în cazul de faţă elementele vegetale. Există nu numai o 
corespondenţă de trăsături (prezența animei), dar şi o solidaritate. o 
ofertă pentru eficienţă. Culese, plantele isi îndeplinesc menirea, ele 
stimulează actul utilitar. Smulgerea lor din mediul natural nu este 


văzută conform credințelor populare — ca o dizlocare, ci ca o 
finalizare benefică a unui ciclu vital. 

Relaţia uman-vegetal (analizată într-un capitol special al 
lucrării) transpare în multe însuşiri fiziologice umane oferite 
plantelor. Există astfel credința, că dacă tai vita de vie apar nişte 
picături „lacrimile viței” benefice pentru cei luaţi de zâne (T. Bamtls. 
1914, p. 53). Dar relaţia este bivocă, vegetalul însuşi este o 
concentrare de energie condensată. Vegetalul potenteazàá forța umană; 
intr-un cântec de seceris se conferă bărbaţilor nume de flori, in 
viziunea corespondenţei decupate mai sus: 


„Vrei văruţă. vrei Cioban de la oi, 

Vrei să secerăm Noi nume le-om pune 
Dar să nu legăm Maghirane — Dane, 

Si noi vom chema Busuioc — loane.” 


Feciori de la boi, 
(Ion I. lonicá, 1943, p. 141) 


CES Cum acest transfer de nume se face într-un moment exploziv de 
oferire a beneficului vegetal — coacerea grâului — se esentializeazá nu 
numa! relația uman-vegetal, ci şi cea creată între diferitele ipostazieri 
vegetale. Există o serie de practici rituale legate de relaţia internă a 
regnului vegetal, cât şi cea dintre diferite regnuri. Vegetalul poate 
oferi forță protectoare si energizantă altor ipostazieri. Astfel, în ziua 
Crucii pomii care n-au rodit sunt încărcaţi cu curpeni de pepeni, ca să 
rodească anul următor. In Transilvania se pun cununi de Sânziene pe 
holde şi în grădini pentru roade bogate. 

In acest circuit de substanţă vitală se pot realiza transferuri, în 
scopul fast al regencrării şi sporului. Între regnul vegetal şi cel animal 
se operează la nivel magic ritual relaţii bivoce. Analiza 
materialului probează faptul, că mult mai eficient şi extins este lanţul 
de consacrare benefică a vegetalului în beneficiul sporului si apărării 
regnului animal, bineînţeles circumscris sferei domestice. Cea mai 
evidentă relaţie între aceste două forme de vitalitate apare corelată de 
un timp calendaristic special: ziua de Sf. Gheorghe. În momentul 
V ulnerabilitàtii sporului animalelor- marcant liminal prin inaugurarea 
activ ității pastorale animalele sunt apărate prin intermediul 
anumitelor specii vegetale. Acestea nu au numai funcţie apotropaică 
în fata forțelor malefice, active — conform credințelor populare — în 

acest moment calendaristic, dar si functie auguricá propitiatoare, de 
stimulare a rodniciei. Unsoarea de la „alesul oilor” se face amestecând 


untura de porc negru cu o mixtură de plante: usturoi, laptele câinelui, 
boz, leuştean, pelin, scaiete, urzică, frunză de salcie. In Moldova flori 
de calce se puneau în vasele în care se mulgeau vacile, crezându-se că 
laptele va fi mai spornic și untul mai galben. Tot la Sf. Gheorghe, cu 
ramuri înfrunzite erau atinse animalele, ca să fie sănătoase. De 
asemenea se făceau coronite din plante, care se puneau la gura 
ciubărului şi prin acestea se mulgea vaca. In Banat deasupra vaselor 
se punea rug de măceşe. T 

Cosmosul este văzut ca o corespondenţă între regnuri: ziua 
împerecherii berbecului este numită „nunta oilor”, precum şi „nunta 
urzicilor”, când acestea înfloresc şi sunt bune de mâncat. La Paşte se 
îngroapă ciolanele purcelului şi din el se crede că va răsări un liliac. 
(A. Gorovei, 1915, p. 163). Speciile vegetale, chiar în ipostaza 
lemnului pot determina fertilitatea în regnul animal. Se credea în 
satele Vâlcene, cá tárusul de corn, înfipt la locul unde va făta vaca va 
aduce un vițel, după cum ţărușul de salcie va determina vaca să fete o 
vitea (Gh. Ciausgeanu, 1914, p. 297). 

Însăşi rezonanța masculină, sau feminină a ipostazierii vegetale 
sugerează funcţia de determinare a sexului în regnul animal. Elemente 
ale regnului vegetal pot anihila efectul malefic din lumea animalelor. 
Bátul de alun este un talisman eficace împotriva sarpelui şi pentru că 
întregul cosmos este o reţea de conditionári şi echivalente, același bàt 
de alun este eficace a alunga „şarpele din nori”, fulgerul. 

Magia plantelor deschide un orizont fertil de cunoaştere a 
fondului cultural autohton, integrate unor rituri, forme simplexe, in 
majoritatea concretizării actantiale la nivelul sacralitátii, alteori 
integrate unor forme de lant ritual. Noi vom opera o se/ectie, întrucât 
însăşi lumea plantelor nu este omogenă. ea impune refiefări frapante. 
În acest sens vom descifra în continuare funcţiile, scenariul, fondul de 
credințe generator a mai multor plante a căror concentrat de 
semnificaţii are prevalentà. 

larba fiarelor este acea plantă a cărei existenţă reală nu este 
demonstrată, dar care a polarizat un evantai de credințe de largă 
răspândire europeană. Alături de alte ierburi miraculoase, precum 
iarba de aur, sau iarba nemuririi, lumea vegetală consacră o plantă cu 

o calitate unică: aceea de a deschide obiectele de fier. de aici ŞI 
numele de iarba tâlharilor. 

Informaţiile sunt bogate, dar prezenţa reală a plantei nu a fost 
confirmată. În temeinicile sale cercetàri privind lumea vegetală si 
rosturile ci magice si pragmatice, Valeriu Butură nota, că nici unul 
dintre informatori nu a știut să o arate. Borş Ioan din Salcia menţiona 
că planta strălucește în zori ca soarele, dar când te apropii de ca nu se 
mai vede (V. Butură, 1979, p. 56). 

Prezenţă insolită — la nivelul proiecției magice — iarba fiarelor 
este purtătoarea unor mărci spaciale: „are cap de om şi e vie, nu are 
rădăcină, doar nişte aripi din umere; se poate căuta numai într-o 
singură zi calendaristică, la Sf. Gheorghe; poate fi folosită accidental 
de către om, atunci când coasa i se rupe în iarbă şi poate fi 
identificată, faţă de celelalte ierburi numai printr-o probă specială: se 
dă drumul pe apă si ea va merge contra apei. Poate fi depistată cu 
ajutorul unor mediatori din regnul animal: arici, dihor, ciocănitoare, 
care atunci când au puii înconjurați cu obiecte de fier, caută planta 
pentru eliberarea puilor” (S. Fl. Marian, 1901, p.274; Elena Niculiţă- 
Voronca, 1903, p. 532, Tache Papahagi, 1979, p. 276.) 

Un interesant şi bogat material referitor la această plantă îl oferă 
răspunsurile la chestionarele lui B. P. Haşdeu. Informaţiile con erg 
spre conturarea unui gen proxim, dar si a unor diferente specifice: 

|. iarba este misterioasă; 


2. înfăţişarea plantei: mică; subțire ca acul: un fir de păr; în vârf 
are o bobità roşie; 
3. cromatică: verde, aurie, argintie, dar mai ales roşie ca focul: 


4. locul unde creşte: are marca izolării: munţi, stânci: 
momentul depistării, raportată la anotimp: ziua unci mari 
sărbători: Sf. Gheorghe sau ajunul acestei zile, noaptea 

Pastelui, la Ispas, la Ovidenie; raportatà la microtimp: numai 
noaptea, pentru că este o plantă strălucitoare „ca soarele”, „ca 
o scânteie”, „ca diamantul”, „se vede ca o lumânare aprinsă”; 
6. durata existenţei: o singură noapte, când răsare soarele se 
topeşte; 
. poate fi depistată de oameni cu anumite calităţi: „cei mai 
curati"; sau o anumită filiatie „al saptelea frate"; cunoscátor 
al unui descántec special; 


8. vietuitoarele cu ajutorul cărora poate fi depistată, arici, dihor, 
grangur; 

9. calităţi: poate deschide orice incuietoare; toporul se rupe. 
Semnificativ este faptul că poate ajuta la naşteri grele, o 
deschizătoare a drumului noului născut, facilitând trecerea 
unui prag de liminalitate. 

Pentru calităţile sale e căutată de haiduci şi tâlhari. Se pune sub 
pielea palmei drepte sau a degetului cel mic, uncori în talpă 
(Răspunsurile la chestionarele lui B. P. Haşdeu, p. 273-274). Planta 
aduce bogăţie, existând credinţe, că dincolo de descoperirea comorilor 
„dacă dai mâna cu un om bogat, toti banii vin la tine" (I. A. Candrea, 
1928, p. 21-27). 

Mătrăguna este o plantă definită de asemenea prin calități 
speciale, eficientă în special in vrăjile de dragoste. Numită 
„împărăteasa plantelor”, utilizarea ei magică intră în afara 
preponderentei vrăjilor de dragoste într-un registru larg, ambivalent 
pozitiv/negativ, după manevrarea rituală. Considerată planta vrăjilor 
şi farmecelor, mătrăguna în sintagme populare se poate folosi: „pe 
măritat”, „pe joc”, „pe îndrăgit”, „pe urât”, „pe bolunzit”. 

Ca şi iarba fiarelor, mătrăguna este o plantă intrată în arsenalul 
magic al culturilor tradiţionale europene. În Franţa, pentru eficienţa ci 
magică sunt respectate o serie de prescriptii insolite: trebuie răsădită 
într-un mormânt, udată timp de o lună cu lapte de vacă în care s-a 
înnecat un liliac, apoi uscată și păstrată într-o pânză în care a fost 
înfăşurat un mort (Secrets Merveilleux de Petit Albert, cf. Vasile 
Avram, 1994, p. 123). 

Utilizarea magică a mătrăgunei în patrimoniul spiritual 
românesc nu este simplexă, ci racordată la un scenariu diversificat, cu 
elemente de marcă etnică, 

Precum o altă plantă, iarba fiarelor si mătrăguna are calitatea de 
a fi folosită la deschiderea lacătelor, însuşirea magică de a ajuta 
„intrarea” şi „trecerea de dincolo” fiind un relict al ritualurilor de 
trecere. Mătrăguna avea calitatea de a uşura naşterile, cea mai 
pregnantă formă de intrare în sfera vitalului. Se credea despre 
mătrăgună, că noaptea străluceşte, precum perla, simbol al feminitátii 
(Mircea Eliade, „Mătrăguna”, în vol. Meşterul Manole, 1992, p. 240- 
241). 


Deosebit de interesante sunt de descifrat elementele ritualice ale 
culegerii mátrágunei, aşa cum le redă I. A. Candrea: 
|. Cel, sau cea care va culege planta, pentru a obţine efectul 


dorit se duce cu un dar (o nuantare a antropomorfizárii plantei), 
schimbul compensativ aducând eficiente. Mătrăgunei i se oferă pâine 
Şi sare, 

2. Darul este însoţit de o formulă verbală: „Mătrăgună, Doamnă 
Mare, eu te dăruiesc cu pâine şi sare şi tu să-mi dăruieşti leac (de 
durere de Dânsele (lelele, n.n.), ori de durere de sale, ori de friguri." 
Reţine atenţia forma hiperbolizată a adresării, procedeu frecvent în 
retorica de tip folcloric. 

3. După ce planta este săpată, în locul său se pune pâine şi sare, 
cele două elemente fiind esenţiale în a marca sensul fertilizator. 

Modalitatea obţinerii plantei nu este unică. Tot Candrea descrie 
o variantă, deasemenea ilustrativă prin semnificaţia componentelor 
sale: 

|. Timpul culegerii, luna aprilie sau mai, anticipând Rusaliile. 
fiind tocmai planta ce anihilează efectul lor malefic. 

2. Actantul trebuie să aibă o ţinută şi un comportament special: 
haine curate, (curăţenia corporală şi vestimentară fiind o condiţie în 
multe rituri). Curátenia corporală este văzută atât legată de igienă, cât 
şi de sexualitate. Persoana trebuie să nu fie văzută de nimeni, chiar o 
privire anihilând rezultatul acțiunii. De altfel, forma de izolare, lipsa 
de contact conferă marcă calitativă celui ce acționează, vorbirea 
deasemenea perturbând starea de izolare şi solemnitatea. 

3. În aceste condiţii se sapă planta la rădăcină, unde se pun 
darurile: pâine, sau mămăligă, miere sau Zahăr, invocându-se 
următoarea cristalizare verbală: „Eu iti dau miere, pâine şi sare, tu dă- 
mi leacul sfintiei tale.” În judeţul Suceava conţinutul darului include 
şi vinul. 

Mătrăguna este o plantă ambivalentá şi cum polaritatea este 
specifică faptelor culturale de natură folclorică, există o racordare 
între acte şi funcţii, benefice sau malefice. Dacă pentru finalitatea 
benefică trebuiesc respectate prescriptiile anterior menţionate, dim- 
potrivă, pentru eficacitatea nefastă regulile se răstoarnă: cel ce culege 
planta trebuie să fie murdar, să vorbească urât, să facă mişcări 
dezordonate cu capul, mâinile, cu ochiul, invocând puterea 
fermecătoare a plantei (I. A. Candrea, 1928, p. 49-52). 

Mătrăguna este o plantă a dragostei, intrând în arsenalul vegetal 
ritualic folosit de fete. Astfel, în ziua de Sf. Gheorghe fetele din satele 


Moldovei, până nu se scutura roua, se duceau să găsească mătrăgună, 
sau năvalnic, pe care le puneau la pod, sau streaşina casei, în credinţa 
că le vor veni petitori bogați şi buni gospodari. În satele din Bucovina 
fetele se duceau în pădure, cu două franzele şi un pahar de vin, jucând 
darul tot drumul. În pădure toarnă vinul în locul de unde iau cele două 
plante iar pâinea o duc acasă împreună cu plantele ce le pun la icoană 
şi le păzesc. Plantele devin „activ e” la joc şi petrecere, fetele 
purtându-le la brâu, în credinţa că vor fi jucate, precum au fost jucate 
buruienile (S. Fl. Marian, 1901, p. 273). 

Polifunctionalitatea plantei se relevă si in valoarea sa de 
unicitate. de a aduce cárciumarilor bani. Gheorghe Pavelescu 
mentiona in satul Salcia de Jos din Muntii Apuseni, practica, la care 
apelau cárciumarii pentru eficienta vânzării. Ei plăteau două femei 
bune cunoscătoare a scenariului ritualic. Acestea luau eşantioane din 
butoaiele cu vin. pâine, sau praf şi un ban. Se învârteau cu toate 
acestea de trei ori. în sensul contrar mersului soarelui, se duceau apoi 
la locul culegerii plantei, înconjurau mătrăguna $i apoi culeasă era 
dată celor ce intrau în cârciumă „să nu mai iasă cu punga plină de 
acolo” (Gh. Pavelescu, 1945, p. 55). 

Mătrăguna este o plantă culeasă numai de femei, preponderent 
fete sau femei bătrâne. Uneori nuditatea este o condiție a eficienţei 
ritualului, iar în toate formele, răscumpărarea puterilor magice este 
obligatorie. Exceptează marca sexului, numai în cazul îmbolnăvirii 
sub efectul ielelor. când numai bolnavul poate acţiona recuperator. În 
„Albina Carpaţilor”, S. Fl. Marian descrie practica rituală de anulare a 
efectului ielelor. Cel bolnav trebuie să acţioneze numai în două zile 
anumite ale săptămânii, Lunea sau Miercurea, in momentul 
obligatoriu al zorilor. Se spală pe faţă, pregăteşte darurile: sare şi 
pâine; nu se uită înapoi; face cruce, pune darurile la rădăcină şi se 
adresează plantei într-o formulare cu nuanţă sacrosantà: 


„Sfântă buruiană, Ca să mă lecuiesc, 

De Dumnezeu lăsată, Să mă dăruieşti 

De mine însemnată, Cu leac 

[e cinstesc cu pâine Cu veac.” 

Şi cu sare (S. Fl. Marian, nr. 14, p. 218) 

Cei ce au realizat investigaţii directe de teren oferind date mai 
recente subliniază aura de mister în care este învăluită planta. În 1939 
Valeriu Butură a etectuat o investigație cu un colectiv al Institutului 
Social Român, in Tara Oltului şi nota răspunsurile date de o 
vrăjitoare: „Am întrebat-o, dacă cunoaşte iarba codrului, cum se 
numeşte in Tara Oltului mătrăguna, ne-a spus că numai a auzit de ea, 
deşi este temută peste tot, deoarece se spunea, că fetele rămase şi 
văduvele plăteau vrăjitoarele să le-o sape pe moarte celor, care stăteau 
în calea dorinţei de a se căsători, nu numai cu necăsătoriți, ci si cu 
căsătoriţi pe moartea soţului” (Valeriu Butură, 1992, p. 74-16). 

Vasile Avram într-o recentă cercetare relata, că întrebând despre 
un descántec o  informatoare din Maramureş. care stie de 
intrebuintarea mătrăgunei „ne-a răspuns cu un fel de infiorare 
Ferească Dumnezeu”. Dar a adăugat apoi. îşi aminteşte că mai 
demult, pe când era fată, o babă căreia i s-a dus vestea de „strigoaie” 
şi-a plantat mătrăguna în coliba de la munte. A văzut-o şi ea odată, 
când a trecut pe acolo: era înaltă şi stufoasă. se ridica cu mlăditele 
spre fereastră, ca şi cum ar fi vrut să sugrume lumina (Vasile Avram, 
1994, p. 125). 

Cânepa. plantă textilă se integrează registrului magic cu variate 
funcționalități în componentele ei, sămânță, fir. Proiectia marilor 
evenimente specifice derulării existenţei umane apare şi în credinţele 
$1 practicile rituale legate de vegetal. Raportat la cânepă ne referim la 
practica rituală cunoscută cu sintagma „măritarea cánepii". Practica se 
desfăşoară la Sânziene, când femeile se duc la câmp. unde duc unt, 
pentru ca planta să fie moale ca untul şi mătasea să fie groasă. Femeia 
se plimba în jurul plantelor, performând un succint text: ,,sáriti toate 
cânepele de pe hotar şi ajutaţi pe cânepa mea, dati la casă nouă, că eu 
mi-o mărit” (Nicolae Bot, 1971, p. 293). Evocarea ceremonialului 
nuntii incumbă deopotrivă semnificaţia solidarităţii participantelor si 
finalizarea fertilității. | 

Legat de mana cânepii există şi un descântec, care trimite 
sugestiv la acelaşi eveniment, nunta: 


„Cânepiţelor. drágutelor Până-n nouă, 

I aceti bine Ca toate cânepile se mărită 
A jutaţi-mi cânepa mea Numa a mea nu se mărită,” 
Cu câte-o mânuţă, două. (Nicolae Bot. 1971. p. 293) 

Motivul „chinul cánepii", care apare in legende se leagă de 
practicile prenuptiale, fiind în această categorie folclorică doar 
sugerate şi apare o legătură explicită cu căsătoria la nivelul unei alte 
specii folclorice, basmul (Sabina Ispas, 1984. p. 126). Intre cele două 
specii de cânepă, cea de vară şi cea de toamnă există diferenţe privind 
valorificarea sacrală. Se crede astfel, că specia de cânepă de vară nu 
se dă la cruce. că-i blestemată Credinţa e confirmată prin integrarea 
într-un succint text folcloric. „Zice că îmbia cânepă de toamnă pe cea 
de vară.” „Hai soro la biserică.” „Da cea de vară îi zice.” „Da nu mă 
mai duc. ce-mi trebuie să merg eu ca să văd la biserică şi de aicea: 
câtă cât sunt de înaltă. Du-te tu că eşti mai mică decât mine şi n-o 
vezi.” „Dac-aşa nici să n-ajungi să mergi” a blestemat-o cea de 
toamnă şi de aceea cânepa de vară nu se dă la cruce, numai cea de 
toamnă” (El. Niculitá Voronca, 1903, p. 1059). Cânepa de varà, ca 
reflex, îşi are utilizări cu efecte decompensatoare; dacă legi buricul 
unui copil nu va mai avea copii în viaţă, după cum acest sort de 
cânepă nu are seminţe; la fel cu cânepa de vară „se leagă cununia. 

Însuşi firul cânepii este legat de elemente cosmice, în special 
cele legate de viaţa vegetației. Primăvara nu se toarce pe afară până 
nu infrunzeste pădurea „că te blesteamá să fii gol cum e ei In unele 
sate nu se toarce până la Sf. Gheorghe, până nu înfloresc pomii până 
nu-si toarce codrul al lui” (El. Niculiţă Voronca, 1903, p. 1061). 

Cânepa este un element vegetal integrat contextului ritualic cel 
mai concentrat: pragul anului. Într-un studiu dedicat interpretări 
etnologice a riturilor de Anul Nou subliniam faptul, că o ordonare a 
acestora poate fi operată pe o multitudine de criterii, din care totuşi se 
detaşează trei direcţii principale, care orientează funcțional complexa 
si diversificata reţea de acte: 
| A. Influentarea benefică: se produce un act (X) pentru a avea 
efectul (Y). : 

B. Pentru apărare: se produce un act (X) pentru à îndepărta 
efectul (Y). 

C. Pentru aflarea anticipării: se produce un act (X) pentru a 
descifra efectul (Y). 

(Germina Comanici, 1992, p. 122) | 

Cânepa, element de manipulare rituală apare cu toate cele trei 


funcții: 

A. Semintele puse pe cuptor in seara de Sf. Vasile, cánd incep sá 
plesnească, sunt invártite de gospodină, ce-şi însoțește actul cu o 
cristalizare verbală: ,,Gáinile noastre necântătoare si outoare, iar ale 
duşmanilor cárcáitoare şi neoutoare. Boii mei trăgători iar ai 
dușmanilor gemátori." Sámánta plesnită se strânge într-un blid şi se 
dă „la lighioane" tot aşa insotindu-se de un text cu nuanță 
propitiatoare. „Să trăiască lighioanele mele, să înflorească şi să 
prăsească ca frunza în codru, ca spuza în vatră şi ca nisipul în mare”. 

B. Semințele plesnite pe vatră se dau femeilor ce nu pot naște. 

C. Dorinţa de cunoaştere anticipată are în mentalitatea populară 
un caracter dinamic, pregătindu-l pe om pe plan psiho-afectiv pentru a 
se confrunta cu ceea ce îi este ostil şi a se bucura de ceca ce îi va fi 
împlinire. La Anul Nou în cadrul restrâns al familiei se desfăşoară o 
serie de rituri menite să răspundă eternului binom fundamental 
viatà/moarte, cât şi aspectelor ce tin de o anumită calitate a vietii. 
Ambele valori se regăsesc în manevrarea magică a semințelor de 
cânepă. Se pun pe vatră seminţe, fiecare menită pentru un membru al 
familiei. Dacă sămânţa sare în foc, sau la uşă, e semn că omul va muri 
curând. Pentru a se cunoaşte anticipat recolta de cânepă şi grâu, în 
Ajunul Bobotezei (moment calendaristic integrat ciclului de 12 zile, 
cu valoare globală, marcând inaugurarea noului an), „femeile fac o 
păpuşă cu două lumânări, le leagă cu testemelul împrejur şi pun toate 
mláditele de copaci la legătoare, le aprind pe masă când vine preotul 
şi după ce se duce le strâng: una în grâu si alta în cânepă. Si de care 
sămânță se prinde mai mult de lumânare de aceea sc face peste an” 
(El. Niculità Voronca, 1903, p. 1058). 

Usturoiul este o plantă cu spectru larg de semnificaţii. În 
general, in simbolistica populară plantele cu mărci dominante, ce se 
impun pe plan cromatic, sau olfactiv, isi găsesc o utilizare magic- 
rituală amplă. Usturoiul este o plantă cu un simbolism penetrant într- 
un larg spațiu geografic. Credintele despre esența magică a plantei 
sunt răspândite din bazinul mediteranian până în India, prevalentă 
fiind funcţia de apărare împotriva deochiului. În Grecia, simpla 
pronunțare a cuvântului usturoi îndepărta efectele deochiului. În 
timpul sărbătorilor ordalice din Tracia grecească principalul personaj 
purta la mână usturoi. În Europa centrală se crede despre usturoi că 
alungă vampirii (Jean Chevalier, Alain Gheerbrandt, 1994, p. 421). În 
spaţiul spiritual românesc usturoiul este o plantă cu atribute multiple: 

preventive (apotropaice), curative, omenice. Calitatea principală a 
usturoiului este aceea de a înlătura forţele conotate malefic de diferite 
repre reprezentări (duhuri necurate) prin acţiuni (vrăji, făcături), sau 


simpla purtare. Acesta are un rol apotropaic, o reală amuletă, N izând 
în special pe cei aflaţi în stare de vulnerabilitate: copii nebotezati, 
oameni expuşi, printr-o prezenţă activă a forțelor malefice la anumite 
date calendaristice (Iele, Strigoi). Cum copilăria este faza cca mai 
vulnerabilă, talismanele legate la gâtul copiilor erau foarte frecvente 
în viaţa tradițională a satelor româneşti. Dintre acestea usturoiul cra 
elementul vegetal selectat prioritar. În Muntenia, la capătul unei 
panglici roşii se leagă un fir de usturoi, pus la patul copiilor, iar în 
satele din Transilvania se făceau talismane din trei fire de usturoi, trei 
boabe de piper, trei fire de grâu de primăvară, trei de sare, trei 
fărâmituri de pâine, trei bucățele din membrana fetală a copilului. 
(Gh. Ciauseanu, 1914, p. 252). E 

Funcţia de apărare a acestui element vegetal, folosit în 
descântecul de brâncă, sau de Muma Pădurii apare condensată în 
formula lapidară, ce consacră simbolic valoarea plantei „usturoi între 
ochi, să nu mă dăochi”. Funcţia sa apotropaică generalizată este 
speculată în spectrul magic ritual în special în momentele de criză, 
marcate calendaristic, dar şi biotic. 

Cea mai complexă şi variată utilizare o are usturoiul la două 
date calendaristice ale anului: Rusaliile în intervalul, celor trei zile ale 
sărbătorii (7 săptămâni de la Paste) şi Sf. Andrei (30 noiembrie). In 
contextul temporar al zilei de Rusalii se considerau active reprezentări 
malefice importante în arsenalul mitologic românesc, Ielele. Pentru 
apărarea oamenilor usturoiul constituia principala amuletă, purtată în 
acest interval la brâu, la pălărie si în Vâlcea la ureche. In Vâlcea 
usturoiul purtat la Rusalii — deci cel ce a căpătat şi probat calitățile 
magice — îşi prelungea efectul, punându-se la fereastră pentru cà 
gospodăria să fic ferită de duhurile rele. Cel mai eficace cra considerat 
usturoiul purtat şi jucat de căluşari, care după încheierea jocului il 
împărțeau oamenilor, efectul benefic al acestuia fiind proiectat în 
întreg anul. mo 

O dată importantă in valorificarea magic-rituală a usturoiului 
este ziua de Sf Andrei, moment calendaristic, de care sunt legate 
variate credinte privitoare la actiunile malefice ale strigoilor, ce pot 
afecta oamenii, animalele, gospodăria. La Sf. Andrei oamenii mâncau 

usturoi, sau se frecau cu el pe umeri si pe piept. Spaţiul habitual era 
ocrotit tot prin prezenţa usturoiului, plasat la ferestre şi tátánii uşii. Cu 
usturoi se frecau toate uşile, ferestrele, stâlpii porţii, uşile de la grajd. 
În seara de Sf. Andrei, pentru consacrarea unei augmentate şi 
prelungite potente a plantei, aceasta se păzea. Se adunau fete şi flăcăi 
la o casă, puneau mai multe „căciuli de usturoi” imprejmuite cu 
tămâie și câteva lumânări de la Paşte aprinse şi stau până în zori. 
Fetele îşi împărțeau usturoiul, apoi îl duceau la biserică si îl păstrau în 
cursul anului fiind bun de făcut dragoste. Nu-i merge bine fetei căreia 
i se fură usturoiul, de aici severitatea cu care este el păstrat, reflectată 
$1 în zicala „parcă a păzit usturoiul”. 

Un interesant fond de informaţii legat de această practică magic- 
rituală îl oferă răspunsurile la chestionarele lui Nicolae Densuşianu, în 
care evidente sunt mărcile de specific zonal: „În Ajunul Sf. Andrei se 
adună flăcăii şi fetele, stau toată noaptea si păzesc usturoiul. Pun pe 
sobă usturoiul, o carafă cu vin, covrigi, zahăr, o cordică roşie şi 
busuioc şi o fată mare îl păzeşte şi ceilalţi joacă. Flăcăii se reped fără 
veste să ia usturoi şi fetele nu-i lasă şi tot aşa până se învoiesc. Fetele 
iau cordica şi câte un fir de busuioc şi flăcăii câte un covrig, vin şi 
usturoi” (mss. 4560, Docani, Tutova, p. 410); „Fetele şi flăcăii păzesc 
usturoiul ca să nu-l fure cineva: Dacă cineva le fură usturoiul, peste an 
vor fi atacați de fiare” (mss. 4560, Amărăşti-Tutova, p. 382); „Flăcăii 
şi fetele joacă usturoiul într-o sită, cântându-le scripcarii" (mss. 4560, 
Giurgiuveni-Roman, p. 90); „Fetele aprind lumânări şi pun usturoi 
împrejur; la care lumânarea arde mai curând. aia se va mirita întâi” 
(mss. 4560, Plopana — Tutova, p. 450). Usturoiul păzit la Sf. Andrei 
are efect conservat tot anul. Pus în pământ este bun de leac, iar când 
pleacă omul la drum lung, sau negustoric, îl fereşte de rele. 

Funcţia de divinatie a usturoiului nu este dominantă. este 
derivată, dar intregeste polifunctionalitatea plantei. Important este 
faptul, că riturile de ursită având ca element central omenic usturoiul 
se desfăşoară la Sf. Andrei, dată calendaristică ce consacră cel mai 
diversificat, valoarea acestui element vegetal. Se făcea la Sf. Andrei 
un colac din pâine dospită şi în mijloc se punea un căţel de usturoi. 
Aşezat într-un loc călduros o săptămână, fata aşteaptă răsărirea 
usturoiului, aceasta semnificându-i norocul. 

Usturoiul polarizează şi o altă funcţie, cea genezică, adjuvant al 
femeilor sterpe. Pentru femeile nefertile se considera un remediu 

eficace macerarea a nouă fire de usturoi în rachiu (Gheorghe 
Ciauseanu, 1914, p. 270). 

Și pentru cà funcţia dominantă a plantei este cea apotropaică. 
într-o sferă largă de concretizare magic-rituală, incheiem comentariul 
nostru prin relevarea aceleiaşi funcţii, raportată însă la un alt palier al 
proiecției simbolice. Moartea, desprinderea unui membru din familie 
și comunitate, poate declanşa, fără asigurarea unor mijloace magice, 
posibile efecte nefaste. Pentru ca mortul să nu se transforme în strigoi, 
perturbând echilibrul familiei si colectivităţii printre mijloacele de 
apărare importantă era folosirea usturoiului care se plasa în gură, sau 
uneori în toate orificiile trupului. 

Busuiocul. Dacă pentru usturoi dominantă este funcţia de 
apărare, pentru busuioc, plantă si ea polifunctionalà, dominantă este 
utilizarea în practicile premaritale ca element semnificant central. 

Busuiocul purtat de urători, sau luat de la preot se foloseşte ca 
element oniric, pus sub pernă la Anul Nou, sau Bobotează, pentru ca 
fata să-şi viseze ursitul. Funcţia premaritală a plantei este prefigurată 
încă din faza copilăriei, folosit la prima scaldă: „aţi uitat să puneţi 
busuioc [în scăldătoare] doar vi-i voia să nu se mai însoare, cât e 
lumea, căci cine l-ar mai îndrăgi, de nu i-om pune busuioc în 
scăldătoare” (Elena Sevastos, 1892, p. 236). Aşa cum sublinia Stanca 
Ciobanu, într-un studiu de largă deschidere, privind valorizarea rituală 
a busuiocului, dacă eroul născut în mod miraculos are de înfruntat 
aventura eroică pentru realizarea cuplului, se numeşte şi Busuioc, 
acesta se explică prin întreaga paletă de semnificaţii ale plantei. Eroul 
se naşte din vedere, sau dintr-o floare; busuiocul apare la vârsta 
copilăriei ca posibilitate a metamorfozei copiilor exceptionali (copii 
cu părul de aur); eroul cu acest nume înfruntă probele pentru căsătorie 
(Busuiocul cel frumos) (Stanca Ciobanu. 1986. p. 151). 

În relaţia dintre act şi elementul plastic (în ipostaziere vegetală) 
pertormerul tine de un anumit status: premarital, pe marca feminină. 
Fetele sunt cele, care în riturile de ursită manevrează busuiocul. 
Acesta se duce în mănunchi la fântână sau la râu, în ziua de 
Bobotează si se lasă peste noapte. După cum va fi încărcat cu gheață, 
se va putea descifra norocul fetei. Busuiocul este şi un semn captator 
al dragostei: fetele îl poartă în păr si se duc la joc cu el pus la brâu. 
Asociat cu elementul acvatic, busuiocul apare atât în practicile rituale 
calendaristice, cât şi în ceremonialul nuntii unde mireasa stropeste 

nuntagii cu acelasi instrument simbolic. ȘI tot in semnificaţia maritală 
a busuiocului se integrează prezenţa unui dans special, Busuiocul din 
ritualul nuntii. Acest dans. cu o terminologie atát de evocatoare se 
performa de trei ori după masă. ca $1 noaptea, in timp ce ee 
camera nuptialà. Busuiocul apare in simbioză cu alte elemente 
simbolice: cu usturoiul de la Sf. Andrei, in verigutele la Vergel. La 
pornirea plugului, in mijlocul ográzii se pune o cană CL Eye 
de busuioc, o páine de grâu sau mălai si 
Marian, 1899, p. 
propitiere, 


tinerii sunt in 


1 apă, un strut 
o bucată de sare (S. FI 
173), ansambul conotánd ideea de fertilitate Si 


Busuiocul este mentionat ca dar in textele 


: se de colindă. 
-omentánd o variantă de colindă: 


ome | „Dară daru ce-şi aduc? Cruce 
siântă-n mana stângă/ Și de-a dreapta busuioc”. Mihai Pop sublinia 
destinaţia busuiocului şi trandafirului, ca daruri pentru fete şi flăcăi in 
semnul viitoarei căsătorii (Mihai Pop, 1976, p. 47). ü 

Elemente simbolice ordonate in termeni ceremoni 
cu toată concomitenta de semnificaţii, 
reprezentând în acelaşi timp o const | 
Există astfel plante însemn. atât 
pentru o prezenţă corelată unei măr 
material vine să sublinieze 


ali, plantele, 
isi impun o dominantă. 
antă în relaţie cu valorile timpului. 
pentru o detașată valoare. cât ŞI 
ci temporale fixe. Selectivul nostru 
nater afirmațiile mai sus menționate; floarea de 
Sânziene se leagă de ziua omonimă, usturoiul de Rusalii şI Sf. 


"ue i zu | Andrei, 
mătrăguna plantă a vrájilor, busuiocul. pl 


antă a dragostei. 

Capitolul XV 


FEMININUL SI LUMEA PLANTELOR 


Antropologii recunosc determinarea feminină a agriculturii, 
aceasta fiind stabilită în principal prin analogia fertilității telurice cu 
cea umană. Sugestii deosebit de interesante le poate oferi in acest sens 
textul de colindă. Analizând textul colindei „Mă luai, Mă luai”, Marin 
Marian sublinia, cum din confruntarea dintre fată — propietara florilor 
ce umplu câmpul — şi feciorul - propietarul turmelor mari ce vor 
mânca florile — se proiectează tocmai acea temă complexă opozitivă 
feminin — masculin (Marin Marian, 1987, p. 171). Această opoziţie 
devine reprezentativă pentru cele două ocupaţii de bază: agricultura şi 
păstoritul. Femininul deasemenea este legat de cultul cerealier. În 
obiceiurile agrare Paparuda, Cununa de Seceriş actanţii au status 
feminin ca preponderentá. Referitor la colinda mentionatá se 
detaşează un tip reprezentativ „Fata fudulă și Ciobanul semet", axa! 
pe tema lăudării alternative a bunurilor: fata laudă florile, ciobanul 
oile (tip. 96, Monica Brătulescu, 1981, p. 231). 

Relatiile dintre ciclul vietii umane si cel al vegetatiei, stadiile 
comune ce le parcurg, apar proiectate la modul fabulos in textele de 
basm. Astfel, în basmul „Făt Frumos cu părul de aur" fetele 
împăratului, pentru a-i sugera acestuia etapele lor de vârstă îi 
pregătesc trei pepeni. Tăind pepenii, împăratul a văzut, că unul se 
copsese prea tare, al doilea era tocmai bun de mâncat, iar al treilea 
dase în copt. Oferta a fost descifrată şi împăratul sfătuit să-şi mărite 
fetele. Cel mai frecvent analogon al femininului îl constituie floarea. 
Tot într-un basm, „Făt Frumos răsărit”, un slujitor al împăratului îi 
oferă celor trei fete de împărat trei buchete de flori în stadii diterite: 


celei mari, flori care începuseră să se treacă, celei mijlocii în floare și 

celei mici boboci. Aceasta sugera împăratului necesitatea iniţierii si 
finalizării căsătoriei fetelor (Petre Ispirescu, 1988, vol. I, p. 126). 


Floarea, receptacol al darurilor cosmice, uraniene, razele 
soarelui, ploaia, roua ilustrează cel mai important proces nautral, 
inflorirea, etect simultan între apă (simbol feminin) şi foc (căldura 
soarelui, principiul masculin). 

Corelatia simbolică între status-ul fetei si lumea florilor este 
sugerată în mai multe categorii folclorice, dintre care repertoriul 
nuptial este prevalent. In ipostazierile simbolice ale miresei din textul 
de conăcărie: căprioară, ciută, zână, crăiasă, împărăteasă, prevalentă 
este relația simbolică cu floarea: 


„C-anost tânăr împărat Peste dealuri, 

Pe-aici calu și-a preumblat este maluri, 

In grădina dumneavoastră s-a uitat Peste lunci 

Şi pàzind o floare inflorind Și văi adânci, 

Și neodrăslind Peste codri, peste munţi 


In mintea lui a gândit L-ale Dumisale curţi; 


ȘI Singură a socotit, Acolo s-o rodească 


NECNON NR s i xdi ; Xx A 
Pe-aici sà mai vie In grădina împărătească, 
Şi de-aici s-o iee Acolo să infloreascá 

Si s-o mute Si mândru să odrăslească.” 


(S. Fl. Marian, 1890. p. 325) 


Intr-un final al oratiei de petire apare aceeaşi metaforă-simbol. 
fatá-floare: 


„Că noi am venit Cà acolo este 
Floarea s-o luăm. Locul de-nflorit, 

La curți s-o ducem Locul de-odrăslit; 

La curți mari domneşti. Sara a-nflori, 

Curți împărăteşti, Dimineaţa a odrăsli.” 


(S. Fl. Marian, 1890.p. 108) 


Fata, precum floarea nu poate rámáne in acelasi stadiu, fiind 
doar o etapă ce-o pregăteşte pentru împlinirea într-o nouă stare: 
floarea să dea rod, fata să devină nevastă. Cadrul existenţial pentru 
prima fază — grădina părinţilor — trebuie schimbat, cu cea a „curții 
împărăteşti” a mirelui, imaginea hiperbolizată a noului cadru habitual: 

„Cerem floarea să ne-o dati S-o sădim cu rădăcină 


De unde nu, nu scápati La-mpăratul în grădină, 
Căci cu sape de argint Acolo să strălucească 
Scoatem floarea din pământ, La curtea împărătească.” 
[ar într-o variantă transilvăneană se subliniază: 
„C-acolo să-nflorească, Locul să-i priască 

Să rodească, Și să nu se ofilească.” 
(Petre Caraman, 1894, p. 173) 


În ceremonialul nunţii se menţiona relaţia floare-mireasă cât 
timp fata este în faza purității. La scoaterea miresei şi drustelor din 
casă o chiuitură începe cu edifictoare versuri: 


„De trei ori pe masă 
Să scoatem floarea din casă.” 
(S. Fl. Marian, 1890, p. 358) 


Când mireasa ajunge la casa mirelui este primită cu strigátura: 
Floricică de la mai 


C-ati adus voinică floare, Să ne fie bine-n trai.” 
(S. Fl. Marian, 1890, p. 633) 


U, iu, iu, si bine-mi pare 


O altă relaţie semnificantá este cea a purtării insemnului 
,floare" corelat cu faza nubilă. Floarea in general, busuiocul in 
special constituie un element vegetal corelat cu faza juvenil teminină. 
Prezent ca element de podoabă în cositele fetelor, acesta constituie 
semnul fecioriei. Pierderea dreptului de a purta busuioc — conform 
canoanelor îndătinate a marca plastic (pieptănătură, acoperământ, 
podoabe ale capului) — consemnează depăşirea fazei juvenile, intrarea 
în rândul nevestelor. Alături de alte beneficii integrate setului 
corespunzător status-ului feminin juvenil: viața în mijlocul rudelor 
directe (părinţi, frati, surori), a tinerilor aflaţi in aceeaşi stare 
premaritală (grupul fetelor, al feciorilor); jocul (element de consacrare 
a status-ului juvenil şi context agramental specific pentru această 
fază), toate acestea sunt evocate nostalgic în cântecul miresii, cel ce 

marchează momentul desprinderii fetei şi pregătirii pentru rolul de 
nevastă: 


.la-ti mireasă ziua bună De la strut de busuioc, 
De la feciori, de la joc, 
De la strut de lámáità, 
De la soare, de la nori, De la fete din ulità." 


De la soare. de la lună, 
De la maica ta cea bună, 


De la a tale surori, 
(S. FI. Marian, 1890, p. 259) 


În cazul fetelor decedate, textul îşi schimbă funcționalitatea, (dar 
relatia simbolică se conservă), aceasta devenind bocet, marcând în 
esență acceaşi desprindere de vechile însemne, numai cá se raportează 
la o altă sferă ontologică. 

Floarea apare în ipostazierea femininului nubil, atât prin puritate 
concretă, cát şi prin sugerarea metaforic-simbolicá, precum într-un 


i 
cântec de mireasă: 


„Când fusei la mama fată lar de când mă măritai 

Ştiui floarea cum se poartă. Floricica lepădai, 

Mă duceam în grădiniță 

Rupeam floarea din codità 

Si mi-o puneam in cosità, 
(Grigore Cretu, 1970, p. 136) 


După uşă-o aruncai, 
Cu piciuorul o călcai, 
Grija casei o luai.” 


Floarea apare ca semn al nunții, dar şi al miresei. Cununa de 
flori, desi este un simbol al căsătoriei este prezentă deseori în faza 
premaritală, în formele ceremoniale şi de agramentare ale fetelor si 
feciorilor. Astfel, la ospetele, ce încheiau perioada de activitate a 
cetelor de feciori fetele aduceau cununi de flori naturale, care fie că le 
puneau pe masă, fie că isi împodobeau capul. Cununa de flori naturale 
o poartă mireasa în ajunul cununiei şi a doua zi la cununie. Cununa 
este împletită de druste, dar în unele sate chiar de mireasă, sau mire, 
aşa cum sugerează şi un text de doiná, cântat in timpul împletirii: 


„Pe din dos de Ostrita llinuții (sau numele fetei) de 
Paşte boii bádita, cunună, 

Boii pasc la iarba verde Cunună de busuioc 
Mirele-n zadar nu sede, Să i-o pună de noroc, 
El cu mâna flori adună Pe cap să i-o punem 


Numele să i-l schimbăm. 

Pe gene, pe sprâncene, Să fie dragă mirelui.” 
e codita ochiului 


(S. FI. Marian, 1890. p. 284) 


Când vornicul îi îndeamnă pe părinţi să-i pună cununa pe cap şi 
s-o binecuvánteze, aceştia o iau din mâna druştelor şi în timp ce o pun 
pe cap toti nuntașii intonau un cântec, cu racordări privind imaginile 
poetice din cântecul miresei: 


„Frunză verde mărăcine Si te dă între neveste 


la-ti mireasă ziua bună Si cununa cu de flori 


De la frati, de la surori, [e scoate dintre feciori 


De la grădina cu flori, Şi te pune-ntre nurori; 


De la strat de busuioc, 
De la feciorii din joc, 


Cántati fete si horiti 
Pánà sunteti la párinti, 
Cântaţi fete florile: 
După ce veţi mărita 
Florile nu-ţi mai juca, 
Florile nu-ţi mai purta.” 


De la strat de floricele 

Si neamuri şi vericele. 

Cununita ta cea verde 

Cum te scoate dintre fete 
(S. Fl. Marian, 1890, p. 298) 


Ca insemn al nuntii floarea apare purtatà si de mire, din ziua 
Íncredintárii şi până la Uncrop. Același însemn, purtat însă doar în 
intervalul nuntii îl poartă vornicii, protagoniștii unui rol important în 
ceremonialul comentat. 

Elementele de relaționare simbolică prezente în repertoriul 
ceremonial nuptial apar elocvent reprezentate într-o altă categorie 
folclorică: textul de colindă. Metaforele, datorită caracterului alegoric 
al genului, au devenit simboluri. Apare astfel ciuta, după care 
porneşte vânătorul, simbolizând mireasa ca şi în oratiile de nuntă ŞI 
tot cu aceeaşi valoare apare metafora clişeu fată-floare: 


„Sântu-mi flori de toate flori, 
Da nici una nu-i nici una 
Ca Măria fată bună.” 
(Monica Brătulescu, 1981, p. 91) 


Relaţia dintre faza prenuptialà si lumea florilor este proiectată 
simbolic cu mare efect sugestiv într-un text de colindă. La fel ca si in 
oraţiile de nuntă, din dialogul dintre fată si floare se degajă o temă 

simbolică fundamentală: în faza înfloririi planta ctalează faza propice 
pentru a fi culeasă, după cum vârsta juvenilă pregăteşte fata pentru 
status-ul femeii căsătorite. Floarea va apare în colindul citat şi cu o 


evidentă funcţie propitiatoare: 


„Siminică, Duminică 
Mână fată boi şi vaci 
Liliana fată dalbă, 

Flori alege 

Flori culege; 
Găsi ruga ne-nfrunzită 
Ne-mpupită, ne-nflorită, 
Țâpă mâna şi mi-o rupe 
Ruja din gură grăia: 
-Nu grăbi fata-a mă rupe 
Şi vină fată la mine 


(Monica Brătulescu, 1964, p. 201-202 


Duminică dimineaţa 

Că atunci mă găseşti 
Și-mpupită şi-nflorită: 
Țâpă mâna și mă rupe 

Și mă rupe şi mă pune, 
Pune-mă la cingătoare, 

Să mă Joace, să mă sară. 
Să mă sară-n drumuri mari; 
Câţi drumari pe drum or trece 
l' oti pe mine să mă calce 
Si te-om fiică-nveseleşte.” 
) 

Roiul sau lantul simbolic se amplificá, atunci cánd dincolo de 


relaţia floare-fată intervine toposul sacru al grădinii, locul menit prin 


cultivare să producă flori, consacrând prezenţa femininului nubil. Un 
frumos text de colindă evocă această relaţie cu subtila funcție 


maritală. Tânărul cultivă grădina, 


loc focalizator al prezenţei 


feminine, de unde îşi va alege viitoarea soție: 


„Ce-i junel de nu te-nsori 
Junelui bun, 

Or de-acasă nu te lasă? 
lunelui bun, 

Ba de-acasă tot mă lasă 
Numai așteptăm putintel 
Pân în dalba primăvară 
Să-mi fac o grădinioară, 
Da-n grădină 

Si-o fântână; 

Flori vinete am semănat 
De vinite 

Năsădite, 

Fete la flori îşi venea, 


N-alegea, 


Cum culegea; 

Dar eu fată mi-am ales, 
Fata cea mai mititică, 
C-aceia-i mai frumusicà 
Că la brâu e spic de grâu, 
Și la faţă 

larbă creaţă, 

Si la păr 

E ca la păr, 

Si la frunte 

Flori mărunte; 

Eşti tu fată din cetate 
Să te bată vânturile 

Ca pe mine gândurile.” 


(Elena Niculiţă Voronca, 1903, p. 62) 


Interesantă este şi suita de relaţii între calităţile fizice ale fetei şi 
lumea florilor. Recunoaştem aici una din observaţiile făcute de Petre 
Caraman, privind analogia simbolurilor ca mijloace de comunicare. 
Acesta sublinia faptul, că simbolurile, constituind un limbaj universal 
concentrează elemente perceptibile prin lumea văzului (Petre 
Caraman, 1984, p. 120). Noi adăugăm faptul, că dincolo de lumea 
văzului, vegetalul sub ipostaza florală aduce subtile arome deci din alt 
unghi de percepţie, cel al mirosului, evocator şi acesta a unor valori 
simbolice conturate. 

Că floarea emite stimuli şi semnale erotice este deasemenea o 
sugestie concretizată în motivele folclorice. In tipul 34 de colindă, 
cunoscut prin formula de deschidere „Mă luai, luai”, tip care aparține 
atât repertoriului de colindă, dar si repertoriului de sezátoare, 
semnalat deasemenea ca subtip in ceremonialul de secerá $i poezia 
lirică, eroina pleacă la seceriş în zori de zi, culege o floare, ce-i 
transmite un halou erotic, completat prin prezenţa masculină: 


„Floarea rămurară Luă oile 
Cine-n auzárá? Si la ea vinisă 
lon de la munte Şi-n brate-o strânsă.” 


Cel cu oi mai multe. 


În unele variante se sugerează spaima legată de efectul fatal al 
florii, ceca ce o determină pe fată să ascundă floarea: 


„Ca să nu o vadă 
Păcurari din munte.” 


Când acesta soseşte fata se opune: 
„Nu mă strá'nge-n braţă, Meri câne cu fată 
Nu mă pupă-n faţă, Nu mă strânge-n braţă. 


(Monica Brătulescu, 1981, p. 45) 


În orizontul de relaţii între lumea vegetală şi rolul feminin, în 


special in conditionarea purității, cea de nubilă, sau femeie bătrână, 


culesul plantelor reprezintă un act fundamental ca importanță. 


Consacrarea magică se realizează prin respectarea anumitor 
prescriptii, în primul rând de ordin calendaristic. ca moment al zilei, 

zorile, hotar plasat într-o concentrare energizantă sporită ca efect 
magic. 


Relaţia dintre ritual şi textul folcloric, decelarea unor analogii, 
descifrarea unor sensuri uneori evidente, alteori voalate apare ilustrată 
într-un text de baladă „Trei surori la flori” (Trei fete surori) a cărei 
analiză o realizează pertinent Sabina Ispas, într-un studiu special 
consacrat acestui text (S. Ispas, 1993, p. 121-132). Cele trei surori 
pleacă să culeagă florile în momentul „ruperii de nivel”, al spaţiului şi 
timpului ritual: 

„Floare ismá creatà Cu ceata-n sprâncene, 
Joi de dimineaţă, Trei fete surori 
Pe rouă, pe ceaţă. Mi-au plecat la flori.” 
Cu roua-n picere, 
(Grigore Tocilescu, 1900, p. 5-6) 


În baladă apare prezentă împletirea cununii de flori. simbol 
marital, dar şi instrument ritual în prinderea ,várutelor", legătură de 
afinitate puternică la nivelul diferitelor categorii de vârstă, în special 
în etapa juvenilă. 

Una dintre surori se rátáceste, pătrunzând în tărâmul opozant al 
morții. Relaţia intertextuală trimite de la textul de baladă la cel al 
repertoriului funebru. În ambele categorii folclorice trecerea dintr-o 
lume în alta este prezentată ca o răsturnare a evoluţiei biologice a 
plantelor: 


„Flori de trandafir Floare de-avrămaşă 


Ce n-ai înflorit C-aia-i mai frumoasă 
l-astá dimineaţă Si cu dor, de-acasă, 
Ca ieri dimineaţă”? Floare busuioc 

Că am zăbovit Că-i cu dor. cu foc, 
Si am adormit Cu foc şi cu jele 

La flori culegànd, De la surorele." 


(Fişă mg. 3819, Arhiva LE.F., cf. S. Ispas, 1993, p. 125) 


Pe un plan fundamental de referinţă culesul florilor de către fete 
este menit a oferi elementul material în realizarea unei bogate suite de 
rituri, preponderent a riturilor de ursită. Riturile, ca şi ceremonialurile 
apar relationate de necesitatea depăşirii unor stări liminale. Conceptul 
liminalitátit, aşa cum îl dezbate Victor Turner în lucrarea sa asupra 


195 


mitului (Myth, in vol. International Encyclopedia of the Social 
Sciences, 1968) este legat de zonele de graniţă, caracteristice atât 


ritmului biotic (naştere, moarte), social (iniţiere, căsătorie), cát si 
timpului calendaristic. În riturile de ursită practicate de fete, în care 
sunt manevrate preponderent elementele vegetale, ne aflăm in acea 
zonă de liminalitate raportată atât la status-ul social premarital, cât şi 
la valorizarea temporală a momentelor de prag. 

Riturile realizate prin performanța feminină au nu numai rostul 
de a influența realitatea. dar are şi o evidentă funcţie epistemologică. 
Din analogia acestor rituri apare clar suita obiectivelor propuse: 
asigurarea frumuseţii fizice, cunoaşterea  ursitului. provocarea 
dragostei unui anumit flăcău. Prin aceste rituri, ca modele exemplare 
se proiectează un univers fertil, rolul lor fiind de a anticipa şi modifica 
realitatea. 

Încheiem consideraţiile noastre privind relaţia dintre lumea 
vegetală şi implicarea preponderent feminină, evidențiind o practică 
tradițională elocventă. Floarea nu reprezintă numai un simbol limitat 
la etapa premaritală a vieţii feminine, ci o prezenţă constantă. Plantele 
îşi modifică funcţia, dar conservă aceeaşi osmoză feminin — vegetal. 
Astfel, în satele din Bucovina toată viaţa femeile purtau sub cârpă un 
mixaj de plante (S. Fl. Marian, 1901, p. 88) 

Si pentru că am analizat femininul ca o categorie privilegiată, 
polarizând analogii, corespondente, generând racordári cu lumea 
plantelor nu putem finaliza acest capitol fără a face translatia de la rit, 
text folcloric la reprezentările mitologice feminine. 

În proiecția imaginară floarea are funcţie genezică. Din flori se 
násteau zânele, reprezentări mitologice faste. Circuitul devine mai 
complex, când în lanţul imaginativ relaţia devine triadică: flori-zàne- 
oameni: „zânele se credea că se násteau din flori şi se pretăceau in 
oameni. (Răspunsuri la Chestionarul B. P. Haşdeu, vol. XV, p. 476). 
Se crede că sunt trei zâne ale florilor: una le creşte. alta le înfloreşte și 
a treia le destloreşte. (Chestionarul B. P. Haşdeu, vol. VIII!, p. 84). 
Cea mai frumoasă dintre zâne era Ileana Sânziana, cu trupul din mare 
şi hainele din flori (Chestionarul B. P. Haşdeu, vol. X, p. 97). Acesta 
dă mirosul florilor şi se arată o singură dată pe an la Sânziene 
(Chestionarul B. P. Haşdeu. vol. XV, p. 521). 

Ileana Sânziana — a cărui nume se leagă de o plantă atât de 


reprezentativă, marcând o importantă sărbătoare solstitialá, plantă a 

cărei rădăcini trăiesc şi iarna, iar primăvara dà colt si înfloreşte la 
solslitiu — este consacrată prin credinţe si text ca sora soarelui, luna: 
„Prin lună se înțelege aici cá e zâna Elena Sânziana sau Cosânziana. 
Ea n-a vrut să primească propunerea fratelui său si de aceea se gonesc 
în veci şi nu se pot întâlni niciodată, căci calea lor e roditoare: când 
unul se pogoară, celălalt pe cer apare” (Răspunsurile la Chestionarul 
B. P. Haşdeu, vol. VII, p. 490 si vol. IX, p. 144). 

lleana Sânzeana, întruchipând luna apare în textul de baladă. in 
balada fantastică „Soarele si luna”: 


,Soimanul de soare La nouă argele 

E puternic mare, Este-o argelusà 
Umblà să se-nsoare Argea de marmură, 
Vremea i-a venit Cu usa la vale, 

De căsătorit, Cu ferestre-n mare, 
Si el cà mi-s umbla Cu suluri de-argint, 
Crez de nouă ani. Suipeti de argint 
Crez de nouă cai. Pânza-i de mătasă 
Patru a oborât Lui soare cămaşă: 


Cinci a ciumpărit 
Si el n-a găsit 
Potrivnică-n lume 
Să se potrivească, 
Să se nemerească 
Papuc din picior, 


Ineluş din deget 


lese diciseste 
Ileană Sânziană 
Doamna florilor 
Si-a garoafelor, 
| ese dichiseşte 
ŞI găităneşte. ' 


Și el s-a lăsat 
(Grigore Tocilescu. 1900, p. 15) 


Nu urmărim succesiunea de motive ale baladei, ci insistăm pe 
ideea relevării nuntii cosmice, model exemplar în lumea reală. 
probându-se suplimentar complexa relaţie dintre ceremonial şi textul 
folcloric, complementaritatea lor. Balada se performează frecvent în 
ceremonialul nunţii. după cum în Ardeal la cununie se aprindeau două 
lumânări care reprezentau Soarele şi Luna (Elena Niculiţă Voronca, 
1908, p. 16). | 

Nunta / moarte a Soarelui şi Lunii, declanşând succesiunea 
ciclurilor lumină şi întuneric, zi şi noapte, moarte şi viaţă, face din 
această baladă una din cele mai poetice texte cosmogonice româneşti 
(Silvia Chitimia, 1992, p. 48). Si ceea ce noi dorim să subliniem este 


faptul, că elementul feminin primordial este o proiecție ce se leagă in 


substanţa şi numele său de lume vegetală. 

Relaţia feminin-masculin în orizontul vegetal apare legată de o 
serie de practici, credinţe şi reprezentări mitologice într-un moment 
important sub aura sacralitátii. La Tudorese, 24 de zile inainte de 
Rusalii se culeg plante de leac, este „Strada sau Stratul Rusaliilor.” Se 
crede, că în această zi se întâlnesc Sân Toaderii, care sunt feciori. feti 
frumoși cu Rusaliile (vezi numele compus Todor-Rusale). Ca semn de 
bucurie le dau un strut făcut din plantele dumbravnic şi tudorese. De 
acum, se crede că din această zi tudoresele nu mai au nici várf, nici 
miros (S.Fl.Marian, 1901, p.327). Apare în această dată calendaristică 

ca de altfel în orice marcare sacrală a timpului — acel illo tempore, 
etern recuperabil, devenit sacru potentat printr-o acțiune rituală, dar si 
conditionánd-o. 

Si tot de lumea vegetală in ipostază feminină sunt legate 
reprezentări de tip malefic, distrugătoare ale roadelor pământului. 
lelele. sinonime cu Măiestrele, Soimanele, Milostivele sunt prezenţe 
nefaste pentru vegetaţie. În răspunsurile la Chestionarele lui Nicolae 
Densuşianu sunt prezente o serie de informatii, ce relevă rețeaua de 
credințe legate de acțiunea nefastă a Ielelor — credinţe diseminate in 
toate zonele ţării: „joacă pe pământ în câte un loc şi acolo se usucă 
iarba” (mss. 4555, Drăgăneşti-Olt, p. 29); „în acel loc unde joacă nu 
mai creşte iarba” (mss. 4555, Cárligei-Olt, p. 138); „se usucă iarba” 
(mss 4555, Zăheni-Vâlcea, p. 433); „se înnegreşte iarba în formă de 
cerc” (mss 4555, Pogoci-Válcea, p. 403); „unde merg acolo arde 
pământul” (mss 4558, Silistea-Neamt, p. 316). lelele se credea că iau 
mana  buruienilor, care-şi pierd potentele curative. Conform 
credințelor populare aveau în puterea lor plantele avrámeasa si 
cătăneasa, iar odată ce au pierdut aceste plante şi-au pierdut puterea în 
lume (Valeriu Butură 1979, p. 36). Efectul distructiv asupra plantelor 
şi pământului este anihilat tot prin intermediul elementelor vegetale ce 
acționează asupra lelelor. 

În setul de credințe populare legat de efectul unor anumite 
plante asupra reprezentărilor malefice nominalizate anterior, se leagă 


şi un text, pe care lelele îl invocă cu regret: 


„Dacă n-ar fi avrămeasa, Si leustean 

Musetel şi împărăteasă, Usturoi de samulastră, 

Odolean l'oatà lume-ar fi a noastră.” 

(Răsp. La Chestionarul Nic. Densuşianu, mss 4555, p. 45, Câineni -Gorj; 
C. Rádulescu Codin, D. Mihalache, 1909, p. 74) 


Toate aceste plante se culeg în ziua fastă a Sánzienelor, timp 
consacrat, pentru această activitate feminină pragmatică, dar în special 
magică. 

Odoleanul şi iarba ncagră aveau un intensiv rol apotropaic, 
existând deasemenea credința, că fetele când veneau la joc trebuiau să 
se spele cu aceste plante pentru a nu fi furate de zmei (Valeriu Butură, 
1979, p. 36). 

Capitolul XVI 


VEGETALUL — DAR SI OFRANDÁ 


În semantica vegetalului instituită în procesul comunicării acesta 
afirmă două importante conotaţii: ca dar şi ca ofrandă. Aceste 
conotaţii apar în contexte speciale, dincolo de valorile profanului. 

Darul apare conexat ideii de sărbătoare, context în care omul se 
profilează într-o calitate deosebită, prin strategiile pe care şi le 
construieşte. Una dintre aceste modalităţi, inventate în tiparele culturii 
se bazează pe un principiu al dăruirii, consacrat de antropologi drept 
principiul Potlatch-ului: construcție prin risipire, acumulare prin 
distrugere, scoaterea produselor materiale din circuitul lor obişnuit, 
deturnarea lor ca oferte adresate semenilor, sau chiar distrugerea lor, 
tocmai pentru că temporar acestea se abstrag valorilor obişnuite, 
materialităţii, ele intră in sfera spiritualităţii. 

Cel ce a oferit principiului Potlatch un esentializat orizont de 
analiză, rămânând un nume de permanentă referinţă, privind valorile 
culturale ale darului, este Marcel Mauss în remarcabila sa sinteză 
„Essai sur don. Forme et raison de l'echange dans les societe 
archaiques." Analizala formelor şi structurilor dăruirii în societăţile 
arhaice, deschide o viziune de interpretare complexă, cu racordări în 
viaţa folclorică tradiţională si cu sensuri înţelese azi în plină lume 
modernă. Mahabharata a putut fi interpretată drept relatarea unui 
extins potlatch, iar schimbul de daruri în mediul rural european, în 
epoca contemporană, văzut în patronajul aceluiași principiu. 

Forma lui tipică apare la indienii Tliugit sau Kwakiutl cu 
prilejuri variate la naşteri, iniţiere, căsătorii, înmormântări, cu prilejul 


tatuajului, la confrerii sau la construcția unei case. Bunurile unui şef 


de clan sunt oferite omologului, care trebuie să-i răspundă, dacă nu 

cel puţin echivalent, în cele mai dese cazuri augmentat. Despre 
aplicarea principiului Potlatch-ului există bogate surse de informaţii, 
ce-l atestă în arii culturale variate: Tracia Odrizilor, sau Melanezia, 
Roma antică, lumea celtică, la arabi, indieni, azteci. 

Elementele civilizaţiei sunt legate în circuitul valorilor materiale 
tocmai în context sărbătoresc. Într-o subtilă analiză dedicată Potlatch- 
ului ca principiu sărbătoresc Paul Drogeanu arăta: „Dacă timpul festi 
este eliberarea de aspectele prea determinante ale temporalităţii de zi 
cu zi sau ale Marelui Timp, dacă spaţiul sărbătoresc e un loc de 
mișcare şi întâlnire a spaţiului central şi transcendent cu cel 
marginalizat şi nestructurat, atunci putem spune, că prin principiul 
darurilor şi al continuei dăruiri a potlateh-ului, evident, sau difuz, 
sărbătorescul execută o mediere între valoarea sacrificiată (mitică) ȘI 
cea strict utilitară (cotidiană) a bunurilor civilizației umane” (Paul 
Drogeanu, 1985, p. 201). 

Darul instituie o relație de comunicare specială. mesaje cu 
încărcătură simbolică se transmit celor ce dăruiesc, primesc si oferă. 
Arătam într-un studiu dedicat semnificatiilor etnologice ale darurilor 
la colindat, că ceca ce strămoşii nostri latini exprimau într-o lapidarà 
formulă „do ut des”, a statutat în antropologia culturală una dintre 
relaţiile de rol pline de semnificații (Germina Comanici, 1993. p. 
115). Schimbul de daruri este una din devizele sărbătorii. darul fiind 
în acelaşi timp una din modalităţile de solidarizare ale membrilor unei 
comunităţi (Marcel Mauss, 1966, p. 86). 

Vegetalul în ipostaza de dar, la nivelul sărbătorescului, este cel 
mai bine reprezentat în ciclul manifestărilor ceremoniale ale celor 12 
zile ce marchează trecerea pragului de an. Dintre obiceiurile 
asamblate într-un bogat repertoriu, colindatul, cel ce deschide seria 
manifestărilor ritual-ceremoniale, are poziţia culturală cca mai 
încărcată de sensuri. 

Demonstram în studiul nostru un punct de vedere original în 
perspectiva înţelegerii darului. Darul are un rol compensator numai 
că, valorile oferite de cei intraţi în circuitul comunicării sunt de natură 
diferită. Primele sunt valorile oferite de colindători, valori aflate la 
nivelul spiritului — prin semnificaţiile degajate — transmise prin acte şi 
texte formalizate. Colindătorii sunt mesageri ai binelui si belşugului 
în acest cadru temporal de excepţie — pragul dintre ani — când se crede 
că forte opozante faste şi nefaste acționează concomitent. Colindătorii 

anihilează tot ce este nefavorabil oamenilor, protejează şi creează un 
transfer benefic asupra colectivitátii. In momentul asumării 
prerogativelor sacrale şi ceremoniale devin ei înşişi o forță a 
benedictiunii de mare penctranţă. 

Categoria princeps de donatori sunt colindătorii, dar pentru ca 
întreaga colectivitate să beneficieze de eficiența darurilor spirituale 
oferite, trebuie să se creeze liantul, printr-un schimb similar, chiar 
dacă conținutul este diferențiat. Cât de subtil și în acelaşi timp sintetic 
este surprinsă în textul folcloric o nuanţă de esentialitate: nici o dată 
un serviciu de ordin spiritual nu poate fi compensat pe deplin pe calca 
materială: 


Si-o litără de vin dulce 
lute-o be si ne-om duce. 


„Noi bágàm colinda-n casă 
Nouă gazda ne-o plătească, 
Plata noastră-i foarte mică, One 
Num-o iagă de pălincă 

(Dumitru Pop, 1978, p. 346) 


Deci darul are o functie kairoticá, beneficá si pentru ca circuitul 
să fie normal, funcționând cu finalitátile dorite, el trebuie să instituie 
reciprocitate „Trebuie să dai colindeti, dacă vrei să ai noroc şi spor la 
toate: în vite, în oi, în bucate” (Constantin Mohanu, 1970, p. 506). 

Cum dăruirea reprezintă un schimb intensificat de mesaje, 
accentul cade asupra semnificației darurilor. Există astfel credinţa, că 
numai anumite daruri reprezintă echivalentul necesar pentru 
îndeplinirea urărilor si acestea trebuie să fie tocmai din produsele 
gospodăriei (Ovidiu Bârlea. 1968, p. 156). Aceste daruri sunt astfel, 
un prinos din roadele anului ce urmează. Darurile sunt diferențiate 
după categoria performerilor. Cum copiii sunt cei ce inaugurează 
colindatul, darurile au rol primitial, acestea integrându-se exclusiv 
codului vegetal: fructe: - preponderent mere — dar si nuci, pere, gutui, 
alune şi colăcei mai mici. Pentru flăcăi darul era mai bogat incluzând 
carne şi vin, 

Și celelalte forme de urare Pluguşorul, Sorcova, Jocurile cu 
măşti erau răsplătite alături de bani cu daruri de natură vegetală: 
colaci, vin, fructe. 

Analizând plantele importante, cu funcţie preponderentă în 
istoria civilizaţiilor: grâu, orez, porumb, Fernand Braudel (reluând o 
idee a lui Paul Vidal de la Blanche) le numeşte „plante ale 

civilizaţiei”. organizând viaţa materială şi câte o dată şi pe cea psihică 
a oamenilor, foarte în profunzime, până la a deveni structuri aproape 
ireversibile (Fernand Braudel, 1984, p. 115). Braudel în lucrarea 
anterior citată menţionează cuvintele lui Sebastian Mercier ,.Grául. 
care hrăneşte pe om a fost în acelaşi timp călăul lui, iar în L'identite 
de la France. Les hommes et les choses spune: „grâul este grija 


constantă, o obsesie, o vrajă ... se ştie că în funcţie de rezultatele sale 
(ale reclotei de grâu n.n.) viaţa va fi liniştită sau sub semnul 
restricţiilor neliniştii” (vol. IL, p. 118). Grâul va oferi acea civilizaţie a 
pâinii sintetic şi riguros analizată de Ofelia Văduva într-un studiu 
publicat in Revista de Etnografie şi Folclor (tom 38, 1993, nr. 5, p. 
451-465). 

Începutul cultivării grâului şi implicit al preparării pâinii în 
spațiul carpato-danubian este atestat din perioada neolitică. Dar 
pâinea, sau colacii însemne culturale omniprezente în ciclul 
calendaristic si biotic — constituie forma prelucrată a vegetalului, care 
din starea naturală primeşte valorizări speciale. 

O relaţie, care se deschide între uman şi vegetal. se leagă de 
seminţele grâului. Ciclul vegetal se deschide prin sămânţa semănată şi 
ciclic se finalizează prin sămânţa recoltată. Spiritul grâului locuieşte 
în corpul plantei-mamă, până când aceasta face sămânță, se usucă si 
moare, dar se retrage în adăpostul semintei purtătoare ai viitorilor 
germeni. Dar spiritul grâului continuă nu numai în sămânța măcinată, 
dar şi in cea incinerată, transformată în făină şi colac. „Pentru a 
deveni pâine şi colac, alimente sacre, care poartă adesea nume de 
divinități (Crăciun, sfinţi, sfintigori, arhangheli). spiritul grâului 
trebuie eliberat prin înlăturarea tegumentului (adăpostului) si 
zdrobirea violentă a bobului în particule minuscule în făină la rásnità, 
sau moară” (Ion Ghinoiu, 1992, p. 76). În gândirea tradiţională pâinea 
este adesea personificată, „pâinea e om” se spune în Bucovina, iar în 
alte zone, precum în partea de sud a ţării, după adăugarea fermentului 
aluatul devine fiinţă vie. Acesta se deosebeşte de „coca moartă”, cum 
este turta şi azima. Coca vie a pâinii urmează un ciclu vital, precum 
cel vegetal: „răsare”, „înfloreşte”, „creşte”, reluând ciclul grăuntelui 
insámántat (Ofelia Văduva, 1992, p. 350). 

Colacii dáruiti la colindat trebuiau pregătiţi numai din „grâu 


curat”, menţionarea apărând deseori în textele de colindă: 

C-aşa-i legea pe la noi 
Să-i aibă de sărbători.” 


„Ei frumos ne-o dăruit 

C-un colac de grâu curat 

Cu vreo doi.trei colăcei 
(Arhiva de folclor a LE.F.. mg. 3407, Porumbacu-Sibiu) 


Oferirea colăceilor pentru pitárái ca şi a colacilor mari pentru 
flăcăi era însoţită de gesturi rituale, pe care le decantăm cu variate 
semnificaţii. Astfel, în satele din judeţele Alba, Braşov, Gorj, femeile 
aruncau pe pământ colacii si fructele, gestemul având o evidentă 
încărcătură simbolică, raportată la pământul dătător de roade. O 
funcție deosebită revine locului de aşezare a darurilor, spaţiu care 
depâşeşte materialitatea, căpătând valori calitative. Masa are o valoare 
augurală, prin bogăţia de produse etalate — preponderent integrate 
vegetalului — cât şi simbolică, prin sensul fiecărui dar. Se instituie o 
relație directă între elementele așezate pe masă — darurile — şi cele 
aflate sub faţa de masă. prin aceasta accentuându-se funcţia agrară a 
colindatului. Astfel, se pun sub faţa de masă boabe de grâu, mănunchi 
de fân, usturoi, sare, un colăcel. Boabele de grâu, ca element originar, 
conotând fertilitatea sunt nu numai prezente pe masa cu daruri ci şi 
manevrate”in actu”, fiind revărsate de gazdă pe masă, în momentul 
când intră colindătorii în casă. 

În secvenţa oferirii darurilor la colindat, colacul este un semn în 
accepțiunea semiotică, înglobând o serie de sensuri descifrate prin 
intermediul unui cod comun, cunoscut şi uzitat de colectivitate. 
Sensurile sunt legate de formă, mărime, împodobire, de modalitatea 
de oferire, primire, consumare. Colacul, aşezat în mijlocul mesei este 
fie înconjurat cu sticlele de băutură uneori 10-15. precum în 
Maramureş — fie cu o cunună vegetală. Este bine cunoscut simbolul 
marital la cununii, colacul fiind special pregătit de tata gazdă pentru 
flăcăul iubit. Colacul trebuie să fie numai întreg. In Maramureş 
găsirea pe masa darurilor a unui colac început este considerată o 
formă de ofensă, colindătorii în semn de protest părăsind casa. Există 
si o modalitate specială de consumare a colacului. In acest caz flăcăii 
sunt obligati să poarte „brişcuţă”, tăierea colacului fiind un semn al 
relaţiei gazdă-colindători. 

Colacul oferit cetei este un semnificant, care vehiculează si 
funcţia de marcare a coeziunii grupului. Tot în Maramureş, 
conducătorul cetei scoate un miez mai mare, din care împarte fiecărui 

colindător o bucată, sau colacul se taie în bucăţi egale şi se consumă 
în comun cu gazda. 
Importanța elementului vegetal princeps, gráu/ si a produsului 


finit colacul are în spiritualitatea românească o consacrare specială. 
După primirea darurilor se adresează un text special cunoscut într-o 
mare varietate de termeni, cel mai frecvent fiind ,jmultumire", 
„mulțumită”, „mulţumitură”, conotând nuanţa de augurare, la baza 
cuvântului mulțumesc stând forma „La multi ani”. Zonal textul are şi 
alte denumiri ,oratia colacului", „vornicitul colacului", „sfințirea 
colacului”, „urarea colacului", „popitul colacului”, „dezlegarea 
colacului”. Aceste texte sunt adresate si pentru alte daruri: vin, ţuică, 
pecie, brânză. fuior, mai recent, ţigări. Cel mai important si 
dimensionat text, de altfel care le-a şi precedat pe celelalte, este cel 
legat de dăruirea colacului, elementul cu funcţie agrară cea mai 
marcată în contextul colindatului. Două teme conturează conţinutul 
acestui text: 

|. mitul naşterii colacului, cuprinzând toate etapele muncilor 
agricole, de la arat, semănat, secerat, treierat, măcinat până la coptul 
colacului şi oferirea lui colindătorilor. 

2. adresarea multumirilor, asociate cu urări directe. creează o 
impresie grandioasă asupra valorii darurilor, de aici gratularea, chiar 
glorificarea gazdei. 

Cu elemente circumscrise orizontului agrar, textul intră în 
filiatie cu colinda, Plugusorul, Cununa. De altfel, într-un amplu studiu 
noi am opinat, că Pluguşorul ca text nu se bazează pe funcţia 
formativă cum au susținut alti cercetători ci pe cea magică, 
considerându-l „mitul românesc al pâinii”. În fiecare început de an, 
omul rememorează toate fazele, prin care ia naştere produsul agricol 
finit, atât de apreciat în materialitatea şi spiritualitatea românească. 
Această evocare grandioasă, realizată periodic în cel mai marcant 
segment temporal simbolic al anului, întoarce la început. Această 
evocare a tuturor etapelor de muncă necesare obţinerii colacului, 
corespunde însăşi funcţiei dominante a mitului, pe care Mircea Eliade 
o formula, aceea „de a infátisa modele exemplare a tuturor riturilor si 
ale tuturor activităților omeneşti semnificative” (M. Eliade, 1978, p. 
8). Poezia Pluguşorului ne apare astfel ca un model ideal al tuturor 
etapelor activităţii agrare si a împlinirilor exemplare (Germina 
Comanici. 1993). 

Intr-o altă relație, colacul apare ca dar nelipsit oferit 


reprezentanţilor prin rudenie spirituală: naşii, moşii. În zilele de 
sărbătoare în special la Crăciun. Paste, zilele de aniversare conţinutul 
darului era marcat de prezenţa împletiturilor de aluat. Colacul era 
însoţit în conținutul darului de vin, rezultat al prelucrării, esenţă a unui 
important element vegetal. cu o bogată simbolisticà, vifa de vie. 

Viaţa este identificată de paleo-orientali cu „iarba vieţii”, iar 
hierogliful sumerian al viței este egal cu viaţa. Marilor zeități le era 
consacrată această plantă, Zeița mamá fiind numită la început Mama- 
butuc de vie, sau zeita-butuc de vie (S. Lang 1914, p. 43). 

[n conceptia primitivà vita de vie apare ca Arbore cosmic, 
Arbore al cunoaşterii si Mántuirii. Pentru mandeism vita arhietipală e 
alcătuită înăuntru ei de apă. frunzele sunt formate de „spiritele 
luminii”, iar rândurile ei sunt boabe de lumină. Mântuitorul (Mandá 
d'haiie) este el însuşi identificat cu vita vieţii, iar vita e concepută ca 
un arbore cosmic (M. Eliade, Prelegomene, 1993, p. 167). În vechiul 
Israel vita de vie era considerat arbore sacru şi precum măslinul, un 
arbore mesianic. În tradiţia paleo-orientală această plantă a fost 
identificată cu Arborele vieţii. Semnul Sumerian pentru viaţă era vita 
de vie. 

În spiritualitatea românească vita de vie este încărcată de 
sacralitate. Există sărbători consacrate cultivării ei: Sf. Trif ( 
februarie). când se taie butucii şi Cristovul viilor (14 septembrie), 
când începe culesul. Sacralitatea plantei este subliniată de o serie de 
credințe. Astfel in Moldova se spune, că trebuie să muncesti via 7 ani 
şi să nu te superi, nici să înjuri, chiar dacă te-ai zgâria sau tăia. Atunci 
Dumnezeu iti iartă toate păcatele şi te duci in cer (Elena Niculità 
Voronca, 1903, p. 901). 

Produsul viței de vie vinul, constituie băutura cu cel mai încărcat 
simbolism. Dacă vita de vie era considerată ca formula vegetală a 
nemuririi. vinul s-a consacrat ca simbol al tinereţii şi al vieţii veşnice. 
Terminologic această esență a băuturii este redată: „eau de vie", 
galicul whiskey, corespunzând formei literare „water of life" (deci apa 
vieţii), persanul mâie-e-shebâb (băutura tinereţii), sumerianul geshtin 
(pomul vieții). Vinul. datorită culorii sale, a fost asociat sângelui. E 
considerat o băutură de origine celestü, legat de focul uranian, de 
cunoaşterea absolută. Vinul ocupă o funcție esenţială în cultul lui 
Dionysos (Bachus). 

Consideratiile lui Louis Sechan si Pierre Leveque concentrează 
valoarea simbolică a vinului: „vinul, sângele vitei de vie, în care se 
credea, că focul se uneşte cu principiul umed si care exercita asupra 
sufletului efecte rând pe rând exaltatoare şi înspăimântătoare, se preta 
minunat la simbolizarea elementului divin, a cărui manifestare, cei din 
vechime credeau c-o recunosc în înflorirea şi dezvoltarea vieții 
vegetale" (Louis Sechan, Pierre Leveque, 1966, p. 290). 

Textele folclorice româneşti consacră importante valori ale vitei 
de vie. In revista „lon Creangă” Tudor Pamfile publică o povestire, 
incifrând una din semnificaţiile importante ale plantei: puterea 
energizantà, vitalizantă. Povestirea narează despre hotărârea unui 
împărat de a stârpi vita de vie, datorită conflictelor frecvente dintre 
supuşii săi. Dar odată planta dispărută oamenii devin tot mai lipsiţi de 
putere. Împăratul, aflându-se la vânătoarea şi urmărind un urs ajunge 
la chilia unui pustnic, care fără efort doboară animalul. Stupefiat, 
împăratul află, că bătrânul fără dinţi, care nu mai putea să se 
alimenteze, se hrănca exclusiv cu produsele unei „tufe dătătoare de 
putere”, care era de fapt butucul de vie. Asa s-a hotărât împăratul şi a 
replantat miraculoasa viţă de vie (Tudor Pamfile, 1913, p. 70-71). 

Intr-un interesant microstudiu, privind simbolica vitei de vie in 
textul epic versificat, Sabina Ispas, redă şi comentează un text de 
baladă, descifránd o valoare absconsă a plantei. Textul povesteşte, 
cum un cuplu la bătrâneţe dobândeşte cu bucurie un fecior. Acesta 
creşte miraculos, ajunge un tânăr, care îşi găseşte o sotie, dar trebuie 


să plece la oaste. Inainte de plecare îi spune soţiei să-l aştepte 


» 


7 sau 9 
ani şi tot atâtea luni și zile. Soţia, lasă să treacă anii. dar nu mai 
aşteaptă cele cele 7, sau 9 zile şi ia hotărârea să se căsătorească. Cu 
supărare adâncă bătrânul socru trece la acţiune: 


,Ir-o sfântă duminică S1-0 sáca la rădăcină, 


Sapa-n spate şi-o lua Face mare stricăciune; 
Și la vie se duce Stau strugurii aliniati 
ŞI via c-o săpa, Peste sârme aruncaţi, 
lar-o săpa, cum să sapă Struguri negri, vita verde 
Mi-o tăia de la tulpină [îne-i, Doamne. nu mi-i pierde.” 

Când bătrânul distruge via, apare feciorul său şi-l întreabă 
pentru ce-și distruge acest bun din propietatea lui, 


Și l-a luat turcii ostaş 
Si-am avut o noră rea 


,-Ce faci mosule-n grădină? 

-Sap via di sub tulpină 

Să sece din rădăcină, 

C-am avut d-un fecioras 
(Al. Amzulescu, 1983, p. 83-84) 


Si azi e nunta la ea." 


Feciorul merge la nuntă şi-şi strecoară inelul în paharul de 
închinare. Femeia îşi recunoaşte soţul şi fie că se împacă, fie în uncle 
variante este pedepsită şi nuntașii ucişi. Textul este relevant prin 
relația dintre genealogia familiei şi puterea plantei. Când bătrânul nu 
mai avea cui să lase moştenire pretioasa plantă, o distruge, 
identificându-se aici puterea şi dreptul familiei în relaţie cu elementul 
vegetal. 

Transformarea vegetalului în energie spirituală a determinat 
consacrarea vinului ca băutură rituală, în consum colectiv, la mesele 
de sărbătoare s! cele legate de manifestările ceremoniale ce însoțesc 
marile momente de ordin biotic şi social. 

Vinul este dăruit colindătorilor (categoria flăcăi, bărbaţi), fund 
consumat alături de gazdă „pentru cinstire”, iar în cazul cetelor de 
feciori, adunat și depus la gazda cetei în vederea organizării 
petrecerilor. Simbolizánd şi mediind agregarea, vinul era oferit nu 
numai de către gazdă colindătorilor, dar şi colindătorii obișnuiau să 
ofere băutură pe ulițele satului. 

Fructele, colaci, vinul, elementele florale, legumele intrau într- 
un halou de valori deosebite, prin calitatea lor de ofrandă. Ofranda 
este o dăruire între oamenii vii, dar adresându-se strămoşilor. Dacă 
accepţia darului este legată mai mult de menţinerea echilibrului social 
între cei vii, ofranda este legată de dorința menţinerii relațiilor cu 
divinitatea si strămoşii. Ofelia Văduva nuanţa aceste diferențieri 
terminologice şi de substanță culturală. Dacă darul era considerat de 


Marcel Mauss un contract social, ofranda — arăta autoarea mai sus 
citată — „o putem numi contract cu transcendentul” (Ofelia Văduva, 
1992, p. 349). 

Ofrandei i s-au oferit diverse motivații, cei mai multi 
antropologi susţinând, că oferirea ofrandelor divinității are la bază 
principiul reciprocităţii, omul aşteptând să fie la rândul său răsplătit. 
(Edmund Leach, 1972, p. 83). Prelungire a acestei motivații, 
mentalitatea populară românească a consacrat şi extins comunicarea 
cu lumea strămoşilor. Aceasta are la bază o serie de credinţe legate de 

cultul morților. La marile sărbători din an: ciclul celor 12 zile, ce 
marchează trecerea la un nou an, ciclul Pascal inaugurat cu Joia Mare 
din săptămâna Paştelui. şi închis cu Mosii de Rusalii, Mosii de 


toamnă (zonal fiind o varietate mai mare de marcare a acestor zile 
consacratoare) se credea că morţii refac drumul întoarcerii, în sânul 
neamului, care la rândul lui îi aşteaptă cu daruri, menite a menţine 
echilibrul si buna orânduială. 

Credințe străvechi stau la baza oferirii ofrandelor la moşi. 
Astfel, apariţia spiritelor morţilor la renovarea anului, când se 
anulează ordinea firească a lucrurilor, instituie o comunicare şi prin 
mesajul oferit de ofrande. Dintre zilele considerate cu valoare de mosi 
(Ajunul Crăciunului, Anul Nou, Boboteaza), cele din Ajunul 
Crăciunului conţin ofrande exclusiv vegetale (aceasta condiţionată de 
semnificaţia încheierii segmentului de post). Se pregătea „masa de 
Ajun”, când erau aşteptaţi morţii să participe, masa conţinând: turte 
înmuiate în apă cu zahăr şi presărate cu miez de nucă pisat, grâu fiert, 
seminţe de cânepă pisate „„jolfă”, fasole bătută, prune fierte, colaci, 
vin. 

Si la ciclul Pascal vin morţii, aşteptaţi la Joi Mare cu tocuri 
aprinse „să se încălzească” cu apă şi colaci. La Rusalii, când se 
încheie acest ciclu cei vii pregătesc drumul fast al întoarcerii în lumea 
de dincolo. Întoarcerea benefică, atât pentru cei ce străbat nestiutul 
drum, cât şi pentru cei vii ce mediază acest drum prin ofrande, se face 
atât în Sâmbăta moşilor, cât şi în Duminica Rusaliilor. La moşii de 
vară ofranda pentru morti constă din două elemente vegetale 
obligatorii: cirescle ca fruct în rod şi florile ce împodobesc cànile de 
lut. Oferirea vaselor (farfurie şi cană), care obligatoriu în viaţa 
tradițională a satelor românești erau din lut, constituiau o normă 
obligatorie. În conţinutul ofrandei apare o triadă conținând un 
hiperaccentuat simbolism: pământul prelucrat sub forma vaselor, 
matricea dătătoare de viaţă, apa, element vitalizant obligatoriu pus în 
oale şi florile, elementul pur, dar şi exploziv al vegetației. 

În ziua de Rusalii femeile duc la biserică ramuri de tei sau nuc. 
Până atunci sufletele morților s-au odihnit la streașină şi acum este 
momentul plecării lor. Interesantă este credinţa, că cu aceste frunze de 
nuc se incaltá morţii pentru marele drum (C. Rădulescu — Codin, D. 
Mihalache, 1909, p. 68). 

Indubitabil elementele vegetale ca ofrandă sunt „un centru 
energetic” înglobând seva terestră şi principiul forţei vitale. În același 
timp, ca jertfă aceste elemente produc — după cum sublinia Marcel 
Griaule — „o deplasare de forţă” (Marcel Griaule, 1940, p. 129). 
Ofranda este o jertfă, o deplasare de forță, o formă de comunicare 
între cele două lumi fundamentale: lumea celor vii și lumea celor 
morti, defunctii neamului, oferta fiind în acelaşi timp augmentată ca 
valoare, cei vii oferind, asigură echilibrul, dar vor putea să primească 
augmentat. 

Dacă cu funcție de dar, merele au deschidere primitialà, la fel 
sunt cotate şi respectate în mentalitatea tradițională românească, 
oferite ca ofrande. Interdictii severe privind consumarea merelor de 
către femei, fără a fi oferite înainte ca ofrandă, funcţionează şi azi în 
satele noastre. Ritul, credinţa, legenda sunt conexate în acelaşi nucleu 
de semnificaţii. Pretutindeni, în toate zonele ţării există credinţa, că la 
Sf. Ilie vin copiii morţi la casele părinţilor. Femeile cheamă atunci 
copiii din sat şi adunaţi în jurul unui pom nescuturat, îl scutură pentru 
prima dată (gestemul este semnificativ in relaţie cu scuturarea 
pomului la înmormântare) şi copiii mănâncă mere. Din acel moment 
femeia poate consuma şi ca fructele. Interdictia este severă în special 
la femeile cu copii morţi. Se crede, că atunci când Sf. Ilie scutură 
mărul raiului le zice băieţilor a căror mame au mâncat mere: „voi nu 
mâncaţi, căci pentru voi a mâncat mama voastră” (Tudor Pamiile, 
1914, p. 207). O variantă a acestei credințe o redă El. Niculità 
Voronca: „Mama, dacă are copii morti şi mănâncă, Maica Domnului 
pe ceea lume n-are măr să dea copilului ei să se joace, căci ca tine 
merele ce se dau de pomană; copilul se uită la alţii cum se Joacă şi 
mănâncă şi zice: Mama l-a mâncat pe al meu" (El. Niculiţă Voronca, 
1903, p. 796). 

Ziua cea mai importantă legată de ofranda de mere dulci este Sf. 
Ilie, fiindcă aşa cum se menţionează în legendă, acest fruct a fost 
gustat întâi de Sf. Ilie, iar Dumnezeu i-a hărăzit acest pom spunându-i 
„Apoi dar Ilie, până la ziua ta să nu se mănânce merele, tocmai de 
ziua ta să se guste întâi” (El. Niculiţă Voronca, 1903, p. 796). Un alt 
reper atât pentru consumul merelor, cât şi de oferire ca ofrandă, este 
Sf. Petru. Se crede astfel, că din aceea zi femeile tinere pot consuma 
mere, numai cele bătrâne trebuie să aştepte până la Sf. Ilie. Este foarte 
semnificativă această interdicție, subliniind ideea, că cu cât firul vieţii 

se scurtează, omul prin asceză se pregăteşte de marele drum. În unele 
zone până la Pantelimon (27 iulie) nici femeile, nici bărbații nu 
mâncau mere. Menţionăm dintre cele mai importante zile din an, în 
care prezenţa ofrandei vegetale este obligatorie: la Drăgaică se împart 
mere, pere, castraveți, busuioc; la Marina (17 iulie) se împart mere şi 
pâine; la Pantelimon (27 iulie) se împart mere. O altă zi importantă 
este la Pobrejenii (6 august), când se dezleagă consumul poamelor şi 
strugurilor. În Bucovina la această dată sunt moşii de „schimbare la 
faţă” şi se duc la biserică struguri, sugestiv numiţi pentru a marca 
sensul de ofrandă, cu nuanţă religioasă „coliva de struguri.” La Sf. 
Maria (15 august) se împart struguri si prune. Ultima dată 
calendaristică din an în care mărul apare ca ofrandă este la Sf. 
Dumitru (26 octombrie), când la foc se împart copiilor colaci şi mere. 
Sf. Dumitru marchează astfel calendaristic încheierea anului 
vegetational, o poartă, un reper al timpului calitativ cu sporite 
semnificaţii în spiritualitatea populară. Aşadar, codul vegetal 
constituie cea mai importantă componentă în circuitul de transmitere a 
mesajelor simbolice, instituite de valorile darului şi ofrandei. 

Produsele oferite de pământul roditor sunt prilej de comunicare, 
de comuniune materială, dar şi de împlinire spirituală, pentru că darul 
şi ofranda conservă acel sentiment de echilibru, plenitudine, 
încredere. că cel ce oferă este răsplătit. 

Pâinea şi vinul centrează fundamentale semnificaţii în cultul 
ortodox. Valoarea sacrosantă a grâului este consacrată în credinţele 
populare. În Vâlcea, ca şi în alte zone, se crede că grâul „este sfânt”, 
că pe fiecare bob de grâu se vede chipul lui Hristos fiind severe 
interdicțiile privind etapele din activitatea agrară, în care cei intrați în 
contact cu planta trebuie să-și păstreze puritatea. Bărbatul şi femeia, 
care vin în contact cu grâul, fie în faza semănatului, fie în cea finală a 
coptului aluatului, trebuie să fie curati fizic şi vestimentar. Femeia 
„care este la soroc", nu trebuie să atingă ,sfintitul grâu şi nici să 
frământe pâinea” (Gh. Ciauşeanu, 1914. p. 303). 

Sacralitatea grâului şi viței de vie apare în religia ortodoxă in 
forma cea mai esentializatá a purificării şi iertării păcatelor prin 
Sfânta Euharistie (Împărtăşania). Folosirea pâinii şi vinului, 
semnificaţie simbolică a jertfei lui Hristos este de divină revelaţie. 
Realizarea pâinii din atâtea boabe de grâu simbolizează comunitatea 
spirituală, care-i leagă pe toti membrii bisericii. Astfel, Sf. loan Gură 

de Aur explică „Deşi alcătuită din multe boabe de grâu, pâinea este 
astfel unită încât boabele nu apar, deşi rămân ele însele; așa trebuie să 
se unească şi oamenii unii cu alții întru Hristos (Omilia XXIV/2 Epist. 
|, Corint). 

Într-un studiu argumentat privind semnificaţiile pâinii în cultul 
ortodox, Zamfira Mihail sublinia, că stadiul actual al practicării 
cultului în biserica creştină a urmat un proces lent, dar continuu de 
evoluţie, dar cu anumite diferențieri. Pâinea întrebuințată pentru Sf. 
Jertfă (la Liturghie) este făcută din aluat dospit la ortodocşi şi din 
azimă la armeni şi romano-catolici. Credincioşii sunt cei care aduceau 
şi educ pâinea pentru jertfă. La început erau bucăţi mari, precum cele 
destinate consumului zilnic. după sec. VI forma pâinii micşorându-se, 
luând forma prescurii de azi. Pâinea dospită se aduce la ortodocşi, 
pentru că o astfel de pâine a întrebuințat Mântuitorul însuşi la Cina 
cea de Taină, când a întemeiat Sf. Euharistie. „Luând pâine (arton 
„pâine dospită”, iar nu „azimon artron”) (Luca, XXII, 19). Pâinea 
adevărată, dospită cu aluat simbolizează sufletul desăvârşit al 
Domnului, fiind făcută din trei elemente care reprezintă cele trei părţi 
ale sufletului şi cinstirea Sf. Treimi (Zamfira Mihail, 1993, p. 466- 
467). 

În ritualul religios al nuntii şi înmormântării pâinea apare 
prezentă. În multe zone înaintea ceremoniei mirii erau impártásiti, 
spálati de păcate, pentru începerea în stare purificată a unei noi etape 
din viaţa lor. S-a păstrat în ceremonia ortodoxă „paharul de obşte”, în 
vinul din cupă punându-se bucățele de pâine, consfintind legământul 
celor 2 soţi. În ritualul de înmormântare un rol important îl are coliva, 
care prin sămânță (bobul de grâu) simbolizează credinţa în nemurirea 
sufletului. 

Despre vie şi vin, textele biblice fac deasemenea menţiuni, atât 
cu semnificaţie directă, dar şi figurativă. Textele Evangheliilor lui 
Matei, Marcu. Luca ne vorbesc despre oamenii care plantează vie, 
tocmesc lucrători şi-şi aşteaptă roadele. La modul figurat via este 
comparată cu împărăţia cerurilor. Mântuitorul a venit să facă „via să 
rodească”, el fiind „vița adevărată”, împărăţia lui Dumnezeu pe 
pământ. În textele evanghelice vita de vie simbolizează şi comuniunea 
socială, sau consanguină. În iconografia ortodoxă apar mláditele, care 
se desprind din trupul Mântuitorului. redare plastică a cuvântări sale 
către apostoli „Eu sunt via, voi sunteţi mlădițele. Cel ce rămâne în 

Mine şi Eu in el. acela aduce roadă multă” (Biblia sau Sfânta 
Scriptură, 1975, p. 1218). Vinul şi valoarea sacră, pe care o are în 


Taina Sfintei Euharistii, conferă o conotaţie specială ideii „legătură de 
sânge. 

Și Vechiul Testament acordă o semnificaţie deseori menţionată 
a viței de vie, privită ca un arbore sacru, alături de măslin şi smochin. 
Se spune cum „s-au dus odată copacii să-şi ungă împărat peste ei şi au 
zis către vita de vie”: „Vino tu să domneşti peste noi.” „Și vita de vie 
a zis către ei”: Cum să-mi las eu mustul, care veseleşte pe Dumnezeu 
şi pe oameni şi să mă duc să cármuiesc copacii (Biblia sau Sfânta 
Scriptură, 1975, p. 8-13). În cartea a III-a a Regilor via este privită ca 
un bun ce nu poate fi înstrăinat. Se spune că Ahab, regele Samariei, i- 
a cerut lui Nabod via, pe care acesta o avea lângă curtea regelui. Dar 
Nabot a refuzat „Să mă ferească Dumnezeu să-ţi dau eu moştenirea 
părinţilor mei” (Biblia sau Sfânta Scriptură, 1975, p. 392, cf. Sabina 
Ispas, 1991, p. 11). 


Capitolul XVII 


VEGETALUL SI SPAȚIUL HABITUAL 


Vom analiza in acest microstudiu o relatie specialá intre douà 
elemente contextuale spațiul şi timpul şi anumite elemente vegetale, 
relaţie ce instituie o densă reţea funcțională în orizontul sacralitátii. 

Spaţiul, aşa cum apare trasat încă din studiile lui Immanuel Kant 
nu este un spaţiu algebrizat al fizicii, ci un spaţiu psihologic, 
echivalent cu spaţiul euclidian. Această disociere între un spațiu 
perceptiv şi un spaţiu reprezentativ este relevată în comentariile lui J. 
Piaget (1948, p.532). 

Toposul sacru la care ne vom referi es/e casa, care pentru 
táranul román nu este un spatiu geometric, ci un spatiu generator de 
valori spirituale. Casa, cu complementarul sáu curtea, ograda sau 
bătătura (după o diversă terminologie locală) constituie spațiul 
habitual. aflat într-o diversificată condiţionare si relationare cu 
ipostazierile vegetale. 

Casa constituie un centru consacrat, proiecţie reductivă a 
cosmosului. un centru absolut şi un receptacol al sacrului, find 
tocmai receptacolul sacru al familiei. Însuşi termenul mandala = cerc, 
se leagă de simbolica florii şi deopotrivă de a casei. Casa, constituie 
între microcosmosul trupului omenesc și cosmos un topos de legătură. 
Casa este feminizată, feminizarea casei şi a patriei apărând in general 
în forma gramaticală a limbilor indo-europene. Asa cum sublinia 
Gilbert Durand, psihanaliza a fost sensibilă la acest semantism 
funcțional al locuinţei şi al antropomorfismului ce rezultă de aici 
(1977, p. 301). După cum trupul se împodobeşte cu elemente vegetale 
(vezi relaţia dintre floare si marca femininului), aşa apare şi imaginea 
casei, topos împodobit cu abundente elemente vegetale, aproape 

echivalente imaginii unei grădini. Colinda românească oferă frecvent 
această suită de imagini: 

.Intru-n casă/ Cat la masă,/ Masa-i toată de mătasă/ Doi colaci 
de grâu pe  masá/........... / Casa-i toată de mătasă/ Pe-n 
unghere/Clopotele,/ Pe podele/ Aurele,/ Sus la horn/ Flori de coare,/ 
Jos la usà/ Flori de rugă,/ Pe feresti/ Flori domnesti,/ Jos la prag/ Flori 
de mac,/ Pe pereti/ Pănuri verzi,/ Jos pe-n casă/ larbă aleasă,/ Da pe- 
ntindă?/ Flori de mintă,/ La icoane/ Flori de doamne,/ Da pe-afară?/ 
Grâu de varà,/ La portità/ Pácurità" (Elena Niculita Voronca, 1903, 
p.67). 

I. În relaţia dintre toposul casei si elementul vegetal se poate 
institui o primă conexare ce exclude semnificaţiile temporalităţii. Ne 
referim în acest caz la calitatea materialului, lemnul, din care este 
construită aceasta. Pentru că lemnul a constituit pentru o îndelungată 
fază a culturii materiale, principalul mijloc de construcție, etnografii 
au considerat, că se poate contura o cultură a lemnului, cu elemente 
de certă specificitate. În contextul de faţă, ne interesează în ce măsură 
lemnul consacră valori spirituale diferenţiate în construcția caselor 
româneşti. Există în calitatea lemnului ales, valori pozitive şi negative. 
Asttel, lemnul de carpen era total neutilizabil, considerându-se un 
copac necurat, lăcaşul Necuratului. Există credința, cá sub carpen nu 
este bine să te adăposteşti în caz de furtună şi nici casa să n-o 
construieşti din acest lemn, pentru că este pericol de tráznet. Se crede 
că Necuratul este urmărit de Sf. Ilie, purtătorul tráznetelor şi 
fulgerelor, de altfel şi tradiţia biblică menţionând, că Iuda s-a 
spânzurat de carpen. Cu trăsături opozante, benefice este feiul, copac 
ce se recomandă a nu lipsi la construcția unei case, fiind protector la 
efectele fulgerului si grindinei, anihilând influenţa vrăjilor si 
făcăturilor, o veritabilă amuletă. În simbolistica populară, unde pomii 
au semnificaţia masculinului sau femininului, teiul, în opoziţie cu 
stejarul este considerat un arbore feminin. Se poate face şi aici 
corelatia cu importanţa lui în construcția casei şi acesta un topos 
sacralizat cu accente feminine. 

Existau o serie de practici menite a conferi o influență fastă a 
lemnului asupra construcţiei. Când se tăia lemnul, trebuia ca pe locul 
respectiv să rămână încă esenţă. A conserva într-un loc un component 
cât de mic se leagă de un principiu dominant în spiritualitatea 
populară, orice element esentializeazà valorile întregului, el fiind 


purtător de mană, transmisibilă unei noi generaţii vegetale (asa cum 
rămân pe ogor ultimile spice de grâu). La Drăguş, când se tăia lemnul 
pentru construcţia unei case trebuia să rămână trei lemne: unul cra 
pentru voia lui Dumnezeu, altul pentru foc şi altul pentru apă 
(recunoaştem aici consacrată constelație simbolică foc + apă ! 
vegetaţie). Cu aceeaşi semnificaţie a conservării esenței purtătoare de 
mană, se lăsa în pădure nouă lemne să putrezească, putrezirea fiind un 
proces de regenerare a vitalului vegetal. 

Lemnul de la casă poate amprenta norocul casei şi cum 
recuperarea calitativă se poate obține prin actul cu valente magice 
furatul — (vezi mana laptelui, a grâului), şi pentru casă se proceda 
similar. Se lua lemn de la casa din dreapta si de la cea din stânga si se 
afuma de trei ori. (Artur Gorovei, 1915, p.57). 

II. Vegctalul cu funcţie apotropaică şi propitiatoare este prezent 
în două faze liminale legate de construcția casei. La temelia casei, 
unde pe lângă o serie de elemente cu funcție magică, precum apa 
neîncepută, banul, diferite metale, nu lipseau elementele vegetale 
singularizate sau asociate: grâu, busuioc, usturoi, rug. La fel, după 
terminarea acoperişului, la colţurile grinzii se puneau crengi verzi în 
funcţie de anotimp şi zonă: brad, tei, stejar. 

III. Relaţia cea mai complexă a vegetalului cu spaţiul habitual 
se realizează prin condiţionarea temporală, în acrul ritual al 
împodobirii gospodăriei cu ramuri verzi la date calendaristice fixe. 
Recunoaştem aici una din componentele spirituale cu valoare de 
universalitate. Că practica rituală este generalizată la nivelul culturii 
folclorice din întreaga arie europeană, o demonstrează şi faptul, că 
aceasta a constituit una din temele importante pentru cartografiere, 
figurând in AHasul Etnografic al Europei. Am realizat în premicră 
această hartă, prezentată în 1972 la Congresul Atlasului Etnografic al 
Europei de la Helsinki, hartă bine apreciată, în măsura în care 
patrimoniul românesc a consacrat un material relevant prin varietate 
şi bogăţie. În cadrul Atlasului Etnografic Român am elaborat această 
hartă printr-o extindere a punctelor de anchetă, ce recontirmă 
reprezentativitatea temei. 

Recunoaştem în esența acestei practici rituale, împodobirea 
gospodăriei cu ramuri verzi la diferite date calendaristice (fixe ca 
repetabilitate pentru fiecare localitate) o valoare comună acordată 

spațiului si timpului, neomogenitatea, existenţa unor concentrări 
calitative, opoziţia dominantă între intensiv şi amorf. 

Datele fixe ale anului de folosire rituală a ramurilor verzi pentru 
spaţiul habitual sunt: S£. Gheorghe (23 aprilie), Armindeni (1 mai), 
Sânziene (24 iunic), sau în funcţie de cea mai importantă sărbătoare 
creştină a primăverii Paştele: Florii (duminica premergătoare 
Paştelui), Duminica Tomii (prima duminică după Paşte), Stratul de 
Rusalii (la trei săptămâni după Paşte, la mijlocul intervalului între 
Paşte si Rusalii), /nàltare (40 de zile după Paşte), Duminica Mare si 
Rusaliile (50 de zile după Paşte). 

Pentru fiecare dintre aceste date este specifică o anumită 
ipostaziere vegetală. Plasarea elementelor vegetale se face în spații 
privilegiate. Acestea nu sunt spatii neutre, izotope, ci dimpotrivă 
spaţii semnificante anizorrope. Calitatea de spaţiu privilegiat e 
conferită de /iminalitate. Liminalitatea desparte două lumi, două zone 
cu valori diferenţiate. Prin această calitate conferindu-se sacralitate. 
Pragul este o astfel de zonă despre care Arnold van Gennep a făcut-o 
amplă teoretizare (1996, cap. II, p. 25-33, cap. IX, p. 159-162). 

O dată calendaristică de mare reprezentativitate este sărbătoarea 
Sf. Gheorghe (23 aprilie), sfântul protector al elementelor vitale 
principale: roadele pământului şi animalele. Doi sfinţi (Sf. Gheorghe 
şi Sf.Dumitru), în poziţie simetrică faţă de cursul solar şi viața 
vegetală se crede că deschid și închid cerul, de aici Sf. Gheorghe se şi 
numeşte „cap de primăvară.” Inaugurând ciclul vegetal, se crede că 
Sf. Gheorghe „bate codrul cu bici de foc ca să infrunzeascà." 
Primăvara este momentul celui mai important act cosmic, o creaţie 
cosmică fundamentală repetată şi de aceca si concentrează prezența 
acestei practici. 

În ajunul zilei de Sf. Gheorghe se împodobește gospodăria cu 
ramuri verzi: poarta de la intrare, colţurile casei, cerdacul, stâlpii, 
streaşinile, uşa grajdului, intrarea la pátule, coşare, fântâni, prisăci 
desigur cu variaţii locale privind diferitele părţi ale casei, sau locuri 
din gospodărie — preponderentă fiind împodobirea porţii. Elementele 
vegetale sunt reprezentate într-o mare varietate după flora zonei 
respective: salcie, rug, fag, mesteacăn, arțar, jugastru, brad, tisă, păr 
sălbatic, leuştean, urzică. Uneori ramurile verzi sunt înfipte în brazda 
de pământ aşezate la stâlpii porţii şi în pragul casei (întreaga 
Moldovă, Jud. Alba, Mureş, Bistriţa-Năsăud, Braşov, Prahova, 

Dâmboviţa). Practica rituală a avut o dublă semnificaţie. Se credea, că 
ramura verde ca simbol de bun augur aduce prosperitate in 
gospodărie în momentul inaugurării unei perioade de muncă în ciclul 
vieţii pastorale, ziua de Sf. Gheorghe fiind data calendaristică ce 
marca acest eveniment. Dar ramura verde a avut o evidentă funcție 
apotropaică, de apărare a animalelor de agenţii malefici, existând un 
bogat repertoriu de credinţe privitoare la strigoi si alte spirite rele, 
care în această zi puteau anula fecunditatea animalelor. 

În strânsă legătură ritologică cu Sângiorzul este sărbătoarea de 
Armindeni (| mai), o altă dată calendaristică importantă din ciclul 
sărbătorilor de primăvară legată de spiritul benefic al arborelui. 
Obiceiul constă din împodobirea porţilor cu o ramură de copac, având 
un frunzis des în vârf. Ramura verde, numită armindeni, sau maial cra 
o specie de conifere, dar după zonă erau folosite şi ramurile foioase. 
Funcţia apotropaică cu infuzări în spectrul magic agrar se recunoaşte 
in practica folosirii acestei crengi pentru aprinderea cuptorului, în care 
se coace pâinea din grâul nou. În unele sate aceasta se tinea în poartă 
până se cocea grâul. În Transilvania (jud. Satu Mare, Bistriţa-Năsăud, 
Bihor, Hunedoara, Sibiu, Covasna, Harghita) împodobirea porţilor se 
făcea selectiv şi cu o altă componentă funcțională. Armindenul este 
pus de feciori la casele fetelor iubite, sau la fruntașii satului, fiind un 
simbol al dragostei sau un semn de consideraţie socială. 

În cadrul calendarului, care prin definiţie este un sistem de 
calculat $i divizat timpul conform principalelor fenomene 
astronomice, momentul solstițiului de vară are relevanță. Acest 
moment este marcat de ziua de 24 iunie, cunoscută în calendarul 
popular cu numele Sânziene, zonal si Drăgaică. Împodobirea 
gospodăriei cu coronite împletite exclusiv din flori de Sânziene are 
semnificația apărării casei și oamenilor, în acest moment critic al 
anului calendaristic. 

În relaţie cu ciclul pascal (Florii, Duminica Tomii, Stratul de 
Rusalii, Duminica Mare şi Rusaliile) se evidenţiază conjugarea 
elementelor magic-rituale, de sorginte precreştină cu cele religioase. 
Elementul vegetal relationat sărbătorii de Florii este salcia. Salcia 
sfințită era păstrată în casă la icoană. La Paste se punea brazda cu 
iarbă verde în ambele părţi ale uşii de la intrare, precum si la poartă, 
pe stâlpii porţii. Se mai puneau crengi de tei la poartă, sau ușă. La 
Înălțare praxisul magic valoriza nucul, cu care se impodobeau 

ferestrele şi tot la această dată calendaristică, in acelaşi spaţiu decupat 


se puneau rugi de trandafir. Concentrarea benefică pentru sărbătoarea 
Rusaliilor o etala ritual teiul, fixat la uşi şi la ferestre, element 
apotropaic de anihilare a forţelor malefice activizate in acest interval 
calendaristic (cele trei zile ale Rusaliilor). 

Semnificativ este faptul, că toate aceste ramuri verzi — în marea 
lor varietate de forme concrete — îşi conservă o încărcătură benefică, 
fiind utilizate în cursul anului calendaristic in scop magic (salcia de 
Florii apără contra trăznetului), sau în farmacopeea populară (salcia 
de la Florii. teiul de la Rusalii). 

Pe baza materialului investigat la nivelul întregii ţări se pot 
formula următoarele concluzii de ordin functional — structural: 

e Funcţia ramurilor verzi, care împodobesc gospodăria este 
polivalentă, preponderentă fiind funcţia apotropaică. 

e Practica rituală este condiţionată de timpul unei mari 
sărbători. 

e Ramura verde este reprezentată printr-o mare varietate 
vegetală, după sezon şi zonă geografică. 

e Locul unde se plasează ramura verde este perimetrul 
gospodăriei, în spațiile liminale: poarta gospodăriei, uşa 
casei, fereastra, uşa grajdului. 

Analiza cartografică relevă următoarele aspecte pertinente: 

e Extinderea practicii rituale a împodobirii gospodăriei cu 
ramuri verzi /a nivelul întregii țări. 

e Bogăția şi varietatea acestor manifestări este redată prin 
concomitenta de date (2-3) pentru fiecare punct anchetat. 

e Se detaşează reprezentativitatea anumitor date 
calendaristice, precum şi preponderenta lor pentru anumite 
arii zonale: ziua de Sf. Gheorghe si Florii sunt cele mai 
răspândite la nivelul întregii ţări; sărbătoarea de Armindeni si 
Sânzienele apar caracteristice pentru Transilvania; 
sărbătoarea Pastelui pentru Oltenia. 

CUVÂNT DE ÎNCHEIERE 


Complexitatea temei, multiplele ei racordări nu ne permit 
formularea concluziilor. Suntem indreptàátiti să conchidem cu câteva 
idei de relief privind traseul eleborării lucrării. 

Ne-am propus să realizăm o lucrare, de orientare antropologică, 
în care să regăsim la nivelul comunicării culturale, modalitățile, 
formele, prin care membrii civilizaţiei folclorice tradiționale s-au 
raportat la simbolurile vegetale. Lumea vegetală, considerăm, că-l 
poate defini în forme originale — dincolo de rezonanţa universală — pe 
omul creator de cultură. Am subliniat, când a fost cazul, valoarea de 
universalitate a codului simbolic vegetal, dar nouă ne-a stat în atenție 
în primul rând a evalua şi reliefa amplu orizont cultural, marcat de 
specificul etnic românesc. În viziunea noastră, de orientare modernă, 
am considerat cultura ca o rețea de relaţii de comunicare, cu mai 
multe sisteme. ce funcționează cu valoarea de cod. Demonstrația 
noastră certifică arborescenta codului vegetal. un cod integrator, 
capabil de numeroase relationári şi forme de exprimare. $1 cum o 
tratare despre om, fiinţă creatoare de cultură, care se exprimă şi se 
explică într-un permanent dialog cu sine. cu semenii şi cu cosmosul, 
nu se poate realiza în dimensiunea unei singure discipline, investigația 
noastră s-a bazat pe o densă bancă de informaţii din domenii variate: 
lingvistică, istorie, geografie, arheologie. În primul rând însă am dorit 
să impunem materialul celor două discipline ce-şi focalizează atenţia 
pe cercetarea culturii populare: etnografia si folcloristica. Am operat 
cu un material informational, din registre categoriale variate. Ne-am 
raportat la acte, rituri simplexe, sau in conexare ceremonială şi am 


forat totodată un bogat repertoriu de texte folclorice, aparținând unor 


genuri şi specii diverse: legenda, basmul, balada, colinda, descântecul. 
proverbul, cântecul liric. 

Totodată tema selectată de noi beneficiază de o bogată sursă 
livrească la nivel naţional şi internațional. Ne-am străduit să stăpânim 
informaţia. dar efortul nostru a fost dirijat spre elaborarea unei /ucrári 

originale, purtând amprenta personalităţii ştiinţifice a autorului, ca 


modalitate de investigaţie şi reflecţie. 

Am oferit astfel un tip de lectură a materialului, in care accentul 
l-am pus pe esenfializarea faptelor, pe interpretare. Considerăm 
important, pentru cel ce evaluează lucrarea. luarea în consideraţie a 
unui criteriu fundamental, ce ne-a stat în atenție: se/ecția pertinentă. 
Nu ne-am propus, aceasta fiind un demers imposibil de realizat, să 
tindem spre exhaustivitate, dimpotrivă, contactul cu un enorm 
material. ne-a impus dificilul efort al selecţiei. În lucrarea noastră sunt 
omise specii vegetale, unele chiar importante. Dar cum la nivelul 
cunoştinţelor populare se cunosc 2100 de plante, iar numai într-un 
studiu zonal. Mărginimea Sibiului, Constantin Drăgulescu indica 51 
de plante implicate în obiceiuri, credinţe, magie, am operat decupajele 
considerate de noi cu cota de relevanţă cea mai ridicată. 

Titlul lucrării impune câteva precizări. Asa a fost formulat 
„ramura verde" în faza de proiectare a lucrării. Am pornit de la 
semnificaţia celor două componente ale sintagmei. Ramura este un 
element arboricol. componentă a celui mai important simbol vegetal, 
iar verdele este culoarea reprezentativă a vegetalului exploziv în 
vitalitatea sa. Într-un interesant studiu „Culores and cultures” (1976, 
p. 1-22). M. Sahlins afirma o idee probată într-un larg registru 
speculativ, aceea cá gama cromatică formează un sistem semnificant 
şi motivat, o formă de apropiere socială de procesul natural. 
Considerăm că verdele este o culoare emblematică a regnului vegetal, 
cu valori suplimentare, simbolizând viaţa, primăvara, tinereţea. 
Aşadar „ramura verde” apare în perspectiva cercetării noastre cu 
valoare de sinecdocă, conform acelui principiu trecvent comentat în 
lucrarea noastră, de reliefatà valoare în cultura de tip folcloric: „pars 
pro toto", „totum pro pars". 

Încheiem consideratiile noastre accentuând, cà prin intenţie si 
realizare lucrarea noastră am integrat-o în acele forme de elaborare 
ştiinţifică, necesare ştiinţei culturii. in care descrierea trebuie 
cunoscută, dar depăşită, semnificativ şi evaluant fiind etortul de a 
descifra sensurile. degajând straturile de sensuri, corelând în acelaşi 
timp elemente aparent distantate, dar care prin investigație 
hermeneutică şi efort de reflecţie se impun ca elemente de 
convergenţă, complementaritate, in conditionări uni sau plurivoce. 
Aceste repere fundamentale am considerat cá pot inscrie lucrarea in 

sfera unei investigaţii ştiinţifice, care să reliefeze un tip de lectură şi 


un timp (epocă) care inerent prin izvoare de informatie şi metodologie 
modelează tipul de cercetare. 
Ne-am călăuzit permanent după principiu aristotelian „adevărat, 
nu înseamnă decât a afirma lucrul a cărui negare e falsă” (Metafizica, 
IV, 8, p. 1012). 

